
ORDO  SECUNDUS 


§.  1811.  L^leuroses  vitae  organicae  a 
morboso  statu  nervorum  proficiscuntur  ad 
lianc  vitain  pertinentium.  Plures  inde  tur- 
bantur functiones  , quae  sub  illorum  in- 
fluxu persolvuntur , quamvis  ab  imperio 
nervorum  vitae  animalis  omnino  solutae 
non  sint.  Etenim  plurimae  sunt  nervorum 
anastomoses  utriusque  vitae ; plura  nervea 
fila  ad  vitam  animalem  spectantia,  quae 
per  organa  vitae  organicae  disperguntur. 
Haec  est  ratio  probabilis,  et  fere  evidens, 
quare  vehementes  animi  affectus  functio- 
nes commoveant  hujusce  vitae  ; et  rursus 
quare  caussae  morbosae  , quae  ventricu- 
lum , intestina  , vesicam  urinariam  , alia- 
que abdominis  viscera  tentant  , non  r 

illas  intellectus  laedant , et  conturbent. 
Ex  hac  animadversione  liquet  , quam  im- 
merito plures  rerum  practicarum  , alio- 
quin  doctissimi,  scriptores  hypochondriasin, 
quae  saepe  facultates  intellectuales , prae- 
sertim imaginationem  offendit , inter  cere- 
bri morbos  , interque  vesanias  collocant  , 
dum  ejus  praecipua  sedes  in  hypochon- 
driis est. 

§.  1812.  Hypocliondriasis , vel  hypo- 
chondriacus morbus,  est  affectio  universalis 
et  chronica  , in  qua  propter  apparentem 
morbosam  conditionem  hypochondriorum 
quaedam  invertuntur  functiones , maxime 
digestionis  , et  interdum  tam  imaginatio 
depravatur , ut  aegrotantes  sine  ratione  in- 
gentia , et  imminentia  de  propria  salute 
timeant  pericula.  Hic  morbus  a Grecis  vo- 
catur ij  ~co%ovd‘f>i«x,o 3 idest  affe- 
ctio hypochondriaca  , quia  ab  ipsis  crede- 
batur habere  sedem  in  regione  hypochon- 
driaca , a qua  sicut  a centro  universum 
deinde  nervorum  systema  , praecipue  il- 
lud vitae  organicae  concitari.  Haec  quidem 
opinio  non  est  fundamento  destituta;  nam/ 


hypochondriasis  in  hominibus  comparet  , 
cum  circulatio  sanguinis  in  visceribus  ab- 
dominis , potissimum  in  hepate  et  liene 
lentescere  incipiat.  Antiquitus  vero  hypo- 
chondriasis  fuit  etiam  nuncupata  ttuSog 
rpvnvdtg  , seu  affectio  flatulenta  , quia  sub 
ea  evolvuntur  flatus , a quibus  ea  oriri 
putabatur.  Scriptores  vero  non  conveniunt 
quoad  locum , quo  ponenda  sit  sedes  hur 
jusmodi  affectionis.  Non  solum  enim  ab 
aliis  haec  inter  cerebri  morbos , et  inter 
dementias  numeratur  ; sed  ab  aliis  inter 
ventriculi  morbos ; ab  aliis  inter  illos  he- 
patis ; ab  aliis  tandem  ut  compositus  mor- 
bus , maxime  obstructionibus  viscerum  , 
glandularum,  vasorumque  hypochondriorum 
habetur.  Si  vero  funditus  reputentur  sym- 
ptomata , quae  hypochondriasin  comitan- 
tur, nullo  negotio  deducitur  esse  morbum 
nervei  systematis , praesertim  vitae  organi- 
cae , qui  illam  progignit  functionum  per- 
turbationem quae  graece  dicitur  uvtijt pa£/a. 
In  had  autem  perturbatione  progenerantur 
copiosi  , et  assidui  flatus  ; aciditates  ven- 
triculi ; perennis  exspuitio ; alvus  com- 

pressa  ; retardata  alimentorum  coctio;  uri- 
nae tenues  , licet  interdum  colorantur;  si- 
ne ulla  ratione  timor  instantis  periculi , 
ipsiusque  mortis.  Propter  haec  symptoma- 
ta multi  sunt  scriptores , qui  affectionem 
hypochondriacam  hystericae  esse  plane  si- 
milem asserunt.  Nos  vero  non  inficiamur, 
multam  esse  similitudinem  et  affinitatem 
inter  utrasque  affectiones  ; sed  quidam 
sunt  characteres  , a diversa  praecipue  con- 
stitutione manantes  , qui  eas  omnino  di- 
scernunt. Etenim  in  hypochondriasi  prae- 
ter pathemata  vitae  organicae  , non  ra- 
ro illa  conspiciuntur  , quae  de  laesione 
functionum  vitae  animalis  testantur.  Ideo 
hypochondriaci  propendent  ad  tristitiam, 
desperationem  , melancholiam.  In  affec- 
tione vero  hysterica  multo  magis  functio- 
nes vitae  organicae , quam  illae  vitae  a- 
nimalis  offenduntur.  Revera  in  nosocomio 
dementium  quotidie  video , plus  esse  me- 
lancholicos, qui  prius  erant  hypochondria- 
ci , quam  melancholicas , quae  prius  erant 
hystericae.  Interdum  vero  affectio  hysteri- 
ca ad  furorem  uterinum  devehit. 

§.  1813.  Nosologi  pro  variis  tempera- 
mentis , caussis  , symptomatibus  , aegritu- 
dinibus existentibus,  aut  supervenientibus, 
multiplicia  hypochondriasi  dederunt  nomi- 
na , variasque  constituerunt  species , quae 
reapse  aut  non  sunt  nisi  varietates  , aut 
aliorum  morborum  symptomata.  Etenim 
Sauvages  appellat  hypochondriasim  bilio- 
sam , quae  accidit  in  temperamentis  bilio- 
sis ; sanguineam  in  temperamentis  pletho- 
ricis  ; melancholicam  , si  minima  vasa 
sint  rigida  , solida , angusta  , corpus  ma- 
crum et  siccum  ; pituitosam , quae  pro- 
pria est  constitutionum  humidarum , et 
mollium  ; hystericam,  quae  hystericis  sym- 
ptomatibus conjungitur;  asthmaticam,  quae 
asthmate  praesertim  distinguitur ; calculo- 
sam , si  exstent  calculi  , maxime  renum  ; 
tympaniticam,  cum  flatus  intestina  disten- 
dant ; algidam , cum  frigus  occupet  mem- 
bra. Verum  observare  non  linquimus,  sae- 
pe ante  hypochondriasim  existere  aliquos 
morbos , ex  quibus  illa  non  nascitur  ; et 
viceversa  hypochondriasi  supervenire  mor- 
bos quin  ab  illa  procedant.  Sunt  enim 

morbi  , qui  hypochondriasim  producunt  , 
eamque  fovent;  et  interdum  affectio  hypo- 
chondriaca alias  aegritudines  praeparat , et 
ad  has  homines  dirigit.  Quid  reapse  fre- 
quentius est,  quam  ab  hypochondriasi  me- 
lancholia, aliaeque  mentis  alienationes  ge- 
nerentur ? Ab  hisce  obsei'valionibus  facile 
deducitur , hypochondriasim  esse  vel  pri- 
mariam , vel  symptomaticam  , vel  secun- 
dariam ; simplicem,  vel  complicatam.  Dum 
est  primaria  et  simplex  , diuturna  est , et 
propria  exhibet  symptomata;  dum  est  sym- 
ptomatica, aut  secundaria  non  desunt  alio- 
rum morborum  signa  , ut  calculorum  , 
rheumatis  , podagrae  , asthmatis  , etc.  Ali- 
quando in  simplici  hypochondriasi  depre- 
henduntur symptomata  , quae  ad  aliam 
affectionem  pertinere  videntur , sed  reve- 
ra non  sunt  nisi  illius  propria  , ut  cordis 
palpitationes ; pulsus  irregulares,  inaequa- 
les ; respiratio  difficilis  , suspiriosa ; dolo- 
res partium.  Ubi  igitur  symptomata  per- 
penduntur , videndum  est  , an  sint  alia- 
rum caussarum  , vel  diathesium  propria  , 
an  solum  hypochondriacos  paroxysmos  co- 
mitentur. 

§.  1814.  Ah  antiquis  pathologis  dice- 
batur hypochondriasis  morbus  non  intelle- 
ctus , cum  symptomatibus  mutabilibus , 
et  inter  se  oppositis  componatur.  Sed 
quamvis  tanta  est  symptomatum  mutatio 
et  diversitas  , ut  posteriori  memoria  voca- 
ta fuerit  morbus  proteiformis  ; nihilominus 
praecipua  symptomata  evidenter  ejus  ner- 
vosam indolem  recludunt.  Videamus  igitur 
quae  sunt  hujusmodi  symptomata.  Saepis- 
sime. hypochondriasis  sensim  sensimque  in- 
cipit , et  tam  occulte  progreditur , ut  in- 
ter initia  vix  aut  ne  vix  quidem  cogno- 
scatur. Haec  vero  initia  plerumque  distin- 
guuntur a spontanea  lassitudine ; inquie- 
tudine ; moerore  ; solitudinis  desiderio  ; 
ventris  , potissimum  hypochondriorum  di- 
stensione , unde  proficiscitur  symptoma- 
tum varietas  , ut  appetitus  modo  deest , 
modo  augetur ; potio  modo  expetitur,  mo- 
do rejicitur ; facies  quamvis  ut  plurimum 
pallida  , modo  tamen  colore  sufficitur,  mo- 
do livescit  ; oculi  saepe  halone  circum- 
dantur ; post  sumptum  alimentum  mole- 
stia , et  pondus  ; dolor  circa  cardiam;  im- 

portunae  stomachi  acidilales , et  acidi  ru- 
ctus. Progrediente  morbo  superveniunt  nau- 
seae ; copiosi  flatus ; borborygmi ; majores 
abdominis  distensiones ; vomitus  substan- 
tiarum acidarum,  foetidarum,  incoctarum; 
constrictio  gutturis  et  pectoris  cum  respi- 
ratione diflicili ; singultus  ; tussis  ; mu- 
sculorum tremor  ; oscitatio  , et  pandicula- 
tio  ; dolores  ad  caput,  hypochondria,  lum- 
bos , articulationes  ; pulsationes  vehemen- 
tes cordis , aut  regionis  epigastricae  ; al-  * 
vus  nunc  adstricta  , nunc  soluta  ; copiosa 
secretio  et  excretio  salivae,  et  urinae  sine 
colore  ; pruritus  , et  eruptiones  ad  cutem. 
Haec  foenomena  crescunt  in  dies,  et  hisce 
alia  adjunguntur,  nempe  inquietudo,  moe- 
ror , solitudinis  amor , proclivitas  ad  iram 
et  timorem  , somnus  inquietus  visisque 
interruptus,  sublata  imaginatio,  anxietas, 
querelae  , suspiria  , fletus  , propensio  ad 
considerandam  et  animo  persolvendam  u- 
nicam  rem , imaginarii  morbi  , nulla  affe- 
ctionum stabilitas , exiguum  a somno  le- 
vamen , unde  desiderium  otii  , ignavia , 
motuum  tarditas  , saepe  manuum  et  pe- 

dum  frigus  et  torpor  dum  facies  rubescit. 
Non  semper  vero  turbatus  est  somnus , 
sed  non  raro  hypochondriaci  posteaquam 
requieverunt , satis  concitantur  ; ut  et  ab- 
soluto digestionis  opere  satis  exhilarantur; 
quin  , relicta  animi  aegritudine , perfaceti 
fiunt ; sed  paullo  post  ad  hanc  redeunt , 
et  ad  taciturnitatem ; nutibus  contradi- 
ctionem minime  tolerant  , quibus  si  quis 
opponi  audeat,  excandescunt  et  furunt. 
Saepe  etiam  medicos  sine  necessitate  voca- 
ri jubent  , a quibus  medicamina  expo- 
scunt , quorum  farragine  potius  damnum , 
quam  utilitatem  suscipiunt.  Si  autem  mor- 
bus amplior  factus  sit , non  solum  gravio- 
ra , sed  etiam  luctuosa  symptomata  con- 
spiciuntur , ut  icterus ; maculae  lividae  , 
maxime  in  extremitatibus  inferioribus;  hy- 
drops ; vertigines;  stupor ; tinnitus  aurium 
cum  difficili  auditu ; oculorum  caligo  ; et 
tandem  corporis  consumptio.  Aliquando 
hypochondriasis  transit  in  melancholiam  , 
et  maniam , quod  a quibusdam  apparen- 
tibus signis  praecogitari  potest , ut  ab  in- 
vincibili solitudinis  desiderio ; profundo 

moerore  , propensione  ad  iram  ; somno  vi- 
sis horribilibus  abrupto  ; actionum  et  vo- 
luntatis inconstantia.  In  paroxysmis  hypo- 
chondriacae affectionis  saepe  contingunt 
foenomena  , quae  majore  animadversione 
digna  videntur  , ut  urinae , quae  limpi- 
dae redduntur ; insensibilis  perspiratio  re- 
pressa %r  vox  stridula , et  interdum  rauca  ; 
pulsuum  varietas  ingens  , nempe  sunt  du- 
ri , exiles  , rari  , tardi , inaequales ; in- 
sultus epileptici ; sanguis  violenter  ad  ca- 
put pectus  transfetur , unde  plures  mo- 
lestiae producuntur  ; color  faciei  varius  ; 
sudor  capite  , collo  , manuum  volis,  plan- 
tisque pedum  manat  ; salivae  ubertim  pro- 
fluunt , proindeque  prosternuntur  vires  , 
et  alimentorum  digestio  laeditur  ; cupidi- 
tas rerum  venerearura  , unde  voluptuosae 
imagines  pervolvuntur ; frequens  erectio 
penis  , frequentesque  pollutiones.  Sympto- 
mata etiam  >pro  dissimilitudine  tempera- 
mentorum , caussarumque  discrepant.  In 
hypochondriasi  enim  biliosa  oris  amarities, 
capitis  dolores  , tristitia  , vertigines , dys- 
pnoea , cordis  palpitationes  , cardialgia,  co- 

liea  , alvus  compressa  apparent  : in  ple- 
thorica  , capitis  gravitas  , laxitas  a quovis 
corporis  motu  , etsi  levissimo  , facies  flori- 
da  , dolores  ventriculi  post  assumpta  ali- 
menta , calida  hypochondria  , calor  vagus, 
haemorrhagia  narium , haemorrhoides  do- 
lentes , defectus  alicujus  consuetae  sangui- 
nis jacturae’:  in  pituitosa,  tarda  est  circu- 
latio , pulsus  mollis  , calor  naturali  mi- 
nor , pallor , magis  exstensus  somnus , ani- 
mi et  corporis  debilitas  : in  melancholica, 
quae  ut  plurimum  aetate  virili  contingit, 
mens  videtur  ad  moerorem  projecta,  mul- 
la est  anxietas  , asperi  et  rigidi  inores,  pe- 
netrans ingenii  acuinen  , flatus  et  dolores 
in  abdomine  errantes  digestionis  tempore. 

§.  1315.  Plurimae  sunt  de  caussa  pro- 
xima affectionis  hypochondriacae  senten- 
tiae , quae  demonstrant  quanta  in  inve- 
niendis et  statuendis  rerum  omnium  prin- 
cipiis sit  humana  imbecillitas.  Etenim  ar- 
bitrabantur veteres  , caussam  proximam 
hypochondriasis  esse  atrabilem  ad  viscera 
abdominalia  traductam  , in  quibus  praeter, 
naturae  ordinem  haec  demoretur  ; dum 

credebatur  ab  ipsis  eadem  atrabilis  ad  va- 
sa cerebri  transvecta  maniae  et  melancho- 
liae caussa  esse.  Posteriori  aevo  haec  caus- 
sa aut  in  nimia  hepatis  caliditate  et  lienis 
debilitate  ; aut  in  tarditate  et  mora  san- 
guinis in  venae  portarum  systemate  , et 
secundum  aliorum  opinionem  in  mem- 
branis ventriculi  et  intestinorum  , pone- 
batur. Sydenham  autem  judicavit  , hanc 
caussam  esse  spirituum  animalium  ataxiam; 
Hoffmann  tubi  alimentarii  spasmum.  Inter 
autem  recentiores  alii  credunt  illam  in  in- 
testinalis tubi  , buj  usque  nervorum  debi- 
litate , vel  in  actione  laesa  intestinorum  ; 
alii  in  amissa  cerebri  vi  , et  nervei  syste- 
matis torpore  consistere.  Verum  si  hypo- 
chondriasis  sit  morbus  maturae  aetatis  ; 
cum  scilicet  laetitiae  et  alacritati  juventu- 
tis gravitas  et  ponderosa  rerum  considera- 
tio succedat  ; cum  propter  validam  arte- 
riarum actionem  plethora  venarum  abdo- 
minis augeatur,  praecipue  in  temperamen- 
tis melancholicis  , et  ingenti  intestinorum 
debilitate,  illius  praecipua  caussa  esse  tar- 
dities et  mora  sanguinis  in  abdominalibus 

venis  videtur.  Quoad  autem  caussas  remo- 
tas , nonnullae  sunt  quae  ad  hanc  affectio- 
nem paullatim  ordinant  , maxime  aetas  , 
et  corporis  constitutio.  Enim  vero  ea  fre- 
quentius laborant  , qui  triginta  quinque 
aetatis  annos  superant , cum  scilicet  cir- 
culatio sanguinis  in  abdomine  tardescere 
incipit ; et  qui  melancholico  temperamen- 
to, debilique  nervorum  systemate  instruun- 
tur. Hi  enim  , si  excitantes  caussae  acce- 
dant, facile  hypochondriaci  evadunt.  Hae 
autem  caussae  multiplices  sunt  , ut  assi- 
dua et  intensa  studia  ; affligentes  animi  af- 
fectus , ut  terror , tristitia , infelix  amor  ; 
abusus  veneris  , et  inastrupatio  ; immode- 
ratus corporis  labor  ; continue  aliquam 
rem  animo  perpendere  ; aer  constanter  hu- 
midus , et  nebulosus  , et  variabilis  ; per- 
tinacia sanguinis  profluvia  ; ab  excitata  for- 
tuna ad  inclinatam  , et  prope  jacentem 
transitus  ; praeposterus  opii,  ej  usque  prae- 
parationum , aliorumque  narcoticorum  u- 
sus  ; suppressio  fluxus  haemorrhoidalis  ; 
febres  intermittentes  rebelles  , aut  prae- 
mature et  sine  consilio  cohibitae  ; etc. 

Inter  hypochondriasis  caussas  Joseph  Franch 
posuit  exercitationem  medicinae ; sed  in 
ejus  sententiam  in  universum  non  con- 
curro. Medici  quidem  versantur  in  tristi- 
bus , et  medicinae  exercitatio  est  laboris, 
taedii  , et  sollicitudinis  plena  ; nihilomi- 
nus haec  omnia  sustinere  aequissimo  ani- 
mo pleramque  video  medicorum  partem  , 
qui  ut  plurimum  sine  salutis  incommodo 
ad  ultimam  senectutem  perveniunt. 

§.  181 6.  Inspectiones  cadaverum,  quod 
de  affectionis  hypochondriae  caussis  dixi- 
mus , satis  confirmant.  Etenim  adnotabiles 
laesiones  in  visceribus  abdominis  inveniun- 
tur , ut  ventriculus  exslensus,  flaccescens, 
foetidum  humorem  continens  ; durities  , 
tubercula  dura  , scirrhus  prope  pylorum  ; 
intestina  etiam  protensa  , livescentia  , et 
subnigra  ; colon  scirrhosum  ; pancreas  ul- 
cerosum ; viscera  hepatis  , et  lienis  ma- 
joris voluminis  , et  dura  , et  scirrhosa  ; 
turgentes  mesenterii  venae  , varicosae  , et 
viscoso  sanguine  plenae  ; omentum  duri- 
tiis conspersum  , vel  scirrhosum  ; serum 
cruentum  per  abdominis  cavitatem  diffu- 

sum.  Rarissime  in  cerebro  depravationes 
offenduntur  , ut  illud  nigrum , e jusque 
medulla  dura  ; turgida  vasa  sanguinea  ; 
serum  in  ventriculis , aut  in  visceris  sub- 
stantia refusum  ; steatoma  ; intra  cranium 
serosa  colluvies.  Verum  non  tam  raro  de- 
prehenduntur vitia  cordis , majorumque 
vasorum. 

§.  1817.  ■ Hypochondriasis  est  morbus 
pertinax  , curatu  difficilis , interdum  le- 
tbalis.  Examinandae  igitur  sunt  ejus  ori- 
gines , et  symptomata  vel  comitantia , vel 
supervenientia.  Si  hominibus  provectae  ae- 
tatis exiguum  quietis  intervallum  sympto- 
mata concedant , vix  perfecta  salus  spe- 
randa est : contra  juvenes  , ubi  sympto- 
mata longam  habent  remissionem  , etsi 
morbus  sit  molestiis , et  doloribus  cumu- 
latus , sani  fiunt.  Generatim  vero  si  hypo- 
chondriasis sit  recens , nec  omnino  ne- 
glecta ; si  pauca , et  levia  sint  symptoma- 
ta , non  est  periculosa  affectio  ; sed  si  sit 
inveterata  et  indomita  , timendum  est,  ne 
funesta  evadat , scilicet  vel  in  hydropem , 
vel  in  melancholiam  saepissime  insanabi- 
Tom.IX.  . B 

lem , vel  in  maniam  transiliat.  Sed  quam- 
vis antiqua  sit  et  tenax , mitigari  tamen 
possunt  symptomata , quae  a pertinaci  a- 
ctione  caussarum  et  redeunt  et  exacer- 
bantur. Si  curatio  praepostera  sit  , pra- 
vumque vitae  regimen  , omnia  pathemata 
graviora  fiunt,  et  lamentabiles  transitus  in 
hydropem  , asthma  convulsivum  , febrem 
hecticam  , apoplexiam  , vertigines , deli- 
rium sive  melancholicum  sive  furiosum  , 
promptiores  sunt.  Propter  aeris  inconstan- 
tiam hypochondriaci  pejus  se  habent  vere  . 
et  autumno  , quam  reliquis  anni  tempe- 
statibus. Symptomata  autem  hypochondria- 
ca non  solum  majorem  vel  minorem  gra- 
vitatem morbi  , huj  usque  faustum  vel  in- 
faustum exitum,  aut  alia  quae  paroxysmo- 
rum solutionem  promittunt , sed  etiam 
quae  in  visceribus  exstent  affectiones , vel 
in  humoribus  vitia  indicant.  Praenoscitur 
faustus  morbi  finis  a levioribus  syptoma- 
tis  , infaustus  a gravioribus , ut  a vomitu 
nigro  , qui  praesertim  molestat , ubi  inve- 
terascit morbus  ; a vertigine  , caecitate  , 
consumptione , quae  crescit  in  dies.  Signa 

vero  quae  morbi  magnitudinem  ostendunt 
sunt  nimia  tensio  , et  durities  hypochon- 
drii sinistri  ; color  fere  niger  quo  tingitur 
aeger;  colica  in  dexlero  hypochondrio;  qui- 
dam ardor  volaticus  ad  caput  et  ad  fa- 
ciem ; alvus  clausa  ; urina  clara  ; compli- 
catio cum  aliis  morbis  ; excretio  sangui- 
nis ex  faucibus  , aut  alia  frequens ' et  pro- 
fusa haemorrhagia  ; somnus  brevis  , et  in- 
terruptus visis.  Sunt  vero  alia  quae  pro- 
ximam mortem  declarant  , praecipue  ma- 
xima consumptio , et  lenta  febris.  Morbo- 
sas autem  affectiones  in  visceribus  revelant 
durities  in  hypochondriis ; tussis  , quae 
saepe  recrudescit ; pravae  digestiones  ali- 
mentorum ; sitis  ; alvus  modo  adstricta  , 
modo  soluta.  Ex  hisce  enim  symptomatis 
ad  scirrhum  dispositio  vel  in  hepate  vel 
in  liene  conjicitur.  Quae  vero  aliquam 
morbosam  mutationem  in  humoribus  re- 
cludunt , sunt  perpetua  siccitas  , calor , 
velocitas  pulsus  , depravatae  salivae,  ani- 
ma foetida.  Ubi  existunt  humorum  vitia  , 
timenda  magis  macies  est.  Hypochondria- 
sis , quae  quibusdam  morbis  supervenit  , 

ut  hydropi,  scirrhis  , phthisi , mali  ominis 
est.  Signa  autem  quae  proximam  paroxys- 
morum solutionem  spondent , sunt  ster- 
nutatio ; fletus  ; sudor  ; diarrhoea  sterco- 
rea ,<  biliosa  , muccosa  ; fluxus  haeraor- 
rhoidum  ; ingentes  varices  ; urina  crassa  ; 
flatus  cumulatim  explosi  ; copiosa  sputo- 
rum mucidorum  excretio.  Animadverten- 
dum est , quod  si  non  desiderentur  signa 
declinantis'  hypochondriasis,  et  eodem  tem- 
pore urina  nigra  reddatur , haec  non  ex- 
terreat. Etenim  feliciter  dissolvit  morbum, 
si  etiam  cursu  modico  fluant  haemorrhoi- 
des, et  nulla  adsit  febris.  Etiam  omitten- 
da non  est  practicorum  observatio , qua 
certiores  facti  sumus , homines  hypochon- 
driacos a morbis  epidemicis  , contagiosis  , 
pestilentibus  , ipsaque  peste  immunes  es- 
se. Hoc  quidem  explicari  non  potest , quo- 
niam hypoohondriaci  magis  aliis  homini- 
bus ad  contrahendas  nervosas  affectiones 
proclives  esse  videntur  , utpote  debiliori 
et  sensibiliori  nervorum  polleant  systema- 
te. Si  vero  epidemicis  , vel  contagiosis 
morbis  afficiantur  , in  multo  majus  discri- 
men conjiciuntur. 

§.  <818.  Si  perlegantur  scriptores,  mi- 
ra in  curatione  hypochondriasis  reperitur 
opinionum  varietas , ex  qua  facile  conci- 
pitur , apud  alios  empiricam  medendi  ra- 
tionem , apud  alios  amorem  alicujus  sy- 
stematis praevalere.  Etenim  alii  extollunt 
incitantem  methodum , inprimis  alimenta 
nutrientia , generosum  vinum  , moschum, 
opium  ej  asque  praeparata,  castoreum,  etc; 
alii  curationem  oppositam , nempe  sangui- 
nis missiones  generales  et  locales , praeser- 
tim hirudines  vasis  haemorrhoidalibus  ap- 
plicitae , victus  parcus  et  tenuis  , purgan- 
tia , absorbentia  ; alii  non  adbibent  , nisi  • 
antispasmodica , quia  credunt , caussam 
morbi  proximam  spasmo  contineri  ; alii 
opinionem  amplectuntur  Sydenhami , qui 
primam  indicationem  in  roborando  sangui- 
ne statuebat  , scilicet  chalybeatis  , amaris, 
volatilibus;  alii  sine  ulla  distinctione  quas- 
dam substantias , aut  potiones,  ut  coffoeae 
arabicae  vel  theae  viridis  , commendant 
aut  vituperant  ; alii  non  aliud  opportu- 
num esse  existimant , nisi  appositam  vi- 
vendi rationem.,  et  cum  illis  conspirant, 

qui  dum  expediti  et  peracris  ingenii  si- 
mulationem induunt , medicos  et  medica- 
menta fugienda  esse  pervulgant , et  hoc 
modo  eorum  tardam  et  obtusam  mentem 
abscondunt.  Hujusmodi  opiniones  eo  magis 
sunt  erroneae , quo  magis  a genuinis  me-  , 
dendi  regulis  recedunt  , quae  quotquot 
sunt  in  cognoscendis  caussis , diversaque 
morborum  indole  versantur.  Indubium  est, 
quin  in  pluribus  casibus  plus  emolumen- 
ti a simplicitate  medendi , a rusticatio- 
ne , ab  itineribus  , a convenienti  exer- 
citatione corporis  ipsisque  frictionibus  , 
quam  a compositis  , heroicis  , laudatisque 
medicamentis  retrahatur  ; sed  non  semper 
res  ita  procedit  , nec  semper  sequi  debe- 
mus praeceptum  quod  dabat  Montanus  , 
medicos  nempe  et  medicamenta  fugere.  Id- 
circo si  aliquando  requiratur  praefinita  cu- 
ratio , ut  haec  vere  fructuosa  sit  , explo- 
randae sunt  caussae  omnes  , potissimum 
temperamentum  , vitae  genus  , clima,  mor- 
bi gradus  ; praeterea  symptomata , et  com- 
plicationes. Si  vero  hypocbondriasis  sym- 
ptomatica sit , vel  secundaria , inspicere 

debemus  morbos , a quibus  habuit  origi- 
nem. Quamobrem  si  primaria  sit , et  o- 
riatur  ab  hypersthenica  diathesi , a sup- 
pressis haemorrhoidibus  , a defectu  alicu- 
jus  consuetae  jacturae  sanguinis ; si  tem- 
peramentum sit  validum  et  plethoricum  ; 
vita  hilaris , sedentaria  , nunquam  animi 
affectibus  perturbata  , expedit  sanguinis 
missio  generalis  vel  localis,  ut  hirudinum 
praesertim  vasis  haemorrhoidalibus  appli- 
catio : insuper  aliqua  levis  purgatio ; pe- 
diluvia  ; victus  tenuis , et  ut  paucis  di- 
cam , antiphlogistica  methodus.  Si  ex  ad- 
verso nascatur  a diathesi  hyposthenica  , a 
prosternentibus  animi  affectionibus,  solli- 
citudinibus , et  calamitatibus  ; si  infirma 
sit  constitutio  corporis,  succurrendae  sunt 
vires  ; excitanda  est  actio  neryei  systema- 
tis , et  abdominalium  viscerum  , praeser- 
tim alimentarii  tubi  ; promovendae  sunt 
secretiones  ; et  delinienda  symptomata.  Ad 
hunc  finem  pervenimus  rusticatione,  ju- 
cundis itineribus  , solatiis,  grata  amicorum 
societate  , et  alicujus  remedii  usu  , quod 
vim  roborandi  , et  resolvendi  spasmos  ha- 


Digitized  by  Google 


24 

beat.  Si  hypochonclriasis  in  temperamentis 
biliosis  explicetur , conveniunt  refrigeran- 
tia , ut  jura  pulli  , emulsiones , potiones 
aqueae , aquae  minerales  salinae  : si  in 
temperamentis  pituitosis,  cathartica  , ama- 
ra , stomachica , clysteres  carminativi  , a- 
quae  minerales  sulphureae , aliqua  corpo- 
ris exercitatio  , ut  equitatio  , ambulatio  , , 
vectio  in  rheda.  Observare  debemus  quod 
in  curatione  hypochondriasis  saepe  perne- 
cessaria sunt  absorbentia  , quia  a lenta 
ventriculi  actione  aciditates  in  eo  generan- 
tur. Raro  juvant  emetica , et  ideo  ut  plu- 
rimum satius  est  aliquo  eccoprotico  ciere 
ventrem,  vel  aquas  minerales  haurire,  quae 
illum  sollicitant;  deinde  aquas  ferrugineas 
adhibere.  Sunt  etiam  saepe  carminativis 
remediis  expellendi  flatus , qui  frequenter 
excruciant.  Si  vero  convulsivi  et  abdomi- 
nis dolores  corripiant , usurpanda  sunt  an- 
tispasmodica  , ut  aether,  castoreum,  assa 
foetida , etc;  post  cinnabaris  factitia , va- 
leriana  syl  vestris  vel  sub  forma  pulveris  , 
vel  sub  illa  decoctionis  expediunt.  Opium 
vero  semper  caute  dandum  est  , quia  in- 

ternam  affert  anxietatem  , et  majorem  dif- 
ficultatem egerendi  faeces,  Etiam  in  cura- 
tione hujus  morbi  non  sunt  balnea  tepida 
omittenda  , quae  fibrarum  rigiditatem  e- 
mendant , et  spasmos  resolvunt.  Haec  fie- 
ri possunt  quotidie , vel  alternis  diebus  , 
et  in  initio  eorum  duratio  dimidiam  ho- 
ram non  superet ; mox  vero  extendi  po- 
test. Non  sine  etiam  utilitate  sunt  frictio- 
nes cum  pannis  laneis  , et  modica  corpo- 
ris excitatio.  Alimenta  sint  levia  , et  nu- 
trientia , et  propter  aciditates  ventriculi  ab 
animali  potius  quam  a vegetabili  regno  de- 
sumpta. Quoad  vero  victum  multa  adhi- 
benda est  diligentia , nam  ut  expletio  ni- 
mia , sic  vacuitas  ventriculi  vitanda  est. 
In  hypochondriasi  autem  symptomatica  et 
secundaria  plerumque  actio  ventriculi  , 
aliorum  viscerum  , et  nervei  systematis  re- 
paranda est  ; nec  remedia  quae  valent 
in  primarios  morbos  negligenda  sunt.  Si 
igitur  hypochondriasis  initium  habeat  a 
pulmonum  tuberculis , eligenda  sunt  edul- 
corantia  , diluentia , resolventia  , praeser- 
tim lac  asininum;  aliqua  exercitatio  corpo- 

ris , maxime  equitatio  ; campestris  aer : si 
ab  obstructionibus  viscerum  , deobstruen- 
tia  , balnea , unctiones  emollientes  , re- 
solventes: sic  plura  alia  medicamina  vocari 
possunt  in  usum,  secundum  varios  casus,  ut 
cortex  peruvianus  ; amara  ; praeparationes 
ferri ; antispasmodica  , praecipue  aether 
sulphuricus  , castoreum,  ej usque  tinctura, 
ut  et  illa  succini , assa  foetida;  levia  pur- 
gantia , maxime  ubi  non  facile  alvus  red- 
ditur , et  clysteres  emollientes  et  anti- 
spasmodici , ut  ex  infusione  florum  chamo- 
millae. Quotidie  observamus  quantam  o- 
pem  ferat  idoneum  vitae  regimen  ; > idque 
confirmat  quod  supra  diximus.  Permulti 
enim  sanantur  vita  campestri  ; gymnasti- 
cis exercitationibus  ; frequentibus  itineri- 
bus ; gratissimo  amicorum  consortio  ; sa- 
lubribus alimentis  naturae  morbi  congruen- 
tibus. Diximus  anteferenda  esse  animalia 
alimenta , ut  carnes  pulli , vituli  , vacci- 
nae , assatae  potius  quam  elixae  ; ova  re- 
centia sorbilia;  pisces  potius  marini,  quam 
fluviatiles  ; sed  linquenda  penitus  non 
sunt  vegetabilia  , quae  magis  judicantur 

salubria  , ut  spinacia  oleracea  , asparagus, 
lactuca  sativa , cappares  , et  quidam  fru- 
ctus , ut  cerasa  e , prunae  , armeniaca  ma- 
la. Panis  adhibeatur  bene  coctus,  aliquan- 
tisper salitus , et  quibus  placet  , semini- 
bus anisi , vel  foeniculi  conditus.  Caven- 
dum est  ab  incocto  pane  qui  si  semper 
malus  est  , in  hypochondriasi  pessimus.. 
Concedatur  vinum,  sed  modicum,  et  me-» 
racum , nunquam  dulce.  Sic  non  dentur 
bellaria  , et  dulcia , utpote  nervis  inimi-r 
ca.  Sunt  plures  practici,  qui  omnino  pro- 
hibent potionem  arabicam  ex  coffoea , ut 
et  illam  ex  thea.  Verum  enim  vero  si  hy- 
pochondriaci potione  arabica  modice  utan- 
tur , maxime  post  prandium  , et  ad  illam 
hauriendam  habeant  consuetudinem  , nec 
tanta  laborent  nervorum  mobilitate,  nul- 
lum detrimentum  ab  illa  patiuntur.  Sic 
illa  theae  prohibenda  plane  non  est  illis  , 
qui  eam  ebibere  assueti , sub  frigido  et 
humido  caelo  vitam  ducunt.  Extentio  etiam 
somni  secundum  consuetudinem  et  tem- 
peramentum dirigenda  est ; nam  qui  mul- 
tum solent  quiescere  , et  debiles  sunt  , 

somnum  extendere  debent;  contra  qui  pa- 
rum dormiunt,  et  sunt  plethorico  et  ro- 
busto temperamento  praediti , a nimis  ex- 
porrecto  somno  male  se  habent. 

§.  1819.  Antequam  huic  generi  impo- 
namus finem  , advertamus,  in  curanda  hy- 
pochondriasi  , non  raro  complicationes  de- 
prehendi , magnique  ponderis  symptomata, 
quae  nullo  modo  praetereunda  sunt.  Ete- 
nim si  ab  apertis  signis  videamus  adesse 
complicationem  veneream  , omittere  non 
debemus  antivenerea , potissimum  mercu- 
rium : si  complicationem  scorbuticam , re- 
media antiscorbutica , praecipue  lac  asini- 
num: si  scrophulosam,  antiscrophulosa:  etc. 
Symptomata  autem  magis  frequentia  et  mo- 
lesta sunt  dyspepsia , flatus  , spasmodici 
dolores,  aciditates,  spasmi,  alvus  adstricta. 
In  dyspepsiam  efficacissime  pollent  stoma- 
chica , amara , praeparationes  martiales , 
ut  infusio  ligni  quassiae  amarae,  tinctura 
absinthii  , decoctum , aut  extractum  radi- 
cis gentianae , etiam  extractum  cardui  be- 
nedicti , elixiria  stomachica , tinctura  cha- 
lybis , etc.  Flatus  autem  si  fieri  potest 

emittantur,  ne  ab  his  retentis  augeantur 
molestiae.  Dentur  itaque  aqua  menthae 
crispae  , sive  anethi  foeniculi  cum  aquosa 
tinctura  rhei  palmati ; aut  aqua  foeniculi 
cum  liquore  anodyno  minerali  Hoffm  ; aut 
infusiones  ex  seminibus  anethi  foeniculi : 
injiciantur  etiam  clysteres  carminativi  , 
praesertim  ex  decoctione  florum  chamo- 
millae. Si  vero  caput  , stomachus  , inte- 
stina spasmodicis  doloribus  vexantur  , ma- 
xime proficiunt  aether , castoreum  , assa 
foetida  , aqua  lactucae  cum  aliquot  guttis 
laudani  liquidi  Syden.,  valeriana  syl  vestris; 
et  super  abdomen  emplastra  anodyna,  ma- 
xime ex  fpliis  ma tricar iae.  Si  ventriculum 
aciditates  infestent,  ut  frequentibus  et  mo- 
lestis acidis  ructibus  cognoscitur  , usur- 
pentur absorbentia , sed  in  primis  magne- 
sia  , et  praeparationes  alchalinae.  Si  ob- 
struatur alvus , hanc  optime  reserant  aloes 
soccotrinae  extractum  , et  rhabarbarum  , 
aut  extractum  colocynthidis.  Ideo  aut  su- 
mantur duae  drachmae  rhabarbari , et  una 
extracti  aquosi  aloes  soccotrinae , ut  fiant 
sexaginta  pilulae  quarum  tres  vel  quatuor 


30 


usque  ad  sex  vespere  sumi  possunt  : aut 
adhibeatur  extractum  colocynthidis , sci- 
licet sumatur  drachma  hujusce  aquosi  ex- 
tracti , ut  fian^  sexaginta  pilulae  , quarum 
vespere  duae , vel  tres , usque  ad  sex  de- 
glutiantur.  Tandem  observandum  est,  quia 
suh  paroxysmo  affectionis  hypochondriacae 
saepe  deficit  animus,  aegros  persuasum  ha- 
bere , se  plus  gravi  laborare  morbo,  quam 
reapse  est , ideoque  medicos  anxie  quae- 
rere , et  raptim  auxilia  postulare.  Medici 
igitur  quamvis  eorum  exaggerationem  co- 
gnoscant , patientes  sint  , eorumque  vanos 
et  assiduos  questus  auscultent.  Si  enim 
secus  faciant,  vehementer  exasperantur  hy- 
pochondriaci, et  existimant,  ab  his  negli- 
gi , dum  gravi  affliguntur  morbo.  Propte- 
rea  non  solum  medici  incredibili  uti  de- 
bent patientia  , sed  etiam  ipsis  aliquod 
praesens  remedium  promittere , eorumque 
demissum  animum  persuasionibus  relevare. 

C E ITU  S SECUNDO!» 

Hjrsteria 


§.  1 820.  XXysteria , seu  hysterisinus  , 
seu  hysterica  affectio,  est  morbus  qui  con- 
stituitur a symptomatibus  quae  proveniunt 
ab  utero  , accessionibusque  distinguitur. 
Est  primaria  , symptomatica  , secundaria. 
Sub  dissimilibus  , disparibusque  formis  cor- 
ripit , ejusque  symptomata  tam  sunt  mu- 
tabilia , ut  horae  momento  convertantur  , 
sibique  invicem  succedant.  Ut  vero  pro- 
grediamur ordine  , prius  consideremus  ge- 
neralia foenomena  , mox  quae  a diversis 
caussis  proveniunt.  Inter  prima  sunt  eru- 
ctationes frequentes ; urinae  aqueae  , et 
limpidae;  ventris  murmur,  inflatio  , disten- 
tio ; sensus  constrictionis  , qui  ab  abdo- 
mine conscendit  ad  fauces  , et  strangula- 
tionem minitari  videtur  , globus  hystericus 
a practicis  vocatus  ; convulsionum  insul- 
tus ; sopor  ; aphonia ; animi  deliquia  ; 
affectuum  mutabilitas  ; pusillus  animus  ; 

anxietas  ; tristitia  ; pervigiliam  ; maxima 
nervorum  sensibilitas ; calamitatum  , et 
proximi  mali  timor.  Sed  quia  hysterica 
passio  constat  paroxysmis  , necesse  est,  ut 
horum  processus  perpendamus.  Generatim 
paroxysmi  denuntiantur  lassitudine  spon- 
tanea , oscitatione  et  pandiculatione ; in- 
quietudine et  animi  dejectione  ; quadam 
stupiditate  ; oculorum  nictatione  ; lan- 
guore ventriculi ; cordis  palpitatione  ; in 
rebus  agendis  dubitatio ; perturbatio  vul- 
tus. Postea  incipiunt  paroxysmi  cum  sen- 
su frigoris  in  extremitatibus , cui  succe- 
dit calor ; frequentes  frigoris  et  caloris  vi- 
cissitudines , quae  in  diversis  corporis  par- 
tibus persentiuntur;  vultus  modo  pallidus, 
modo  ruber ; capitis  dolor  plus  minusve 
molestus  ; obscuratur  visus ; profluvium 
lacrymarum  ; abdominis  sonitus  ; intesti- 
norum distensio  ; globus  hystericus , qui 
ab  inferiore  abdominis  parte  ad  ventricu- 
lum scandit  , deinde  ad  fauces ; risus  , et 
fletus  ; clamor  , anxietas  , nausea  , vomi- 
tus 5 sermones  incompositi  ; momenta- 
nea confusio  facultatum  intellectualium  ; 

os  saliva  plenum  , et  ptyalismus ; dolores 
abdominis  ; retractio  umbilici  ; permulti 
flatus , qui  explodi  non  possunt , unde  in 
abdomine  instrepunt,  huj usque  edunt  inae- 
qualitates. Propter  magnam  ventris  , et  in- 
. testini  recti  constrictionem  liquida  in  a- 
nuin  immitti  nequeunt ; aegra  saepe  ulu- 
latus fundit , praesertim  si  etiam  musculi 
colli  et  faciei  gravi  capiantur  spasmo.  Hy- 
stericae mulieres  modo  in  actu  paroxysmo- 
rum convulsionibus  agitantur  , quatiunt- 
que  pectus  ; modo  remanent  immobiles 
et  veluti  catalepticae.  In  quibusdam  cor 
palpitat  ; in  aliis  pulsus  sunt  inaequales , 
et  respiratio  intercipitur  , cum  spasmus 
diaphragma  et  musculos  respirationi  inser- 
vientes aggrediatur  ; in  aliis  dolor  lumbos, 
dorsum  , renes , vesicam  urinariam  corri- 
pit. Cum  tandem  paroxysmi  remittuntur , 
spasmus  cessat , et  mulieres  suspiria  du- 
cunt , singultiunt , eructant  , iteruinque 
sensum  et  motum  adipiscuntur  ; mollius 
pulsus  feriunt  ; vox  restituitur  ; urinae 
abunda ntiores  redduntur.  In  hac  remissione 
et  cessatione  paroxysmorum  , repetuntur 
Tom.  IX.  C 

quae  in  illorum  cursu  obvenerunt,  et  fir- 
miter memoria  tenentur.  Saepe  remanet 
capitis  dolor  , nec  redit  absoluta  sanitas. 
Descripta  symptomata  admodum  mutabi- 
lia sunt,  et  vicissim  alia  aliis  sufficiuntur, 
crebroque  alia  adjunguntur,  ut  corporis 
rigiditas  ; convulsiones  vehementissimae  ; 
assidua  vigilia ; profundus  sopor  ; tran- 
quillitas , aut  furor  ; obfuscatio  visus ; 
marmaryge,  papaapvyn  , seu  splendor  vel 
fulgor  ante  oculos  coruscans.  Interdum  ubi 
desunt  convulsivi  motus , vel  exigui  sunt, 
molestat  singultus  ; interdum  hic  persistit 
per  totam  hystericam  accessionem  , et  qui- 
dem per  plures  dies.  Cum  dolores  maxi- 
ma violentia  arripiant  dorsum  , et  deinde 
ferantur  et  haereant  in  epigastrio  , facies 
pallet , e corporis  superficie  exit  viscosus 
sudor  , extremitates  sunt  frigidae  , pulsus 
vix  percipitur.  Videamus  modo  quae  sunt 
symptomata , quae  a diversa  pendet  caus- 
sarum natura.  Si  hysterica  affectio  ab  hy- 
persthenica  diathesi  nascatur , cum  scili- 
cet mulieres  sint  sanguineo  temperamento 
instructae , valentes,  opipare  viventes  , af- 

fatim  vina  et  liquores  spirituosos  haurien- 
tes , nunquam  animi  proterentibus  affe- 
ctibus commotae;  violentissimi  sunt  inter 
paroxysmorum  initia  convulsivi  motus,  qui 
fibrosas  et  nervosas  partes  modo  insueto  di- 
strahunt ; pulsus  sunt  duri , plani;  instant 
vertigines  , capitis  dolor,  dyspnoea:  si  ve- 
ro scateat  ab  hyposthenica  diathesi , omnia 
symptomata  debilitatem  , nervorumque  in- 
gentem sensibilitatein  ostendunt.  Non  ra- 
ro nascitur  hysterica  affectio  ab  aestuosa 
libidine  , et  haec  caussa  cognoscitur  ab 
imminutis  vel  suppressis  menstruis  ; ex 
partibus  genitalibus  turgidis , et  calidissi- 
mis , unde  sensibilitas  et  salacitas  adauge- 
tur ; facilis  et  frequens  mutatio  coloris  in 
facie  , praesentibus  hominibus  , maxime 
juvenibus , formosis  , acceptis  , in  quos 
fere  invito  animo  oculos  conjiciunt  ; ver- 
bis , et  actibus  obscoenis.  Inter  caussas  fa- 
miliares hujusce  morbi  sunt  vehementia  et 
varia  animi  pathemata  , et  ideo  non  defi- 
ciunt symptomata  , quae  dissimili  illorum 
naturae  respondeant  , prout  scilicet  pathe- 
mata  vel  ad  odium  vel  ad  amorem  per- 

tineant.  Si  tandem  hysterica  affectio  sit 
symptomatica  yel  secundaria,  deprehendun- 
tur symptomata  primarii  morbi  , ut  ver- 
mium , obstructionum  viscerum  , chloro- 
sis  ; aut  anteiverunt  graves  et  diuturni 
morbi , praesertim  crebrae , et  diffusae  san- 
guinis jacturae. 

§.  1821.  Multa  quidem  est  affinitas  , 
et  in  quibusdam  casibus  similitudo  inter 
affectionem  hystericam  et  hypochondria- 
cam ; ideoque  plures  practici  contendunt, 
utramque  affectionem  unicum  constituere 
morbum.  Veruin  quamvis  interdum  tanta 
animadvertatur  similitudo , tale  est  sym- 
ptomatum discrimen  , ut  ex  his  jure  me- 
ritoque duo  morborum  genera  statui  pos- 
sint. Etenim  hypochondriasis  lentis  con- 
stat paroxysmis  , qui  potius  remittuntur  , 
quam  omnino  cessent;  praecipua  illius  se- 
des est  in  nervosis  gangliis  abdominis;  al- 
vus obseratur;  venter  extrinsecus  extendi- 
tur ; multum  laeditur  imaginatio;  afficiun- 
tur praecipue  homines  melancholico  tem- 
peramento praediti,  circa  trigesimum  quin- 
tum , aut  quadragesimum  aetatis  annum. 

Difficilis  est  affectionis  hypochondriacae  cu- 
ralio ; nam  progressu  aetatis  amplior  fit 
et  gravior,  et  saepissime  in  melancholiam, 
el  consumptionem  convertitur.  Si  exta  ca- 
daverum observentur  , morbosae  conditio- 
nes reperiuntur , maxime  in  hepate  , lie- 
ne , pancreate , quae  viscera  ut  plurimum 
sese  offeruut  dura  , et  aliquando  scirrho- 
sa.  Affectio  vero  hysterica  paullo  post  pu- 
bertatem , et  extemplo  aggreditur,  ejusque 
paroxysmi  sunt  breves;  symptomata  volubi- 
lia , fugacia,  multiplicia,  implexa;  illius 
origo  est  a nervorum  hypogastricorum  sy- 
stemate ; musculi  abdominales  introrsum 
contrahuntur  ; sensus  interni  , et  externi 
perturbantur ; corripiuntur  tam  mulieres 
plethoricae,  et  robustae,  quam  debiles,  et 
sensibiles ; fere  nunquam  deest  illa  spa- 
smodica constrictio  ,quae  globus  hystericus 
vocatur , et  saepe  suffocationem  minitans; 
consuetis  symptomatibus  plurimae  addun- 
tur spasmodicae  affectiones ; frequens  est 
in  epilepsiam  transitus . In  cadaveribus 
morbosae  conditiones  praecipue  in  utero  et 
in  ovariis  adnotantur.  In  foeminis  hysteri- 

cis  interdum  occurrunt  symptomata,  quae 
propria  sunt  affectionis  hypochondriacae  ; 
et  e contrario  in  hominibus  hypochondria- 
cis comparent  subinde  symptomata  , quae 
ad  affectionem  hystericam  omnino  spe- 
ctant. Hoc  indubium  est ; sed  hujusce  foe- 
nomeni  exhibere  non  possumus  nisi  pro- 
babilem rationem  , scilicet  in  hominibus 
hypochondriacis  nonnunquam  magis  affici 
nerveum  systema  partium  genitalium  ; in 
foeminis  hystericis  nerveos  ganglios  abdo- 
minales magis  interdum  laborare. 

§.  1 822.  Si  affectiones  hystericae  sym- 
ptomata nobiscum  reputemus,  facile  illam 
a syncope , epilepsia  , et  apoplexia  distin- 
guimus- Etenim  in  syncope  deest  pulsus ; 
vultus  mutatur,  litque  horridus  ; nec  illa, 
ut  paroxysmi  hysterici , per  duos  aut  tres 
dies  persistit.  Hujusmodi  paroxysmi  mul- 
tam habent  similitudinem  cum  epilepsia , 
sed  hujus  morbi  sedes  est  in  cerebro,  et  ce- 
rebralia vasa  distenduntur ; dum  hysterica 
affectio  in  utero  , reliquisque  partibus  ge- 
nitalibus considit.  Aliquando  paroxysmi  hy- 
sterici accedunt  reapse  ad  epilepsiam  , 

cum  nempe  vehementes  sunt  convulsio- 
nes , et  ab  ore  emittitur  spuma.  Apople- 
xia vero  ab  hisce  paroxysmis  discernitur  , 
quia  illa  sensus  motusque  abolitionem  , 
cum  stertore , frequentia  et  plenitudine 
pulsuum  difficilem  affert  respirationem'. 

§.  1823.  Quoniam  caussam  hysteriae 
proximam  attingere  non  possunt  pathologi, 
omni  tempore  supervacaneae  eductae  fue- 
runt hyposteses,  in  quibus  modo  fluidorum 
modo  solidorum  vitia  insimulantur.  Etenim 
alii  finxerunt  in  humoribus  esse  lentorem, 
cruditatem,  pituitam;  alii  in  nervis  tensio- 
nem, laxitatem  , mobilitatem  ; alii  in  spi- 
ritibus animalibus  tumultum  , seu  Syde- 
nharni  spirituum  animalium  ataxiam;  nam 
ataxia , dzat,la  xal  dxoa^ila,  significat  con- 
fusionem , vel  defectum  ordinis.  Recentio- 
res  vero  fere  omnes  inter  se  congruunt  , 
hanc  caussam  esse  aliquam  uteri  patholo- 
gicam conditionem , ex  qua  oritur  spa- 
smodica affectio  , quae  ad  propinquas  , et 
longinquas  partes  extenditur.  Non  raro  vir- 
gines in  hysteriam  delabuntur,  cum  se- 
cerni menstrua  ad  pubertatem  incipiant; 

cum  horum  regularis  cursus  perturbetur  ; 
cum  a stimulis  vehementis , et  nunquam 
satisfactae  libidinis  exagitentur  ; cum  sese 
tradant  pudendo  mastrupationis  vitio.  Mu- 
lieres vero  cum  improba  aut  legitima  ve- 
nere abutantur ; cum  animi  pathematibus 
agitentur.  In  illa  affectione  hysterica,  quae 
vocatur  hypersthenica  , augetur  incitamen- 
tum , praesertim  in  utero , a stimulis , 
et  a nimia  quantitate  sanguinis  , quae  di- 
stendit vasa.  Spasmus  autem  uteri , et  vi- 
cinarum partium  , qui  inde  concitatur,  ad 
nervos  ossis  sacri  , ad  illos  lumbares  , ad 
spinalem  medullam  facile  diffunditur  , ita 
ut  in  consensum  aliae  impellantur  partes. 
Contra  in  aflfcctione  hyposthenica  perspi- 
cuus est  incitamenti  defectus,  ex  quo  u- 
teri , aliarumque  partium  spasmus  prove- 
nit. Ideo  ad  hysleriam  expeditae  sunt  tu- 
midae et  fervidae  puellae , ut  et  ingenio 
praestantes  ; mulieres  effraena  libidine  per- 
citae , perpastae , plethoricae , ut  et  illae 
debili  et  senescenti  viro  nuptae  ; viduae 
juvenes  , protervae  , nimis  sensibiles.  Ge- 
neratim  vero  ad  hysleriam  praeparat  aetas, 

temperamentum  , vitae  genus.  Foeminae 
enim  a pubertate  ad  trigesimum  quintum 
annum  ; illae  corporis  constitutione  instru- 
ctae plethorica  , debili  , macilenta , sensi- 
biliore ; illae  etiam  quae  desidiosam  et 
languidam  vitam  ducunt , sunt  magis,  et 
frequentius  hystericis  convulsionibus  obno- 
xiae. Constitutio  vero  mollis  et  nimis  sen- 
sibilis saepissime  non  est  congenita  , sed 
inertem  , umbratilem  , et  deliciosam  vi- 
tain  , irregularem  vivendi  rationem  , abu- 
sum veneris,  mastrupationem  consequitur. 
Ex  adverso  rarissime  mulieres  implican- 
tur hysterica  affectione  , si  laboris  patien- 
tes , ut  rusticae  sunt , et  quae  pietate  exi- 
miae honestos  et  intemeratos  mores  con- 
servant. Itaque  caussae  quae  hysteriam  ex- 
citant, sunt  vita  otio  et  deliciis  dedita;  abu- 
sus vini,  et  spirituosorum  liquorum;  quae- 
dam vehementes  animi  affectiones,  praeser- 
tim amor  , odium,  ira  , gaudium  , moeror, 
taedium  , invidia , zelotypia  ; odores  pe- 
netrabiles , suaves , injucundi  ; assiduae 
vigiliae  ; immodici  et  diu  tolerati  labores; 
ardens  externus  calor ; laxa  , et  voluptua- 


42 

ria  vitae  institutio ; profusae , et  crebrae 
haemorrhagiae  ; abusus  purgantium,  venae 
sectionum  , veneris  ; longa  jejunia  ; ae- 
rumnae ; flagrantia  desideria  ; etc.  Non 
parum  autem  imitatio  aut  sympathia  in  sa- 
nis  mulieribus  ad  producendam  hysteri- 
cam affectionem  habet  vim;  siquidem  cum 
illae  alias  hysterico  insultu  correptas  vi- 
deant , corripiuntur  et  ipsae  , quod  prae- 
cipue inter  sacras  virgines  nec  novum  est, 
nec  insolens.  Si  vero  hysteria  symptoma- 
tica sit  vel  secundaria,  a plurimis  morbis, 
ut  a suppressione  menstruorum  , aut  ho- 
rum irregularitate  ; ah  obstructionibus  vi- 
scerum ; a vermibus  ; a partu  difficili  ; a 
vitiis  stomachi ; ah  immodicis  , et  saepe 
recurrentibus  haemorrhagiis;  a leucorrhoea; 
aliisque  effraenatis  fluxibus  ortum  habet. 

§.  1824.  Hysteriae  auspicium  a mul- 
tiplici fonte  deducendum  est , scilicet  ab 
illius  caussis  , symptomatibus  , diuturnita- 
te , statu  virium , complicationibus , et 
instituta  curatione  , quae  saepe  praeposte- 
ra est.  Si  itaque  leves  sint  et  facile  amo- 
vendae caussae  , jure  sperandum  est , ci- 

to  sanandum  esse  morbum  , qui  in  se  non 
adeo  periculosus  est.  Si  ex.  gr.  caussa  sit 
plethora  simplex , aut  imminutio  men- 
struorum , aut  defectus  alicujus  consuetae 
sanguinis  jacturae , sufficit  saepe  sola  ve- 
nae sectio , aut  hirudinum  appositio  , ut 
vincatur  morbus.  Sic  si  in  puellis  urgeat 
libido , hysteria  matrimonio  vanescit  , e- 
tiamsi  non  levia  compareant  symptomata. 
Hoc  ita  confirmat  Sauvages  Tom.  H.  op.  cit. 
pag.  589.  Monialis  illico  sensus  amit- 
tebat , et  convellebatur  toto  corpore  cum 
dyspnoea , dein  ad  se  revertens  exiliebat 
et  per  cameram  saltando  currebat , inde 
laetas  et  obscoenas  cantilenas  , verbaque 
similis  farinae  proferebat,  vomitu  bilis  atrae 
pauxillum  rejiciebat ; mox  sui  compos  fa- 
cta anteactorum  erat  immemor ; clitoridis 
titillatio  a barbitonsore  impudico  instituta 
paroxysmum  aliquoties  solvebat:  tales  sunt 
plures  hystericae  , quas  matrimonio  sanas- 
se dicitur  ; catameniis  suppressis  , vel  im- 
minentibus turgent  genitalia , calentque  ; 
unde  salacitas  major,  major  ad  hysteriam 
proclivitas  s Si  contra  caussae  sint  graves. 


nec  facile  possunt  subduci , ut  violenta  a- 
nirni  pathemata  ; res  adversae  , infelicita- 
tes , infortunia;  assiduae  et  profusae  exo- 
nerationes ; eodemque  tempore  , scilicet 
dum  hae  operantur  caussae , temperamen- 
tum molle  sit  , et  sensile,  nec  curatio  es- 
se potest  expedita  , nec  faustus  semper  e- 
xitus.  Non  est  morbus  qui  tam  saepe  in 
epilepsiam  et  artuum  convulsiones  tran- 
seat quam  hysteria  , si  ab  hisce  caussis 
nascatur.  Symptomata  vero  examinentur 
in  initio  , progressu  , et  fine  paroxysmo- 
rum; deinde  quae  post  paroxysmos  rema- 
nent ; inter  autem  symptomata,  quae  gra- 
viora sint  , et  vicinam  mortem  porten- 
dunt. Interdum  in  paroxysmorum  aggressu 
non  molestant  gravia  pa themata ; inter- 
dum vero  ; incommoda  , et  difficilia  , ut 
globus  hystericus  , qui  duin  suffocationem 
ininatui  , esse  etiam  potest  lethalis.  In 
cursu  autem  paroxysmorum  alia  sunt  se- 
cundi ominis  , ut  sternutatio  , fluxus  hae- 
morrhoidalis  in  mulieribus  plethoricis,  si- 
nistri alia  , ut  insultus  epileptici  , cata- 
leptici , ex  quibus  etiam  defluit  fati  dies. 


Interdum  hystericae  mulieres  tam  absurda, 
insueta,  obscoena  , irreligiosa  efferunt , ut 
facile  vulgo  obsessae  dicantur.  Cum  autem 
paroxysmi  remittantur , pulsus  prius  lan- 
guidi , fiunt  elatiores  et  molliores  ; facies 
jam  decolor,  rubescit;  reboant  borlxnygmi; 
crebri  emittuntur  ructus  ; redit  vox  reso- 
nans ; sensuum  , motuumque  libertas.  Sae- 
pe vero  relinquitur  capitis  dolor  , et  to- 
tius corporis  tam  pertinax  languor , ut  vi- 
res nullo  modo  recolligi  possint  , quod 
paroxysmum  hystericum  rediturum  esse  in- 
dicat. Si  autem  paroxysmi  fiant  admodum 
frequentes  , augetur  curationis  negotium  , 
et  morbi  discrimen  , quia  magis- magisque 
franguntur  vires  , et  major  fit  ad  affectio- 
nem hystericam  subeundam  dispositio,  quae 
natura  sua  ad  reditum  , et  diuturnitatem 
propendet.  Cum  vero  tanta  sit  morbi  diu- 
turnitas , laeduntur  etiam  facultates  intel- 
lectus , consequiturque  corporis  consum- 
ptio , quae  infaustum  finetn  praenuntiat. 
Haec  vero  consumptio  etiam  post  paroxy- 
smos , cum  nimis  frequenter  recurrant , 
evenit  , quia  maxime  infirmantur  vires  , 

deficit  appetitus , difficilis  et  laboriosa  est 
alimentorum  coctio.  Interitus  vero  non  ra- 
ro producitur  potius  a praepostera  cura- 
tione , vel  ab  erroribus  in  diaetetico  re- 
gimine perpatratis  , quod  idem  est  ac  di- 
cere a medicorum  vel  aegrarum  culpa  , 
quam  a natura  morbi  , quod  diligentissi- 
me observandum  est  , ut,  si  fieri  adhuc 

potest  , opportune  vel  prava  medendi  ra- 
tio , vel  diaetae  errores  corrigantur.  Tan- 
dem complicationes  perpendendae  sunt, 
siquidem  ut  affectio  hypochondriaca  , sic 
hysterica  affectio  frequenter  cum  aliis  mor- 
bis componitur.  Genera tim  complicationes 
morbum  reddunt  diuturnum , et  difficilio- 
ris sanationis  , praesertim  si  aggrediatur 
mulieres  animi  pathematibus  afflictas , aut 
illas  quae  respirant  aerem  insalubrem,  aut 
vitam  sedentariam  ducunt  , aut  pravis  nu- 
triuntur alimentis  , aut  abutuntur  vene- 
re , et  procacissimae  sunt:  nihilominus  in- 
terdum complicationes  non  sunt  graves , 
ut  aliqua  levis  complicatio  gastrica  , aut 
verminosa ; vel  aliqua  fluxus  haemorrhoi- 
dalis  , aut  menstruorum  perturbatio  ; in- 

terdum  sunt  graviores  ,et  etiam  lethalcs, 
ut  abortus  , molestum  puerperium,  febres, 
viscerum  inflammationes.  Si  omnes  hi  ha- 
beantur respectus  , recta  de  malo  hysteri- 
co statuetur  praesagitio. 

§.  1825.  Curatio  alia  est  in  paroxys- 
mis , alia  post  paroxysmos.  Venae  sectio 
in  illis  generatim  nocua  est  ; sed  si  clara 
signa  phlogisticae  diatheseos  non  desint  , 
ut  pulsus  pleni  et  duri  , facies  rubicun- 
da , vertigines  , temperamentum  plethori- 
cum,  respiratio  non  libera  , capitis  dolor, 
menstruorum , vel  fluxus  haemorrhoidalis, 
vel  alicujus  sanguineae  excretionis  sup- 
pressio , extrahendus  est  sanguis , et  insti- 
tuenda antiphlogistica  methodus  , scilicet 
praeter  venae  sectionem  exhibeantur  levia 
purgantia  ; potiones  aquosae  ; fiant  clyste- 
res emollientes  ; et  tenuis  concedatur  vi- 
ctus. Ne  vero  in  emittendo  sanguine  limi- 
tes praetergrediamur  , diligens  pulsuum 
observatio  nos  dirigat.  Sublata  phlogistica 
diathesi  , ut  convulsiones  et  motus  con- 
vulsivi  expugnentur  , utilia  sunt  antispa- 
smodica  , ut  liquor  anodynus ; castoreum, 

ejusque  tinctura  ; 'assa  foetida  ; composita 
ex  opio.  Si  autem  sequatur  ingens  virium 
debilitas  , linquenda  non  sunt  tonica  , ut 
faciebat  Sydenham,  qui  ad  corroborandum 
sanguinem,  et  ad  compescendam  spirituum 
animalium  irregularitatem  usurpabatur  fer- 
rum. Si  vero  praeluceant  signa  oppositae 
diatheseos , nempe  pulsus  debiles  , facies 
pallida  et  labia  livida  , inappetentia  , la- 
xitas , dyspnoea  , oedema  pedum  , capitis 
et  ventriculi  dolor , eligenda  statim  sunt 
tonica  , martialia , antispasmodica.  Quam- 
vis vero  morbus  a debilitate  nascatur  , 
prudens  sit  exstimulantium  usus  ; siqui- 
dem horum  actio  nocua  esse  potest  , prae- 
sertim cum  permulta  sit  nervorum  sensi- 
bilitas.  Sic  paroxysmorum  tempore  indi- 
scriminatim  non  dentur  , ut  quidam  fa- 
ciunt , res  odoriferae  et  penetrantes,  quae 
nonnullis  hystericis  incommodae  sunt  et 
infestae.  Juvat  harum  mulierum  vultum  et 
extremitates  frigida  aspergere  ; et  ubi  li- 
ceat , porrigatur  liquor  anodynus  ; lauda- 
num  liquidum  ; castoreum  , ejusque  tin- 
ctura cum  aliqua  aqua  slillatitia.  Instituan- 

lur  etiam  frictiones  ad  colium  , pectus  , 
dorsum , extremitates  ex  aethere  sulphuri- 
co.  Etiam  clysteres  injiciantur  ex  deco- 
ctione simplici  florum  chamaemeli , aut 
cum  laudano  liquido  ; et  ex  aqua  tepida 
fomentationes  fiant  super  abdomen.  Post 
autem  paroxysmos  curandum  ut  omnes  re- 
pellantur caussae , ne  illi  ad  corpus  infe- 
standum redeant ; apta  sit  nutritio  , et  re- 
ctus vivendi  modus  , ex  quo  semper  ma- 
ximam utilitatem  impetramus.  Non  igitur 
mirum  , si  saepe  ab  animi  nunquam  in- 
terrupta quiete  ; a consentanea  corporis 
equitatione  ; ab  acceptis  lectiunculis  ; a 
laetis  concentibus  ; a grata  amicorum  so- 
cietate; ab  honestis,  jucundisque  sol  aliis; 
a levibus,  et  satis  nutrientibus  alimentis; 
a ruris  deliciis;  ab  itineribus;  ab  aCre  sub- 
frigido  , et  sicco  ; et  a lecto  bene  mane 
surgendo , obtineatur  sanitas.  Nihilominus 
spernenda  non  sunt  quaedam  medicamenta 
simplicia  , quae  ad  sanitatem  recuperandam 
non  parum  conferunt  , ut  cortex  peruvia- 
nus  ; ferrum  , ejusque  variae  praeparatio- 
nes; extractum  baccarum  juniperi,  et  illud 
Tom.  IX.  D 

chamaemeli ; aquae  minerales;  balnea  mi- 
neralia frigida , si  haec  adhibere  fas  sit. 
Caussae  quae  hystericos  paroxysmos  repro- 
ducere  magis  valent , sunt  aer  frigidus  et 
humidus  ; animi  vehementia  , et  affligen- 
tia pathemata ; vita  mollis;  et  nostris  tem- 
poribus phlebotomiae  abusus.  Innumera  e- 
nim  ab  hoc  et  gravissima  originem  ducunt 
mala  , ut  vertigines  , animi  deliquia,  ca- 
pitis dolores , cordis  palpitationes  , et  hu- 
jusce  vitalis  visceris , maj  orumque  vaso- 
rum organica  vitia.  Quamvis  vero  haec 
quotidie  sub  observationem  cadunt,  tamen 
lymphatici  phlogoseos  sectatores  , dum  a 
genuinis  medicinae  praeceptis  recedunt,  im- 
perterriti , non  secus  ac  mactandas  victi- 
mas, homines  occidunt.  Sunt  tandem  quae- 
dam symptomata  tam  in  decursu  paroxy- 
smorum , quam  postea  , quae  aliquod  au- 
xilium requirunt  , ut  anorexia , alvi  du- 
rities , saburrae  vel  ventriculi  vel  intesti- 
norum , aciditates.  Si  vexet  anorexia , cu- 
rari ut  plurimum  debet  tonicis  et  ainaris; 
ideoque  a quibusdam  sine  ulla  ratione  sae- 
pe repetuntur  purgantia.  Alvi  compressio 

hystericae  affectionis  est  frequentissimuiu 
symptoma  , quod  plerumque  simplicibus 
clysteribus  corrigitur  ; sed  si  hujus  caussa 
sint  spasmodicae  constricturae,  adjungi  pos- 
sunt antispasmodica  , ut  laudanum  liqui- 
dum, assa  foetida , castoreum ; praecipien- 
dae sunt  etiam  fomentationes  emollientes, 
et  calida  balnea.  Si  Tero  in  ventriculo  mo- 
rentur quisquiliae  , levia  emetica ; si  in  in- 
testinis levia  purgantia  , non  omissis  cly- 
steribus , adjuvant.  In  aciditates  valent  ab- 
sorbentia; sed  sedulo  vitanda  sunt  vegeta- 
bilia , et  quidquid  potest  aciditates  ipsas 
augere.  Quapropter  praeferendus  est  victus 
animalis  , et  vinum  valde  dilutum  * per- 
mittendum. Si  autem  plura  residua  sint 
incommoda  ; si  haec  medicamentis  omni- 
bus renitantur ; si  maxima  sit  ad  recidi- 
vam propensio  , caetera  relinquendo  , vita 
omnino  campestris  arrogetur  , eodemque 
tempore  exercitatio  corporis , et  identidem 
amoena  itinera  fiant. 

GENUS  TERTIUM 

Algor 


1 826.  xXlgor  est  plerumque  alio- 
rum morborum  symptoma  , sed  interdum 
constituit  morbi  genus.  Quaeri  potest,  cur 
algorem  ponam  inter  neuroses  vitae  orga- 
nicae , si  ardorem  inter  illas  vitae  anima- 
lis collocaverim.  Ratio  in  promptu  est.  Ani- 
malis calor  nostris  temporibus  non  solum 
videtur  esse  effectus  combustionis  hydro- 
genii  et  carbonii  ope  oxygenii  in  actu  re- 
spirationis , sed  etiam  nervorum  influxus, 
praesertim  nervi  pneumo-gastrici , qui  non 
solum  ramos  suppeditat  pharyngi , oesopha- 
go , ventriculo , cordi  , aortae  , arteriis  ca- 
rotidibus , etc;  sed  etiam  laryngi  , asperae 
arteriae , pulmonibus.  Quamvis  vero  ani- 
malis calor  a sola  respiratione  penderet  , 
haec  functio  aliquo  modo  voluntaria  est. 
Algor  autem  producitur  ab  intenso  frigore 
aSris , quod  potentissime  vasa , nervos,  vi- 
scera aggreditur  ± sanguinem  et  humores 

conspissat  ; et  cito  virium  vitalium  rea- 
ctionem superat  ; vel  etiam  ab  aliis  caus- 
sis , ut  videbimus.  Ex  hisce  patet,  cur  mi- 
hi visum  sit  ardorem  inter  neuroses  vitae 
animalis  , et  algorem  inter  illas  alterius 
vitae  componere.  Algor  ut  diximus  inter- 
dum primarius  est  , et  ab  actione  glaciali 
frigore  gignitur;  sed  ut  plurimum  sympto- 
maticus est,  aut  criticus.  Ille  oritur  a plu- 
rimis morbis  , ut  ab  illis  pulmonum,  ma- 
xime a rheumate,  et  catarrho;  a febribus 
maxime  intermittentibus  ; ab  internis  sup- 
purationibus ; etc.  Algor  autem  saepissime 
realis  non  est , sed  ad  aegri  sensum;  quin 
interdum  non  solum  cum  naturali  calore, 
sed  etiam  cum  illo  aucto  conjungitur.  Cri- 
ticus vero  algor  contingit  in  acutis  mor- 
bis , qui  modo  bonus  est , modo  malus  , 
ut  in  pluribus  libris  docuit  Hippocrates  , 
quod  experientia  confirmatur. 

§.  1 827.  Calor  viventium  corporum  , 
qui  dicitur  proprius,  non  dependet  ab  exter- 
na afiris  temperie,  utpote  foenomenon  omni- 
no vitale.  Corpora  non  viventia  in  aequili- 
brio sunt  cum  externi  aeris  temperie,  quia 

dumtaxat  calorem  latentem  habent.  Quapro- 
pter in  corporibus  viventibus  inunite  frigus 
non  eosdem  effectus  producit,  ac  in  illis  vita 
carentibus  ; ideoque  sub  quavis  fere  lati- 
tudine aequalis  est  temperies  nostri  corpo- 
ris , nempe  a trigesimo  ad  trigesimum  se- 
cundum thermometri  Reaumur  ; quamvis 
saeviente  hyeme  apud  sanos  homines  vi- 
gesimum septimum  gradum  non  excedat. 
In  gelidis  vero  climatibus  nivale  frigus  vi- 
gorem , et  reactionem  virium  vitalium  de- 
let, proindeque  infaustos , et  saepe  lethales 
effectus  edit.  Igitur  cum  frigus  ad  pun- 
ctum congelationis  perveniat , et  etiam  in- 
fra descendat  , maxime  timendum  est.  Si- 
quidem horridum  frigus  ingentem  aufert 
quantitatem  caloris , cogit  necessitas  cibos 
et  potiones  calidae  naturae  adbibere  , quae 
excalefacere  corpus  valeant.  Haec  est  ratio, 
quia  in  frigidis  regionibus  minori  damno 
continuus  liquorum  spirituosorum  usus  to- 
leratur. ; 

§.1828.  Caussa  proxima  primarii  al- 
goris est  extinctio  vitalium  virium  , unde 
deficit  animalis  calor.  Caussae  remotae  sunt 

a6r  frigidissimus  ; immersio  in  aquis  geli- 
dis ; animi  affectus , maxime  deprimentes, 
ut  improvisus  terror  , timor , tristitia  op- 
primens ; ingentes  humorum  jacturae  ; je- 
junia. Ad  hunc  morbum  senes , debiles  , 
cacochymici , et  admodum  sensibiles  pro- 
pendent. Algor  symptomaticus  nascitur  ab 
illis  morbis , qui  valde  nervos  , vasa , vi- 
scera alliciunt , plurimasque  laedunt  fun- 
ctiones. Criticus  non  est  nisi  naturae  mo- 
tus , unde  perturbantur  nervi  , cum  acu- 
tos morbos  resolvere  tentet.  Hic  vero  mo* 
tus  cum  bonus  vel  malus  esse  possit,  hoc 
ab  effectibus  cognoscitur , sicut  modo  vi- 
debimus. 

§.  1829.  Frigus  si  pertingat  aut  supe- 
ret congelationis  gradum  , gangraena  et 
sphacelo  corporis  partes  corripiuntur,  ut 
omnibus  notum  est.  Si  vero  frigus  ad  hunc 
gradpm  non  perveniat,  et  opportuna  non 
omittantur  auxilia , diu  hujusmodi  partes 
oedematosae  remanent ; maxima  vero  dif- 
ficultate sensibilitatem  , propriamque  mo- 
bilitatem tendines  recuperant ; diuque  e- 
tiam  nervi  sensibilitate  orbantur,  et  saepe 

hanc  aclione  frigoris  amissam,  unii  amplius 
ut  in  statu  salutis  reparant.  Dum  vero  algor 
est  symptoma  aliorum  morborum  , hoc  vel 
leve  vel  grave  est,  et  etiam  lethale.  Ut  plu- 
rimum est  leve  in  febribus  intermittentibus 
benignis,  in  affectionibus  catarrliulibus  , vel 
rheumaticis  parvi  momenti;  est  grave  et  fu- 
nestum in  febribus  quartanis  intermitten- 
tibus, aut  in  illis  febribus  perniciosis,  quae 
dicuntur  algidae.  Quidam  senex  septuagena- 
rio major,  robustus,  qui  vero  identidem  la- 
borabat vehementi  cordis  pulsatione  , dum 
per  palustres  agros  venabatur,  accessione  fe- 
bris • perniciosae  algidae  correptus  fuit.  In 
urbem  transvectus,  tanta  fuit  in  tertia  ac- 
cessione propulsio  sanguinis  ad  vitalia  or- 
gana, ut  frigidus  instar  marmoris  occubuerit., 
Sectione  cadaveris  reperta  fuit  in  subtiliori- 
bus parietibus  dextri  cordis  trium  circiter  li- 
nearum rimula.  Etenim  sub  frigore  sanguis 
majore  quantitate  impulsus  ad  cor  , pa- 
rietes praeternaturaliter  subtiles  disrupit. 
Si  vero  algor  in  morbis  frequenter  aggre- 
diatur, et  non  solum  non  extenuatur  mor- 
bus , sed  eliduntur  vires , offert  lucluo- 

sum  signum.  Quidam  detentus  febre  ga- 
strico-nervosa  aliis  diathesibus  composita 
tam  frequenter  comprehendebatur  algore  , 
ut  tandem  , perfractis  penitus  vitae  viri- 
bus , fere  temporis  momento  interiverit. 
Interdum  frigus  in  morbis  alternat  cum 
calore  , quod  morborum  ipsorum  longitu- 
dinem denotat.  Hippocr.  VIII.  de  judicatio- 
nibus inquit  xrxt  o/.ts  tk  od puros  Seppor 

7}  (pVftpOV  j OTTH  T?T<)  171  , IV  XCtvSa.  >? 

vxooe  , xax  rtfTfo  ev  0X0  xd  aopaxt  p.e- 
xafioXcu  olfiat  ylvovxai.  xai  7jv  xo  oo- 
fia,  i]/v%7ixcu  ?"  a vSk  Stpuuiveixcu,  vj  %pap.a 
exepov  f|  txepv  pexu^dXXr,xai  /lijJxoc  vxais 
oqfiaivvcn.  Et  ubi  in  corpore  caliditas  aut 
frigiditas , hic  morbus  est,  et  ibi  in  toto  cor- 
pore mutationes  repentinae  fiunt  : et  si 
corpus  perfrigeretur , aut  rursus  calefiat  , 
aut  color  alius  ex  alio  transmutetur,  mor- 
bi longitudinem  significat.  ;rj  Dum  autem 
algor  est  vere  criticus  , aliquid  in  acutis 
morbis  naturam  moliri  declarat  ; sed  hoc 
conamen  aut  bonum  est , aut  malum.  Ut 
plurimum  resolvuntur  morbi , si  illa  con- 
currunt signa,  quae  a veteribus  medicinae 

praeceptoribus  perfectae  coctionis  appel- 
labantur. Contra  si  nullum  appareat  mor- 
borum levamen  , si  magis  magisque  vires 
langueant.  In  propositum  venit  , quod  de 
rigore  acutorum  scripsit  Baglivius  Pr.  med. 
lib.  I.  z*  Rigor  bonus  et  criticus  est  ille, 
qui  cum  urinae  pepasmo  , sive  coctione 
significatur  , quique  solvit  febrem,  et  sym- 
ptomata mitigat  , rigoremque  sequitur  su- 
dor , vomitus  , vel  alia  evacuatio.  Malus 
contra  qui  frequenter  apparet,  nam  semel 
apparere  debet  , qui  criticus  est ; malus 
quoque  si  vires  inde  langueant  , nam  in- 
dicat naturae  debilitatem , et  frustraneum 
ejus  conatum  ; malum  enim  est  , quod 
frustra  movetur , , siquidem  raptum  ad  ca- 
put facit , et  diaphragma,  ;zj 
• §.  1830.  Tota  in  repellendis  funestis 

frigoris  effectibus . curatio  versatur.  Regulae 
generales  exposcunt  , ut  gradatim  fiant  fri- 
ctiones niveae  , aut  cum  pannis  frigida  ma- 
didis ; postea  aqua  tepida  partes  exciten- 
tur. Intra  fimum  equinum  mox  locandi  - 
sunt  rigidi  , aut  supra  calidum  sabulum  , 
pannoque  laneo  excalefacto  operiantur.  De- 

nique  tam  interius  quam  exterius  non  si- 
ne prudentia  incitantia  sunt  adhibenda. 
Cum  autem  frigus  sit  symptomaticum  ae- 
ger ponatur  in  calido  cubile  , qui  etiam 
calidis  et  siccis  pannis  contegatur,  calida- 
que detur  aliqua  haurienda  potio , et  ali- 
quod auxilium  , quod  sedet  et  resolvat 
spasmum,  ut  praesertim  est  laudanum  li- 
quidum. Ubi  vero  algor  sit  criticus  et  bo- 
nus , quantum  per  nos  licet  foveantur  na- 
turae conamina,  quod  .potissimum  natu- 
rae ipsius  viribus  conservandis  et  susti- 
nendis fiat  ; sed  si  algor  malus  sit  , quod 
in  primis  a resolutis  viribus  cognoscitur , 
luctuoso  harum  defectui  nobis  occurren- 
dum est. 


GENUS.  QUARTUM 

Hydrophobia 

• 

§.  1831.  Hydrophobia  est  lacryma- 
bilis  et  horrificus  morbus  , qui  ut  pluri- 
mum a morsu  canis  , vel  alterius  anima-  • 

lis  rabidi  , et  interdum  in  humano  corpo- 
re sponte  gignitur.  Hoc  nomen  , nempe 
vttpopofiia  , vel  t 'fpoffiofila  , venit  ab  hor- 
rore , quem  aquae , vel  liquidarum  sub- 
stantiarum hic  morbus  plerumque  adve- 
hit. Plerumque  diximus , quia  interdum 
hoc  deest  symptoma,  sicut  ab  indubiis  ob- 
servationibus constat.  Etenim  canes  ali- 
quando, rabidique  lupi  non  solum  potum 
et  cibum  sumpserunt  , sed  etiam  flumina 
tranarunt.  Hydrophobia  cognita  fuit  omni 
hominum  memoria , etsi  in  Hippocratis  li- 
bris nulla  adinveniatur  mentio.  Cum  vero 
hic  morbus  vel  a veneno  rabidorum  ani- 
malium morsu  in  nostrum  corpus  immis- 
so , vel  in  nobis  sponte  genito,  vel  ab  a- 
liis  morbis  producatur  , aliqua  hujus  di- 
visio pernecessaria  mihi  videtur.  Petrus 
Franch  Polit.  Medie,  vol.  8.  pag  278.  hy- 
drophobiam dividit  in  spontaneam  et  sym- 
ptomaticam ; deinde  spontaneam  in  idiopa- 
thicam et  consensualem.  *?  Appellat  autem 
symptomaticam  , quae  oritur  a canis  rabi- 
di morsu.  Haec  vero  divisio  nec  accurata, 
nec  rationi  consona  videtur.  Primaria  enim 

hydrophobia  illa  dici  debet,  quae  a vene- 
no sui  generis  vel  sponte  genito  vel  a 
morsu  animalium  rabidorum  inducto  na- 
scitur ; symptomatica  vero  quae  effingitur 
ab  aliis  morbis  , ut  a febribus  nervosis  , 
perniciosis  , inflammationibus,  exanthema- 
tibus , difficili  dentitione , etc  ; in  quorum 
cursu  interdum  inter  alia  symptomata  est 
aquae , vel  aliorum  liquidorum  horror. 

§.  1 832.  Symptomata  hydrophobiae  vel 
ejus  initium  , vel  progressum  denotant  , 
scilicet  varia  morbi  stadia  designant , quae 
tria  sunt.  Symptomata  igitur  primi  stadii 
sunt  dolor  inflicti  vulneris;  moeror,  et  ani- 
mi abjectio  , et  solitudinis  desiderium ; 
turbatus  somnus  ab  horrendis  imaginibus; 
suspiria  ; taciturnitas  ; oscitatio  , et  pan- 
diculatio  ; iracundia;  anxietas;  nulla , aut 
pauca  bibendi  voluntas ; adnotabilis  pul- 
suum irregularitas  ; mutatio  vultus  ; inap- 
petentia , et  nausea  ; tam  est  exquisita 
sensibilitas  , ut  quivis  sonus  , murmur  , 
sermo  , aeris  mutatio  magnam  agitationem 
inducat.  Praeterea  inter  symptomata  huju- 
sce  stadii  recensentur  etiam  constrictio 

gutturis ; vox  rauca  ; angustia  circa  prae- 
cordia ; vigilia  ; aliqua  respirandi  difficul- 
tas ; sitis  , sed  aquae  repugnantia;  aurium 
tinnitus  ; urina  vel  clara  , vel  repressa  ; 
intuitus  ferox  ; calor  urens  in  epigastrio ; 
vultus  ruber.  Incipit  autem  secundum  sta- 
dium cum  dispositione  ad  mordendum  , 
necessariis  non  exceptis  , et  parentibus  ; 
ejiciuntur  sputa  in  adstantes , licet  haec 
actio  incongruens  ipsis  hydrophobis  molesta 
sit  ; agitatio  vehemens  ; cordis  palpitatio  ; 
vomitus  glutinosus  , aut  biliosus ; convul- 
siones , et  delirium;  oculi  sufficiuntur  san- 
guine , qui  etiam  turgent , et  micant;  mu- 
sculi faciei  distorquentur , unde  vultus 
lineamenta  commutantur  ; membra  , non 
secus  ac  in  tetano,  rigent ; non  raro  etiam 
adest  priapismus ; os  semiapertum  et  spu- 
mosum remanet  ; vox  editur  latratus  si- 
milis. Symptomata  tandem  tertii  stadii  sunt 
maxima  anxietas  ; difficillima  respiratio;  os 
hians  , dum  aspera  exerilur  lingua;  virium 
defectus ; oris  pallor  ; alternant  animi  de- 
liquia ; sudor  gelidus  manat  ; extrema  fri- 
gent ; denique  sopor,  apoplexia  ; convul- 

siones  lethales ; mors.  Adnotandum  etiam 
est , quod  a dolenti , rubro  , et  tenso  vul- 
nere fit  ulcus , ex  quo  pessima , et  foetida 
plorat  sanies  ; quaedam  symptomata  a pro- 
pagatione spasmi  nascuntur,  ut  priapismus; 
membrorum  rigiditas ; operosa  urinarum 
excretio ; urina  quae  in  primo  stadio  red- 
debatur limpida  , mox  propter  potionum 
recusationem  saturatior  fit. 

§.  1833.  Cum  a cane  aliqua  pars  hu- 
mani corporis  discindatur , et  an  ille  sit 
rabidus  dubitetur , necesse  est  , ut  expo- 
nantur signa , quae  caninam  rabiem  sine 
ulla  controversia  expromunt.  Signa  primi 
stadii  , seu  incipientis  rabiei  canis  , sunt 
tristitia  ; solitudo  ; se  abscondit  ; murmu- 
rat , sed  non  latrat ; ab  hero  vocatus  non 
obedit  , ut  solebat ; ab  incognitis  irritatur, 
et  in  eos  irruit  ; cibos  , et  potiones  recu- 
sat ; aures , et  caudam  dimittit  ; ita  am- 
bulat , ut  somnolentus  esset  ; sed  hacte- 
nus observat  herum.  Jam  in  hoc  primo 
stadio  morsus  periculosus  est.  Incipit  se- 
cundum stadium  , cum  canis  anhelat;  lin- 
guam educit  , et  spumam  mittit  ; cum 

modo  segniter  , modo  celeriter  facit  iter, 
sed  nunquam  rectum  ; doinum  relinquit ; 
non  amplius  cognoscit  , nec  colit  herum  ; 
oculi  sunt  tristes  , lacrymantes  , pulveru- 
lenti ; pili  haerent  ; morsu  lacerat  quid- 
quid invenit  ; linguam  hahet  plumbeam  ; 
contabescit  ; furit.  Cum  haec  symptomata 
graviora  fiunt  , non  solum  constituunt  ter- 
tium morbi  stadium,  sed  etiam  proximam 
mortem  significant  ; et  tum  morsus  letha- 
lior  est.  Per.  naturalem  instinctum  sani  ca- 
nes  velociter  fugiunt  , si  canem  rabidum 
videant.  Quamvis  exposita  signa  in  canibus 
rabidis  plerumque  deprehenduntur  , tamen 
interdum  tam  evidentia  non  sunt.  Hoc  in 
casu  instituenda  sunt  experimenta,  ut  cogno- 
scatur an  exstet  rabies.  Ut  caetera  linqua- 
mus, non  omittendum  est  illud  academiae 
scientiarum  quod  consistit  in  fricandis  fau- 
, cibus  , dentibus,  gingivis  mortui  canis  eli- 
xae carnis  frusto  , quod  alicui  cani  dan- 
dum est.  Si  clamore , et  ejulatu  frustum 
edere  recuset  , est  certum  , mortuum  ca- 
nem fuisse  rabie  affectum;  sin  avide  illud 
devoret  , nullam  in  eo  fuisse  rabiem. 

$.  1834.  Caussa  hydrophobiae  est  spe- 
ciale contagium.  Hoc  plerumque  in  nos 
transmittitur  morsu  alicujus  animalis  rabi- 
di; sed  interdum  tam  in  hominibus , quam 
in  canibus,  aliisque  animalibus  sponte  per- 
volvitur. Quidam  contendunt;  spontaneam 
hominum  rabiem  non  esse  contagiosam ; 
nam  plures  pueri  lac  sugentes , et  rabie 
laborantes  matrum  vel  nutricum  papillas 
momorderunt , quin  rabies  in  ipsas  fuerit 
propagata : alii  vero  credunt,  rabiem  spon- 
taneam aliquando  esse  contagiosam.  Rabies 
vero  quae  corripit  pueros  non  est  prima- 
ria , sed  symptomatica , et  ut  plurimum 
diOicilis  dentitionis  effectus.  Etenim  dum 
hydrophobia  est  aliorum  morborum  sym- 
ptoma , non  propagari  videtur.  Animalia 
carnivora  sunt  magis  ad  rabiem  disposita, 
ut  canes,  feles,  lupi,  vulpes;  herbivora 
minus,  ut  equi,  asini,  muli,  boves.  Qui- 
dam asserunt,  inter  quos  est  Boerhaavius, 
etiam  gallos  gallinaceos  fieri  rabidos.  Pro- 
babilius vero  est  , hos  gallos  rabie  affici 
propter  morsum  alicujus  animalis  hydro- 
phohi , ni  credatur  in  ipsis  explicari  posse 
Tom.  IX.  E 

rabies  propter  iram,  ad  quam  sunt  maxime 
compositi.  In  nonnullis  regionibus  hydro- 
phobia familiaris  est , in  aliis  rarissima. 
Negari  enim  non  potest , tam  ingentem 
calorem  , quam  ingens  frigus  ad  hujus 
morbi  evolutionem  aliquem  habere  influ- 
xum. In  Europa  tam  in  fervore  aestatis  , 
quam  in  rigore  hiemis  frequentior  rabies 
est.  Sunt  autem  plures  caussae  , quae  po- 
tenter contribuere  possunt  ad  faciliorem 
generationem  reddendam  spontaneae  rabiei, 
ut  in  animalibus  perspirationis  , potionis, 
cupitae  veneris  defectus  ; esus  putridae 
carnis  ; vermes  qui  in  visceribus  , vel  in 
aliis  partibus  absconduntur  : in  hominibus 
vehementia  animi  pathemata  , praesertim 
horribilis  ira  ; intemperati  labores  ; actio 
solis  ; errores  in  vivendi  ratione.  Cum  ra- 
bies spontanea  est  , eodem  quo  concipitur 
die , aut  paullo  post  , ejus  patefiunt  sym- 
ptomata. Cum  vero  rabiei  contagium  in 
sanum  corpus  introducatur  , tempus  prae- 
finiri non  potest , quo  se  illud  manifestet. 
Interdum  enim  illius  effectus  cito  compa- 
rent ; sed  plerumque  circa  trigesimum  , 

aut  quadragesimum  diem  , et  amplius.  Non 
raro  contagium  sub  vulneris  cicatrice  per 
quatuor  , quinque  , novem  menses , et  e- 
tiam  per  longius  tempus  latitat , ut  ab  in- 
dubiis  observationibus  habemus  ; quamvis 
non  omnes  narrationes  fide  dignae  viden- 
tur. Etenim  historiae  rabiei,  quae  post  vi- 
gesimum , aut  trigesimum  annum  compa- 
ruit , ut  fabulosae  habendae  sunt.  Praete- 
rea non  dubito  , quin  contagium  hydro- 
phobicum  vestibus  aliisque  corporibus  per 
longum  tempus  _ minime  deletum  adhae- 
reat , quod  auctorum  testimonio  confirma- 
tur. Van-Swieten  Tom.  III.  §.  1136.  pag. 
344.  historiam  refert  a Schenchio  relatam 
— Legitur  casus  de  puero , qui  abstergens 
rubiginosum  gladium  , quo  ante  plures  an- 
nos rabiosus  canis  confossus  fuerat , mala 
fortuna  digito  suo  inflixit  vulnusculum  , 
atque  inde  periit  hydrophobus.  Nonnul- 
li credunt  cum  Aureliano  et  Aretaeo  hy- 
drophobiam halitu  posse  communicari.  Hu- 
jus vero  contagium  volatile  non  est , ut 
hoc  modo  possit  extendi.  Nihilominus , ut 
in  omnibus  attenti  esse  debemus  , ne  con- 

trahatur  rabies  , sic  hydrophoborum  hali* 
tus  , quantum  fieri  potest , evitetur.  Quae- 
stio est,  an  esus  carnium  animalium  hydro- 
phoborum  possit  rabiem  inducere.  Quam- 
vis hujusmodi  disputatio  non  sit  adhuc  de- 
finita , eas  fugpre  prudentia  est.  Quaeritur 
ptiam  an  simplex  contactus  salivae  hydro- 
phohorum , rabiem  possit  progignere.  Veo- 
rum enim  si  saliva  canis  hydrophobi  con- 
tagiosa sit , quamvis  non  semper  ab  illius 
simplici  contactu  producatur  rabies  , hic 
maxime  periculosus  est.  Ad  id  demonstran- 
dum auctorum  observationes  referam,  quas 
Van-Swieten  loc.  cit.  hisce  verbis  reportat- 
53  An  saliva  , spumescente , calida  , cor- 
pori aspersa  aliquid  metuendum  esse  in 
hoc  morbq,  prudentiopes  omnes  facile  con- 
cedent : verum  magis  mirabile  videtur, 
quod  a saliva  spumosa  dudurn  jam  exic- 
pata , morbus  hic  propagari  possit.  Apud 
Aurelianum  sequens  observatio  legitur.  Sar- 
trix quaedam  , quum  chlamydem  scissam 
rabidjs  morsibus  sarciendam  snmpret , at- 
que ore  stamina  componeret , et  lingua 
pannorum  suturas  lamberet  assuendo,  quo 

die  in  rabiem  venisse  memoratur.  Similent 
casunl  dum  viderat  Hildanus  , vix  aude- 
bat illum  proferre , duin  ab  omnibus  pro 
fabula  habebatur.  Matronae  vestem  denti- 
bus arripiens  canis  rabidus  illam  lacerave- 
rat , huc  et  illuc  trahendo,  caeterum  nul- 
lum vulnus  inflixerat.  Illa  nescietis  , ca- 
nem rabidum  fuisse , laceram  vestem  re- 
sarcivit,  filo  dentibus  abscisso  , et  post  tres 
menses  periit  hydrophoba.  In  casu  ab  Au- 
reliano memorato  lambendo  sartrix  hume- 
ctaverat  suturas ; in  hoc  casti  autem  sim- 
pliciter filum  , per  vestes  , saliva  canis  ra- 
bidi infectas  * adactum  mordendo  abrupe- 
rat matrona  ; unde  forte  seritis  in  hydro- 
phobiam incidit.  In  utroque  casu  saliva 
venenata  per  humanam  salivam  diluta  im- 
mediate applicata  fuit  linguae,  labiis  * gin- 
givis , quae  crassa  cute  non  teguntur ; fet 
praeterea  ipsos  salivae  fontes  propius  atti- 
git , quod  majus  hydrophobiae  periculttnt 
iilducere  patebit  ex  sequentibuSi  £3  Cona 
tagiunt  hydrophobicum  ex  uno  In  aliud 
tttllfrfai  coiti  mitificati  posse  * evidens  est  j 

sed  loqui  de  raodo , quo  contagium  agit , 
et  quomodo  ab  externa  demorsa  parte  ad 
aliam  feratur , arduum  est.  Arbitror  hoc 
contagium  maxime  guttur  , glandulas  sali- 
vares , nervos,  et  faciei  musculos  aggredi. 
Materies  contagiosa  a parte  morsu  lacerata 
absorbetur  , pervadit  sanguinem,  et  diffun- 
ditur , et  in  expositas  modo  partes  prae- 
sertim vehitur  ; et  quamvis  hoc  non  per- 
spicue intelligatur , ab  effectibus  deduci- 
tur. Darwin  qui  Zoonom.  Vol.  II.  Sect. 
XXII.  3.  inquit  non  videri  materiem  con- 
tagiosam in  circulationis  vias  insinuari , 
quia  a loco  vulneris  vestigium  secundum 
vasorum  lymphaticorum  cursum  indicari 
non  potest ; nec  in  glandulis  lymphaticis 
adest  tumor  ; nec  ut  in  variolis  , aliisque 
contagiosis  morbis  producitur  febris,  fate- 
tur per  aliquem  non  intellectum  proces- 
sum a vulnere  morbum  ad  guttur , etiam 
post  plures  menses  a morsu  , transferri  , 
et  producere  dolorem  , hydrophobiam  cum 
secretione  contagiosae  salivae  , ut  illa  est 
animalis  rabidi.  Sed  quaero  quomodo  hic 
morbosus  processus  concitari  potest , nisi 

admittatur  materiei  contagiosae  absorptio  ? 
Et  quamvis  auctor  juxta  suam  repetitionis 
et  imitationis  doctrinam  respondeat,  actio- 
ne morbosa  glandularum  salivalium  canis 
rabidi  peculiarem  speciem  salivae  produ- 
ci , quae  in  vulnus  alterius  animalis  in- 
fusa inducit  in  glandulis  cutaneis  vel  muo 
cosis  morbosam  actionem  , quae  vero  non 
similem  materiem  contagiosam  generat  ; 
sed  glandulae  saliyales  ad  similem  actio- 
nem  excitantur  propter  irritationis  sym- 
pathiam , et  hoc  modo  contagiosam  sali- 
vam separant , similem  illius,  quae  in  in- 
flictum vulnus  instillatur  ; hoc  responsum 
omnino  hypotheticum  est.  Sprengel  vero 
contendit , ab  actione  contagii  hydropho- 
bici  in  primis  nervum  accessorium  Wil- 
lisii  laborare  , qui  plures  nervos  encepha- 
li cum  ganglioso  systemate  connectit.  Sed 
quamvis  nervi  afficiantur,  non  in  ejus  sen- 
tentiam concurram  , qui  cum  Portal  dicit, 
nervos  tantummodo  corripi  , et  non  pri- 
mitus a vasis  lymphaticis  sorberi  virus , et 
minime  ab  hoc  sanguinem , et  lympham 
inquinari.  Haec  sunt  auctoris  verba  pa- 

thol.  special.  Vol.  II.  §.  536.  pag.  22 1. 
z*  Nervos  autem  solos  affici  in  hoc  mor- 
bo , nec  primitus  sorberi  virus  per  vasa 
lymphatica , patet  tum  e Portalii  observa- 
tione , quod  nec  sanguis  nec  lympha  infi- 
ciantur , tum  ex  usu  eorum  remediorum, 
quae  nervorum  vim  augere  et  alienare  va- 
lent , tum  e defectu  tumorum  in  vasis 
glandulisque  lymphaticis , tum  ex  imagi- 
nationis vi , quae  morbo  producendo  par 
est  , etiamsi  plagam  minime  canis  inflixe- 
rit. — « Contra  indubia  observata  demon- 
strant , hydrophobiam  non  evolvi  , nisi 
contagiosa  materies  absorbeatur.  Haec  in- 
terdum posteaquam  in  vulnus  infusa  fuerit, 
diu  manet  abscondita,  nec  ullum  compa- 
ret hydrophobiae  symptoma  ; sed  slatim  ac 
illa  hauriatur  , rabiei  signa  exoriuntur. 
Tanta  autem  asseveratione  affirmari  non  po- 
test , sanguinem  et  lympham  non  inqui- 
nari , si  sanguis  hydrophoborum  est  potius 
solutus , ut  cadaverum  observationes  te- 
stantur ; si  in  pluribus  contagiosis  morbis 
sanguis  et  lympha  apparenter  non  infician- 
tur , sed  reapse  temerentur.  Quoad  autem 

remedia  , quid  de  eorum  vi  dici  potest,  si 
nullum  adhuc  inventum  fuerit  remedium, 
quamvis  aliquod  favorabiliter  in  nervos  a- 
gat?  Praeterea  dum  lympha  vitiatur,  non 
constanter  tument  glandulae  et  lymphati- 
ca vasa.  Saepissime  exstat  in  corpore  ve- 
nerea  lues , quin  cernatur  externus  tumor, 
dum  non  desunt  alia  symptomata  , quae 
evidenter  veneream  luem  manifestant.  Tan- 
dem ab  imaginationis  vi  surgere  potest  ali- 
qua nervorum  morbosa  affectio  , et  ab  liac 
hydrophobia  , quae  non  differt  ab  illa,  quae 
a nervosis  morbis  produci  solet  , quaeque 
ideo  symptomatica  est,  et  minime  con- 
tagiosa. 

§.  1835.  Si  curatio  localis  prompta 
sit , nec  adhuc  apparuerint  hydrophobiae 
symptomata  a spe  sanationis  non  eripimur) 
sed  si  manifesta  resorpti  contagii  prodeant 
signa  , infaustum  est  omen.  Etenim  nul- 
lum adhuc  cognoscimus  remedium  , quod 
comprehendat  et  decomponat  contagium  , 
cujus  actio  tam  est  celer,  ut  intra  aliquot 
dies  maximam  anxietatem,  horrorem  aquae, 
et  terrificis  convulsionibus  mortem  afferat. 

Inquit  Klein  Interp.  Clinic.  pag.  11.  Ob- 
eunt hydrophobi  sub  inulta  convulsione  , 
spiritu  frigido  , strangulati  quarto  circiter 
die.  ;z2  Inspectiones  cadaverum  furialem 
contagii  hydroph obici  vim  confirmant.  Exa- 
nima enim  corpora  teterrime  foetent , et 
in  tabum  citissime  dissolvuntur  ; sanguis 
dissolutus  , maculae  atro-rubrae  in  pharyn- 
ge et  oesophago  deprehenduntur ; ventri- 
culus afere  , ichore  , bile  viride  repletus  , 
ej usque  vasa  sanguine  turgida , et  in  inti- 
ma membrana  inflammationis  vestigia  ob- 
servantibus sese  offerunt.  Inquit  BaillieA- 
nat.  patholog.  Vol.  I.  pag.  1 59.  in  hydropho- 
bia defunctis,  observari  membranam , quae 
pharyngem , et  oesophagum  induit , et  in- 
ternam ventriculi  membranam  , praeser- 
tim in  cardia , et  in  majore  visceris  ex- 
tremitate inflammatione  affectam.  Inquit 
etiam  , membranam  non  crassam  fieri  ab 
inflammatione,  quae  erysipelatis  instar  ex- 
panditur, et  in  nonnullis  locis  relinquit 
confinii  lineas.  Haec  quidem  inflammatio 
violenta  non  est.  Praeterea  invenitur  peri- 
cardium siccum  cordi  adhaerens  ; ventri- 

culi  cordis  sine  sanguine  , et  polypis  re- , . 
pleti  , aut  sanguis  grumosus  circa  cor  et . 
majora  vasa ; pulmones  pleurae  adhaeren- 
tes ; viscera  arida  propter  defectum  potio- 
nis ; vasa  cerebri  turgida  sanguine;  serum 
diffusum  inter  meninges  ; praeter  ventricu- 
lum plura  viscera  inflammata  , ut  cere- 
brum , meninges  , intestina , hepar  , vesi- 
ca urinaria.  Etiam  in  aliis  partibus  occur- 
runt inflammationis  vestigia  , ut  in  pluri- 
bus musculis,  et  gangliis  nervorum , sicut 
recentiores  scriptores  laude  dignissimi  affir- 
mant. Saepe  in  intestinis  reperitur  multa 
bilis  , quae  suam  cystidem  implet.  Dixi 
cadavera  cito  corrumpi , et  foetere  , sed 
hoc  aliquando  non  evenit.  Morgagni  Epist. 
anatom.  Medica  VIII.  n.°  25.  narrat  histo- 
riam viri  hydrophobi , cujus  cadaver  post 
horas  amplius  viginti  quatuor  , et  tempo- 
re anni  ferventissimo , idest  ante  quintilis 
finem  ann.  1739.  non  valde  foetebat. 

§.  1 836.  Prompta  et  valida  esse  debet 
curatio , ut  evolutio  et  propagatio  contagii 
impediatur.  Ad  hunc  assequendum  finem  . 
plures  sunt  modi  , quorum  praecipui  sunt 

e&tirpatio  demorsae  partis ; ignis  ; Scarifi- 
cationes profundae ; lotiones.  Etenim  ex- 
pedita amputatio  affectam  partem  , et  con- 
tagium huic  applicitum  ahripit.  Ignis  est 
praesentissimunt  remedium  * si  apponatur 
affectae  parti , et  profunde ; sed  non  sem- 
per,  ut  tangat  puncta  inaequalis  et  alti 
vulneris  , ita  adhiberi  potest  , nec  omnes 
partes  actioni  ignis  sine  discrimine  sub* 
mitti  possunt.  In  hoc  casu  fiant  potius  sca- 
rificationes , et  dilatationes  vulneris  , ut  pro- 
moveatur haemorrhagia,  et  diutina  et  abun- 
dans suppuratio , in  ctijus  cursu  et  exter- 
na et  interna  remedia  usurpari  possunt  i 
praesertim  diaphoretica.  Cum  vero  vulnus 
sit  superficiale , remedium  princeps  ignis 
est.  In  usum  etiam  venire  potest  pulvis 
pyrius,  qui  incenditur,  et  deinde  super 
vulneris  superficiem  scarificationes  fiunt. 
Omittendae  non  sunt , et  quidem  summo- 
pere laudandae  promptae  vulneris  lotio- 
nes , quae  abducunt  contagium  , et  hoc 
vulnus  simplex  reddunt.  Si  pro  lotionibus 
deficiat  aqua  * quoniam  tam  utiles  lotiones 
sunt , propfia  adhibeatur  urina.  Cum  «tt» 

tem  sanguinis  fluxus  admodum  salutaris 
sit , nunquam  est  cohibendus  , si  ille  ex- 
cipiatur casus , in  quo  vitae  afferat  discri-  * 
men.  Quamobrem  non  est  vulnus  subito 
fascia  ligandum , nec  subito  lotiones  cum 
aceto  et  sale  fiant.  Ut  reclusum  maneat 
vulnus  , stimulantibus  utamur,  ut  litu  mer- 
curiali  , aut  pulvere  cantharidum.  Suppu- 
ratio per  octo  , decem  , aut  amplius  heb- 
domadas protrahatur.  Diligens  abstinentia 
servetur  a cibis  et  potionibus  calidis  , ’ ab 
usu  carnium  et  vini  ; sed  humido  et  la- 
xanti victu  molliatur  alvus.  Praeter  hacte- 
nus exposita  auxilia  ad  adimendum  conta- 
gium , alia  sunt,  ut  potentiale  causticum; 
appositio  cucurbitulae;  applicatio  etiam  am- 
moniacae  liquidae.  Le  Roux  in  dissertat,  de 
rabie  commendat  ut  praesentaneum  reme- 
dium butyrum  antimonii , quod  magna  do- 
si , et  concentratione  principium  acidifi- 
cans  continet.  Plurimi  auctores  frictiones 
mercuriales  non  solum  super  affectam  par- 
tem , sed  etiam  super  alias  ad  promoven- 
dam salivationem  extollunt,  variasque  mer- 
curii adhibent  praeparationes.  Palmarius  de 

morbis  contag.  pag.  272.  ut  inquit  Van- 
Swieten  loc.  cit.  pag.  580.  ^ vulneribus  a 
rabioso  cane  inflictis  applicari  jussit  mer- 
curium sublimatum  , uti  et  praecipitatum 
rubrum , sed  tantum  hoc  scopo  ut  ero- 
dendo plaga  redderetur  amplior , irritando 
humores  majori  copia  ad  vulnus  conflue- 
rent , sicque  venenum  susceptum  elimi- 
naretur. ts  Hujusmodi  remedia  igitur  prae- 
servantia sunt,  quae  scilicet  adhiberi  possunt 
donec  nullum  appareat  extricatae  rabiei 
symptoma.  Videamus  modo  quae  sint  re- 
media , cum  comparere  incipiat  rabies. 
Antiquis  temporibus  praecipiebantur  bal- 
nea frigida  , quae  posterioribus  , ut  et  fri- 
gidae immersiones  , habita  sunt  ut  reme- 
dium in  rabiem  non  adhuc  expeditam. 
Quamvis  etiam  veteres  ante  evolutam  ra- 
biem adhibebant  balnea , et  vinum  mera- 
cum , et  aromata  , ut  excitaretur  sudor , 
virusque  expelleretur.  Inquit  Celsus  lib. 
V.  Cap.  XXVII.  2.  53  Quidam  post  rabiosi 
canis  morsum  protinus  in  balneum  mit- 
tunt ; ibique  patiuntur  desudare , dum  vi- 
res corporis  sinunt,  vulnere  adaperto,  quo 

magis  ex  eo  quoque  virus  destillet  : dein- 
de multo  meracoque  vino  excipiunt:  quod 
omnibus  venenis  contrarium  est.  Idque 
cum  ita  per  triduum  factum  est  , tutus 
esse  homo  a periculo  videtur-  ^ Ex  se- 
quentibus autem  ejusdem  verbis  eviden- 
ter patet,  veteres  in  apertam  rabiem  adhi- 
buisse balneum  ut  unicum  remedium.  ^ 
Solet  autem  ex  eo  vulnere , ubi  parum 
occursum  est , aquae  timor  nasci  vS pofpofac; 
Graeci  appellant.  Miserrimum  genus  mor- 
bi ; in  quo  simul  aeger  et  siti  et  aquae 
metu  cruciatur  : quo  oppressis  in  angusto 
spes  est.  Sed  unicum  tamen  remedium  est, 
nec  opinantem  in  piscinam  non  ante  ei 
provisam  projicere,  et  si  natandi  scientiam 
non  habet  , modo  mersum  bibere  pati,  mo- 
do attollere;  si  habet,  interdum  deprime- 
re , ut  invitus  quoque  aqua  satietur : sic 
enim  simul  et  sitis  et  aquae  metus  tolli- 
tur. ^ Ab  auctoribus  referuntur  historiae, 
quibus  certi  manemus  , interdum  balnea 
frigida  juvisse , et  aegros  evasisse.  Si  vero 
ab  aqua  frigida  aliquid  timendum  sit , uti 
possumus  egelida  , ut  animadvertit  Van- 

Swieten.  Alii  autem  improbarunt  balnea , 
praesertim  frigida.  Haec,  inquiunt,  si  ju- 
verint , interdum  etiam  tam  nocua  fuere, 
ut  rabidi  in  aqua  demersi  paullo  post  ex-  . 
piraverint.  Plures  ad  hoc  confirmandum 
referri  possent  historiae , sed  satis  sit  il- 
la quam  refert  Morgagni  Tonv  III.  de  sed. 
et  caus.  morb.  Epist.  VIII,  23.  s Viro 
quem  ante  aliquot  menses  rabiosus  canis 
momorderat,  manifesta  denique  hydropho- 
bia correpto  , datis  antidotis  , aqua  in 
caput  conjecta  est.  Hinc  cum  melius  se 
habere  videretur , in  balneum  ire  jussus  , 
homo  qui  non  deliraret  , et  quaecumque 
fierent , auxiliandi  caussa  fieri , agnosceret , 
continuo  illuc  ire  coepit,  hoc  unum  pe- 
tens , ne  sponte  ingressurum , vi  merge- 
rent. Sed  ubi  eo  ventum  est  , cunctari  , 
et  se  miqime  id  posse  dicere.  Itaque  in 
aquam  miserunt  deprimentes  sic , ut  bibe- 
ret. Flagitantem  deinde  ut  se  extraherent, 
extraxerunt , in  lectoque  collocarunt  quie- 
tiorem. Non  multo  post  tamen  frigidus  fie- 
ri coepit,  proximaque  nocte  est  mortuus 
Practici  vero  posterioris  memoriae  existi*. 

marunt , balneum  esse  potius  remedium  ad 
praecavendam  rabiem  ; ideoque  in  pluri- 
bus regionibus,  maxime  maritimis,  ut 
prophylacticum  auxilium  habitum  fuit.  Plu- 
res  populi  maritimi  , ut  Batavi  , credide- 
runt , utilem  esse  aquam  maris  , cum  ob- 
servata suaderent,  magnam  perturbationem 
optimum  effectum  facere.  Plures  autem  ar- 
bitrantur balneum  prodesse  , si  ocyssime 
fiat  ; serius , si  scilicet  compareant  jam 
rabiei  symptomata , praesertim  aquae  me- 
tus , nil  a balneo  sperandum  esse  , si  ex- 
cipiatur aliquod  levamen.  Alii  autem  fue- 
runt , et  sunt  usui  balneorum  adversi;  si- 
quidem evidenter  nocuerunt  , praesertim 
evoluta  rabie.  Insuper  in  hunc  dirum  mor- 
bum praeter  balnea  , plura  specifica  lau- 
data fuerunt , quibus  minime  fidendum 
est ; sed  absque  dubio  aliquid  faciendum, 
et  periclitandum  est , ut  vel  aliquod  le- 
vamen miseris  aegrotantibus  afferamus,  vel 
tandem  aliquando  verum  reperiatur  reme- 
dium. Raro  in  curatione  rabiei  expedit  ve- 
nae sectio  ; tamen  sunt  casus  , in.  quibus 
est  opportuna  , ut  ab  auctorum  observa- 
Tom.  IX.  F 

tionibus  habemus.  Interdum  enim  in  va- 
riis partibus  et  visceribus  inflammationes 
vehementes  excitantur , quae  si  prompte 
non  reprimantur  , facile  transeunt  in  gan- 
graenam.  Ideo  repetenda  etiam  est  venae 
sectio , praesertim  si  inflammationis  sym- 
ptomata graviora  fiant.  Et  quamvis  hoc  mo- 
do non  sanetur  morbus  , tamen  magnum 
obtinetur  solamen.  Subinde  in  ventriculo 
depravati  humores  colliguntur  , ex  quibus 
movetur  vomitus,  quo  cum  lenimine  eji- 
ciuntur. Quapropter  si  appareant  signa  ho- 
rum humorum  , vel  sordium,  dum  in  hoc 
viscere  cumulantur,  etiam  emetica  exhi- 
benda sunt.  Si  vero  in  intestinis  et  impu- 
ritates , et  corruptae  faeces  coacerventur , 
purgantibus  et  clysteribus  haec  viscera  pur- 
gentur. Detrusis  postea  impuritatibus,  ma- 
gis absorberi  possunt  injecta  liquida,  quod 
valde  juvat , cum  hydrophobi  aquam  hor- 
reant. Deinde  ut  diximus  tenlanda  sunt  re- 
media, praesertim  ob  probabilitatem  illius 
proprii  inveniendi,  sicut  animadvertit  Boe- 
rhaavius  §.11 46.  z*  Nec  desperandum  tamen 
ob  exempla  jam  in  aliis  venenis  constan- 

tia , de  inveniendo  hujus  singularis  vene- 
ni antidoto  singulari,  ts  Antiqui  et  verbis 
et  scriptis  quorundam  * specificorum  exten- 
debant virtutem,  quae  nullam  fidem  me- 
rentur , ut  sunt  cancri  combusti  ; pimpi- 
nella  ; exustum  jecur  canis  rabidi ; appli- 
catio pilorum  hujusce  rabiosi  canis  super 
inflictum  vulnus  ; aliaque  multa.  Crede- 
bant veteres , partem  aliquam  animalis  ra- 
bie laborantis  super  vulnus  positam , aut 
ore  sumptam  , enervare  , vel  efficaciam  ve- 
neni destruere.  Haec  quidem  data  fuere,  et 
verisimili  utilitate  ; nam  illi  usi  sunt,  quos 
dentes  canis  non  rabiosi  lacerarunt.  Ut  in 
, alios  contagiosos  morbos , et  in  febrem  pe- 
stilentem maxime  commendata  fuit  the- 
riaca  , ut  hujus  actione  per  sudorem  con- 
tagium hydrophobicum , eliminetur.  Sed 
theriaca  potius  auget  irritationes  et  inflam- 
mationes , quae  a suscepto  contagio  gene- 
rantur. Habitae  etiam  sunt  cantharides,  ut 
antitodum  , quae  intus  sumuntur ; sed  e- 
tiam  adhibentur  extrinsecus  ; ideoque  plu- 
res  formulae  apud  medicos  ex  his  compo- 
sitae inveniuntur.  Quis  vero  nescit  erosio- 

nes  , quas  ingestae  'faciunt  cantharides,  ab 
ore  usque  ad  omnia  organa  urinaria , et 
alia  mala  , maxime  ubi  adsunt  inflamma- 
tiones  organorum  deglutitionis , irritatio- 
nesque nervei  systematis.  Doctissimi  medi- 
ci non  sine  magna  ratione  experti  sunt  mer* 
curium , ej  usque  praeparationes.  Etenim 
in  hydrophobia , cum  magna  copia  salivae 
spumosae  excernatur  , et  natura  videatur 
per  hanc  viam  expulsionem  veneni  per- 
tentare, sperabant,  salivae  excretionem  per 
mercurialia  augendo  , venenum  hydropho- 
bicum  de  corpore  penitus  depellere.  Nar- 
rant historiae  felices  curationes  mercurio 
expletas  5 sed  contrariae  historiae  testantur,  ^ 
mercurii  usu  hydrophobos  perivisse.  Lau- 
des etiam  conferuntur  pluribus  aliis  re- 
mediis, ut  suntalchali  volatile  ad  magnam 
dosim,  ut  promoveatur  sudor ; camphora  ; 
oleqm ; opium  ; moschus ; aether  sulphu* 
ricus  ; vinum  ; cortex  peruvianus ; radix 
valerianae  sylvestris  ; nux  vomica ; faba 
S.  Ignatii  ; atropa  helladonna  ; stramo- 
nium  ; aconitum  ; hyoscyamus;  helleborus, 
a Diqscoride  praesertim  , celebratus.  No- 

« 

stris  temporibus  praedicatur  acidum  : mu* 
riaticum  oxy  gena  tum , cum  Clauzel  nun- 
tiaverit  , hoc  interius  sumptum  plures  a 
rabido  lupo  demorsos  servasse ; et  postea 
Brugnatelli  retulisset  casus  , in  quibus  con- 
firmatur hujus  remedii  virtus*  Etenim  si  su- 
per vulnera  ab  animalibus  rabidis  inflicta 
applicetur  , hydrophobiae  impedit  evolu- 
tionem. Praeterea  hodie  laudibus  ornatur 
plantago  aquatica  , seu  alisma  plantago* 
Impetrata ; enint  sanatio  plurium  hydropho- 
borum  hujus  radice  lota,  ad  umbram  exio 
cata , pane  et  butyro  mixta  perhibetur. 
Sed  haec  vis  iteratis  dumtaxat  experimen- 
tis deprehendenda  est.  Cum  vero  hujus' 
plantae  succus  acerrimus  sit , et  plura  a-( 
nimalia  pereant  , si  hanc  edant  , caven-  ■ 
dum  est , • ne  noceat  Plures  etiam  fluidum 
galvanicum  probarunt , sed  sine  successu. 
Antequam  vero  huic  generi  imponamus  fi- 
nem , animadvertendum  est  * quod  si  quis , 
hydrophobus  moriatur  , comburendum  est 
quidquid  hujus  usui  inserviebat ; terque 
cubiculum  , quo  manebat  * dealbandum*  Si 
moriatur  rure,  ubi  non  sint  eemeteria,  in 

fovea  octo  aut  decem  pedes  profunda  se- 
peliatur , stratoque  calcis  vivae  contega- 
tur ; deinde  terra  et  lapis  superimponatur, 
ne  cadaver  aliquod  vivum  animal  devoret. 

. , ( i 

GENUS  / QDINTUM 

< ' i 

. Ebrietas 

« 

• « • 

i • * 

t • 

■ 1837.  j^fon  est  potio  jucundior  , 

nec  utilior  quam  vinum  , si  hoc  modice 
adhibeatur,  quippe  quae  vires  auget,  exhi- 
larat , et  coctionem  alimentorum  facilio- 
rem  reddit  ; ex  adverso  si  vino  abutantur 
homines  , obviam  eunt  pluribus  morbis  , 
et  ebrietati  pudendae.  Per  hanc  rationem 
scribebat  Hallerus  ss  Omne  vinum  medica- 
mentum est  non  potus  Etiam  spirituo- 
si  liquores  interdum  utiles  esse  possunt, 
praesertim  si  vires  in  maximum  deciderint 
languorem,  aut  ubi  oporteat  malos  effectus 
frigoris  et  humidilatis  vincere  ; sed  da- 
mnosiores vino  sunt , si  in  execrandum 
horum  abusum  delabamur ; quoniam  ve- 

hementiorem  * et  funestiorem  ebrietatem  * 
et  lethales  morbos  producunt*  Ebrietas  * 
graece  uiSri  , est  cerebri  et  nervorum 
alteratio  vel  a malo  vini  usu  , vel  ce- 
revisiae  * vel  liquorum  spirituosorum  ge- 
nita , prius  hilaritate  , deinde  delirio  , aut 
profundo  sopore  distincta.  A pluribus  scri- 
ptoribus vocatur  temulentia,  aut  delirium 
temulentum  , et  a Sauvages  paraphrosyne 
temulenta.  Distingui  vero  debet  ebrius , 
HtSvnoi; , ab  ebrioso , qui  graece  dicitur 
oivoXi}7rUK  , aut  otvocpXvt;.  Ebriosus  enim 
est  qui  saepe  ebrius  fit , frequentisque  e- 
brietatis  effectus  experitur  , scilicet  tremu- 
lus evadit  et  imbecillus.  Ebrietas  est  tur-, 
pe  vitium  quod  ad  alia  disponit  vitia,  i- 
deoque  si  est  hominibus  indecens,  eo  ma- 
gis erit  foeminis,  quibus  sensum  pudoris 
aufert , illud  nempe  pretiosum  naturae 
donum , quod  eas  reddit  amabiles. 

§.  1 838.  Symptomata  ebrietatis  in  va- 
riis periodis  varia  sunt.  In  prima  enim  pe- 
riodo ebrii  sunt  hilares , loquaces  , cura- 
rum immemores  , rubicundi;  jucundam  in 
se  ipsis  sensationem  , calorem  , vertiginem 

experiantur  ; sitiunt ; libere  perspirant ; 
urinam  saepe  reddunt ; eorum  oculi  luci- 
di ; pulsus  est  plenus  , et  fortis.  Quapro- 
pter Horatius  Od.  XVIII.  ad  Quintilium 
Varum  eleganter  dixit  ss 

Quii  post  vina  gravem  militiam  aut  pauperiem  crepat  ? 

Quis  non  te  potius  Bacche  pater  tcque  decens  venus  1 

Incipit  autem  secunda  periodus  cum  ve- 
niat delirium , et  vertigines  , unde  ebrii 
frequenter  cadunt  , et  objecta  dupliciter  vi- 
dent ; absque  simulatione  loquuntur  , ve- 
raque dicunt  , et  etiam  secreta  concredi- 
ta , et  quidem  magni  ponderis , omnibus 
patefaciunt , nec  obscoena  silent , nec  de- 
cus respiciunt ; saepe  quaeruntur  , et  a- 
mantur  rixae.  Nullus  est  philosophus,  nec 
medicus  , nec  poeta , qui  melius  Horatio 
in  pluribus  locis  , sed  inprimis  Od.  cit. 
describat  ebrietatis  effectus.  Inquit  enim  ^ 

At  ne  quis  modici  transiliat  munera  Liberi , 
Centaurea  monet  cum  Lapiiliis  rixa  super  mero 
Debellata : monet  Sithoniis  non  levis  Evius  i 
Quum  fas  atque  nefas  exiguo  fine  libidinum 
Discernunt  avidi,  ts 

Lib.  autem  L Epistolar.  epistol.  V.  ad  Tor- 
quatum  ts 

• * 

Quid  non  ebrietas  designat  ? operta  recludit , • 

Spes  jubet  esse  ratas  , in  praelia  tradit  inermem, 
Sollicitis  animis  onus  eximit , addocet  artes. 
Foecundi  calices  qui  non  fecere  disertum? 
Contracta  qui  non  in  paupertate  solutum?  3 

* » • » 4 » I . 

» » 

Tertia  tandem  periodus  est  cum  exhauriun* 
tur  vires  facies  fit  pallida , advenit  vomi- 
tus , non  bene  pronunciantur  verba  , hae* 
sitatio  linguae  ; munus  sphincterum  abo- 
letur ; status  febrilis  insurgit ; mox  so- 
mnus profundus  plerumque  accedit  cum  ■ 
stertore  ; interdum  convulsionum  accessio; 
apoplexia ; et  etiam  mors.  Facile  ebrietas 
cum  apoplexia  confundi  potest , maxime 
cum  ebrii  sint  soporosi , stertorosi , spu- 
mantes, eorumque  pulsus  sit  fortis.  Ebrietas  • 
etiam  facile  fingitur,  quod  re  ipsa  a furi*^ 
bus  fit. 

§.  1839.  Pathologi  veteres  dicebant  • 
caussam  proximam  ebrietatis  esse  vehe- 
mentem agitationem  fluidi  nervei  in  cere- 

bro  et  nervis  ab  abusu  -vini , cerevisiae , et 
liquorum  spirituosorum  productam.  Nos 
vero  dicimus  esse  morbosam  nervei  syste- 
matis perturbationem  ab  hoc  abusu  venien- 
tem. Vinum  autem , cerevisia  , spiritus 
non  solum  ebrietatem , aliosque  malos  ef- 
fectus inducunt  propter  illorum  abusum  , 
et  variam  constitutionem  , et  habitudinem 
bibentium  , sed  etiam  propter  variam  qua- 
litatem , et  adulterationem , quae  nostris 
temporibus  ab  improbis  venditoribus  vul- 
go fit. . Vina  quae  magis  inebriant  sunt  for- 
tiora , vetera  > parum  diuretica  ; contra  le- 
viora , diuretica  » aquea.  Haec  differentia! 
evidens  est  inter  vina  nostrorum  montium 
suburbano rum  ; inam  illa  Tusculi  leviora  » 
magisque  diuretica  facilius  quam  illa  AI-  . 
bani  , tolerantur  , utpote  fortiora,  minusque  > 
diuretica.  Laudatissimum  vinum  rhenanum  > 

' i 

acidum  est , diureticum  , minus  calefaciens  * 
alvumque  aliquantisper  ciet ; ideoque  mi-  » 
nus  inebriat , minusque  nocet.  Vina  Lusi- 
taniae cruda  sunt,  aliisque  val en tiora;  id- 
circo non  solum  inebriant  , sed  etiam  af- 
ferunt alvi  duritiem.  Sic  cerevisia , si  pa-  • 

retur  hordeo  et  aliqua  quantitate  humuli 
luppuli  , quae  det  amaritudinis  et  constri- 
ctionis gradum  cum  majore  quantitate  a- 
quae  , vulgo  dicitur  parva  aut  levis , et  est 
stomachica  , jucunda,  nec  tam  ad  acescen- 
dum proclivis:  si  vero  minor  sit  aquae  quan- 
titas , duplet  illa  humuli  luppuli  , dicitur 
fortis , quae  est  magis  inebrians.  Item  li- 
quores , si  minus  sint  fervidi  , et  modice 
adhibeantur  , utiles  esse  possunt  ’x  sed  si 
sint  nimis  spirituosi  , eorumque  usus  val- 
de frequens , non  solum  ebrietatem  , sed 
etiam  innumera , et  gravia  pariunt  ma- 
la , ut  sunt  induratio  fibrarum  ventriculi, 
et  intestinorum  ; constrictio  luminis  vaso- 
rum sanguineorum ; scirrhositates  visce- 
rum , et  glandularum  ; arteriae,  quae  fiunt 
osseae ; partes  , et  viscera  inflammantur. 
Propter  mala,  quae  oriuntur  ab  abusu  vi- 
ni plures  fuerunt  philosophi  , et  medici 
fere  omnino  vini  usui  adversi , inter  quos 
divinus  Plato  , qui  vinum  concedebat  seni- 
bus , et  non  solum  hoc  prohibebat  pue- 
ris , sed  etiam  hominibus , qui  quadrage- 
simum aetatis  annum  non  contigissent. 


92 

Sed  vinum  in  statu  salutis  non  solum  est 
utile  ad  fibram  animalem,  ut  inquit  Hal- 
ler  modico  usu  confirmandam ; sed  etiam 
in  plures  morbos  est  praesentissimum  re- 
medium. Vinum  interdum  est  auxilium  in 
podagram.  Sydenham  utebatur  canariensi 
vino,  scilicet  post  prandium  saepe  bibebat 
exiguum  hujus  vini  cyathum  , et  ad  ali- 
mentorum digestionem  obsecundandam,  et 
ad  impediendum  ne  in  ventriculum  gutta 
ascenderet.  In  tractatu  de  podagra  pag.  i 67. 
^ Multa  egomet  expertus  sum.  in  postre- 
morum annorum  paroxysmis  ad  mitigan- 
dum hoc  symptoma  , nihil  vero  aeque  vo- 
tis respondit  ac(  vini  canariensis  haustulus 
subinde  deglutitus  , languore , atque  aegri-  « 
tudine  urgentibus  : neque  vel  vinum  galli-  , 
cum  rubrum  , , vel  theriaca  Andromachi , 
neque  aliud  quodlibet  e cardiacis  mihi  ha- 
ctenus notis  . pares  habet  vires.  5S  Vina 
Lusitaniae  ob  roborantem  et  adstringen- 
tem  vim  diarrhoeas , aliosque  immodicos 
cursus  emendant,  et  sanant.  Sic  de  aliis 
morbis , qui  curantur  vino  dicendum  est. 
Item  cerevisia  auxiliatur  aegris  diversis  mor- 

bis  laborantibus.  Cit.  auctor  eodem  loco 
pag.  164.  inquit  ^ Non  coenent  itaque  ,• 
qui  podagrae  sunt  obnoxii ; haustum  ta- 
men cereyisiae  ali  cujus  tenuioris  liberalio- 
rem sibi  indulgeant  ; quandoquidem  etiam 
renum  calculo  generando  proclives  fere 
sint  tales ; cujus  concretio  a liquore  ejus- 
modi hoc  tempore  hausto  multum  impe- 
ditur , refrigeratis  scii,  ab  eo  renibus  pro- 
lutisque.  S Etiam  spirituosi  liquores  ali- 
quando mirifice  juvant,  ut  in  maxima  vi- 
rium dejectione , et  dum  homines  expo- 
nuntur frigoris  et  humiditatis  actioni.  Si 
enim  temperate  adhibeantur,  effectibus  de- 
bilitantibus frigoris  et  humiditatis  oppo- 
nuntur, praesertim  si  hisce  fiant  lotiones, 
ut  extremitatum  inferiorum.  Adulteratio- 
nes autem  vini , oerevisiae , liquorum  spi- 
rituosorum  tam  dissimiles  sunt , ut  modo 
citius , modo  tardius  ebrietatem,  aut  alios 
pravos  effeotus  valeant  excire.  Non  solum 
autem  ebrietas , et  alia  mala  proveniunt 
ah  intemperato  horum  liquorum  haustu , 
sed  etiam  ab  aliqua  venenifera  deglutita 
substantia  , ut  ab  opio , hoyscyamo  nigro  , 

atropa  belladonna  , solano  hortense  , da- 
tura . stramonio  , agarico  muscario  , etc. 
Hanc  temulentiam  Sauvages , ut  alii  scri- 
ptores , ponunt  inter  deliria , et  ab  eo  vo- 
catur paraphrosyne  a venenis , ut  illa  a 
vino  paraphrosyne  temulenta.  Hujusmodi 
vero  venena  praeter  delirium  quaedam  e- 
ducunt  symptomata  , quae  peculiariter  ob- 
servari merentur.  Etenim  opium  prius  af- 
fert hilaritatem  ; deinde  audaciam  , petu- 
lantiam , propensionem  ad  libidinem  ; tan- 
dem stupiditatem  , veternum  , delirium  , 
contractionem  pupulae  oculorum.  Sectione 
cadaverum  turgida  reperiuntur  vasa  cere- 
bri in  ventriculo  et  in  intestinis  maculae 
sanguineae.  Frequenter  autem  hyoscyami 
nigri  radix  confunditur  cum  alia  planta  , 
et  ideo  per  errorem  sumitur.  Progignere 
solet  vertigines;  stuporem  , aut  delirium; 
risum  sardonicum ; pulsum  debilem  , ir- 
regularem ; faciei  pallorem  ; sudores  frigi- 
dos ; convulsiones.  Si  solani  hortensis  bac- 
cae  comedantur , ebrietatis  species  , et  de- 
lirium excitatur.  Etiam  atropa  belladonna  . 
Inebriat  , et  producit  delirium  , quod  su- 

binde  ferox  est ; vultus  fit  minax ; dila- 
tantur  pupulae ; molestant  sitis , vomitus, 
stridor  dentium  ; supervenit  musculorum 
faciei  contorsio,  et  convulsiones.  Datura  stra- 
monium  mirum  in  modum  incitat  cere- 
brum, tamen  aliquando  delirium  quod  af- 
fert leve  est,  et  ut  in  temulentia  imagi- 
nationem animat  , et  ad  venerem  impel- 
lit; sed  ut  plurimum  delirium  est  ingens, 
et  profundus  sopor.  Propter  hanc  proprie- 
tatem ignominiosi  lenones  , et  ganeones  ad 
honestas  mulieres  decipiendas  et  violandas 
hac  planta  utuntur.  Inquit  Sauvages  Tora. 
II.  pag.  242.  t=:  ejusdem  urbis  canidia  mor- 
ti fuit  addicta , quod  puellas  sic  dementa* 
tas  ganeonibus  tradidisset,  s Ab  agarico 
muscario  comesto  seguitur  quaedam  ebrie- 
tas , quae  prius  generat  laetitiam , et  ad 
res  venereas  propensionem  ; deinde  deli- 
rium , tremores  , convulsiones.  Ex  hisce , 
aliisque  narcoticis  componuntur  venena  , 
quae  temulentiam , et  delirium  important. 
Sauvages  loc.  cit.  pag.  245.  loquitur  de  pa- 
raphrosyne  magica  ^ Apud  Indos  frequens 
est  usus  electuarii  magici  ex  semine  da- 

turae  , opio,  et  polline  cannabis  praeci- 
pue conflati  , additis  pro  lubitu  , aroma- 
tis , quae  ferociam  corrigant,  et  vitales  spi- 
ritus roborent.  De  directione  pharmaci,  ad 
diversa  pro  lubitu  inducendum  phantasma- 
ta multum  referuntur  admiranda,  sed  par- 
tim  incredibilia  , parlim  fabulosa,  ut  ma- 

t 

ritum  excoecari  , dum  adulter  ejus  torum 
conscendit,  a Infra  vero  memorat  medi- 
camentum masticatorium  in  India  vulga- 
tissimum vulgo  bethel  , quod  praeter  oris 
correctionem  inebriat , «t  exhilarat.  Inquit 
z*  Kempherus  vero  Bethelem  numquam 
potuit  mandere  , quin  anxietates  , sudorem 
frigidum  et  vertigines , aeque  ac  tabaci  fu- 
mo experiretur.  ^ 

§.  1840.  Plurimi  sunt  morbosi  effe- 
ctus qui  ebrietate  produci  solent , ut  ver- 
tigines ; teter  halitus ; linguae  vacillatio  ; 
palpitationes  cordis;  demissa  alimenta  di- 
gerendi vis  ; acidi tates,  et  ardor  ventricu- 
li ; somnus  inquietus ; ronchi  ; alvus  , et 
vesica  urinaria  faeces  et  urinas  non  reti- 
nent ; vexat  tussis  horis  matutinis  cum 
lacrymatione  et  expuitione , vomitu  ; pa- 

ralyses ; viscerum  torpores , praesertim  he- 
patis , unde  veniunt  calculi  biliares , du- 
ritia , scirrhus , icterus  , chronicae  inflam- 
mationes ; pustulae , et  maculae , quae  ef- 
florescunt in  facie.  Plerique  enim  ebriosi 
erythemate , erysipelate , viscerumque  in- 
flammationibus laborant , et  tandem  in 
consumptionem  labuntur ; siquidem  vires 
vitales  ventriculi  , et  vasorum  lacteorum 
exhauriuntur  f unde  lente  perimitur  dige- 
stio alimentorum  , quae  si  animalia^  gu- 
stui f et  appetitui  omnino  refragantur.  E- 
briosi  autem  peculiaria  vultus  lineamenta 
adpiscuntur  , et  paullatim  stupidi  fiunt. 
Inquit  Darwin  Zoonom.  vol.  2.  Sect.  XXI. 
5.  ebriosum  cadere  in  stuporem  propter 
nimiam  amissionem  potentiae  sensoriae ; 
et  ut  in  apoplexia  non  alios  remanere 
motus  quam  qui  veniunt  ab  internis  sti- 
mulis , a sensatione  , * et  socialitate.  Fu- 
tura soboles  etiam  experitur  effectus  ma- 
los ebrietatis ; nam  obnoxia  ut  plurimum 
est  stupiditati  , maniae , epilepsiae  , aliis- 
que convulsivis,  et  sordidis  cutaneis  morbis; 
et  quod  pe  jus  est,  male  morata  crescit,  vivit- 
Tom.  IX  G 

que.  Ebrietas,  ab  abusu  vini,  cerevisiae,  spi- 
rituosorum  liquorum  orta,  est  vitium,  quod 
difficillime  evellitur;  tamen  sancta  saepe  me- 
morando religionis  praecepta , demonstran- 
doque  quam  aliis  ebrietas  malo  sit  exemplo, 
propriae  familiae  damno,  propriaeque  exi- 
stimationi opprobrio,  interdum  expugnatur. 

§.  1 841 . Permiscere  vinum  aliqua  nau- 
seosa re,  ut  est  in  eo  suffocatio  anguillarum; 
aut  infusio  alicujus  dosis  tartrati  stibii  et 
potassae  , aut  est  omnino  inutile  , quia 
beones  immediate  vinum  ita  temeratum 
agnoscunt , atque  recusant ; aut  periculo- 
sum est , quia  aliquando  ab  exigua  etiam 
emetici  dosi  commovetur  vomitus  , qui  in 
illis  praecipue  vitandus  est,  qui  ad  apo- 
plexiam dispositionem  habent.  Etiam  sine 
fructu  , et  discrimine  plenum  est , quod 
fieri  solet  in  ebrietatis  accessu  , ut  terro- 
rem incutere;  improvisa  immersio  in  aquam 
frigidam  ; scarificationes  facere;  etc.  Magis 
rationi  et  experientiae  consonum  est,  ebrios 
in  silentio  et  quiete , nudato  capite , et 
fere  erecto  positu  relinquere ; deinde  po- 
tiones exhibere  ex  aqua  cum  succo  malo- 

rutn  medicorum  , aut  aliae  quae  refrige- 
rent. Praeterea  clysteres  ex  aqua  simplici, 
aut  decoctione  hordei  aliquam  utilitatem 
afferunt.  Si  vero  in  ebrietatis  accessu  al- 
terius morbi  periculum  urgeat  , maxime 
apoplexiae  , usurpanda  sunt  illa  remedia  , 
quae  magis  opportuna  videntur.  Si  ebrie- 
tas , et  delirium  veniat  ab  aliqua  venefica 
substantia , bonum  est , si  hujus  quanti- 
tas exigua  fuerit ; et  vomitus  aut  sponte 
aut  arte  prompte  excitetur , ut  illa  ejicia- 
tur : malum  si  veneni  quantitas  magna 
fuerit , et  vomitu  nihil  hujus  reddebatur, 
et  jam  manifestentur  nervosa  symptomata, 
praesertim  delirium  , sopor , tremores,  con- 
vulsiones. Indubium  est , quin  enumera- 
ta venena  afferant  leve  temulentiae  gra- 
dum , si  parva  quantitate  fuerint  degluti- 
ta  ; contra  accidit  mors.  Quapropter  spon- 
taneus vomitus  obsecundetur  , secus  eme- 
tico est  promovendus.  Si  vero  ex  signis 
deprehendantur  sanguinis  congestiones , et 
viscerum  inflammationes  , celebrandae  sunt 
venae  sectiones  , maxime  si  temperamen- 
tum sit  plethoricum.  Si  enim  debilis  sit 

constitutio  corporis , tutiores  sunt  hirudi- 
nes , vel  scarificantes  cucurbitulae.  Juvant 

« 

etiam  pediluvia  tepida , et  clysteres  ex 
simplici  aqua  et  aceto.  Si  desint  inflam- 
mationes ventriculi  et  intestinorum,  inter- 
dum dari  etiam  potest  acetum  ; sed  si  qua 
extet  inflammatio  dandum  est  lac , et  mu- 
cilaginosa  remedia.  Si  venenum  descende- 
rit in  itestina  , ut  detrudatur  , serum  la- 
ctis tamarindatum  porrigatur.  Denique  si 
vires  deficiant , studiose  sustinendae  sunt, 

GENUS  SEXTUM 

« 

* • » 

Dyspnoea 


§.  1842.  In  statu  .perfectae  salutis 
nullum  est  respirationi  obstaculum  , quae 
ita  facilis  est,  et  expedita,  ut  homines  tria 
quibus  componitur  tempora  non  animad- 
vertant , nempe  illud  inspirationis,  quo  aer 
in  pulmones  intromittitur ; aliud  haeina- 
tosis , sive  contactus  aeris  cum  venoso  san- 
guine ; tertium  expirationis,  quo  expellitur 

aer  , qui  vivificabat  sanguinem  ipsum.  In- 
spirationem vero,  quae  longiore  tempore  ab- 
solvitur, expiratio  sequitur  propter  necessita- 
tem quietis  , quam  habent  potentiae,  quae 
inspirationi  famulantur.  In  statu  autem 
morboso  respiratio  , ej  usque  motus  multi- 
formiter laeduntur.  Inspiratio  enim  offen- 
ditur a morbis  pulmonum  , cordis , ma- 
gnorum , vasorum  , diaphragmatis  , visce- 
rum abdominalium  ; a paralysi  musculo- 
rum intercostalium  * aliorumque  qui  ad 
elevandum  et  dilatandum  pectus  inser- 
viunt ; a resolutione  nervorum,  qui  ad  ho- 
sce  feruntur  musculos  ; a qualitatibus  ae- 
ris : expiratio  autem  male  afficitur  a laxi- 
tate , debilitate  , et  inertia  pulmonum ; a 
spasmis  bronchiorum  , et  diaphragmatis ; a 
qualitatibus  aeris  , ut  a nimia  hujus  ela- 
sticitate , quae  vim  pulmonum  contracti- 
lem  superet.  Quaecumque  vero  sit  laesae 
inspirationis  vel  expirationis  origo , illa  re- 
spirationis difficultas  consequitur,  quae  non 
solum  a gradu , sed  etiam  a quibusdam 
symptomatis  distinguitur.  Haec  igitur  diffi- 
cultas quoad  gradum  leviorem  vel  gravio- 

rem , et  quoad  symptomata  vel  leviora  vel 
graviora  dividitur  in  dyspnoeam  , asthma, 
orthopnoeam  , et  apnoeam.  A dyspnoea  i- 
deo  incipiamus. 

§.  1 843.  Dyspnoea  , diSoiwoia , est  le- 
vior gradus  respirationis  difficilis  quamvis 
graeca  vox  difficilem  respirationem  significat; 
et  qui  aegre  respirant  , dicuntur  dyspnoi- 
ci , dvoTuvooxoi.  Dyspnoea  est  primaria  , 
symptomatica,  traumatica.  Aliquando  enim 
nascitur  a caussis  , quae  directe  agunt  iri 
pulmones  , et  respirationem  nocent  ; ali- 
quando a morbis , a quibus  deducit  no- 
men , ideoque  dyspnoea  aneurysmatica , 
rachitica  , scorbutica  , polyposa , calculosa, 
tympanitica  appellatur;  aliquando  ab  exter- 
nis injuriis , ut  a contusionibus , ictibus  , 
vulneribus  pectoris  , per  quae  sanguis  in- 
tra pectoris  cavitatem  diffunditur.  Genera- 
lia signa  primariae  dyspnoeae  sunt  tussis, 
oppressio  pectoris , anxietas ; nec  ut  in 
asthmate  est  cum  difficultate  respirationis 
sibilus.  Particularia  vero  sunt  illa  signa  , 
quae  specialem  dyspnoeae  caussam  desi- 
gnant. Si  igitur  a pituita  vel  lympha  na- 

scator,  quae  pulmones  relaxet  et  infer- 
ciat , cognoscitur  non  solum  a generalibus 
signis  , sed  etiam  a faciei  pallore  ; oede- 
mate pedum  circa  vesperam  ; expectora- 
tione  materiei  pituitosae  , quae  non  pa- 
rum sublevat ; aucta  difficultate  respiran- 
di a supino  cubatu  : si  a plethora,  ingens 
deprehenditur  sanguinis  vis  ; retinetur  ali- 
quis consuetus  sanguinis  fluxus;  tanta  inter- 
dum est  respirationis  difficultas,  ut  imminere 
suffocatio  videatur;  pulsus  est  plenus  , et 
durus;  facies  saepe  rubra : si  ab  adiapneu- 
stia  , ddtaTuvEvaria  , scilicet  ab  impedita 
perspiratione , contingit  improvisa  et  con- 
stans cutis  ariditas  , eodemque  tempore 
anhelatio  et  oppressio  pectoris.  Si  autem 
dyspnoea  symptomatica  sit  , observanda 
sunt  signa , quae  de  natura  primarii  mor- 
bi testantur;  quamvis  non  semper  haec 
signa  conspicua  sunt , ideoque  non  ante 
exstispicium  qui  primarius  fuerit  morbus 
cognoscitur.  Sunt  enim  plures  morbi  quo- 
rum existentia  anceps  est , ut  magnitudo 
nimia  cordis ; adiposum  cor;  angustia  aor- 
tae , cum  nempe  ejus  parietes  crassiores 

sunt ; flatuum  collectio  in  pulmonibus , 
quae  eorum  constituit  emphysema  ; con- 
cretio polyposa  in  bronchiis  ; hydatides  ; 
steatomata ; vomica  ; tubercula  cruda  pul- 
monum. Nihilominus  horum  morborum  in- 
terdum signa  apertius  reteguntur.  Etenim 
in  vitiis  cordis  et  vasorum , pulsus  con- 
stanter inaequales  sunt ; nec  desunt  pal- 
pitationes» et  animi  deliquia  : ubi  latent 
hydatides  , respiratio  est  operosa  et  fre- 
quens ; somnus  inquietus  , interruptus  , 
non  restaurans  ; vexat  multa  sitis  ; genae 
rubent  circumscripto  rubore  ; surgit  ve- 
spertina febris ; sputa  sunt  pauca : si  exi- 
stat  emphysema  pulmonum,  maximum  est 
respirationis , et  circulationis  incommo- 
dum , ut  interdum  anima  intercludi  vi- 
deatur ; saepe  etiam  emphysema  in  exter- 
nis partibus , ut  in  uberibus  cernitur:  stea- 
tomata raro  offerunt  clara  et  tuta  signa , 
tamen  non  deest  tussis,  febris  quae  identi- 
dem promovetur , licet  haec  eadem  signa 
comparent  in  affectione  tuberculosa  ; non 
raro  etiam  in  externis  partibus  aliquod 
comparet  steatoma : dum  est  vomica,  mo- 

lestat  tussis  , languor , dolor  obscurus  in 
pectore , maxime  sub  vehementi  tussi  ; 
saepe  febricula ; et  versus  morbi  finem 
expectoratio  puris  : si  cruda  tubercula  oc- 
cultentur , excruciat  tussis ; consumitur 
corpus  ; respiratio  est  parva  , frequens  ; 
premit  sitis;  parum  expuitur.  Interdum  ab 
expuitione  cognoscitur  primarius  morbus  ; 
nam  vd  concretio  polyposa,  vel  calculi, 
vel  hydatides  expectorantur.  Sunt  vero  mor- 
bi , qui  evidentius  frontem  explicant , ut 
tympanites  , rachitis  , scorbutus , aneury- 
smata , viscerum  abdominalium  obstructio- 
nes. Tandem  si  dyspnoea  sit  traumatica  ab 
ipsis  externis  laesionibus  cognoscitur. 

§.  1 844.  Caussa  proxima  dyspnoeae  est 
quidquid  opponitur  respirationis  potentiis 
ad  hujus  tempora  persolvenda.  Caussae  prae- 
disponentes  sunt  temperamentum  plethori- 
cum  , pituitosum , nervosum  , laxum  , et 
haereditaria  dispositio.  Excitantes  caussae 
sunt  plethora , concursus  pituitae,  et  lym- 
phae ad  pulmones  ; uno  temporis  puncto 
repressa  insensibilis  perspiratio  ; exercitium 
quarundam  artium , ut  chemiae  ; aer  in- 

fectus  impuris  exhalationibus ; quaedam 
aeris  qualitates,  ut  humido-calida  ; cibus 
nimis  nutriens ; retentiones  exonerationum 
sanguinearum  ; abusus  potionum  spirituo- 
sarum  ; vita  otiosa  , iners ; violentae  cor- 
poris exercitationes  ; prava  pectoris  stru- 
ctura. Caussae  vero  dyspnoeae  symptoma- 
ticae ipsi  morbi  primarii  sunt  , quorum 
frequentiores  rachitis  , vitia  cordis  et  ma- 
jorum vasorum  ; viscerum  abdominalium 
obstructiones  ; tubercula  pulmonum. 

$.  i 845.  Dyspnoeae  praesagium  a caus- 
sarum pondere  deducitur.  Etenim  si  dy- 
spnoea nascatur  a plethora  ; ab  aliqua  re- 
tenta exinanitione  sanguinea  ; ab  erroribus 
diaetae  , vincibilis  est.  Curatu  vero  diffici- 
lis est  quae  contingit  in  temperamento  pi- 
tuitoso , et  oriatur  ab  illuvie  pituitae  ad 
pulmones,  maxime  si  pluries  inflammatio- 
nes pectoris , vel  catarrhales  affectus  prae- 
cesserint. Est  autem  insanabilis  si  prove- 
niat a prava  pectoris  structura.  Sic  si  dy- 
spnoea symptomatica  sit , praenoscitur  e- 
ventus  ab  ipsis  primariis  morbis  vel  sana- 
bilibus, vel  insanabilibus.  Sanari  possunt 

obstructiones  viscerum  abdominalium;  tym- 
panites intestinorum;  turbercula  cruda  pul- 
monum saepe  , ut  steatomata,  transire  pos- 
sunt in  phthisim  ; insanabilia  sunt  vitia 
cordis  et  magnorum  vasorum,  pravae  con- 
formationes costarum  , sterni  , et  cartilagi- 
nis ensiformis  in  rachitide.  Vidi  dyspno- 
eam ab  expuitione  calculorum  sanatam,  ut 
et  alii  viderunt.  Sic  feliciter  pulmonum 
hydatides  expulsae  fuerunt. 

§.  1 846.  Sectione  cadaverum  observa- 
tione digna  plura  reperiuntur.  In  illis  qui 
diu  passi  sunt  dyspnoeam  a pituita  , hac 
infarcti  deprehenduntur  pulmones.  Hi  in- 
terdum fere  exiccati  sese  offerunt.  Saepe 
offenduntur  in  glandulis  bronchialibus  cal- 
culi duri  , inaequales  , asperi;  steatomata, 
hydatides  ; vomicae  ; vitia  cordis  , et  arte- 
riarum , et  ossium  pectoris  ; aer  in  pul- 
monum parenchymate  ; concretiones  poly- 
posae in  bronchiis.  Morgagni  Epist.  XVII. 
19.  refert  in  pulmonibus  reperiisse  pluri- 
bus et  in  locis  globulos  materiae  tartareae, 
ubique  autem  multo  sero  pulmones  ipsos 
refertos.  Sdmmering  non  solum  in  glan- 

dulis  lymphaticis  sed  etiam  in  pulmoni- 
bus reperiit  lapides  , et  terreas  concretio- 
nes. Interdum  adinveniuntur  pulmones  aere 
distenti  , qui  perfecte  ambas  pectoris  ca- 
vitates adimplent.  Invenit  Sauvages  aerem 
dispersum  per  membranam  cellularem  pul- 
monum , unde  vesicae  elasticae  pugno  ma- 
jores ; vidit  etiam  pulmones  in  terram 
projectos  vi  elastica  resilire.  Raro  pulmo- 
nales cellulae  dilatatae  inspiciuntur  , ab 
afire  scilicet  in  ipsis  cumulato  protensae. 
Ter  tamen  hoc  vidisse  affirmat  Baille.  Ob- 
servavit etiam  aliquas  vesiculas  a€re  plenas 
ad  pulmonum  margines  adhaerere.  Frequen- 
ter vero  animadvertuntur  viscerum  abdomi- 
nalium obstructiones;  et  interdum  aucta  re- 
num moles ; indens  mesenterii  tumor. 

§.  4 847.  Dyspnoea  primaria,  quae  na- 
scitur a plethora , curatur  sanguinis  mis- 
sionibus generalibus  et  localibus , praeser- 
tim si  proveniat  ab  aliquo  fiuxu  sangui- 
nis retento  ; victu  tenui ; potionibus  di- 
luentibus : quae  vero  producatur  a muc- 
cositate  , pituita  , lympha  , exposcit  ali- 
quod laxativum , ut  sunt  salia  neutra  , 

manna  ; etiam  aliquod  leve  emeticum;  ex- 
pectorantia, et  resolventia  , ut  oxymel  scil- 
liticum , chermes  minerale  , gumini  am- 
moniacum  , sapo  venetus ; sic  maniluvia , 
pediluvia , clysteres  , vesicantia : quae  a 
spasmis,  antispasmodica  : quae  a nimia  nu- 
tritione  , alimenta  imminuantur  , aut  illa 
eligantur  quae  minus  materiei  alibilis  con- 
tineant : quae  ab  aere  per  pulmones  diffu- 
so , sanguinis  missiones , emollientia  , be- 
chica , carmi nativa , paregorica  , ut  lac 
cum  infuso  florum  chamomillae  , aut  se- 
minum foeniculi.  Si  vero  dyspnoea  sit  sym- 
ptomatica quisque  videt  , quam  dispar  es- 
se debeat  curatio.  Si  enim  est  symptoma 
hydropis  pectoris  , conveniunt  aperientia , 
diuretica  , expectorantia  , ut  scilla , digita- 
lis purpurea  , gumini  ammoniacum  : si 
obstructionum  viscerum  abdominalium,  de- 
obstruentia  , et  aperientia  , praesertim  rha- 
harbarum : si  calculorum  in  pulmonibus , 
sapo  venetus  , gummi  ammoniacum , lac, 
maxime  si  macies  , et  febris  hectica  aece- 
dant : si  scorbuti  , antiscorbutica , praeser- 
tim lac  : si  affectionis  gastricae,  pritis  pur- 

gantia,  et  emetica  , deinde  quae  robur  ven- 
triculo restituant.  Tempore  gestationis  in- 
terdum contingit  dyspnoea,  quae  quamvis 
saepe  veniat  ab  abundantia  sanguinis,  ideo- 
que  utilis  est  sanguinis  missio  , nihilomi- 
nus subinde  magis  confert  aliquod  leve 
purgans ; subinde  antispasmodica  ; subin- 
de tonica  ; idque  secundum  caussas  , quae 
praeter  abdominis  distentionem  difficultati 
respirationis  ansam  praebent. 

GENUS  SEPTIMUM 

Asthma 

§.  1848.  A-Sthma  , aafyia  , est  dif- 
ficilis respiratio  cum  sibilo  et  oppressione 
pectoris  , ut  plurimum  ad  intervalla  re- 
currens. Non  eodem  modo  veteres  et  re- 
centiores  hunc  morbum  dividunt.  Primi 
enim  respiciunt  naturam , originem  , diu- 
turnitatem , et  procedendi  rationem  ; ideo- 
que  dicunt  esse  humidum  , et  siccum  ; 
convulsivuin , spasmodicum,  flatulentum; 
sanguineum,  pituitosum  , purulentum,  scir- 

rhosum ; chronicum  , idest  chronicam  et 
periodicam  respirandi  difficultatem,  et  con- 
tinuum. Recentiores  autem  distribuunt  as- 
thma in  acutum  , seu  asthma  Miliari  , et 
chronicum.  Primum  vero  quod  corripit 
pueros  non  est  nisi  pertussis , aut  tussis 
convulsiva  vehemens  et  suffocans  ; aliud , 
quod  etiam  vocant  asthma  adultorum,  est 
chronica  et.  periodica  anhelatio.  Praeterea 
observandum  est , quod  Darwm  appellat 
asthma  dolorem  afferens  , illum  morbum , 
qui  ab  aliis  recentioribus  vocatur  angina 
pectoris  , quae  plerumque  est  symptoma 
vitiorum  cordis  , majorumcfue  vasorum. 
Sed  ut  confusionem , quantum  per  me  li- 
cet , removeam  , dividendum  videtur  as- 
thma in  primarium  , symptomaticum,  se- 
cundarium. Primarium  non  nascitur  ab  a- 
liis  morbis  , et  humidum  est  vel  siccum. 
Est  humidum  si  adsit  tussis  cum  expui- 
tione ; siccum,  si  tussis  desit , et  ubi  adest 
nihil  expuitur.  Siccum  vocari  etiam  potest 
convulsivum  , quia  plerumque  producitur 
a caussis  , quae  nervos  afficiunt.  Asthma 
igitur  humidum  , et  siccum,  cum.  habeant 

specificos  characteres,  constituunt  duas  spe- 
cies ejusdem  generis. 

§.  1849.  Symptomata  asthmatis  aut 
prodroma  sunt , aut  constituentia.  Haec  ve- 
ro  aut  communia  sunt,  aut  specialia,  quae 
scilicet  indicant  asthmatis  ipsius  species. 
Non  semper  occurrunt  prodroma,  sed  non 
raro  ante  paroxysmum  in  observatione  sunt. 
Haec  praecipua  et  frequentiora  sunt  inso- 
litus stupor  ; inquietudo  ; flatus  , et  ru- 
ctus ; stomachi  et  intestinorum  distensio- 
nes ; stricturae  et  puncturae  pectoris ; vi- 
gilia aut  somnus  horrendis  visis  perturba- 
tus ; tussis ; lingua  arida;  frequens  deside- 
rium reddendi  urinas.  Constituentia  autem 
prodeunt  sub  ipsa  asthmatis  accessione,  ut 
difficilis  respiratio  cum  sibilo;  angustia  pe- 
ctoris ; tussis;  anxietas  ; sitis  ; vomitus  ma- 
teriarum biliosarum  , muccosarum  , pitui- 
tosarum ; pulsus  parvi , inaequales  , inter- 
mittentes , rari ; necessitas  linquendi  le- 
ctum , et  aperiendi  fenestras  , quo  liberius 
respirari  possit;  palpitatio  cordis ; oculi  in 
uno  obtutu  haerentes ; facies  rubra  , pal- 
lida ; livida ; nasi  pinnae  diducuntur;  agi- 

tatio  humerorum  , scapularum  , clavicula- 
rum , et  abdominis  ; capitis  dolor;  vesper- 
tina exacerbatio  omnium  symptomatum  ; 
vox  fit  debilior  ; frigent  extrema  ; sudor 
etiam  frigidus  manat  circa  frontem ; urget 
animae  interclusionis  timor.  Adveniente  au- 
rorae lumine  omnia  remittuntur  sympto- 
mata , et  saepe  non  deficit  copiosa  mate- 
riarum muccosarum  expuitio , et  respira- 
tio fit  liberior,  et  vultus  naturalis  ; urina 
redditur  rubra  et  sediinentosa;  redit  calor, 
et  somnus.  Accessiones  asthmatis  , quae  ut 
plurimum  contingunt  noctu , per  aliquot 
dies  persistunt , deinde  evanescunt  , et  per 
intervalla  remeant;  sed  saepe  plurium  men- 
sium intervallum  relinquunt.  Si  contingat 
quod  sola  inspiratio  impediatur  , oculi  in- 
flantur ; genae  fiunt  rubro-fuscae ; labia  li- 
vescunt Sed  veniamus  ad  signa  propria 
specierum. 

5.  1850.  Si  in  asthmate  humido  non 
desint  prodroma , haec  ut  plurimum  sunt, 
ructus  ; plenitudo  stomachi  ; praecordio- 
rum angustia  ; calor  ; proclivitas  ad  so- 
mnum ; pandiculatio  , et  oscitatio ; anxie- 
Tom.  IX.  H 

fas  ; raucedo ; inspiratio  molesta  ; humida 
tussis  ; urina  multa  et  aquea  noctu  secer- 
nitur. Cum  vero  incipiat  paroxysmus  , rer 
spiratio  fit  difficilis  cum  sibilo  ; instat  ne-r 
cessitas  deserendi  lectum,  quo  commodius, 
pt  expeditius  respiretur  ; angusta  est  jn-r 
spiratio  , sed  expiratio  angustior , quae  est 
lenta , tarda  , stertorosa;  ingens  est  rerum 
frigidarum  desiderium ; sensim  pulsus  fit 
debilis  , et  intermittens ; manus  et  pedes 
frigebunt  ; livet  facies  ; difficilis  est  deglur 
titio  ; prominent  oculi ; lacrymae  defluunt. 
|nterdum  accessus  non  extenduntur  ultra 
paucas  horas , et  viscosa  excreatione  ter? 
minaqtur ; interdum  ad  plures  dies  pro-r 
trahuntur.  Ut  plurimum  vero  paroxysmi 
expuitione  materiarum  muccosarum  , et 
pum  levamine  in  exitum  veniunt  ; nam 
pulsus  jam  contractus  , vixque  sensibilis 
concitatur , et  circulatio  sanguinis  liherius 
absolvitur.  Si  yero  asthma  sit  siccum , yel 
ponyulsivum  signa  prodroma  aliquot  horis 
ante  paroxysmum  comparent  , ut  motuum 
difficultas ; stomachi  tumor  , et  circa  ve-: 
snerani  totius  epigastrii  tensio  ; oppressio  , 

et  constrictio  pectoris,  unde  respiratio  non 
expedita  , vox  rauca  , sicca  tussis , grave 
caput.  Noctu  aggreditur  accessus  , et  tum 
exposita  symptomata  extenduntur,  et  tam 
laboriosa  est  respiratio  , ut  necesse  sit  e 
lecto  surgere  , et  ad  respirationem  ipsam 
adjuvandam  aperire  fenestras  ; elevatur  col- 
lum , et  extolluntur  humeri  , ut  quantum 
fieri  possit  dilatetur  pectus ; nulla  est  ex- 
puitio ; convulsiones  in  variis  partibus,  ma- 
xime extremitatum  inferiorum  crampi  ado- 
riuntur. Per  aliquot  dies  paroxysmus  per- 
severat , et  in  ejus  cursu  molestat  prae- 
cordiorum anxietas  ; comprimitur  alvus  ; 
tussis  premit  arida ; pulsus  est  frequens  , 
inaequalis  ; aliquis  algor  , et  calor  insilit 
alternis ; urina  non  coloratur.  Versus  au- 
tem paroxysmi  finem,  gradatiin  minuuntur 
symptomata ; idcirco  tussis  evadit  humida; 
urina  pellitur  copiosior,  magisque  colorata 
cum  lateritio  sedimine;  aeque  calor  per  cor- 
pus distribuitur  , quod  sudore  madefit;  re- 
spiratio liberius  absolvitur;  pulsus  natura- 
liter ferit ; redit  appetitus  ; et  tandem  de- 
sinit paroxysmus.  Ut  vero  oculis  subjicia- 

mus  , quae  sit  differentia , aut  similitudo 
inter  has  asthmatis  species  , et  illos  mor- 
bos , qui  asthma  Miliari , et  dolorificum 
Darwinii  dicuntur  , oportet  , ut  breviter 
utriusque  exponamus  symptomata. 

§.  1851-  Diximus  asthma  Miliari  non 
esse  nisi  pertusim  , quod  hujus  sympto- 
mata plane  demonstrant.  Ut  plurimum  e- 
nim  noctu  corripit  pueros  repentina  stran- 
gulatione, unde  aegri  expergefacti  tussiunt, 
ejulant,  et  strepitu  pectoris  vocem  clango- 
sam  edunt;  respiratio  difficilis  est  et  sonora; 
costae  et  thorax  vix  extolli  possunt;  maximus 
est  praecordiorum  angor;  pulsus  deficiens  5 
vultus  tumidus;  venae  tumentes;  ejiciuntur 
alimenta;  expuuntur  viscosi  humores;  infla- 
tur abdomen;  comprimitur  alvus;  pauca,  et 
aquosa  redditur  urina.  Absoluto  paroxysmo 
symptomata  mitescunt,  scilicet  respiratio  fit 
liberior ; pulsus  sunt  regulares  ; urina  tur- 
batur. Post  duodecim  aut  plures  horas  ite- 
rum aggreditur  insultus  iisdem  symptoma- 
tibus , sed  gravioribus  ; nempe  major  est 
sensus  strangulationis  ; pulsus  languet ; a 
capite  et  pectore  sudor  frigidus  exit ; facies 

livet  ; hebescunt  oculi,  qui  sunt  sine  splen- 
dore , et  excavantur  ; interdum  accenditur 
febris  ; supervenit  delirium  ; suscitantur 
convulsiones  ; et  aeger  finem  vitae  tangit. 
Asthma  vero  dolorificum  Darwinii  habet  di- 
versa nomina.  Hoc  Heberden  vocavit  an- 
ginam pectoris ; Brera  sternocardiam  ; Parry 
syncopem  anginosam  ; Sprengel  sternodi- 
niam  syncopalem.  Dolorificum  asthma,  quod 
est  angina  pectoris  recentiorum,  si  sit  pri- 
marium , est  nervosa  affectio  pulmonis  , 
ideoque  arbitror , ad  asthma  convulsivum 
pertinere  ; si  vero  sit  symptomaticum,  na- 
scitur ut  plurimum  a cordis  vitiis  et  va- 
sorum. Symptomata  hujus  morbi  , quae 
modo  noctu  , modo  diu  contingunt , sunt 
oppressio  dolorosa,  quae  in  parte  media  ster- 
ni per  intervalla  corripit  , unde  etiam  do* 
lorosa  respiratio  est  ; molesta  et  pungens 
sensatio  quae  fere  sub  sinistra  mamma  tor- 
quet , et  ad  brachium  saepe  extenditur  ; 
hoc  brachium  non  raro  torpet;  motus  cor* 
dis  imminuitur  , et  perturbatur ; pulsus 
est  varius  et  irregularis;  superveniunt  verti- 
gines , animi  deliquia  , tussis  , suffocatio- 

nes  convulsivae ; respiratio  fere  consistit ; 
facies  modo  pallida , modo  rubra  ; erum- 
pit frigidus  sudor  ; urina  fit  aquea  ; aegri 
exiliunt  de  lecto  agitanturque.  Primi  pa- 
roxysmi acerbi  sunt  et  breves;  postea  fiunt 
longiores  et  graviores  , et  pulsus  etiam  ad- 
modum debiles  fiunt.  Cuin  vero  asthma 
dolorificum , sive  angina  pectoris  sympto- 
matica eat , evidentia  sunt  signa  vitiorum 
cordis  , vasorumque.  Palhologi  qui  conten- 
dunt anginam  pectoris  esse  particularem 
morbum  , inquiunt  ab  asthmate  differre  , 
quia  in  illa  respiratio  liberior  et  deest  tus- 
sis ; quod  observationibus  non  respondet  ; 
nam  in  asthmate  dolorifico,  aut  angina  pe- 
ctoris inter  symptomata  saepe  tussis  est , 
et  dolorosa  respiratio.  Alii  etiam  sunt,  qui 
anginam  pectoris  valde  esse  rheumati , et 
guttae  affinem  arbitrantur  ; sed  hujusmodi 
morbus  contingit  in  illis  qui  nec  rheuma- 
te nec  podagra  laborarunt,  nec  ad  hasce 
aegritudines  proclivitatem  habent. 

§.  1852.  Si  asthma  sit  symptomati- 
cum , saepe  clara  sunt  signa  primarii  mor- 
bi ; aliquando  obscura  , et  ambigua.  Si 

asthma  sit  symptdma  affectionis  hypochon- 
driacae, Tei  hystericae;  aut  febrium  inter-* 
mittentium,  maxime  perniciosarum;  aut  vi- 
tiorum cordis,  et  vasorum;  aut  pravae  pecto- 
ris structurae  lucida  signa  silnt;  sed  in  aliis 
morbis  obscura,  ut  in  polypo  cordis,  qui  sae- 
pissime tum  cognoscitur,  cum  secetur  cada- 
ver; nam  vel  in  auriculis,  vel  iri  ventriculis 
illius  reperitur.  Attamen  etiam  iri  polypd 
cordis  non  tam  sunt  illius  foenomena  te- 
nebricosa ; siquidem  dum  in  hoc  viscere 
concretiones  polyposae  absconduntur , ve-' » 
hementes  sunt  palpitationes;  longa  est  pul- 
suum intermissio;  temperamentum  est  ple-* 
iumque  sanguineum.  In  cachexifs  datur 
asthma , quod  praeteritae  memoriae  scri- 
ptores acrimoniae  seri  tribuebant ; quae 
quamvis  in  debilibus  , cachecticis , et  se- 
nibus extet  ; nihilominus  oriri  probabilius 
a debilitate , vel  a nimia  nervorum  sensi- 
bilitate  videtur.  Aliquando  asthma  est  sym- 
ptoma graviorum  affectionum  catarrhalium; 
ut  a sternutatione , coryza,  raucedine,  tus- 
si*  inflammatione  gutturis  deducitur;  et  turri 
aut  Cum  affectionibus  istis  evanescit  # trai 

cum  pervicacibus  conjungitur  catarrhis,  et 
est  asthma  humidum , quod  saepe  redit 
per  periodos.  Tandem  asthma  interdum  est 
secundarium , quod  scilicet  excipit  morbo- 
rum retrocessionem  , ut  podagrae  , rheu- 
matismi , erysipelatis  , variolarum , mor- 
billorum , purpurae,  herpetis , scabiei,  etc; 
et  ah  ipsa  retrocessione  cognoscitur,  et  ab 
ejus  cessatione,  si  ad  propriam  sedem  re- 
gressi morbi  restituantur. 

§.  1 853.  Multiplices  sunt  auctorum  o- 
piniones  quoad  caussam  proximam  asthma- 
tis. Cullen  enim  eam  posuit  in  spasmodi- 
ca fibrarum  muscularium  bronchiorum  con- 
strictione; sed  haec  constrictio  habenda  est 
ut  morbosae  conditionis  nervorum  effectus: 
alii  in  irritatione  cavitatum  afcrearum;  sed 
non  semper  comparent  irritationis  signa : 
alii  in  debilitate  nervosi  systematis  , potis- 
simum plexus  pulmonaris ; sed  non  sem- 
per haec  debilitas  deprehendi  potest:  alii  in 
debilitate  cordis  vasorumque , ideoque  per 
defectum  incitamenti  sanguis  debiliter  pro- 
pellitur , nec  pulmonaria  vasa  satis  im- 
plet , quae  deficiente  stimulo  infirme  rea- 

gunt ; et  etiam  propter  hanc  constitutam 
debilitatem  multa  humorum  lymphatico- 
rum vis  a vasis  exhalantibus  transmittitur, 
quae  non  invicem  ab  absorbentibus  hau- 
ritur, unde  aer  non  libere  agit  in  pulmo- 
nes , proindeque  foenomena  asthmatis  exo- 
riuntur ; quid  ? non  saepe  forsan  contin- 
git asthma  in  robustis  hominibus , in  qui- 
bus nullo  modo  conjici  potest  hujusmodi 
cordis  , vasorum  debilitas  ? Verum  proba- 
bile videtur  haec  caussa  non  in  debilita- 
te , sed  in  morbosa  conditione  plexus  ner- 
vosi pulmonaris  consistere , quae  vero  no- 
bis lucide  exponi  non  potest.  Veniamus 
modo  ad  caussas  remotas.  Homines  plus 
quam  foeminae  asthmate  laborant.  Frequen- 
ter per  haereditariam  dispositionem  evol- 
vitur asthma  ; sed  tum  non  circa  quadra- 
gesimum aetatis  annum  , ut  in  aliis  solet, 
sed  in  primaeva  juventute  comparet.  Plu- 
rimae autem  et  inter  se  oppositae  caus- 
sae excitantes  sunt  , ut  sanguis  peccans 
quoad  quantitatem  , et  qualitatem;  a(jr  hu- 
midus  et  frigidus  ; animi  pathemata;  col- 
luvies serosa  , pituitosa  , muccosa  ; vapo- 

fes  sulphurei  afsenicales , plumbei  , anti- 
moniales  ; ingestio  fungorum  , et  planta-* 
rum  veneniferarum;  exercitatio  quarundam 
artium  unde  frequenter  prehenduntur 
asthmate  operarii  ad  fodinas  , iriuratores  , 
lapicidae  , gypsarii  , granorum  Cribra tores 
et  mensores  , molitores  , lanae  lini  canna- 
bis carminatores  ; etc.  Plurimi  etiam  sunt 
morbi  vel  acuti  tel  chronici  qui  asthma- 
ti  symptomatico  et  secundario  occasionem 
praebent  , ut  affectio  hysterica , et  hypo- 
chondriaca ; podagra ; rachitis  ; vitia  cor- 
dis i et  vasorum  5 exanthemata , et  impe* 
tigines ; cachexiae;  affectiones  catarrhales  * 
et  rheumaticae;  lues  venerea;  scorbutus; 
febres  ; pectoris  hydrops  ; -polypi,  vel  con- 
cretiones polyposae  et  sanguineae  ih  ma-« 
j oribus  vasis  , et  in  cavitatibus  cordis;  ma- 
teriae exsiccatorum  ulcerum  ad  pectus  tran* 
slatae  5 suppressio  haemorrhoidum  , men- 
struorum , aut  alterius  habitualis  fluxus  \ 
etc.  Asthma  Miliari  , quod  ut  supra  dixi- 
mus idem  morbus  est  ac  pertussis  * in-1 
terduni  epidemicum  est  , et  easdem  ac 
hujus  habet  caussas  * ut  praesertim  sunt 

afir  frigidus  , et  humidus  ; vicissitudines 
caloris  et  frigoris ; nocuae  particulae  per 
aerem  volitantes.  Asthma  autem  dolorifi- 
cum  Darwinii  , seu  angina  pectoris  recen- 
tiorum  , si  primarium  sit  easdem  caussas 
habet  asthmatis  , quae  potissimum  sunt 
violentae  exercitationes  corporis ; validae 
compressiones  pectoris ; nimis  frequentes 
epulae.  Si  hoc  asthma  sit  symptomaticum* 
est , ut  innuimus,  symptoma  vitiorum  cor- 
dis et  vasorum  ; duritiei  osseae  arteriarum 
coronariarum ; concretionum  polyposarum 
cordis  ; compressionis  aortae,  proximorum- 
que vasorum;  ossearum  valvularum  semi- 
lunarium. Siquidem  scriptores  hanc  angi- 
nae pectoris  distinctionem  ut  nos  non  fa- 
ciunt , ideo  circa  caussam  hujus  morbi 
proximam  diversas  opiniones  proferunt.  E~ 
tenim  alii  esse  laesionem  pulmonum;  alii 
affectionem  morbosam  nervorum , qui  per 
pulmones  distribuuntur  ; alii  vitia  cordis  , 
et  vasorum;  alii  nimiam  pinguedinem  omen- 
ti , pericardii  , mediastini ; alii  podagram, 
aut  rheuma  circa  pulmones,  et  cor  palans; 
alii  cum  Brera  compressionem  habilua- 


m 

lem,  et  continuam  cordis  , quae  huic  no- 
bilissimo visceri  vires  aufert , motuumque 
libertatem , existimant. 

§.  1854.  Asthma  est  rebellis  , et  pe- 
riculosus morbus  , utpote  ad  graves  , et 
saepe  lethales  affectus  conducit , ut  sunt 
aneurysmata  cordis  et  vasorum  ; hydro  tho- 
rax ; apoplexia;  maxime  si  inveteratum  sit, 
et  in  senibus  contingat.  Inquit  Klein  op. 
cit.  pag.  25.  3 Asthma  morbus  anceps  est 
et  pertinax.  Juvenes  difficulter  eodem  libe- 
rantur, senes  nunquam,  sed  eos  ad  mortem 
fere  comitatur.  Infantes  suffocat , ni  matu- 
ra sit  medicatio.  3 Sed  ut  rationaliter  hu- 
jus morbi  exitum  praenoscere  velimus , 
oportet  ut  speciem  , aegri  aetatem,  sexum, 
anni  tempestatem  , symptomata  exquira- 
mus. Si  enim  asthma  sit  humidum  , ut 
plurimum  tenax  est , et  facile  in  hydro- 
pem pectoris , aut  in  illum  universalem 
transilit.  Asthma  siccum  interdum  vertitur 
in  humidum , et  cum  levamine  expuitur 
pituita  ; sed  si  deleantur  vires  , haec  mu- 
tatio funesta  est.  Asthma  siccum  est  con- 
vulsivum , quod  cum  grave  sit  , et  indo- 


Digitized  by  Google 


125 

initum  , saepe  hydropem  pectoris;  haemo- 
ptysin;  apoplexiam  infert ; si  vero  sit  gra- 
vius , paucis  diebus  enecat.  Asthma  hae- 
redi tarium  ut  plurimum  sanari  non  po- 
test. Asthma  Miliari , ut  videbimus  de  per- 
tussi disputaturi , est  acutissimus,  et  peri- 
culosissimus morbus.  Asthma  dolorificum 
Darwinii  est  maximi  discriminis  , quippe 
quod  paullatim  irritabilitatem  cordis  im- 
minuit ; et  quo  magis  frequentes  , et  ve- 
hementes sunt  ejus  paroxysmi  , eo  ma- 
gis lamentabilis  exitus  timendus  est.  Asthma 
symptomaticum  interdum  cito  lethale  est, 
ut  in  sulFocanti  catarrho ; interdum  insa- 
nabile , ut  in  vitiis  cordis , et  vasorum  , 
steatomate , et  scirrhosis  tuberculis  pulmo- 
num , ingenti  et  deformi  pectoris  gibbo  ; 
interdum  maxime  periculosum,  ut  in  pleu* 
ritide,  et  peripneumonia.  Asthina  secunda- 
rium , quod  oritur  a materiis  morbosis  ad 
pectus  translatis,  persaepe  transit  in  phthi- 
sin.  Asthma  autem  magis  laedit  aetate  con- 
feotos , viros,  puerosque,  quam  juvenes, 
et  mulieres  ; magis  excruciat  hyerae  et  no- 
ctu , quam  aestate  diuque.  Quoad  autem 

symptomata , subinde  asthma  per  abun- 
dantem sudorem  ; urinas  ; alvi  dejectio- 
nes ; haemorrhoidum  fluxum  ; menstruo- 
rum reditum  ; calculos,  qui  rejiciuntur  ab 
ore,  solvitur.  Alia  vero  foenomena  infausta 
sunt , ut  respiratio  brevis  et  frequens;  de- 
bilitas et  irregularitas  pulsuum  ; maxima 
virium  dejectio  ; paralysis  extremitatum 
superiorum  ; palpitationes  cordis  ; urinae 
paucae  ; tumor  pedum,  ex  quo  praecipue 
timendus  est  hydrops;  frequentia  animi  de- 
liquia; quae  exitiabilia  sunt.  Inquit  autem 
Hippocrates  aphor.  XLVI.  sect.  6.  ;=j  Qui- 
cumque ex  asthmate  aut  tussi  gibbosi  fiunt, 
ante  pubertatem  moriuntur.  jzj  Non  raro 
vero  asthma  periculosius  evadit  caussa  ma- 
lae curationis,  praesertim  abusu  venae  se- 
ctionum , unde  facile  in  cachexiam  , vel 
in  hydropem  pectoris  , vel  universalem 
transit.  Tandem  observandum  est , quod 
.plures  sunt  morbi  , qui  cum  asthmate  al- 
ternis agunt  , scilicet  saepe  se  invicem  ex- 
cipiunt , ut  auditus  difficultas  ; arthritis  ; 
dysuria ; alvi  fluxus.  Hoc  practicorum  ob- 
servationibus confirmatur.  Inquit  Riverius 

Pr$x.  Medie,  lib.  VIII.  cap.  I.  pag.  105. 
^ Vidimus  etiam  quosdam  asthmaticos  al- 
yi  fluxui  obnoxios  , ita  ut  praesenti  alyi 
fluxu  ab  asthmate  liberi  essent;  eo  yero 
cessante  asthmatis  paroxysmi  redirent.  G 
§.  1855.  In  asthmaticorum  pulmoni- 
bus quaedam  observabilia  cernuntur.  In- 
terdum enim  sunt  molles  et  dum  divi-* 
duntur  cultro  in  membrana  cellulari  inve- 
nitur aqua  , ex  qua  cellulae  aereae  com- 
primebantur , unde  tanta  oriebatur  respi-r 
rationis  molestia.  Interdum  in  bronchiis 
considerabilis  est  humoris  crassi , et  pitui-r 
tosi  quantitas  , ex  qua  anhelatio  cum  so* 
nitu  habebat  originem.  Interdum  pulmones 
spectantur  duri  , eorumque  substantia  illi 
hepatis  similis  est , quod  praegressam  iiVr 
flammationem  demonstrat , ex  qua  in  pv>b 
monari  substantia  cumulatur  lympha  coa-r 
gulabilis  , unde  illa  durities  nata  est.  In* 
terdum  concretiones  terreae ; calculi ; hy-* 
tlatides ; steatomata  ; tubercula  plus  yel  mi» 
nqs  dura;  polypi  cordis;  hujusce  viscem 
ris , et  yasorurn  vitia  comperiuntur.  Non 
splvtiq  autem  in  pulmonibus,  et  iq  bron^ 

chiis  , sed  etiam  subinde  in  trachea  , et  in 
larynge  aliquid  morbosi  deprehenditur  , 
praesertim  materies  crassa  , et  pituitosa  , 
aut  purulenta , aut  ipsum  pus.  Morgagni 
Epist.  XV.  n.°  1 3.  dum  loquitur  de  virgi- 
ne asthmatica  hanc  observationem  refert. 
£3  Pus  enim  ex  albo  cinereum , et  quasi 
pultaceum  , formatum  in  obturamenti  mo- 
dum , occludebat  penitus  cavum  laryngis, 
quod  intra  glottidem  est : eoque  loco  tu- 
nica laryngem  convestiens  erat  exulcerata, 
quemadmodum  et  qua.  proximos  annulos 
aliquot  tracheae  arteriae  operiebat ; quan- 
quam  hic  levius. 

§.  1856.  Curatio  asthmatis  alia  est  in 
paroxysmo , alia  post  ipsum  paroxysmum. 
Cum  hic  corripiat , locandus  est  aeger  in 
amplo  cubiculo  , et  ubi  aer  sit  purus,  et 
subfrigidus  , et  statim  examinanda  sunt 
symptomata,  quae  asthmatis  differentiam  in- 
dicant. Si  igitur  aeger  sit  robustus,  aliquo 
sanguinis  profluvio  orbatus ; pulsus  sint 
pleni  ; expedit  venae  sectio  ; levia  cathar- 
tica ; clysteres  emollientes  ; potiones  di- 
luentes , ut  decoctio  hordei  simplex , vel 

cum  nitro ; balnea  pedum  , vel  manuum: 
si  contra  aeger  sit  debilis  , eligenda  sunt 
incitantia,  ut  aether  sulphuricus  ; tinctura 
castorei;  spiritus  nitri  dulcis:  si  vero  tem- 
peramentum aegri  lymphaticum  sit,  et  si- 
gna demonstrent  esse  asthma  humidum , 
humoris  lymphatici  , crassi,  pituitosi  opor- 
tet excretioni  favere  substantiis  oleosis,  gum- 
mosis  , saponaceis  , incidentibus  , ut  sunt 
oleum  amygdalarum  dulcium , syrupus  al- 
thaeae , gummi  ammoniacum  , sapo  ve- 
netus , chermes  minerale , oxymel  , ace- 
tum scilliticum  , radix  scillae  , spiritus  ni- 
tri dulcis , oxymel  scilliticum.  Interdum 
etiam  aliquod  purgans  juvat,  praecipue  ubi 
alvus  nimium  clauditur.  Cavendum  vero 
est  ab  abusu  purgantium  , ne  asthma  in 
hydropem  pectoris  abeat.  In  quibusdam  ju- 
vit tabaci  fumus.  Si  asthma  sit  convulsi- 
vum , in  ejus  insultu  frictiones  conferunt, 
quae  cum  pannis  laneis  mane  et  vespere 
fiunt  ; vesicantia  , sinapismata  , fonticuli  , 
setacea ; deinde  quae  molliunt , laxant  , 
spasmosque  placant , ut  liquor  anodynus ; 
sal  sedativum  Hombergi ; liquor  C.C- sue- 
Tom.IX.  I 


130 


cinatus  ; camphora  ; opium,  ej usque  com- 
posita ; moschus , qui  interdum  ad  grani 
dosim  mirabiles  produxit  effectus.  Etiam 
in  hoc  asthmate  utilis  subinde  fuit  tabaci 
fumus.  A quibusdam  autem  recentioribus 
propter  narcoticam  virtutem  celebratur  stra- 
monium  ; sed  quia  potest  officere  , adhi- 
beatur potius  .fumus  capitum  papaveris  al- 
bi. Ab  aliis  etiam  laudantur  balnea  frigida, 
et  gas  oxygenium  aeri  atmosphaerico  mi- 
xtum ; sed  nescio  an  haec  idonea  sint.  In 
paroxysmis  cujusvis  asthmatis  victus  con- 
sistat prius  in  jusculis  , et  cremoribus;  po- 
stea concedantur  ova , leves  carnes  et  pi- 
sces , maturi  fructus , et  vinum  aqua  di- 
lutum. Post  paroxysmum  asthmatis  talis 
curatio  sit , ut , quantum  heri  potest  , ille 
amoveatur.  Si  generatim  loquamur,  ut  plu- 
rimum juvant  quae  nervos  roborant , ut 
infusiones  amarae  ; cortex  peruvianus;  va- 
leriana  sylvestris;  praeparationes  ferri,  prae- 
sertim hujus  carbonas  et  sulphas ; aquae 
minerales : sic  alimenta  levia  , animalia 
potius  quam  vegetabilia , et  quae  facile 
digeruntur;  sedulo  liquores  spirituosi  evi- 

tentur.  Praeterea  curandum  est , ut  regu- 
lares sint  alyi  dejectiones ; vere  et  autu- 
mno applicentur  hirudines;  identidem  com- 
modum est  colere  saluhria  rura ; clima  sit 
siccum  , et  constans.  Si  vero  asthma  sit 
humidum , post  paroxysmum  , utile  est 
lac , aut  serum  lactis  depuratum ; deco- 
ctiones quae  humores  corrigunt;  aquae  mi- 
nerales ; aliquod  emunctorium , maxime 
fonticuli ; equitatio  ; rusticatio.  Etiam  post 
paroxysmum  asthmatis  sicci , juvat  rusti- 
cari ; morari  ubi  aCr  purus  est  et  serenus, 
licet  quidam  melius  se  habeant  in  urbe  , 
quam  ruri , et  ubi  respiratur  gravis  aer  et 
nebulosus  , quam  purus  et  clarus ; aquae 
minerales  acidulae  ferratae  ; modica  cor- 
poris exercitatio ; a curis  et  studiis  pro- 
cul vivere  , quia  princeps  remedium  est 
animi  quies ; grata  facere  itinera.  Omnia 
enim  haec  nervorum  roborant  systema.  Cu- 
ratio vero  asthmatis  Miliari  non  differt  ab 
illa  pertussis , quam  postea  exponemus  : 
sic  curatio  asthmatis  dolorifici  Darwinii  , 
sive  anginae  pectoris  , si  primaria  sit  , si- 
milis est  illi  asthmatis  primarii.  Si  autem 

asthma  sit  symptomaticum  , qui  sit  pri- 
marius  morbus , videre  est.  Si  sit  affectio 
hysterica , vel  hypochondriaca ; vel  men- 
struorum , vel  haemorrhoidum  retentio  ; 
vel  lues  venerea  ; vel  febres  intermitten- 
tes ; vel  vitia  cordis  , et  vasorum;  in  hos 
morbos  diligentiam  in  primis  conferre  de- 
bemus. Si  tandem  asthma  sit  secundarium 
a materiis  retropulsis,  et  ad  peotus  trans- 
latis natum  , ut  ab  illa  podagrae  , exan- 
thematum , et  impetiginum  , prompte  ap- 
plicari debent  vesioantia  , aut  fonticuli  ad 
brachia , et  etiam  inter  scapulas  ; nec  o- 
mittenda  quae  has  materias  ad  propriam 
sedem  cieant. 

% 

G B N U S OCTAVUM 

Orthopnoea 

• • 

S-  1857.  Orthopnoea  , 6p^o7rvoia  9 
quasi  recta  spiratio,  quia  tam  difficilis  et 
stertorosa  est , ut  aeger  ne  suffocetur , «ma- 
gno conatu  erectam  cervicem  teneat.  Hoc 

morbi  genus  ab  asthmate,  differt  , quia 
non  aggreditur  per  periodos.  Cum  autem 
orthopnoea  acutus  sit  morbus , a dyspnoea 
discrepat , quae  morbus  est  chronicus,  nec 
tam  propere  suffocationem  minitatur.  Or- 
thopnoea distingui  debet  in  primariam,  sym* 
ptomaticam  , secundariam  , traumaticam. 
Raro  primaria  est  , quae  nascitur  a pro- 
priis caussis  pectus , viasque  respirationis 
vehementissime  constringentibus  , ut  a de- 
glutitis  substantiis  veneficis ; vel  a duris 
et  non  bene  deglutitis  corporibus  in  oeso- 
phago , aut  in  larynge  vel  aspera  arteria 
haerentibus  ; a vaporibus  sulphureis , vi- 
triolicis ; violentis  animi  perturbationibus: 
frequentior  symptomatica  est  quae  nascitur 
a multiplicibus  vitiis  cordis  et  vasorum  ; a 
suffocante  catharro ; ab  affectione  hysteri- 
ca ; ab  hydrothorace  ; vomica  , empyema- 
te , steatomate  , pulmonum  ; a vermibus) 
a febribus  continuis  et  intermittentibus  , 
a peripneumonia  notha ; a scorbuto  j etc: 
secundaria  interdum  evenit,  aut  sub  partu 
a nimia  jactura  sanguinis ; aut  a retenta 
materia  variolarum  ; aut  metastasi  materiei 

podagricae : traumatica  interdum  producitur 
ab  externis  violentiis  , ut  a pectoris  vulne- 
ribus, ictibus,  lapsu,  costarum  fracturis,  etc. 

$.  1858.  Orthopnoea  primaria  cogno- 
scitur a subitanea  respirandi  difficultate 
propemodum  suffocanti  cum  stertore  , un- 
de aegri  sedere  coguntur , ut  evitetur  suf- 
focatio imminens.  Praeter  autem  hoc  prae- 
cipuum symptoma  , facies  fit  livida  ; pul- 
sus parvus ; oculi  languentes  , et  sine  na- 
turali splendore.  Hisce  autem  signis , ubi 
symptomatica  est,  adduntur  primarii  mor- 
bi symptomata.  Idcirco  si  producatur  a 
cordis  vitiis  , praeter  maximam  et  subita- 
neam respirandi  difficultatem  , adsunt  cor- 
dis palpitationes,  intermissiones  pulsuum  ; 
et  non  raro  improvisa  mors : si  ab  hyste- 
rica affectione  , respiratio  est  frequens  et 
laboriosa  cum  maximo  suffocationis  discri- 
mine , et  agitatione  pectoris,  et  vocis  rau- 
cedine, praeter  alia  hystericae  affectionis 
symptomata : si  a polypionia , ab  ipsa  ni- 
mia pinguedine  deducitur  ; et  probabile 
est  quod  ipsum  cor  sit  adipe  circumvolu- 
tum ; etc.  Sic  si  sit  secundaria  agnoscitur 

a praegressis  inflammationibus;  a retropul- 
sa  podagra  , vel  rheumatismo  , vel  exan- 
thematibus et  impetiginibus.  Tandem  de 
traumatica  diversae  externae  corporis  lae- 
siones testantur. 

$.  1 859.  Subitaneum  respirationis  im- 
pedimentum cum  suffocationis  metu  caus- 
sa  est  proxima  orthopnoeae.  Praecipuae 
autem  praedisponentes  caussae  sunt  nimia 
nervorum  sensibilitas  ; exercitium  qu aran- 
dam artium  ; prava  pectoris  structura.  Ex- 
citantes sunt  vehementia  animi  patheniata; 
deglutio  fungorum  veneficorum , aut  ve- 
neficarum substantiarum ; vapores  respira- 
tioni nocentes  ; corpora  dura  in  oesopha- 
go , aut  in  larynge  , et  trachea  haerentia; 
aversatio , et  detestatio  irrationalis  alicu- 
jus  rei.  Quantum  haec  possit  repugnantia , 
seu  antipathia , satis  historia  a Sauvages 
Tom.  I.  op.  cit.  pag.  673.  exposita  demon- 
strat. sa  Condiscipulus  Zacuti  caseum  ita 
aversabatur  , ut  syncopem  ab  ejus  odore 
saepe  incurreret ; a sociis  per  jocum  obla- 
to hoc  cibo  , statirn  cum  livore  faciei  , 
stertore  superveniente  , cum  pulsu  parvo. 

mortis  imaginem  repraesentabat ; at  spu- 
ma excreta  ex  ore  more  epilepticorum  ad 
vitam  revocatus  est.  ^3  Aliae  etiam  histo- 
riae fere  similes  referri  possent  , sed  de 
hoc  satis. 

$.  4860.  Orthopnoea  est  morbus  qui 
interdum  post  pauca  temporis  momenta 
suffocat.  Interdum  tamen  sperandum  est , 
praesertim  ubi  subigi  possint  caussae , et 
praesens  curatio.  Idem  de  orthopnoea  sym- 
ptomatica , secundaria  , et  traumatica  di- 
cendum est.  Lethalis  enim  est,  si  in  caus- 
sa sint  vitia  cordis  et  vasorum  ; polypi  et 
polyposae  concretiones  aut  in  corde  aut  in 
vasis j cor  nimia  pinguedine  obductum  ; 
steatomata  pulmonum  : maxime  vero  est 
metuenda  , si  proveniat  a suffocante  ca- 
tarrho , peripneumonia  , vomica : minus 
anceps  , si  ab  affectione  hysterica , aut  a 
febribus  intermittentibus  , aut  transitanti 
animi  pathemate.  In  cadaveribus  multae 
morbosae  mutationes  , et  vitia  observatio- 
ne digna  reperiuntur  , ut  pulmones  spu- 
ma et  sanguine  infarti ; magna  seri  vis  vel 
in  pericardio  collecta  , vel  in  pectoris  ca- 

vitate  diffusa  ; polypi , aut  concretiones 
polyposae  vel  in  ventriculis  cordis,  vel  in 
auriculis  , vel  in  utrisque  ; aneurysmata  , 
praesertim  aortae  ; steatomata  , et  absces- 
sus  pulmonum  , qui  pleurae  saepe  adhae- 
rescunt.  Quod  autem  in  orthopnoeae  pe- 
remtis frequentius  deprehenditur,  et  ahsque 
dubio  mortis  caussa  est , polypi , et  con- 
cretiones polyposae  sunt  vel  in  corde  , vel 
in  vasis.  Hoc  non  per  aliquam  meam  et 
aliorum  observationem  aflirmo  , sed  per  il- 
las multiplices , et  admirandas  Morgagni. 
Hic  enim  praeter  caetera  Epist.  XV.  n.° 
6.°  adnotavit  parvulam  concretionem  po- 
lyposam in  ventriculo  dextero  cordis:  Epist. 
XVI.  2.*  polyposam  concretionem  in  utro- 
que cordis  ventriculo  , sed  majorem  in  de- 
xtero , quae  per  ostia  vasorum  extendeba- . 
tur , et  in  auricula  se  amplificabat;  4.°  in 
dextro  cordis  ventriculo  polyposam  con- 
cretionem , et  circa  hanc  grumosum  san- , 
guinem  ; 6.°  dilatatum  pericardium  cum 
plus  selibra  seri  liquidi , cor  magnum,  et 
in  ejus  dextro  ventriculo  polyposam  con- 
cretionem: Epist.  XVn.  8.*  cor  praegrande, 

magnam  polyposam  concretionem  in  ven- 
triculo dextro  in  proximam  auriculam  ex- 
tensam , huj  usque  longas  productiones  in 
vicina  vasa  : Epist.  XVIII.  30.°  cor  ma- 
ximum venis  per  ejus  faciem  reptantibus 
dilatatis,  et  quasi  varicosis ; in  ventricu- 
lo dextero  levem  concretionem  polypo- 
sam: Epist.  XX.  11.°  in  cordis  ventriculo 
dextero  non  parvam  polyposam  concretio- 
nem , quae  proximam  auriculam  occupa- 
bat , et  per  orificia  communicantia  vena- 
rum sese  producebat ; 1 3.°  in  cordis  ven- 
triculo dextero  polyposam  concretionem ; 
24.°  tres  concretiones  polyposas  in  corde , 
unam  in  ventriculo  sinistro , ditas  crassio- 
res et  firmiores,  scilicet  alteram  dexterum 
ventriculum , alteram  , quae  totam  hujus 
auriculam  occupabat  ; 26.*  in  cordis  ven- 
triculis polyposas  concretiones  , sed  in  si- 
nistro majorem  3 32.°  in  dextero  cordis 
ventriculo  praegrandem  polyposam  concre- 
tionem , alteram  in  sinistro  sed  minorem; 
53.°  in  cordis  ventriculo  dextero  cum  po- 
lyposa concretione  sanguinem  in  grumos 
coactum:  Epist.  XXI.  in  vena  cava  et  pul- 

monari  arteria  concretiones  polyposas,  mi- 
nores, majorem  in  sinistra  auricula:  Epist. 
XLV.  16.°  cor  aeque  majus  , in  dextero 
autem  ventriculo  , annexaque  auricula  te- 
retes polyposas  concretiones. 

§.  1861.  Curatio  orthopnoeae  prima- 
riae , symptomaticae  , secundariae , varia 
est  prout  variae  sunt  caussae,  et  primarii 
morbi.  Si  ideo  producta  fuerit  a degluti- 
tis  fungis,  vel  a veneficis  substantiis,  exhi- 
beantur emetica  , et  convenientia  antido- 
ta ; si  a laryngis  spasmodica  constrictione, 
antispasmodica ; si  a peripneumonia  anti- 
phlogistica  methodus;  si  ab  hysterica  affe-t 
odone  antispasmodica;  si  a : febribus  inter* 
mittentibus , cortex  peruvianus , , ; pj  usque, 
praeparata , aut  alia  antifebrilia  ;si  ab  hy^ 
dro thorace , diuretica;  si  a retrocessa  po- 
dagra,  haec  est  ad  pedes  revocanda ; ; etc. 
Si  autem  orthopnoea  traumatica  sit ; quae 
oriatur  aut  a vulneribus  pectoris  ; aut  ab 
ingentibus  costarum  et  sterni  contusioni-, 
bus ^ fracturis  ; aut  a duris  et  . crassioribus 
corporibus  in  laryngem  , vel  asperam  ar- 
teriam illapsis , unde  conveniat  vel  la- 

ryngotomia  , vel  tracheotomia  , ad  chirur- 
giam curatio  omnino  pertinet. 

GENUS'  NONUM 

. Apnoea 

$.  1862.  A.pnoea  , dirvdia , est  de- 
fectus respirationis,  sed  non  ex  toto , quia 
manere  non  posset  vita.  Est  igitur  tam 
parva , rara  , et  tarda  respiratio , ut  vita 
deficere  videatur.  Eodem  autem  tempore 
deperditur  vox  , et  pulsus  fit  insensibilis* 
Apnoea  est  vel  primaria,  vel  symptomati- 
ca. Illa  dicitur  a caussis  nata  quae  tracheam 
comprimunt,  et  communicationem  inter 
aCrem  et  pulmonem  impediunt , aut  re- 
spirationem detinent , ut  est  aqua  aut  aer 
qui  vel  ingenti  calorico  , vel  multiplici- 
bus vaporibus  respirari  non  potest.  Sym- 
ptomatica est  quae  nascitur  ab  aliis  mor- 
bis , ut  a syncope  , lethargo , et  in  mu- 
lieribus ab  hysterica  affectione.  Apnoeae 
symptomata  propter  diversas  caussas  , di- 

versosque  morbos  varia  sunt ; tamen  cum 
respiratio  retineatur  , perditur  vox  ; pul- 
sus fit  exiguus  , inaequalis , tardus  ; ma- 
xima est  anxietas  ; vexat  pectoris  pondus, 
et  interdum  dolor  ; facies  tumida  est  et 
livida , ut  in  laqueo  suspensis , aut  aqua 
submersis  , observari  solet. 

$.  1863.  Caussa  apnoeae  proxima  est 
interrupta  contractilis  pulmonum  facultas. 
Caussae  remotae  inveniuntur  in  vitiato 
aere , ut  dum  deficit  oxygenium , vel  ni- 
mium sit  caloricum , vel  abundet  gas  aci- 
dum carbonicum  , vel  gas  hydrogenium 
carbonatum , vel  gas  hydrogenium  sulphu- 
ratum , vel  gas  azotum , vel  scateat  mor- 
tiferis exhalationibus,  ut  sepulcrorum,  pu- 
teorum , cloacarum,  paludum  # carbonum; 
in  suspensione  e laqueo  et  aqua  submer- 
sione. Ubi  autem  apnoea  est  symptomati- 
ca , ab  aliis  morbis  , ut  vidimus  habet 
originem. 

$.  1 864.  Ex  brevi  apnoeae  descriptio- 
ne patet  quam  exitialis  sit  morbus  ; nam* 
qui  ea  capiuntur  non  recuperant  faculta- 
tem pulmonum  contractilem , et  in  ipsis 

extinguitur  cordis  vasorumque  motus.  Ni- 
hilominus si  alacris  sagaxque  sit  curatio;  si 
caussae  celeriter  removeri , et  submitti  pos- 
sint, interdum  obtinetur  sanatio.  Si  vero 
apnoea  sit  symptomatica  , aut  secundaria, 
interdum  lethalis  extemplo  est , - ut  illa 
quae  manat  ab  improviso  transitu  ad  pul- 
monem, et  asperam  arteriam  materiae  po- 
dagricae ; aut  ab  ingentibus  cordis  et  va- 
sorum vitiis : interdum  disjicitur  , ut  illa 
quae  in  mulieribus  hystericis  contingit. 

§.  1865.  Curationis  intentio  est  ab- 
sumptam pulmonum  functionem  restitue- 
re. Quapropter  praesens  remedium  est  aeris 
atmosphaerici  introductio  , sive  insufflatio. 
Si  vero  signa  sanguineae  plenitudinis  pa- 
tescant , celebretur  venae  sectio , et  etiam 
aperiantur  venae  jugulares , quo  melius 
cerebrum  exoneretur  sanguine,  ut  et  collo, 
temporibus , et  retro  aures  applicentur  hi- 
rudines. Post  vero  intromissum  aerem  at- 
mosphaericum , aut  extractum  sanguinem  , 
juvant  errhina , ut  alchali  volatile  liqui- 
dum ; fumus  tabaci , sulphuris , aut  pe- 
luria  prinnarum  sub  naribus  usta  ; aut  li- 

quores  stimulantes  in  ventriculum  inditi ; 
aut  injectio  irritantis  clysteris.  Tandem 
ustiones  ; vesicantia  ; cucurbitulae  ; fri- 
ctiones; super  vultum  frigidae  aspersio.  Si 
haec  sint  inutilia  a quibusdam  proponitur 
electricitas  , sed  cavendum  ne  electricitas 
residuum  vitalitatis  destruat.  Si  laqueo  su- 
spensi , aut  aqua  submersi  probabiliter  ex- 
tincti  non  sint , fiant  frictiones  super  uni- 
versum corpus  ; aperiantur  venae  brachii, 
et  colli ; applicentur  cucurbitulae  siccae  ; 
indantur  acria  in  nares  , aerem  in  os , ta- 
baci fumus  in  anum.  Strangulatis  inungi 
solet  collum  oleo  et  vino  calido.  Submersi 
autem  aequali  et  temperato  calore  fovean- 
tur. Quosdam  juvit  totum  involvere  cor- 
pus cinere , aut  excalefacta  arena.  Si  tan- 
dem curandi  sint  qui  a vaporibus  carbo- 
num , cloacarum  , aliarumque  mephitium 
deprehensi  sint  apnoea  , statim  exporten- 
tur in  apertum  , frigidumque  aerem  , et 
elevato  capite  aspergantur  frigida  ; in  os 
inducantur  stimulantia  remedia  , in  anum 
acria,  sed  non  stupefacientia,  ut  tabaci  fu- 
mus ; et  pro  re  nata  possunt  etiam  alia 
incitantia, revellentia,  evacuantia  conducere. 

OENUS  DECIMUM 

Incubus 


5-  1866.  incubus  est  convulsiva  af- 
fectio quae  contingit  in  somno , et  in  pe- 
ctore ponderis  , oppressionis , et  suffocatio- 
nis sensum  inducit  , ad  quem  summoven- 
dum  , et  situm  mutandum  inutiles  omnes 
sunt  aegri  conatus.  Multa  sunt  hujusce 
morbi  nomina.  A Graecis  dicebatur  ephial- 
tes  , e<fndX %r)<; , ab  i<puXXoiicu  , insilio;  aut 
TrviyaXlav  , suffocatio  , a itvlyu  , suffoco  ; 
aut  -rcviy^ciQ  evv7tvio( , suffocatio  quae  fit 
in  somno  : a Latinis  incubus  , vel  incubo; 
a Plinio  ludibria  Fauni : posteriori  vero 
tempore  ephialtes  feminarum  vocabatur  in- 
cubus , marium  succubus.  Hic  morbus  per- 
tinet absque  dubio  ad  convulsivas  affectio- 
nes ; ideoque  supervacanea  quaestio  noso- 
logorum  est,  an  magis  ad  motus  convulsi- 
vos , an  ad  spasmos , an  ad  vesanias , an 
ad  sopores  spectet.  Dividi  debet  in  prima- 
rium, symptomaticum , secundarium,  prout 

nascitur  vel  a quibusdam  corporis  disposi- 
tionibus , et  a peculiaribus  caussis  ; vel  a 
diversis  morbis  , ut  a febribus  intermitten- 
tibus , vermibus , hydrocephalo , vitiis  cor- 
dis et  vasorum  , affectione  hysterica  et  hy- 
pochondriaca ; vel  a retrocessione  exan- 
thematum, impetiginum  , aut  alicujus  mor- 
bosae materiae. 

5-  1 867.  Ut  plurimum  incubus  in  so- 
mni initio  corripit,  et  ponderis  et  oppres- 
sionis sensum  in  pectore  inducit , a quo 
dormiens  ob  impotentiam  ad  motum  et  lo- 
quelam cum  liberari  non  possit  , emittit 
gemitus  et  lamenta  , donec  perterritus  cum 
sudore  ad  caput,  aurium  susurro,  artuum 
tremoribus  , defatigationis  sensu , cordisque 
palpitatione  expergefiat.  Tempore  accessio- 
nis sublata  imaginatio  dormienti  suadet  op- 
primi fure  , aut  atroci  hoste  , aut  maligno 
spiritu,  qui  pectus  comprimat  et  animam 
intercludat.  Cum  morbus  sit  recens  , ejus 
paroxysmi  sunt  leviores  et  simplices ; sed 
cum  persistat  , et  redeat  , paroxysmi  fiunt 
graviores  , aliisque  paroxysmis  compositi  , 
quin  inter  istos  absolute  dormientes  exci- 
Tom.  IX.  & 

tentur,  Generatlm  unusquisque  paroxysmus 
non  extenditur  ultra  aliquot  temporis  mo- 
menta ; sed  interdum  est  longior  , et  si 
auctorum  historiis  fidem  habeamus , etiam 
ad  aliquot  horas  porrigitur.  Reditus  autem 
paroxysmi  modo  evenit  intra  anni  cursum, 
modo  mensis  , modo  frequentius.  Signa  in- 
cubi aut  morbi  caussam , aut  primarium 
morbum  , a quo  ille  nascitur  ostendunt. 
Etenim  si  incubus  oriatur  a plethora , qui 
a Sauvages  appellatur  ephialtes  plethorica, 
non  desunt  manifesta  signa  plethorae  , et 
evidentes  caussae  , quae  illam  producere 
solent , Ut  lautus  victus  , et  defectus  ali- 
Cujus  consuetae  jacturae  sanguinis.  Ubi  ni- 
mia existat  plethora  , nil  mirum  , si  supi- 
no praesertim  positu , contingat  incubus  j 
siquidem  magna  sanguinis  quantitas  fertur 
ad  cerebrum,  Si  vero  incubus  ab  onere 
ventriculi  producatur,  qui  a laudato  auctoro 
dicitur  ephialtes  stomachica  , cognoscitur  a 
nausea , sordida  lingua  , gravitate  capitis  , 
flatibus  , usu  ciborum  qui  non  facile  di- 
geruntur, praesertim  si  coena  sumantur, 
$i  enim  stomachus  valde  oneretur,  et  re- 

supina  positura  capiatur  somnus  , sanguis 
in  encephalo  majori  copia  congeritur.  Sic 
si  yermes  fuerint  caussa  incubi , qui  di- 
citur ephialtes  verminosa  ; si  hydrocepha- 
lus , unde  ephialtes  hydrocephalica ; si  fe- 
bris tertiana  , unde  ephialtes  tertianaria  ; 
si  affectio  hypochondriaca , unde  ephialtes 
hypochondriaca ; etc.  propria  horum  mor- 
borum signa  non  deficiunt. 

§.  1868.  Multae  fuerunt,  et  sunt  o- 
piniones  circa  caussam  proximam  incubi. 
Inter  vetustatis  scriptores  alii  hanc  crede- 
bant aliquam  esse  externam  vim  , scilicet 
vel  daemonem , vel  vetulam  incubantem ; 
alii  materiem  vaporosam  spiritibus  anima- 
libus incongruam,  quae  virium  sensien- 
tium  et  locomoventium  impediret.  Ara- 
bes autem  opinabantur  esse  vitium  in  ce- 
rebro ; et  hinc  alii  etiam  asserebant  cere- 
brum aliquo  modo  affici.  Inquit  Nicol.  Pi- 
so de  cognosc.  et  curand.  morbis  lib.  I. 
Gap.  XXH.  ^ In  ea  affectione  cerebrum 
laedi  evidens  est : siquidem  tum  motrices, 
tum  sensibiles  functiones  vitiantur.  Incu- 
bo  enim  detento  difficilis  comitatur  motus , 

torpidas  in  somno  sensus  , et  suffocationis 
imaginatio.  si  Alii  autem  contenderunt 
hanc  caussam  in  cerebro , et  in  cerebello 
reponi.  Femelius  arbitrabatur  esse  pituitam 
viscosam  stagnantem  in  praecordiis.  Alii 
autumabant  directe  nervum  intercostalem, 
phrenicum,  recurrentem  affici.  Nostris  vero 
temporibus  plerique  judicant  pendere  incu- 
bum a pathologica  cerebri  conditione  , un- 
de nascitur  idearum  confusio , et  illa  tam 
perturbata  imaginatio  , ut  cor , pulmones, 
diaphragma  , musculi  thoracis  constringan- 
tur. Revera  propensi  sunt  ad  incubum  a- 
dolescentes,  foeminae,  homines  sensibiles  , 
imbelles,  fibra  laxa  praediti,  et  ferventi  ima- 
ginatione evecti.  Frequentiores  autem  exci- 
tantes caussae  sunt  plelhora  ; decubitus  su- 
pinus ; usus  ciborum  flatuosorum  , salsa- 
mentorum , carnium  fumigatarum  ; solli- 
citudines ; vigiliae  ; vita  sedentaria  ; sor- 
dida crapula  ; intemerata  continentia  , sed 
coacta  ; menstruorum,  aut  haemorrhoidum 
retentio ; onus  ventriculi;  animi  palhema- 
ta  , praesertim  terror , et  tristitia, 

$.  1869.  Saepe  incubus  sponte  erane-» 
scit ; aut  aliqua  haemorrhagia  , vel  resti- 
tutione alicujus  retenti  fluxus  , vel  acces- 
sione alicujus  febris  resolvitur  ; aut  si  a- 
moveatur  caussa  , ut  crapula  , praesertim 
vespertina  , plethora  , supinus  decubitus  , 
non  tam  mali  ominis  est.  Contra  si  caussae 
submoveri  non  possint ; si  incubi  paroxy- 
smi  frequenter  recurrant;  si  post  ipsos  pa- 
roxysmos ingens  remaneat  debilitas,  tremor 
artuum  , palpitationes  cordis  , sudores,  ti- 
mendum est,  ne  epilepsia  , catalepsis,  apo- 
plexia consequatur.  Ut  autem  inter  caus- 
sas quaedam  sunt  leves  , ut  dormire  su- 
per dorsum , aut  positiones  capitis  et  colli 
minime  congruae,  sicut  observavit,  et  descri- 
psit Van-Swieten  Tom.  III.  pag.  294;  sic 
aliae  sunt  gravissimae  , ut  lympha  in  ca- 
pite congesta.  Tum  enim  somni  tempore 
saepe  recurrit  morbus  , et  deinde  a pertur- 
bato et  oppresso  cerebro  apoplexia  , aut 
alia  acerba  mala  consequuntur.  Sectione  Ca- 
daverum illorum,  qui  incubo  mortui  sttnt, 
non  raro  humores  crassi  in  cerebro  reperti 
fuerunt.  Sic  fere  dicendum  est  de  incubo 


150 

symptomatico ; nam  sanabilis  est  si  nasci- 
tur a morbis  curabilibus , ut  sunt  febres 
intermittentes  benignae  ; vermes  ; affectio 
hysterica  , vel  hypochondriaca ; insanabilis, 
si  contingat  .in  hydrocephalo  interno  , aut 
in  vitiis  cordis  et  vasorum.  Morgagni  Tom. 
III.  de  sedibus  et  caussis  morborum  n.°  6. 
hanc  historiam  commemorandam  narrat. 
S3  Quidam  affectione  incubo  simili  saepe 
vexatus  , itemque  difficili  respiratione  ad 
quam  se  levis  febris  adjunxerat , detra- 
cto sanguine  convalescere  ferme  ex  toto 
visus  est.  Sed  recrudescente  morbo,  interiit, 
facie  colloque  liventibus.  Thorace  recluso, 
et  aqua  in  eo  animadversa,  magnitudo  cor- 
dis occurrit  tanta  quanta  nunquam  antea, 
ob  summam  praesertim  dexteri  , annexae- 
que  auriculae  dilatationem.  Arteria  autem 
magna  erat  prope  cor  ad  miram  angustiam 
coacta.  si 

§.  1870.  Si  ab  incubo  maximum  pro- 
ficisci potest  discrimen  , nunquam  curatio 
negligenda  est.  In  primis  vero  quibusdam 
cautelis  abducendus  est  morbus , nempe 
quibusdam  vivendi  regulis  ; super  dexte- 

rum  corporis  latus  decumbendo ; inertem» 
et  sedentariam  vitam  fugiendo;  immediate 
post  coenam  lectum  non  petendo*  Necesse 
autem  est , Ut  dispositi  ad  incubum  * nec 
' se  .itradant  tristitiae  ; nec  se  profundis  me- 
ditationibus et  studiis  immergant;  nec  ha- 
beant » nec  audiant  de  rebus  lacrymabili- 
bus  sermonem.  Curatio  vero  accommodan- 
da caussis  est*  Si  igitur  caussa  sit  pletho- 
ra » pernecessaria  est  venae  sectio  * victus 
parcus » abstinentia  a coena ; dormientes 
super  dexteram  latus  se  Componant»  et  e- 
levato  capite:  si  onus  ventriculi \ propter 
nimium  sumptum  alimentum * juyat  eme- 
ticum » purgans » victus  parcus  » , et,, non 
Co  enare  deinde  si  vires ».  maxime  ventri- 

culi marcescant » stomachica  » et  amara 
subveniunt.  Cum  vero  incubus  indomitus 
sit  ^ ej  usque  paroxysmi  frequentiores,»  i et 
graviores  » aurilium  ferunt  itinera » ambu* 
lationes»  equitationes » rusticationes  in  afere 
salubri*  Si  autem  incubus  sit  symptoma- 
ticus», aut  secundarius  curatio  respiciat 
primarium  morbum*(,Ergo.  si  proveniat  c a 
vermibus»  praecipua  remedia  sunt  emetica» 

purgantia,  anthelminthica : si  a febribus  in- 
termittentibus , cortex  peruvianus  , ej us- 
que praeparata  : si  ab  aliqua  convulsiva 
affectione,  antispasmodica : si  ab  interno 
hydrocephalo  , praesertim  diuretica  , 1 nec 
linquenda  setacea  sunt:  etc. 

• • * • * . » • t • * - * 

GINUS  UOKCiMDM 


Rhonchus 

i 

* . * e . j . 

* 

, I i l « ' ’ 

S~  1871.  Xliioncbtts , poy^oc  , seu 
stertor  , aut  rhenchos  , pty/os  , a pfy^o  i 
sterto  , quo  usus  est  Hippocr.  Sect.  VI. 
aphorism.  51.  et  de  judication.  52.  et  ali- 
bi , est  sonus  vel  strepitus  involuntarius  ; 
ingratus  , raucus  in  larynge  , et  naribus 
editus,  familiaris  dormientibus.  Saepe  rhon- 
chus non  est  nisi  audientibus  molestus ; 
sed  interdum  etiam  illis  qui  stertunt  ; si- 
quidem in  somno  hunc  obscure  sentiunt, 
unde  offendi  potest  sanitas.  Ubi  rhonchus 
constituit  morbosam  affectionem  , aut' pri- 
marius , aut  symptomaticus  est.  Sunt  qui 

dubitant  an  primarius  sit,  inter  quos  est 
Sauvages,  qui  Tom.  I.  op.  cit.  pag.  656«  in- 
quit £2  Num  yero  stertor  sit  quandoque  sym- 
ptoma primarium  dubito;  nisi  forte  stertor 
ille  qui  infantulos  quandoque  continuo  et 
per  multos  menses  affligit , qui  rhonchus 
Slevogtio  nominatur,  fcs  Rhonchus  vero  pri- 
marius non  solum  in  infantibus,  sed  etiam 
interdum  in  hominibus  ad  senectutem  de- 
flexis mihi  videtur  , apud  quos  in  mem- 
brana muccosa  asperae  arteriae  , et  in  il- 
la narium  affluens  ■ est  mucci  separatio. 
Symptomaticus  quidem  frequentior  est , , 
praesertim  in  asthmate,  . et  apoplexia.  : , 

§.  1872.  Rhonchus,  vel  clauso,  .vel 
aperto  ore  fit ; et  dum  est  morbus  distin- 
guitur a quibusdam  signis.  Homines  post 
somnum  quandam  patiuntur  stupiditatem, 
nec  bene  reficiuntur , .ut  in  statu  salutis 

i 

vox  est  ingrata  , et!  rauca  ,:  et  etiam  nasa- 
lis fauces  arescunt , et  veluti  • obturanr 
tur  ; lingua  est  saepe  arida,  et  ingrati  sa- 
poris ; injucundus  est  halitus  ;•»  frequenter 
molestat;  copiosa* ex  ore  stertentium  pro- 
funditur saliva  , quae  interdum  indusium, 

et  lecti  lintea  madefacit.  Interdum  pueru- 
li , aliocjuin  sani nascuntur  rhoncho  la- 
borantes. Eorum  respiratio  non,,  est  expe- 
dita ; saepe  tussiunt  ; interrumpitur  somni 
quies;  spumam  profundunt  labiis dum 
lac  sugunt  ad  praecavendam  suffocationem 
extemplo  mammam  linquunt*  et  .deflent'; 
sensim  consumuntur  * et  moriuntur^  Pue- 
rula  rhoncho  nata  * mea  > proneptis*  deseri-; 
ptis  fere  perfuncta  symptomatis  * nono  vi- 
tae mense  mortua  est.  Dum  rhonchus  est 

i / 

symptomaticus  adnotantur  etiam;  primarii 
morbi  symptomata  * ut  in  pleuritide  . est 
stertor  cum  respiratione ; difficili  * dolore 
pungenti  in  latere  pectoris  tussi  * ete; 
in  asthmate  stertor  est  modo  sonus  gravis 
et  raucus  *<  modo  cum  sibilo  * et  respira- 
tione frequenti  ; in  apoplexia  stertor  est 
cum  * respiratione  sublimi  * sed  rara.  Quis- 
que igitur  videt  *:  quod  i rhonchus  dum  est 
primaria  vel  symptomatica  morbosa  affe- 
ctio * ab  illo  est  distinguendus  * qui  in  sa- 
nis dormientibus  contingit*  : = ».  ! « 

§.  1873.;  Nunquam  fuit  proxima  rhon- 
chi caussa  recte  explanata*  Si  enim  volun-i 

tarie  homines  stertant , concipitur  quomo- 
do chordae  vocales  laxentur  , et  tremule 
aer  uvulam , et  velum  palatinum  concu- 
tiat, ut  dum  gargarizamus  vocales  chordas 
laxamus  , et  facimus , ut  expiratus  aer  in- 
tra aquam  , aut  gargarismatium  agitetur ; 
sed  dum  homines  involuntarie  stertunt» 
non  ita  facile  stertoris  caussam  compre- 
hendimus. Tamen  rhonchus  aut  in  sanis 


contingat  dormientibus  , aut  morbus  sit  ab 
inspiratione  et  expiratione  non  libera  pen- 
dere videtur  . Illi  revera  sunt  ad  sterto- 
rem  comparati,  qui  collum  breve  , .vel 
compressas  et  obstructas  nares  habent;  et 
pituitoso  aut  plethorico  • temperamento  do- 
nantur. Caussae  vero  quae  rhoncho  occa- 
sioiiem  praebent  , sunt  aer  nimis  rarefa- 
ctus, aut  nocuis  vaporibus  repletus;  ingens 
plenitudo  sanguinis;  in  naribus  et  aspera 
arteria  copiosus,  densusque  muccus ; sali- 
va abunde  secreta;  tumor  glandularum  col- 
li ; vitium  vertebrarum  cervicalium.  Quod 
hujusmodi  vitium  sit  inter  rhonchi  caus- 
sas recensendum  indubiae  observationes 
confirmant.  Joseph  Franch  Tom.  5.  pag. 

450.  n.  35.  haec  de  Judaeo  narrat  £5  Ju- 
daeus viginti  circiter  annorum  e longiquo 
Vilnam  a.  1812.  petiit  unice  ut  a rhonchis 
somnum  impedientibus  liberaretur.  Exami- 
natis  faucibus , vertebras  cervicales  intus 
prominentes , conspeximus.  Locus  respon- 
dens ad  nucham  excavationem  exhibebat , 
certe  vitio  rachitico  tribuendam  Rhon- 
chus autem  symptomaticus  non  solum  ab 
asthmate  , et  apoplexia , sed  etiam  ab  aliis 
producitur  morbis  , ut  a coryza  ; tumore; 
tonsillarum  ; orthopnoeae ; pleuritidis  ; pe- 
ripneumoniae  capitis  doloribus;  rachi- 
tide ; etc.  ' . . ■ 

§•  1874.  Si  caussae  sint  leves  rhon- 
chus submittitur ; secus  saepe  est  insupe- 
rabilis , praesertim  si  a vitio  conformatio- 
nis pectoris  ortum  habeat./  In  puerulis  rhon- 
chus  frequens' est , qui  levior  post  aliquot 
menses  dissolvitur , aut  gravior,  ut  ille  qui 
nascitur  a multis,-  densisque  muccis  in  la- 
rynge et  in  aspera  arteria  collectis,  et  tum 
persistit , et  interficit.  Etiam  rmorbi  qui 
stertorem  producunt  vel  leves  sunt,  ut  co- 
ryza , aut  simplex  toi^sillarura  tumor  , et 

tum  rhonchus , ut  ipsi  , facile  dispellitur; 
vel  grayes , ut  apoplexia , asthma , eapitis 
dolores  , rachitis  , pleuritis , peripneumo- 
nia,  et  tum  stertor  ipsos  morbos  reddit  a- 
cerbiores  , et  periculosiores.  Inquit  Hip~ 
pocr.  Sect.  VI.  aphor.  51.  ^ Quibus  sanis 
dolores  derepente  fiunt  in  capite , et  sta- 
tim  muti  fiunt , ac  stertunt , in  septem 
diebus  pereunt , nisi  febris  apprehende- 
rit. zA  Rhonchus  in  pleuritide  est  pessi- 
mum signum  cum  sputo  nullo , vel  diffi- 
cili , ut  inquit  Boerhaave  §.  901 ; et  a Van- 
Swieten  Tom.  III.  pag.  61.  ita  expositum. 
~ Signum  enim  est  pulmonem  impleri 
magis  magisque  , dum  interim  nihil  in 
tracheam  exit  * quod  sputo  rejectum  leva- 
re possit  pulmonem  gravante  hac  sarcina.  £3 
§.  1875.  Nihil  de  generali  rhonchi  cu- 
ratione dicendum  est  ; siquidem  haec  so- 
lum a caussarum  cognitione  dependet.  Ideo 
si  ex.  gr.  caussa  sit  plethora , breve  etiam 
sit  collum , evidens  ad  apoplexiam  dispo- 
sitio , consueti  sanguinis  cursus  deficiant  , 
maximum  remedium  est  venae  sectio,  quae 
pro  necessitate  repeti  etiam  debet.  Prae- 

terea  aperta  servetur  alvus;  conveniens  sit 
diaetae  regimen  ; vinum  fugiendum.  Si  ve- 
ro caussa  sit  abundans  et  spissus  muccus 
in  naribus  , gutture  , aspera  arteria  , con- 
veniunt suffitus  emollientes  ; gargarismata, 
levia  sudorifera  , et  resolventia  , ut  potio- 
nes nitratae  , oxymel  scilliticum  , chermes 
minerale , applicatio  vesicantium  aut  nu- 
chae , aut  brachiis.  Si  rhonchi  origo  sit  a- 
liquod  vitium  quoad  diaeteticum  regimen, 
ut  abusus  crassi  alimenti,  hoc  submoven- 
dum est  In  puerulis  praecipua  remedia 
sunt  levia  emetica  , eccoprotica  , identi- 
dem exhibita  ; aliquis  pectoralis  syrupus ; 
vesicantia,  et  sinapismata.  Cum  autem  rhon- 
chus sit  symptomaticus  , est  tam  curatio 
varia  , ut  primariorum  morborum  natura 
dispar  est. 

SSNVS  'DUODECIMUM 

I • 4 

t 

Singultus 

§.  1876.  Singultus,  XdyZ,,  Xvyp. df9 

i 

est  convulsio  diaphragmatis,  ventriculi  , 
oesophagi,  faucium,  unde  elevatur  thorax, 
abdomen , et  sono  a6r  omnibus  noto  ex- 
ploditur. Qui  saepe  laborant  singultu  , di- 
cuntur singultuosi,  Xvfydfoe  ; febres  quae 
singultu  stipantur  , singultuosae  , nvperoi 
Xvjyodeeci , ut  videre'  est  Coae,  praenot.  45, 
Quoad  singultum  inquit  Van-^wieten  Tom, 
n,  §,  659.  pag,  265.  S=J  Singultus  videtur 
esse  convulsio  oesophagi  ventriculum  et 
diaphragma  sursum  trahens , dum  simul 
diaphragma  subito  deorsum  convellitur.  Il- 
la enim  quae  observantur  foenomena  in 
homine  singultiente , hoc  docere  videntur; 
et  post  diuturnum  singultum  circa  Car- 
diam et  fauces  molestia  solet  percipi.  Con- 
vulsivus  enim  ille  motus  tam  cito  fit , ut 
non  adeo  exacte  determinari  possit  quae 
nam  partes  agant : unde  et  Sydenhamus  iu- 

igenue  fatetur  , se  sibi  ipsi  de  singultus 
caussa  disquirenti  satisfacere  non  potuis- 
se. 53  Si  igitur  in  singultu  non  possunt 
praefiniri  partes,  quae  maxime  commoven- 
tur , ratio  patet,  quia  multiplices  sint  scri- 
ptorum sententiae  circa  singultus  sedem. 
Per  plura  saecula  invaluit  Hippocratis  o- 
pinio , qua  credebatur  singultus  esse  mo- 
tus depravatus  ventriculi  , qui  expellere 
tentat  quidquid  ipsi  sit  molestum.  Plate- 
rus  . fuit  primus  , qui  singultum  defini- 
vit momentaneam  diaphragmatis  convul- 
sionem , quae  per  intervalla  recurrit.  Sen- 
nertus  vero  maxime  demirabatur , Plate- 
rum  depravatae  respirationi  retulisse  sin- 
gultum , perseveravi  tque  contendere  hunc 
esse  facultatis  expultricis  ventriculi  sym- 
ptoma, qui  detrudere  nititur  quidquid  ipsi 
infestum  sit,  ut  quisque  videre  potest  hu- 
jus auctoris  op.  Tom.  III.  lib.  3.  part.  1. 
sect.  2.  cap.  X.  pag.  51.  Credidit  vero  Do- 
laeus  primitus  affici  superius  os  ventricu- 
li , et  postea  per  consensum  agitari  dia- 
phragma. Verum  quoad  partem  ventricu- 
li primitus  affectam  reperitur  etiam  opi- 

nionum  varietas.  Etenim  alii  cnm  Ga- 
leno affirmant , esse  hujus  visceris  su- 
perius os  ; alii  universum  ventriculum. 
Sennertus  sustinet , sedem  singultus  esse 
os  ventriculi  superius  , utpote  sensu  ex- 
quisitiori praeditum ; et  universum  ven- 
triculum esse  caussarum  sedem.  Hoffmann 
vero  qui  credit , caussam  materialem  sin- 
gultus primarii  in  substantiam  agere  septi 
transversi , ita  Tom.  DI.  Cap.  IV.  pag.  122. 
singultum  definivit  £3  Est  septi  transversi 
et  adnexarum  quarumdam  partium  con- 
sensio spasmodico-convulsiva  , interrupta, 
molesta , sub  inspiratione  facta  , et  cum 
sonora  aeris  per  os  explosione  stipata.  K 
Sed  caussa  materialis  singultus  non  sem- 
per  prius  in  septum  transversum  , sed 
interdum  prius  in  fauces , oesophagum  , 
ventriculum  agere  videtur,  et  hinc  adnexae 
partes  per  consensionem  moventur. 

§.  1 877.  Singultus  est  primarius,  sym- 
ptomaticus , secundarius,  traumaticus.  Pri- 
marius dici  debet  cujus  caussae  in  partes 
modo  expositas  operantur  ; symptomaticus 
qui  oritur  a morbis  vel  acutis  vel  chro- 
Tom.  IX . L 

picis  ; secundarius  qui  aliquam  metastasim, 
jaut  retrocessionem  impetiginum,  vel  exan* 
thematum  excipit  ; traumaticus  , qui  ab 
externis  laesionibus  producitur.  Hoffmann 

■vocat  singultum  primarium , cum  in  sub- 

* 

stantiam  septi  transversi  caussa  materialis 
suam  actionem  exercet  ; symptomaticum 
cum  caussa  lateat  in  ventriculo,  cujus  vel? 
licatio  ad  diaphragma  propagetur.  Verum 
primarius  singultus  esse  videtur  , qui  ab 
aliis  morbis  non  oritur  , cuj usque  caussa 
materialis  yel  in  ventriculum  vel  in  se-? 
ptum  transversum  agit.  Symptomaticus,  ut 
diximus , ab  aliis  morbis  nascitur , scilicet 
a febribus  ; inflammationibus  viscerum  ; 
aphthis  oesophagi  , et  ventriculi ; obstru- 
ctionibus hepatis  ; etc.  Sunt  vero  nonnul- 
li morbi  , in  quibus  singultus  est  constans 
symptoma , . ut  sunt  inflammationes  dia«* 
phragmatis  et  hepatis  ; ileus.  Inquit  Hip- 
pocr.  Sect,  V.  aphor.  18.  Recto  intesti? 
no  inflammato  , et  utero  inflammato  , et 
renibus  suppuratis , urinae  stillicidium  su* 
pervenit.  Hepate  autem  inflammato  , sin- 
gultus supervenit  zz  Singultus  autem  sym- 

ptomaticus  habet  varia  nomina,  quae  a 
primariis  morbis  mutuantur  , ideoque  in- 
flammatorius , gastricus  , verminosus,  rheu- 
maticus , arthriticus  appellatur. 

§.  1878.  Singultus  modo  levis  est  et 
fugax  , modo  gravior  et  persistens , vehe- 
menterque  plectit  pectus  , et  injucundo 
sono  exploditur  aer.  In  concussione  singul- 
tus dum  elevatur  thorax , etiam  attollitur 
abdomen  , et  respiratio  interrumpitur,  ideo- 
que maxime  incommodus  est , quia  etiam 
sermo,  somni  quies,  manducatio  intercipi- 
tur. Symptomata  quae  cum  singultu  ob- 
servantur , sunt  capitis  dolor  ; facies  quae 
fit  rubra  ; commotio  pulsuum  ; nausea  ; 
vomitus  ; et  tandem  molestus  sensus  in 
faucibus , et  in  ventriculo  circa  cardiam. 
Si  vero  singultus  sit  vehementissimus,  cor- 
pus contremiscit  ; ob  continuam  concus- 
sionem pectus  dolet , et  aer  sono  latratui 
canis  simili  expellitur.  Hisce  signis  quae 
praecipua  sunt  , saepe  illa  adjunguntur 
qua  singultus  caussam  indicant.  Itaque  si 
caussa  sit  plenitudo  vasorum  sanguineorum 
uon  desiderantur  signa  plethorae ; si  con- 

L a 

tra  sit  exinanitio , evidentia  sunt  debilita- 
tis signa  , et  ut  plurimum  ingentes  san- 
guinis jacturae  praegrediebatur.  Sic  si  sin- 
gultus sit  symptomaticus  non  desunt  si- 
gna primarii  morbi  , ut  inflammatio  cere- 
bri , diaphragmatis , ventriculi  , hepatis. 
Singultus  secundarius  a metastasi  materia- 
rum morbosarum  , aut  cum  improviso  c- 
vanescunt  exanthemata  et  impetigines,  di- 
stinguitur. Traumaticus  cognoscitur  ab  il- 
latis externis  injuriis  , ut  cerebri  , diaphra- 
gmatis , ventriculi  vulnera  sunt. 

§.  1 879.  Irritatio  diaphragmatis , ven- 
triculi , connexarumque  partium  ex  qua 
sub  inspiratione  producitur  earundem  par- 
tium convulsiva  concussio,  caussa  proxima 
singultus  est.  Praedispositio  autem  ad  sin- 
gultum in  aetate  infantili , et  senili  ; in 
debili , et  sensibili  corporis  constitutione  , 
in  prava  partium  ossearum  pectoris  con- 
stitutione invenitur.  Caussae  vero  quae 
morbum  excitant  sunt  nimia  vasorum  san- 
guineorum plenitudo  j ingentes  jacturae  » 
maxime  sanguinis  ; cibus  non  perfecte  den- 
tibus oonfectus  , magnaque  aviditate  deglu- 

titus,  et  sine  potu , vel  nimia  quantitate 
sumptus,  unde  ventriculus  valde  distenditur, 
vel  natura  acris  sit,  vel  iu  oesophago  reten- 
tus ; aer , et  potio  frigida  ; fletus  ; tussis; 
risus  ; quaedam  venena  , ut  euphorbium » 
conium  maculatum , morsus  viperae;  quae- 
dam medicamenta  , ut  vehementia  emeti- 
ca , drastica  purgantia , quae  praeter  mo- 
dum ventriculum  et  intestina  irritant.  Sin- 
gultus autem  symptomaticus  saepe  excita- 
tur a menstruorum  defectu  ; a gravidita- 
te ; a vitiata  hile ; ab  aliqua  affectione  ga- 
strica , cum  scilicet  ventriculus  aciditati- 
bus  , impuritatibus  , vermibus  inquinatur  ; 
ab  hernia  incarcerata  ; febribus ; inflam- 
mationibus cerebri,  meningum,  diaphragma- 
tis , ventriculi,  intestinorum,  hepatis,  pan- 
creatis , renum  , vesicae  urinariae  ; ab 
aphthis  oesophagi,  et  ventriculi,  praeser- 
tim deciduis  , cum  lingua  , fauces , oeso- 
phagus excorietur  ; a lue  venerea  ; a scor- 
buto.  Observatur  singultus  secundarius  cum 
contingit  aliqua  retrocessio , ut  illa  mate- 
riei podagricae  vel  rheumaticae.  Inter  fre- 
quentiores  caussas  traumatici  Singultus  sunt 

Tulnera  musculi  temporalis  , cerebri  * dia- 
phragmatis , ventriculi  , 'intestinorum;  fra- 
ctura cranii  , costarum  quibus  adnectitur 
diaphragma ; depressio  cartilaginis : ensifor- 
mis  5 vertebrarum  luxatio.  * 

1 880.  Singultus  primarius  saepe  bre- 
vis est ; interdum  ita  pertinax  , ut  duret 
plures  dies  , menses  , annos.  Subinde  caus- 
sae sunt  tam  leves,  ut  singultus  sit  fugax, 
et  vix  ut  morbus  haberi  possit  ; subinde 
graves  ,ut  singultus  sit  tenax,  incommo- 
dus , ‘ariceps.  Si  singultus  facile  redeat,  ti- 
mere' debemus , ne  qua  nervorum  affectio 
superveniat,  ut  epilepsia.  Singultus  ab  ina- 
nitione pejor  est  illo  a repletione.  Qui  ex- 
citatur ab  a£re  frigido,  vel  a frigida  potio- 
ne» ut  plurimum  non  est  gravis  ; contra 
a : purgantibus  acribus;  emeticis  praesentis 
efficaciae  , venenis.  Singultus  est  frequens 
in  'lactantibus  f sed  minime  timendus  ; in 
senibus  periculosus.  Si  singultui  superve- 
niat sternutatio  , praesertim  si  caussa  sit 
repletio  , i ille- resolvitur.  Inquit  Hippocr. 
Sect.:  VU  aphor.  43.’  £2  A singultu  deten- 
to sternutationes  supervenientes  solvunt 

Singultum.  Interdum  singultus  obstina- 
tus discutitur  vomitu  aut  diarrhoea  , quod 
vero  nunquam  evenit , si  ille  a prava  thb- 
racis  conformatione  nascatur.  Etiam  sin- 
gultus symptomaticus  et  secundarius  mo- 
do fugiens  , modo  indomitus  est  et  flebi- 
lis. Non  portendit  dicrimen  in  affectionte 
hysterica  < et  hypochondriaca , qui  nasci 
credebatur  a perturbato  spirituum  anima- 
lium motu  i et  facile  anodynis  et?  antispa- 
smodicis  compescitur  ; sic  in  affectione  ga- 
strica i et  verminosa  , qui  ab  irritatione 
nervorum  producitur  * et  purgantibus  vin- 
citur,  et  anthelminthicis.  Est  Contra  prae- 
ceps in  puris  vomitibus,  ut  in  Coae,  prae- 
not.  sic  adnot.  Hippocr.  53  In  meracis  vo- 
mitibus singultus  malus , mala  etiam  con- 
vulsio & Ita  in  inflammationibus  mali  o- 
rninis  est.  In  pleuritide  inquit  Hippocr. 
de  morbis  III.  XIX.  14.  S Quum  igitur  af- 
fuerit  simul  singultus , simulque  cum  sa- 
liva sanguinis  grumos  tussiendo  Tejecerit , 
septimo  die  moritur.  *=3  Saepe  singultus 
irt  febribus  praenuntiat  mortem.  Narrat  Hip- 
pocr. 3.  Epidem.  aegr.  12<  historiam  mtt-' 

lieris  v quae  habitabat  in  foro  mendacium, 
et  quam  primum  tunc  enixam  dolorose 
masculum  deprehendit  febris.  Haec  die 
duodecima  inter  alia  symptomata  frequen- 
tibus .singultibus  vexabatur  ; decima  quar- 
ta die;  interiit.  Pessimus  est  singultus,  qui 
venit  ab  ulceribus  diaphragmatis,  ventricu- 
;li,  intestinorum.  Est  ineluctabilis  qui  ex- 
citatur a gangraena  partium  internarum  et 
externarum.  Timendus  admodum  est,  qui 
supervenit  profusis  haemorrhagiis  , ventris 
fluxibus , et  rebellibus  vomitibus.  Ait  Hip- 
pocr.  Seqt.  oV*  aphor.  3.  Sanguine  mul- 
to effuso  y convulsio  aut ' singultus  super- 
veniens t malum.  s Eadem  Sect.  aphor. 
4.  ,.^5  Purgationi  immodicae  convulsio  aut 
singultus  superveniens , malum.  S Sect. 
3ffli  aphor.  10.  £3,  Ab  ileo  vomitus,  aut 
singultus  , aut  convulsio  , aut  delirium  , 
malum,  zl  Periculo  plenus  est  singultus, 
qui  a retropulsione  erysipelatis,  podagrae, 
herpetum  producitur.  Funestus  qui  in  se- 
nibus intemperatis  exinanitionibus  super- 
venit. Inquit  Sydenham  , singultum  seni- 
bus post  copiosas  evacuationes  saepe  mortis 

esse  praenuntium.  Exitialis  est  qui  a vul- 
neribus , cerebri , diaphragmatis , ventricu- 
li , intestinorum  ; a commotione  cerebri  ; 
fracturis  ossium  cranii  proficiscitur.  Dubius 
est  si  producatur  a laesionibus  musculo- 
rum temporalium  ; a fracturis  , vel  luxa- 
tionibus costarum  , quippe  qui  imminen-r 
tem  diaphragmatis  inflammationem  indicat. 

§.  4881.  Inspectione  cadaverum  non 
raro  quaedam  adnotabilia  cernuntur.  Hoff- 
mann  Tora.  DI.  Cap.  IV.  pag.  1 24.  loquitur 
de  homine  qui  per  tresdecim  dies  vehemen- 
tissimo  singultu  afflictus  , obiit  ; in  cujus 
cadavere  repertae  fuerunt  in  thorace  seri 
acrioris  aliquot  unciae  , extra  vasa  natan- 
tis. Aliquando  vasa  cerebri  et  meningum 
sanguine  turgida  cernuntur ; aliquando  ul- 
cera in  ventriculo  , intestinis,  diaphragma- 
te ; tumores  qui  comprimunt  nervos,  sese 
ad  ventriculum  ferentes ; duritiae  scirrho- 
sae  in  pancreate  , et  in  hepate  ; • aphthae 
in  ventriculo  et  oesophago;  aliquis  tumor 
cysticus  inter  pleuram  et  vertebras ; tu- 

i 

mor  ad  cardiam ; omentum  admodum  au- 
ctum , et  scirrhosum , ut  stomachus  a na- 


no 

turali  sede  amoveatur  ; lien  tumens  crassd 
sanguine ; maculae  nigrae  , et  vermes  in 
ventriculo. 

§•  1882.  Non  semper  singultus,  ut  vi- 
dimus sponte  quiescit , sed  perseverat , et 
non  parum  molestat ; ideoque  iuterest,  ut 
dissipetur.  Hoc  vulgo  fit  improvisa  formi- 
dine , aut  alio  pathemate , ut  ira  , et  ve- 
recundia ; vel  inopinata  percussione  \ vel 
incitatione  doloris  in  aliqua  parte  corpo- 
ris ; vel  alicujus  cochlearis  aceti,  vel  suc- 
ci mali  medici  deglutitione.  Non  semper 
vero  haec  tam  pollent  , unde  aliud  reme- 
dium conquirendum  est*  Generatim  in  cu- 
ratione singulius  placandi  sunt  convulsivi 
motus,  ideoque  adhibenda  sunt  tam  inte- 
rius quam  exterius  antispasmodica  et  ano- 
dyna  , ut  castoreum  , succinum,  liquor  a-1 
nodynus  mineralis , aether  sulphuricus  , 
laudanum  liquidum,  etc;  sed  in  omni  ca- 
su , non  secus  ac  in  aliis  morbis  curan- 
dis , investiganda  est  ejus  origo.  Si  enim 
singultus  exinanitionem  consequatur , et 
maxima  sit  debilitas  , in  hanc  tantam  vi- 
num deficientiam  opponere  debemus  aU» 

xllia , ut  praeter  antispasmodica  et  ano- 
dyna,  tonica  sunt  et  analeptica  , sicut  cor- 
tex peruvianus  , vinum  , aqua  cinnamomi , 
nec  non  apta  alimenta  , praesertim  jura  , 
et  lac.  Si  vero  singultus  a plenitudine  ni- 
mia vasorum  sanguineorum  incitetur , lin- 
quenda non  est  venae  sectio , quae  sola  in* 
terdum  juvit,  ut  sapienter  exposuit  Mor-' 
gagni.  Si  singultus  ut  saepe 'evenit  in 
pueris , ab  ariditatibus  ventriculi  ■ induca- 
tur y absorbentia  conferunt , praesertim  ma- 
gnesia,  aut  aliqua  praeparatio  calcis*  Si  ve- 
ro concitetur  singultus  ab  emeticis  vel  pur- 
gantibus drasticis  , usurpentur  prius  oleo- 
sa , mucilaginosa  , demulcentia  , ut  oleum 
amygdalarum  dulcium , lac,  serum  , jura 
pulli  aut  vituli ; deinde  anodyna,  et  emob 
lientes  clysteres.  Si  caussa  sit  cachexia,1  sae- 
pe prosunt  stomachica,  aromatica,  martia- 
lia , namque  nos  inter  plerosque  sumus  , 
qui  vim  tonicam  tribuunt  .martialibus.  Si 
autem  caussa  sit  praepedita . perspiratio  , 
balnea  calida  , et  diaphoretica  utilia  sunt. 
Etiam  victus  secundum  caussarum  indo- 
lem, aptandus  est.  Inter  vero  externa  * re- 

media  , relictis  unctionibus  ex  humana 
axungia  , aliisque  absurdis  , quae  transa- 
ctis  temporibus  adhibebantur  , maxime  Sa- 
lutaria sunt  laudanum  liquidum  Sydenh. 
quo  regio  epigastrica  ungitur,  ut  et  balsa- 
ma , et  solutiones  opii  ; emplastrum  ex 
theriaca  super  eandem  regionem  positum. 
Si  yero  singultus  sit  symptomaticus  diver- 
sam curationem  exposcit.  Etenim  si  sit 
symptoma  alicujus  inflammationis  , me- 
thodus expedit  antiphlogistica  ; si  gastricae 
y$l  verminosae  , affectionis  , eligenda  sunt 
emetica,  .purgantia  , anthelminthica  ; si  fla- 
tuum , carminativa  , et  linimenta  externa 
ex  laudano  liquido  vel  theriaca  ; si  rheu- 
matis acuti , remedia  antiphlogistica  ; si 
rheumatis  chronici , vesicantia  , balnea  te- 
pida , diaphoretica ; si  suppressionis  men- 
struorum , vel  haemorrhoidum  , hi  fluxus 

sunt  revocandi ; si  aphtharum,  oleosa,  mu- 

* * 

ciiaginosa  , maxime  oleum  amygdalarum 
dulcium.  Inquit  Van-Swieten  nihil  fere  me- 
lius inveniri,  quam  omni  hora  pauculum 
olei  amygdalarum  recentis  deglutire,  quod 
demulcet  blanda  vi  excoriatum  oesopha- 

gum.  Si  vero  singultus  sit  secundarius,  qui 
scilicet  post  retrocessionem  exanthematum, 
impetiginum  , podagrae  excruciet , celeri- 
ter hujusmodi  morbi  ad  propriam  sedem 
sunt  reducendi.  Si  tandem  sit  traumati- 
cus , qui  vel  a vulneribus  , vel  a fractu- 
ris , vel  a luxationibus  , vel  ab  aliis  vio- 
lentiis proveniat  , ad  auxilia  chirurgica 
confugiendum  est. 

GKNUS  D E C 1 M U M T E R T I D M 

Sternutatio 

§.  1883.  Sternutatio,  rrr a^uoc , est 
violentus  motus  convulsivus , a tali  irri- 
tatione narium  productus  , ut  prius  pro- 
funde inspiretur  , et  haec  inspiratio  tem- 
poris momento  maneat  , mox  vehementi 
expiratione  interrupta  , totius  corporis  con- 
cussione et  sono  , dum  expellitur  a£r  et 
mucedo  , quae  in  naribus  invenitur.  Hip- 
pocr.  Sect.  VII.  aphor.  51.  explicat  unde 
fiat  sternutatio  53  Sternutatio  fit  ex  capi- 

te  , percalescente  cerebro  , aut  vacuo  quod 
est  in  capite  perhumescente.  Aer  enim  qui 
intus  est  , foras  erumpit.  Strepitum ! vero 
edit  , quia  transitus  est  ipsi  per  angu- 
stum. S A6r  qui  tanta  vi  in  anfractuosas 
fossarum  nasalium  parietes  impingitur,  ne- 
cessario producere  debet  sonum  , qui  ster- 
nutamentum , et  nasalis  mucedinis  expul- 
• sionem  comitatur.  Non  est  morbus  illa 

f sternutatio  rara  , perfunctoria  , et  a caus- 

sis morbosis  non  producta  ; quin  ad  ex- 
pellendum inservit  quidquid  molestat , et 
membranam  pituitariam  irritat.  Illa  vero 
constituit  morbum  , quae  est  nimis  fre- 
quens , perstans  , et  adnotabilia  affert  sa- 
lutis incommoda.  Mira  auctores  referunt 
sternutationis  exempla  , quae  per  aliquot 
menses  perducebatur  , ut  Tom.  III.  EI  em. 
physiolog.  Halleri  videre  est.  Gregorii  ma- 
gni temporibus  fuit  etiam  epidemica , et 
adeo  vehemens , ut  improviso  homines  oc- 
cideret , unde  salutandi  sternutantes  mos , 
quamvis  hunc  morem  esse  antiquiorem 
multi  putant.  Morbosa  sternutatio  est  pri- 
maria , symptomatica,  critica.  Primaria  na- 

scitor  a caussis  quae  directe  actionem  ex' 
plicant  in  nares  , easque  irritant , ut  est 
illa  , quae  a violentis  ptarmicis  seu  ster- 
nutatoriis  commovetur : symptomatica  a 
pluribus  morbis  produci  solet,  ut  a mor- 
billis , vermibus , coryza  etc:  critica  con- 
tingit in  variis  morbis  et  saepe  salutaris 
est  , ut  in  variis  febribus  , in  affectione 
hysterica , in  lethargiis  , etc.  Interdum  ve- 
ro est  potius  criticae  haemorrhagiae  effe- 
ctus. Raro  sternutatio  epidemica  est  , et 
ubi  talis  esse  judicatur,  nisi  a qualitatibus 
aeris  nasci  non  potest. 

§.  1884.  Sternutatio  morbosa  quam- 
vis inter  initia  nos  fugit , verumtamen  a 
nimia  ejus  frequentia , et  continuitate , a 
symptomatibus  quae  adducere  solet,  paul- 
lo  post  cognoscitur.  Commoventur  enim 
humores  ; concutiuntur  nervi ; facies  satu- 

I 

ro  rubore  tingitur ; eveniunt  saepe  hae- 
morrhagiae ; augetur  lacrymarum  secretio, 
quae  non  solum  inundant  oculos  , sed  e- 
tiam  involuntario  decidunt  per  genas;  mul- 
ti humores  et  mucci  a naribus  exeunt. 
Quoniam  continua  sternutatione  majore 

quantitate  et  majore  impetu  fertur  sanguis 
ad  cerebrum  , dolores  capitis  « haemorrha- 
giae nasales,  ruptura  vasorum  cerebralium, 
et  apoplexia  subsequuntur.  Propter  autem 
vehementem  corporis  concussionem  non  ra- 
ro ut  in  violenta  tussi  , contingunt  her- 
niae. Cum  vero  sternutatio  symptomatica 
sit , modo  auget  symptomata  morbi  pri- 
marii , ut  in  pleuritide  saevior  fit  pecto- 
ris dolor  ; modo  imminuit , et  juvat  , ut 
in  difficili  et  laborioso  partu.  Haec  consi- 
deratio ad  instituendum  praesagium  adjuvat. 

§.  1885.  Caussa  sternutationis  proxi- 
ma non  est  asperae  arteriae  irritatio  , sed 
narium.  Hoc  certum  est , sed  incertum  cur 
haec  irritatio  respirationis  musculos  in  con- 
sensum trahat  , quamvis  plerique  conve- 
niunt , hoc  a nervorum  conspiratione  pen- 
dere. Ad  sternutationem  proni  sunt  qui 
immodicam  habent  membranae  olfactoriae 
sensibilitatem  , ita  ut  quivis  stimulus  ad 
eam  irritandam  sufficiat  , sicut  lux  vivi- 
dior , venti  flamen , frigus  aeris , acutus 
dolor  , narium  muccus  paullo  densior. 
Omnia  autem  sunt  excitantes  caussae  quae 

nervos  per  internam  narium  superficiem 
dispersos  lacessunt  , ut  sunt  acria  ptarmi- 
ca. Sternutatio  symptomatica  , quae  nasci- 
tur a pluribus  morbis  ut  ab  affectione  ca- 
tarrhali , hysterica  , hypochondriaca  , ver- 
minosa , a morbillis  , etc;  ab  iisdem  mor- 
bis sibi  adsciscit  nomen  ; ideoque  vocatur 
sternutatio  catarrhalis,  hysterica,  hypochon- 
driaca , verminosa  , etc.  Aliis  ex  istis  affe- 
ctionibus sensibilitatem  membranae  muc- 
cosae  narium  augent  , ut  coryza  cum  est 
in  prima  periodo  ; alii  hanc  membranam 
exstimulant  , ut  contagium  morbillorum  ; 
alii  agunt  per  conspirationem  partium,  ut 
ventriculi  , intestinorumque  vermes. 

§.  1 886.  Sternutatio  continua  aut  ni- 
mis frequens  periculosa  est  , ut  cunctae 
corporis  rapidae  et  vehementes  concussio- 
nes non  sunt  sine  discrimine.  Plura  enim 
sunt  mala , quae  haec  sternutatio  inferre 
potest  j ut  apoplexiam  et  mortem  , sicut 
Romae  cum  epidemice  regnavisset ; ruptu- 
ram vasorum;  graves  haemorrhagias;  hernias, 
aliosque  insidiosos  morbos.  Tamen  animad- 
verto, non  semper  apoplexiam,  quae  stemu- 
Tom.  IX.  M 

tationem  sequitur,  a sola  sternutatione  pro- 
duci ; nam  saepe  sunt  aliae  caussae  ad  il- 
lam gignendam  efficaces  , quae  sternutatio- 
nis impulsu  promptiorem  pariunt  effectum. 
Ad  hoc  comprobandum  referam  duas  ob- 
servationes Morgagni.  Epist.  enim  XIV.  n.° 
27.  memorat.  zz  Vir  patricius  , annos  na- 
tus circiter  quadraginta  , praepinguis,  Bac- 
cho , ut  ajebant  indulgens,  ab  aliquo  jam 
tempore  spirandi  difficultati  a cibo  , et  a 
scalarum  ascensu  obnoxius  erat.  Is  crebro 
et  vehementer  sternutare  solitus  ,'  post  ali- 
quot tandem  sternutationes  , magna  repen- 
te thoracis  angustia  , et  respirandi  difficul- 
tate se  corripi  , dicit : idque  dicit,  sternu- 
tat simul  , et  morjtur  , ore,  ut  aliqui  re-- 
tulerunt  distorto.  ^ Epist,  autem  XXVII. 
n.°  28.  aliam  historiam  his  verbis  comple- 
ctitur, zl  Vir  nobilis  , qui  ab  anno  unde- 
sexagesimo non  longe  aberat , nigra  facie, 
{sed  bona  corporis  habitudine , quamvis  ab 
adolescentia  ad  id  tempus  rebus  venereis 
deditus,  unde  bubonibus,  neque  id  semel, 
laboraverat , crassis  quidem  et  vulgaribus 
pibis,  sed  generoso  vino,  huj usque  spiri- 

tu  , ut  vocant  , cupide  utebatur.  Multum 
quoque  erat  in  alea : narrabantque  collu- 
sores , quotidie  vespertino  tempore  sternu- 
tatione corripi  solitum,  ut  horae  quadran- 
tem aliquando  , aut  eo  amplius  sternuta- 
ret , idque  a biennio , aut  triennio.  Quo 
tempore  extenuari  etiam  coepit  , nec  pa- 
rum , et  interno  quodam  sensu  affici  non 
secus  , ut  novissimis  ajebat  mensibus  , ac 
si  deficeret.  Verum  non  alio  , ut  se  refo- 
cillaret  , uti  volebat  remedio  , nisi  eodem, 
quem  diximus,  vini  spiritu.  Itaque  die  quo- 
dam sub  vesperum  domum  reversus  , cum 
de  eo  semel,  iterumque  bibisset , familiares 
autem  post  id  domo  exiisse  , crederent;  ibi 
accidit , ut  de  improviso,  nemine  sentien- 
te , moreretur  , horaque  demuin  post  quin- 
ta , gelidum  , ut  hyeiris  erat , cadaver  in- 
veniretur. zz  Interdum  vero  sternutatio  in 
alios  morbos  convertitur  non  lethales.  In- 
quit Klein  Interp.  Clinic.  pag.  265.  !=:  Vi- 
di aliquando  sternutationem  in  hysterica  , 
sanguinea  , libidinosa , fertili  frequentem , 
tandem  semper  in  intumescendam  artuum 
dolorosam  , vagam  , terminatam.  ZZ  Sym-  . 

ptomatica  autem  sternutatio  interdum  est 
brevis  , ut  primarius  morbus , qui  eam 
incitat  ; interdum  est  molesta  et  gravis  ut 
in  inflammationibus  pectoris;  interdum  est 
lethalis , ut  in  apoplexia ; interdum  salu- 
taris est  , quia  solvit  primarium  morbum , 
ut  singultum.  Mala  est  sternutatio  in  se- 
nibus , vertiginosis , epilepticis  , herniosis, 
comatosis , inflammationibus  pectoris  labo- 
rantibus. Inquit  Hippocr.  praenot.  XIII.  n.° 
10.  3 Kopv^at;  de  xal  nrapp^c  enl  nd ae 
T oIol  nepl  t ov'  nXevporu.  , t e xal  xa; 
ttK svpaij  MiiTtitaoi,  Trpoyejovevcit-  rj  tttye- 

veaStai  xazo».  gravedines  et  sternutationes 
in  omnibus  circa  pulmonem  morbis  , et 
antecessisse  , et  succedere  malum  est- 
Sed  interdum  sternutatio  utilis  est  etiam 
in  lethalissimis  morbis,  ut  loc.  cit.  n.°  II. 
ipse  asseverat  Hippocr.  3 dkti  ev  rotoip  , 
d/tA-oioi  vvoijpuoi  Tolai  Havarodeararoioiv 
ol  nrapuol  /,t»HT£/i5<7ti>.  sed  in  aliis  mor- 
bis lethalissimis  sternutationes  prosunt.  3 
Revera  salutaris  etiam  est  in  paralysi , ut 
animadvertunt  practici.  Scripsit  Van-Swie- 
ten  Tom.  III.  pag.  381.  3 imo  apparuit 

saepe  Ipsa  membra  paralytica  subsilire  in- 
ter sternutandum  , sicque  motus  redinte- 
grari initium  fit  ; et  merito  speratur,  repe- 
titis sternutationibus  motum  in  partibus  pa- 
ralyticis magis  augendum  esse.  ~ Saepe 
commoda  est  sternutatio  hypochondriacis  f 
hystericis  , lethargicis , sed  cum  stillicidio 
oculorum  et  aurium.  Interdum  in  iisdem 
morbis  quibus  aliquam  opem  fert , ob  ni- 
miam et  frequentem  corporis  concussionem 
alia  excitat  symptomata.  Inquit  Haller  Tom. 
cit.  pag.  202.  ^ Et  in  hysterico  morbo 
post  immensas  sternutationes  visum  vidi 
amissum , non  quidem  vitiato  oculo  , sed 
convulsi  va  vi  sursum  converso  , ut  iris  pal- 
pebra tegeretur  , alba  vero  inferior  pars 
scleroticae  inutiliter  luci  opponeretur. 
Saepe  a sternutatione  pertinax  superatur 
singultus.  Ait  Hippocr.  Sect.  VI.  aphor. 
13.  S A singultu  detento  sternutationes 
supervenientes , solvunt  singultum-  S In- 
de nascitur  quorundam  medicamentorum 
u&us,  quae  sternutationem  promovent  , ut 
ptarmica  sunt.  Etenim  remediis  interdum 
sternulatoriis  homines  excitantur  semiani- 

mes , mulieres  affectione  hysterica  oppres- 
sae ; et  foetus  in  lucem  venit  dum  per 
debiles  nisus  tardat  partus  ; et  detruditur 
placenta , ubi  detrudi  non  potest.  Idcirco 
Hippocr.  Sect.  V.  aphor. -49.  aitS  Ut  se- 
cundae excidant  sternutatorio  indito,  nares 
et  os  apprehendere  oportet.  ^ 

§.  1 887.  Si  ominosa  esse  possit  ster- 
nutatio , amovenda  est  ejus  caussa,  et  vio- 
lentia ejus  etiam  compescenda  ; secus  ipsa 
perstat  donec  in  narium  membranam  agit 
principium  stimulans,  unde  potest  aliquem 
sinistrum  effectum  edere.  Quamobrem  si 
sternutatio  nascatur  a plethora , ut  contin- 
git in  temperamentis  plethoricis  , in  illis 
qui  omittunt  consuetam  sanguinis  emissio- 
nem; caput  sit  magnum,  et  collum  breve,  et 
evidens  ad  apoplexiam  dispositio , perne- 
cessaria est  sanguinis  missio  , quae  inter- 
dum repetenda  est  , praesertim  si  sternu- 
tatio violentior  permaneat:  praeterea  vapo- 
res aquae  tepidae  , vel  decoctionis  emol- 
lientis vel  lactis  sunt  inspirandi.  Nostris 
temporibus  caussa  frequens  est  exhalatio 
calcis  , siquidem  non  expletur  sanitaria 

lex  , qua  velitum  fuit  novas  habitare  ca- 
sas  , aut  statim  ac  instauratae , et  inalba- 
tae  fuerint  Sternutationes  et  convulsiones 
quae  veniunt  ab  hac  caussa  vinci  omnino 
non  possunt  , nisi  haec  ipsa  caussa  fugia- 
tur. Aevo  etiam  nostro  tabacum  salibus 
corrosivis  immixtum  sternutationem  peri- 
culosam producere  solet.  Anno  1803.  Col- 
legium Medicum  Petroburgi  invenit  venale 
tabacum  , quod  tantam  continebat  causti- 
cam cinerem  * ut  ipsum  osseum  nasi  se- 
ptum exederet.  In  illis  igitur  casibus  , in 
quibus  adhibenda  sunt  sternutatoria,  caute 
agendum  est  , maxime  si  fortiora  , ut  sunt 
semina  nigellae,  radices  hellebori,  etc.  quae 
etiain  possunt  narium  membranam  exul- 
cerare. In  parturientibus  interdum  sternu- 
tatoria  juvant  , ut  ab  irritatione  nervorum 
suscitentur  feliciter  partus  conatus ; sed 
non  in  omnibus  dari  possunt , quin  prae- 
mittatur  venae  sectio.  Inquit  Van-Swieten 
Tom.  IV.  pag.  524.  =3  Si  autem  facies 
vultuosa , rubra  , oculi  turgentes , calor 
magnus  capitis  adessent  simul  in  tali  par- 
turiente , facile  intelligitur  , largam  venae 

sectionem  praemittendam  esse  , anteaquam 
validi  illi  sternutationis  concussus  tuto  ten- 
tari  possunt.  Secus  enim  vasorum  in  capi- 
te ruptura  , et  lethalis  apoplexia  metuen- 
da foret.  ^ Symptomatica  autem  sternu- 
tatio interdum  curari  debet , et  varie;  in- 
terdum nulla  instituatur  curatio  , si  ab  il- 
la resolvi  potest  morbus  a quo  ortum  ha- 
buit. Occurrit  aliquando  sternutatio  perio- 
dica , quae  cortice  peruviano  , et  antispa- 
smodicis  curanda  est.  Ubi  compescere  de- 
bemus violentam  sternutationis  concussio- 
nem , prodest  opii  odor,  ipsiusque  tinctu- 
ra si  inspiretur , aut  aliqua  dosis  sumatur, 
sicut  Sauvages , aliique  prae  lici  affirmant. 
Utiliter  etiam  lac  tepidum  naribus  attra- 
hitur , ut  et  decoctiones  hordei  , malvae  , 
althaeae.  Darwin  proponit  amylum  instar 
tabaci  naribus  trahendum. 

GENUS  D E C I M U M QB A RT U H 

Oscitatio 

§.  1888.  Oscitatio  , 

a verbo  hio  , est  ita  longa  et  lenta 

inspiratio  , ut  inultus  aer  in  pulmonem 
penetret,  quod  fit  magno  oris  hiatu  , pro- 
pter spasmodicam  actionem  musculorum  , 
depressorum  maxillae  inferioris  , ut  pluri- 
mum cum  totius  corporis  pandiculatione, 
quam  excipit  sonora  expiratio.  Cum  osci- 
tatio saepissime  contingat  non  solum  sine 
damno , sed  etiam  cum  levamine  , a qui- 
busdam creditur  naturalis  motus  ; ab  aliis 
ambigitur  , an  naturalis  sit , an  inter  con- 
vulsivos  et  morbosos  motus  sit  recensen- 
da. Ego  hanc  quaestionem  libenter  linquo , 
quamvis  hiatus  oris  convulsivus  sit;  sed  dum- 
taxat innuam , subinde  oscitationem  nasci 
a morbosis  caussis  , subinde  ab  aliis  mor- 
bis , ut  a febribus  , ab  affectione  hysteri- 
ca , a partu.  Interdum  ideo  constituit  pri- 
marium morbum  , interdum  est  aliorum 

morborum  symptoma  Oscitatio  praesefert 
inultam  suspirio  similitudinem,  quod  etiam 
oritur  a necessitate  productae  inspiratio- 
nis ; tamen  ab  hoc  differt.  Etenim  suspi- 
rium est  lenta,  longa  , profunda  inspiratio, 
qua  pectus  distenditur  , quod  impletur  , 
multo  agre,  et  cui  succedit  expiralio  prom- 
pta cuidam  geinilui  conjuucta;  sed  in  osci- 
tatione inferior  maxilla  diducitur , unde 
magnus  fit  oris  hiatus  , inspiratio  major 
est  et  longior  , quam  non  sine  aliquo  so- 
no propter  commotum  afirem  excipit  ex- 
piratio. 

§.  1889.  Oscitationem  praecedit  quae- 
dam lassitudo  , et  universalis  torpor  ; ob- 
tusitas mentis  ; ignavia  ; taedium  ; disposi- 
tio ad  somnum  ; respiratio  non  commoda. 
Ad  haec  igitur  discutienda  opportuna  est 
longa  et  lenta  inspiratio  , ut  sequatur  ali- 
quod levamen.  Dum  enim  contingit  osci- 
tatio, vesiculae  pulmonares  implentur  afire, 
et  expanduntur,  ideoque  circulatio  sangui- 
nis per  pulmones  celeratur ; premuntur 
viscera  abdominalia  ; lacrymae  , et  salivae 
majori  copia  secernuntur  , unde  illis  ocu- 

li  , his  os  profundatur  ; in  actu  oscitatio- 
nis praepeditur  loquela  , aliquantum  ob- 
tunditur auditus , et  in  auribus  quidam 
rumor,  et  vel  uti  bombus  percipitur  ; nam 
in  magna  inspiratione  multus  afcr  tubain 
Eustachianam  permeat  , afcri  resistens  qui 
per  ineatum  auditorium  fertur  ad  tympa- 
ni membranam , quae  inde  minus  suas 
oscillationes  absolvit.  Omnibus  notum  est, 
quod  si  quem  videamus  oscitantem,  invo- 
luntario oscitamur  et  ipsi  , quia  legi  sym- 
phaticae  imitationis  obedimus , cujus  nul- 
lam reddere  possumus  rationem. 

§.  1090.  Cum  oscitatio  minime  mor- 
bosa sit , vel  a necessitate  dormiendi  ; vel 
a defatigatione  ; vel  a sermonibus  taedium 
afFerentibus  , et  quos  auscultare  cogimur  ; 
vel  a sonorum  monotonia , praesertim  a- 
quaruni  cadentium  et  praelerlabentium 
murmure  producitur:  sed  cum  morbosa  sit 
plures  habet  caussas.  Illa  proxima  videtur 
esse  adeo  lentus  sanguinis  motus  per  pul- 
mones , ut  consuetis  viribus  inspirationis 
circulare  non  possit.  Dispositi  sunt  ad  osce- 
dinem homines  multa  sensibilitate  praedi- 

li;  illi  qui  ad  nervosos  morbos  propendent; 
gravidae  propter  nimiam  sensibilitatem,  de- 
pravatum appetitum  , aviditatem  alicujus 
alimenti  , quod  ingestum  non  expedite 
digeritur;  pueri,  qui  quamvis  naturaliter 
oscitantur  , propter  inclinationem  ad  so- 
mnum , frequentiorem  et  perniciorem  mo- 
tum quo  sese  exercent,  nihilominus  inter- 
dum sunt  pallidi  et  oscitantes  ob  debilitatem, 
ventriculi  cruditatem  , et  dispositionem  ad 
vermes.  Caussae  autem  excitantes  sunt  im- 
modica alimentorum  plenitudo,  a qua  pro- 
ducitur illa  oscedo  , quae  a Sau vages  di- 
citur stomachica  ; penetrabile  frigus  ; vita 
sedentaria , et  iners ; omni  mente  ad  pro- 
funda studia  attentio  ; vigiliae  noctis.  Si 
oscitatio  sit  symptomatica  excitatur  a mor- 
bis, quorum  etiam  signum  praecurrens  est  , 
ut  accessionum  febrium  intermittentium;  af- 
fectionis hystericae  , et  hypochondriacae  ; 
animi  deliquii;  asphyxiae.  Dum  autem  osci- 
tationes sunt  inter  constituentia  morborum 
symptomata  , alia  illorum  non  desunt  si- 
gna , ut  in  affectione  verminosa  ventricu- 

li  , et  intestinorum  ; in  haemorrhagiis  in- 
temperate effluentibus;  in  conamine  partus. 

§.  1891.  Oscitatio  producta  a caussis 
morbosis  non  semper  est  sine  periculo.  . 
Erat  lethalis , quae  epidemicam  Romae 
sternutationem  comitabatur.  In  homine  ple- 
thorico , et  ad  apoplexiam  composito  , si 
sanguinis  missio  negligatur , terminari  po- 
test apoplexia.  In  homine  infirmo  , et  ad- 
modum sensibili  convulsivos  morbos  le- 
tliales  saepe  portendit.  Interdum  -vero  le- 
vis est  , ut  quae  advehitur  nimia  quanti- 
tate cibi  et  potionis  , si  curetur  purgan- 
tibus , et  deinde  , si  opus  sit  stomachicis; 
et  ducatur  vita  secundum  rationis  normam. 
Sic  si  sit  symptomatica  , quae  modo  faci- 
le vincitur  , ut  vermifugis  illa  a vermibus; 
modo  morbi  primarii  indicat  periculum  t 
ut  illa  ab  effusis  haemorrhagiis  passivis , 
aut  a laborioso  partu  ; modo  alia  infert 
symptomata  , ut  non  raro  evenit  in  affe- 
ctione hypochondriaca  , vel  hysterica.  Cu- 
rabam hominem  septuagenarium , qui  per 
plures  menses  quibusdam  diei  horis  , an- 
tequam symptomata  hypochondriaca  appa- 

ruissent  , . et  in  ipsis  hypochondriacis  pa- 
roxysmis tam  frequenter  oscitabatur  , ut 
paullo  post  notabilis  lassitudo  , et  gravitas 
capitis  ; et  tandem  hujus  molestus  dolor 
consequutus  sit.  Sauvages  dum  loquitur  de 
oscedine  hysterica  inquit,  zZ  Paroxysmum 
hysteriae  fere  semper  praecedunt  oscitatio- 
nes repetitae.  Hoechstelterus  et  Riedlinus 
memorant  casus  puellarum  , quibus  oh 
suppressa  catamenia  oscedinis  paroxysmi 
quotidie  per  longum  tempus  data  hora  re- 
petebant , tanta  vehementia  ut  capite  do- 
lerent  , aegrotarent  , et  altera  mandibula 
luxaretur.  S 

§ 1892.  Medela  oscitationis  non  sit 
empirica  , ut  est  quod  scripsit  Hippocr. 
lib.  II.  Epidem.  Sect.  Ili  n.°  69.  iqr.:piut> 
^vvs^sov  %ao{i6o}v  (.luxpoTiDi;  \ li>  rolm 
(Itotolol  , k xi  uoyi<;  irlvXJi  , PpCL% urrrtfc . . 
Medela  assiduarum  oscitationum  spiratio 
longa.  Non  potantibus  , et  vix,  spiratio  bre- 
vis. zZ  Remedia  enim  aggredi  debent  caus- 
sas. Si  igitur  oscitationis  caussa  sit  ingens 
sanguinis  plenitudo  , instituendae  sunt  ve- 
nae sectiones:  si  debil  itas  et  excedens  ner- 

vorum  sensibilitas,  roborantia  , antispasmo- 
dica  , bona  alimenta,  modica  corporis  exer- 
citatio : si  exuberantia  alimentorum  , ut 
plurimum  convenit  aliqua  purgatio  ; dein- 
de ad  roborandum  ventriculum  stomachi- 
ca , et  illa  statuenda  cibi  quantitas  , quae 
nutritioni  corporis  suiliciat  : etc.  Ita  si 
oscitatio  sit  symptomatica , curatio  mor- 
bum primarium  respicit.  Si  itaque  sit  sym- 
ptomata affectionis  hystericae  vel  hypo- 
chondriacae , convenit  saepe  cortex  peru- 
vianus  , anodyna  , et  antispasmodica  : si 
vermium  , purgantia  , emetica,  anthelmin- 
thica  : si  passivarum  haemorrhagiarum,  ad- 
stringentia  , et  quae  dejectis  viribus  auxi- 
liantur ; si  gestationis,  inodo  venae  sectio, 
si  scilicet  caussa  sit  plethora  ; modo  an- 
tispasmodica, si  nervosi  insultus  urgeant; 
modo  levia  purgantia , si  evidentia  sint  si- 
gna , et  caussae  sordium  in  primis  regio- 
nibus aggestarum. 

GIHDS  DtClMBMQUIKTUM 

Tussis 

m 

§•  1893.  X ussis  , @r,l;  , est  involun- 
taria , violenta  , sonora  expiratio  ab  aliqua 
irritatione  laryngis , tracheae,  bronchiorum 
producta , vel  excretione  , vel  sine  hac. 
Propter  suam  originem , et  naturam  plu- 
res  divisiones  subit ; sed  in  primis  dividi- 
tur in  primariam  , symptomaticam  , secun- 
dariam , consensualem ; mox  inhumidam, 
et  siccam.  Primaria  est , cum  primitus  re- 
spirationis organa  ab  aliqua  irritatione  pro- 
vocentur ; symptomatica  a morbis  oritur  , 
vel  acutis , vel  chronicis,  qui  vel  sedem 
habent  in  pulmonibus  , vel  in  aliis  parti- 
bus , visceribusque ; secundaria  consequi- 
tur alios  morbos  , aut  aliquam  materia- 
rum morbosarum  metastasin  ; consensualis 
producitur  ab  irritatione  partium  , quae 
cum  respirationis  organis  consensum  ha- 
bent. Dicitur  humida  tussis , si  vehemen- 
ti expiratione  copiosi  humores  expectoren- 

tur  ; rursus  si  sicca.  Tam  primaria,  quam 
symptomatica  tussis  habet  diversa  nomina 
secundum  indolem  , et  morbos  , a quibus 
promovetur.  Quapropter  tussis  primaria  di- 
citur catarrhalis  , rheumatica  , convulsi va, 
si  symptomata  ejus  patefaciunt  indolem 
catarrhalem,  rheumaticam  , convulsivam  : 
symptomatica  sic  dicitur  hysterica , hypo- 
chondriaca, phthisica,  stomachalis,  arthriti- 
ca , exanthematica  , verminosa  , calculosa  , 
etc;  prout  ab  hoc  vel  illo  morbo  proveniat. 

§.  1894.  Tussis  catarrahalis  aliis  spe- 
ciebus  levior  , distinguitur  a gravitate  ca- 
pitis , frequentibus  sternutationibus  , ocu- 
lorum rubore  , lacrymatione,  fluxu  acrium 
humorum  ex  naribus , qui  nares  ipsas,  su- 
periusque  labium  irritant ; rubore  faci6i  ; 
raucedine ; horripilationibus  ; pulsu  ali- 
quantisper celere  et  durq  ; titillatione  fau- 
cium ; respirationis  difficultate  ; in  initio 
excreatione  tenuium  salivarum , lympha- 
rumque ; deinde  sputis  densis  , subluteis, 
albis.  Omnia  haec  symptomata  vespere 
exasperantur , mane  remittuntur.  Cum  ve- 
ro excreatio  materiarum  concoctarum  co- 
Tom.  IX.  N 

piosior  et  expeditior  fiat  , decrescit  respi- 
rationis negotium , aliaque  symptomata. 
Pueri , maxime  autumno  et  hyeme  tussi 
catarrhaii  subjiciuntur , si  sine  cautela  ae- 
ris vicissitudinibus , et  rigori  frigoris  ex- 
ponuntur. 

1895.  Catarrhaii  gravior  est  tussis 
rheumatica  , cujus  symptomata  sunt  fe- 
bris ; aliquis  musculorum  pectoris  dolor  ; 
quaedam  respirandi  difiicultas  ; nullusque 
inter  initia  excreatus.  Circa  vesperam  haec 
omnia  asperiora  fiunt  , quae  minuuntur 
mane.  Mox  eduntur  sputa  , et  horis  prae- 
sertim matutinis  densus  et  crassus  humor 
expectoratur  , dum  etiam  erumpit  sudor. 
Paullatim  copiosius  sputo  ejicitur  humor 
tenax  , subluteus  , albus  , qui  ex  profun- 
do pectore  manare  videtur , ubi  sentitur 
buliitus  , unde  respiratio  nonnihil  est  la- 
boriosa , quae  autem  fit  liberior  , cum  ore 
redduntur  materiae , quae  cumulantur  in 
pectore  , et  desistit  tussis. 

§.  189G.  Tussis  convulsiva  adeo  in 
paroxysmis  constringit  pectus  et  pulmones, 
ut  horum  dilatationem  impediat , et  uni- 


Digitized  by  Google 


195 


Tersum  fere  corpus  conTulsionib.us  agite- 
tur. Qui  igitur  hac  tussi  capiuntur  , pro- 
pemodum  praefocantur  ; eorum  membra 
contremiscunt;  facies  fit  tumida  et  livens; 
evomitur  quidquid  continetur  ventriculo  ; 
naribus  et  ore  saepe  sanguis  exilit ; faeces 
et  urinae  sine  voluntate  ejiciuntur ; sen- 
sus titillationis  ad  laryngem  molestat,  qui 
ad  scrobiculum  cordis  extenditur.  In  hac 
tussi  per  aliquot  temporis  momenta  per- 
git expiratio  , et  in  inspiratione  dum  con- 
strictam glottidem  superare  debet  aer,  stre- 
pitus sive  peculiaris  sonus  editur.  Plerum- 
que haec  tussis  corripit  pueros  , interdum 
adultos.  Saepissime  epidemica  est  , et  su- 
binde variolarum  vel  morbillorum  epide- 
mias  praecurrit.  Cum  haec  convulsiva  tus- 
sis vehementissima  sit , appellatur  ferina  , 
iliique  respondet,  cui  pertussis  nomen  fuit 
ab  auctoribus  inditum.  Quamvis  vero  per- 
tussis non  sit  nisi  varietas  hujusce  speciei, 
nihilominus  aliquid  de  ea  seorsim  dicere 
opportunum  est. 

J.  1897.  Invaluit  opinio  , pertussim 
anno  1414.  aut  secundum  alios  inter  ini- 

tia  seculi  XVI.  ab  Indiis  orientalibus  in 
Galliam  primitus  invectam , deinde  variis 
temporibus  per  universam  Europam  fuis- 
se pervagatam.  A convulsiva  tussi  quae  jam 
cognoscebatur , non  differt  pertussis  , nisi 
per  contagiosam  indolem  , illamque  pro- 
prietatem in  cursu  vitae  semel  corripere. 
Priusquam  pertussis  aggrediatur  accessio  , 
observabilia  suat  quaedam  symptomata,  ut 
inquietudo  ; sensus  ponderis  et  oppressio- 
nis in  respirationis  organis  ; etiam  in  tra- 
chea sensus  pruritus ; dolores  ad  collum  , 
et  horrores  ; vox  rauca  ; sitis.  Paullo  post 
adoritur  pertussis,  quae  consistit  in  vio- 
lenta et  perducta  expiratione  cum  magna 
constrictione  pectoris  , et  membrorum  con- 
cussione, quam  excipit  inspiratio  cum  stre- 
pitu , vel  peculiari  sono.  Postquam  cessa- 
verit inspiratio  , facile  renovatur  pertussis 
accessio  , quae  non  intermittit  sine  aliquo 
excreatu  mucci  pulmonaris , et  materia- 
rum quae  ventriculo  continentur  , unde 
pueri  sublevantur.  Morbi  accessiones  per 
aliquot  temporis  momenta  insistunt,  et 
non  habent  praefinitam  periodum  , sed  no- 


Digitized  by  Google 


197 


ctu  frequentiores  sunt,  ideoque  somnus  in- 
quietus est , et  interruptus.  Quoniam  per- 
tussis ferox  est  , saepenumero  sanguis  k 
naribus  et  ore  , interdum  ex  oculis  et  au- 
ribus egreditur.  In  initio  pertussis  nulla  est 
excreatio  , sed  deinde  aliquid  muCci  pul- 
monaris albicantis  sub  paroxysmorum  in- 
termissione emittitur.  Cum  paroxysmus  non 
sit  tam  ferus  , post  hunc  pueri  recrean- 
tur , et  ad  joculos  nugasque  libenter  re- 
deunt ; sed  cum  sit  crudelis  et  violentis- 
simus , illi  defatigantur  , et  cum  ingenti 
debilitatione  , celerique  respiratione  mo- 
rantur. Ut  plurimum  pertussis  per  aliquot 
hebdomadas  excruciat  ; sed  aliquando  te- 
nax est,  et  per  plures  menses  indomita 
' perseverat. 

§.  1893.  Irritatio  organorum  respira- 
tionis, a qua  librarum  et  musculorum  con- 
tractio producitur  , qui  expirationi  famu- 
lantur , caussa  tussis  proxima  est.  Genera- 
ti m huic  malo  opportuniores  sunt  pueri  et 
senes  , et  homines  maxima  sensibilitate 
‘ donati , et  illi  qui  obnoxii  sunt  affectioni- 
bus catarrhalibus  rheumaticis , convulsivis. 

Pueri  vero  a tertio  ad  decimum  vitae  an- 
num magis  ad  tussim  convulsiyam,  potis- 
simum pertussim  propendent , minus  vero 
lactantes.  Caussae  excitantes  sunt  subita- 
neum frigus  ; venti  frigidi  et  humidi  ; re- 
pentinae aeris  vicissitudies  ; improvida  re- 
frigeratio pedum  ; transitus  a calore  ad  fri- 
gus ; inconsiderata  vestium  mutatio;  quae- 
dam constantes  qualitates  aeris  , ex  qui- 
bus tusses  fiunt  epidemicae , modo  catar- 
rhales , modo  rheumaticae  , modo  convui- 
sivae.  Actione  expositarum  caussarum  in- 
sensibilis perspira  tio  in  superficie  corporis» 
et  pulmonibus  retinetur;  et  a materia  in- 
sensibilis perspirationis  retenta , organa  re- 
spirationis irritantur  , et  vitiatur  muccus 
qui  laryngem , tracheam,  et  bronchia  obli- 
nit. Sydenham  Sect.  V.  Cap.  V.  narrat 
tussium  epidemicarum  historiam  ann.  1675. 
cum  pleuritide  et  peripneumonia  superve- 
nientibus , ex  qua  deducitur  quam  facile 
hujusmodi  tusses  ab  improvisa  aeris  muta- 
tione generabantur.  Ipse  enim  inquit  z:  Cum 
tempestas  placida  ac  tepens  , imo  vero  ae- 
statis simillima , praeter  solitum  ad  postre- 

mos  usque  octobris  dies  perseveraret,  ann. 
1 675.  eam  vero  mox  exciperet  alia  mul- 
tum  diversa  , frigida  scilicet  atque  humi- 
da  subito  ingruens,  tusses  ubique  numero- 
siores grassabantur  , quam  alio  quovis  , 
quod  memini , tempore , nemini  fere  par- 
centes , cujuscunque  si  fuerit  sive  aetatis, 
sive  temperamenti , integras  vero  simul  fa- 
milias pervadentes.  Neque  numero  tantum 
erant  spectabiles  ( cum  quaelibet  hyems 
haud  paucas  nobis  generet  ) sed  etiam  ob 
anceps  illud  periculum,  in  quod  eos,  quos 
affecerant  , per  accidens  conjiciebant,  cs 
Quoad  autem  pertussim  , haec  absque  du- 
bio nascitur  a peculiari  contagio  plexus 
pulmonares  et  gastricos  corripiente.  Non 
omnes  vero  ita  sentiunt ; nam  alii  autu- 
mant, pertussim  a ventriculi  irritatione  o- 
riri  , quod  alii  negant  , et  asserunt  irrita- 
tionem ventriculi  essu  secundariam.  Verum 
si  animadvertatur  quod  contagium  aggre-?- 
ditur  nervum  pneumo-gaslricum  , eodem 
tempore  contingere  debet  irritatio  organo- 
rum respirationis  et  ventriculi,  et  per  hanc 
rationem  secernitur  muccus  in  ventriculo  , 

qui  tussi  et  vomitu  cum  illo  pulmonum 
ejicitur.  Interdum  cum  pertussis  epidemi- 
ce regnet , plures  sunt  pueri , qui  omni- 
no immunes  remanent , quod  evidenter 
demonstrat , ad  hujus  mali  suscipiendum 
contagium  necessariam  esse  dispositionem. 
Sed  in  dubium  revocari  non  potest  , quin 
clima  ad  augendam  contagii  vina  maxime 
influat.  Etenim  sub  frigido  climate , quam 
sub  calido  hoc  contagium  ferocius  irruit. 
Tandem  cum  tusses  sint  symptomaticae 
proveniunt  a morbis  diversi  generis  , sci- 
licet ab  obstructionibus  glandularum  bron- 
chialium ; a vomicis  , et  hydatidibus  pul- 
monum ; ab  affectione  hysterica  , et  hy- 
pochondriaca ; a ventriculi  morbis  , inte- 
stinorum , ut  a vermibus;  a lue  venerea; 
a scorbuto  ; in  pueris  a laboriosa  dentitio- 
ne , et  ab  aciditatibus  ventriculi  ; a re- 
trocessa scabie  , herpetibus  , aliisque  im- 
petiginibus ; ab  affectionibus  illarum  par- 
tium, quae  cum  pectore  consensum  habent. 

$•  1899.  Quamquam  tussis  sit  levis 
nunquam  contemnenda  est ; nam  in  alios 
acutos  vel  chronicos  et  gravissimos  morbos 

potest  abire , ut  sunt  angina  , peripneu- 
monia  , haemoptysis , aliaeque  haemorrha- 
giae , ruptura  vasorum  cerebralium , apo- 
plexia , vitia  praecordiorum , tubercula , 
phthisis  pulmonaris , vomicae,  herniae  ab- 
dominis , et  inguinum.  Ut  vero  praevidea- 
mus morbi  exitum  sub  oculis  habere  debe- 
mus aegri  aetatem  , anni  tempus  , illius 
speciem  , et  symptomata.  Generatim  verna- 
lis tussis  mitior  est  autumnali.  In  senibus 
saepe  habitualis  fit  ; et  ubi  compescitur  , 
facile  redit.  Humida  tussis  non  est  , ut 
sicca , pertinax  , quae  in  juvenibus  hae- 
moptysin  , et  phthisin  affert.  Si  humida 
tussis  sicca  fiat , periculosa  est  ; nam  in- 
terdum pulmones  exulcerat  , et  in  phthisin 
pulmonarem  transit;  Tussis  catarrhalis  ali- 
quando levissima  est , et  brevis  ; aliquan- 
do vero  est  magis  pervicax  , sed  tandem 
cum  sputis  crassis  , concoctis  , striis  san- 
guineis mixtis , et  etiam  cum  sudore  re- 
solvitur. In  pueris  haec  tussis  fere  nun- 
quam malum  portendit  omen  ; sed  negli- 
gi  non  debet  , ne  indomita  fiat.  Etenim 
cum  talis  fiat  , quamvis  raro  sputum  san- 

guinis  consequatur  , quia  puerorum  fibrae 
molles  sunt , et  flexiles  , sensim  exulcera- 
tur guttur , et  haec  exulceratio  extenditur, 
et  succedit  phthisis  , maxime  in  pueris  de- 
bilibus, qui  ad  eam  inclinant.  Tussis  rheu- 
matica non  solum  catarrhali  gravior  est , 
sed  si  non  bene  curetur  , in  pleuritidem , 
et  peripneumoniam  convertitur.  Tam  ve- 
ro tussis  catarrhalis  , quam  rheumatica  pe- 
riculum afferunt  , si  sint  epidemicae  , et 
gravibus  symptomatis  stipatae , praesertim 
acerbo  capitis , aurium  , gutturis  , et  pe- 
ctoris dolore.  Tussis  convulsiva  subinde 
non  est  adeo  vehemens,  citoque  vanescit; 
subinde  rebellis , et  omnia  detrectans  re- 
media , quae  per  plures  menses  excruciat, 
gravibusque  componitur  symptomatis  , ut 
sunt  maxima  debilitas  et  consumptio;  aut 
cum  aliis  morbis  complicatur , unde  ma- 
gis Ominosa  evadit.  Pertussis  autem  si  con- 
tingat in  pueris  unius  anni , et  ante  den- 
tium caninorum  eruptionem  , saepe  letha- 
lis  est.  In  pueris  vero  majoris  aetatis  , ubi 
immota  sit , nec  remediis  cedat  , vertitur 
aut  in  morbum  scrophularem  , aut  in  ra- 

chitidem , aut  in  phthisin.  Raro  fatalis  est 
in  pueris  qui  duos  vitae  annos  praetergre- 
diuntur , et  optima  corporis  constitutione 
donantur.  Verum  si  pueri  infirmi  sint,  pe- 
nitus franguntur  vires  ; et  ubi  adest  ra- 
chitis , aliique  morbi,  esse  potest  exitialis. 
Et  quamvis  sint  optimae  constitutionis,  si 
diu  pertussis  perseveret , debiliores  fiunt  et 
pallidi  ; sensim  sensimque  consumuntur , 
memoriam  perdunt , et  epileptici  fiunt.  Si 
pertussis  sit  mitior , postea  nullus  morbus 
remanet , et  libere  pueri  respirant  , li- 
benterque  ad  lusus  et  ineptias  revertun- 
tur : sed  si  gravior , post  accessiones  mo- 
lestus in  pectore  constrictionis  sensus  , et 
laesa  relinquitur  respiratio.  Quo  magis  fre- 
quentes sunt  paroxysmi  , eo  magis  ener-r 
vantur  vires  , et  laeduntur  functiones. 
Quoad  tandem  symptomata  , alia  timorem, 
alia  spem  injiciunt.  Ad  prima  spectant  fe- 
bris , quae  interdum  accenditur ; difficul- 
tas respirationis  , quae  semper  adaugetur  ; 
dolores  pectoris ; sitis,  aliaque  signa,  quae 
propria  sunt  inflammationis  ; pertinacia 
morbi  , et  efficacioribus  auxiliis  reluctatio, 

unde  magis  magisque  invalidae  redduntur 
vires  ; consumptio , et  pulmonum  exulce- 
rationes superveniunt : ad  alia  , haemor- 
rhagia nasalis  ut  plurimum  cum  levami- 
ne ; respirationis  libertas  , et  facilis  ex- 
creatio  ; post  accessiones  vomitus , qui  a- 
liquod  levamen  , reditum  appetitus  et 
somni  adducat  ; eruptio  pustularum  in  la- 
biis ; urina  concocta  ; pulsus  molles  , et 
regulares.  Sectione  cadaverum  inveniuntur 
aut  quae  fuerunt  caussae,  aut  effectus  tus- 
sis , ut  inflammationis  vestigia  in  trachea, 
bronchiis  , pulmonibus  ; in  cellulis  bron- 
chiorum magna  muccositatis  , et  materia- 
rum puriformium  quantitas  ; pulmonum 
adhaesiones  pleurae  ; exulcerationes  pul- 
sionum ipsorum  ; durities  glandularum 
rtiesenterii ; etc.  Exitus  autem  tussis  sym- 
ptomaticae , secundariae,  consensualis  prae- 
noscitur a primariorum  morborum  exami- 
ne. Etenim  si  producatur  a ventriculi  sa- 
burris , ut  facile  hae  detruduntur,  sic  sub- 
mittitur tussis ; si  a vermibus  vel  calculis 
pulmonum  interdum  superari  non  potest, 
interdum  utrorumque  rejectione  expugna- 

tur  ; si  a viscerum  scirrho  ut  plurimum 
est  insanabilis;  si  ah  extremo  phthisis  pul- 
monaris stadio  , remediis  major  est : si  a 
retropulsa  podagra , scabie , herpetibus  , a- 
liisque  impetiginibus  , periculum  instat;  si 
ab  asthmate,  tussis  saepe  resolvitur  ; si  ab 
affectione  testium  veniat  sicca  tussis  , et 
testes  inflammantur  , tussis  sicca  resolvi- 
tur. Inquit  Hippocr.  popularium  IV.  XXXI. 
n.°  9.  E3  p^ocnsoi,  typu  61  op%e ac,  xai 
Ix  riov  (iri/eav  1,-  op%iv  Xverou  /jiXrfJtrro- 
p,ri%tvTa  Tussient  siccam  tussim  , qui  te- 
stes affectos  habent  ; et  ex  tussi  vena  se- 
cta ad  testem  solutio  fit.  =1 

$.  1 900.  Ut  scite  curetur  tussis , ani- 
madvertenda in  primis  est  quae  sit  ejus 
species.  Sed  antea  quam  de  hac  speciali 
curatione  dicamus,  aliquid  generaliter  prae- 
mittendum est.  Tussis  ubi  est  levis  , et 
parum  , et  post  longa  intervalla  molestet, 
saepissime  calidis  potionibus , leviter  dia- 
phoreticis , decubitu  , et  tenui  victu  subi- 
gitur : sed  si  gravior,  et  contingat  in  tem- 
peramentis plethoricis  , aut  in  illis  ad  hae- 
moplysim  dispositis  , opportuna  est  venae 


206 

sectio  , interdum  reiteranda.  Post  sangui- 
nis missionem  conveniunt  quae  diluunt  , 
perspirationi  favent  , et  humores  tempe- 
rant , ut  decoctiones  florum  malvae  , et 
violarum  ; radicis  althaeae  ; hordei;  emul- 
siones  tepidae  seminum  melonum , vel  a- 
inygdalarum  dulcium.  In  omnibus  casibus, 
quaevis  scilicet  sit  tussis  species  aurea  me- 
dendi simplicitas  nobis  cordi  sit.  Ut  au- 
tem juvenes  so  abstineant  a nimia  profu- 
sione sanguinis,  ab  illorum  argumentis  dece- 
pti , qui  ubi  etiam  levissima  sit  irritatio 
non  vident  nisi  inflammationem , mihi  li- 
ceat referre  consilia  , quae  loc.  cit.  pag. 
49.  ita  deprompsit  Sydenham.  ZZ  Hac  in- 
nixus basi  , iis  qui  rneam  implorant  opem 
hoc  inodo  succurrere  conabar.  Si  tussis 
nondum  febrim  , atque  alia  symptomata  , 
quae  ut  plurimum  se  adjungere  solere  di- 
ximus , accersiverat  , satis  esse  arbitrabar, 
aegrum  a carnibus  et  liquoribus  spirituo- 
sis  quibuscunque  arcere  , hortabar  item  ut 
exercitiis  uteretur  moderatis  , et  fruerelur 
aura  liberiore  , ptisanam  pectoralem  relri- 
geranlem  subinde  hauriens.  Sufficiebant 

nimirum  paucula  haec  et  ad  tussim  per- 
domandam , et  febrim  aliaque  symptoma- 
ta , quae  illam  comitari  solebant , praeve- 
nienda. Sicut  enim  abstinentia  a carnibus, 
et  liquoribus  spirituosis , tum  etiam  refri- 
gerantium usu  ita  contemperabatur  san- 
guis , ut  impressioni  febrili  ineptior  esset; 
ita  etiam  exercitii  ope  fervida  illa  sangui- 
nis effluvia  , quae  , quoties  corporis  pori  a 
repentino  frigore  occluderentur  , intro  acta 
tussim  excitabant , via  sibi  naturali  ac  ge- 
nuina exhalabant  opportunius  , et  cum  bo- 
nis aegri  rebus  difflabantur.  5S  Hisce  prae- 
missis monitis , veniamus  ad  species. 

§.  1901.  Si  curanda  tussis  sit  catar- 
rhalis  et  vehemens,  necessaria  in  primis  est 
venae  sectio ; potiones  tepidae , leviterque 
diaphoreticae  ; et  ad  obsecundandam  hu- 
moris catarrhalis  excreationem  aliquis  sy- 
rupus  pectoralis  : diaeta  sit  tenuis  , scili- 
cet juscula  hordei  , vel  oryzae ; poma  co- 
cta , et  edulcorata.  Cum  vero  haec  tussis 
diuturna  fiat  , et  somnum  auferat , ad  il- 
lam sedandam  illud  exhibeatur  remedium, 
quod  magis  creditur  opportunum.  Praete- 

rea  si  alvus  sit  nimis  adstricta  emollientes 
clysteres  injiciantur.  Ab  hac  parum  dif- 
fert curatio  quae  fieri  debet  in  pueris.  Hi 
enim  maneant  in  lecto  , calide  bibant,  te- 
nui victu  nutriantur , cochleatim  aliquem 
syrupum  pectoralem  sumant  , et  vespere 
illum  papaveris  , si  quod  leve  expediat 
narcoticum  , et  clysteres  recipiant.  Si  tus- 
sis sit  rheumatica  est  etiam  venae  sectio 
salutaris  , quae  aliquando  repetenda  est  , 
dum  scilicet  evidens  est  ad  inflammatio- 
nem praesertim  pulmonum  proclivitas.  Eo- 
dem tempore  dentur  potiones  tepidae  , et 
aliquantum  diaphoreticae  , quibus  addi  so- 
let nitrum.  Si  alvus  nimis  comprimatur  , 
immittantur  clysteres  emollientes.  Ad  nu- 
triendum juscula  sufficiant.  Si  vero  haec 
tussis  non  giitigetur  , et  nimis  diutina  fiat, 
expediunt  vesicantia  ; et  quo  facilius  ex- 
pectoretur , porrigatur  aliquis  syrupus,  ut 
ille  violarum  vel  althaeae.  Denique  utilis 
est  lactis  usus  ; et  vespertinis  horis  dau- 
dum  est  aliquod  remedium  quod  tussis  mo- 
lestiam temperet.  Verum  non  semper  dari 
possunt  calida  , et  composita  ex  opio  , ut 

ipse  loc.  cit.  animadvertit  Sydenham  ; ut 
etiam  per  fortiora  diaphoretica  non  est  per 
vim  provocandus  sudor.  Etenim  ut  aptum 
est  cum  spontanei  sudores  prorumpere  in- 
cipiant , hos  levibus  diaphoreticis  adjuva- 
re , ut  sensim  caussa  morbifica  expellatur, 
sic  nocuum  praesidiis  majoris  efHcaciae 
imprudenter  exstimulare  et  incendere.  Cum 
vero  tussis  sit  con vulsi va  , si  aeger  sit  ro^ 
bustus , si  urgeat  respirandi  difficultas  , si 
pulsus  sit  plenus  , si  quis  adest  febrilis 
motus  , commoda  est  aliqua  sanguinis  im- 
minutio. Sed  si  sanguinis  missio  generalis 
dubbia  sit , tutius  est  hirudines  admovere. 
Juvat  etiam  inter  initia  aliquod  eccopro- 
ticum  , maxime  si  claudatur  alvus.  Prae- 
beantur potiones  tepidae , et  emollientes  , 
potissimum  hordei  , oryzae  , althaeae.  Sa- 
lutaria etiam  sunt  balnea  generalia  tepida, 
et  pediluvia.  Cum  autem  convulsiva  tus- 
sis hisce  praesidiis  obnitatur  , ad  levia  e- 
metica  confugiendum  est  , quorum  utili- 
tas quotidiano  usu  confirmatur.  Victus  sit 
levis  et  concoctu  expeditus.  Tandem  ap- 
plicentur vesicantia  ; et  adhibeantur  anti- 
Tom.  IX.  O 

spasmodica,  et  roborantia,  praesertim  prae- 
parata ferri.  In  hac  tussis  specie  , maxime 
indomitae  , omittendus  non  est  lactis  asi- 
nini usus  , si  nihil  impediat.  Hoc  enim 
lac  si  diu  sumatur , certam  opem  affert  * 
Verum  si  nihil  proficiat  , et  urgeat  con- 
sumptionis periculum,  praecipienda  est  mu- 
tatio aeris  , et  rusticatio  , quin  relinquatur 
lactis  usus  , et  aliqua  corporis  exercitatio. 
Non  raro  enim  hoc  modo  absolutam  per- 
vicacissimae tussis  convulsivae  sanationem 
obtinemus.  Si  yero  curanda  sit  illa , quae 
dicitur  pertussis  , plerumque  pueros  arri- 
piens , yaria  sunt  diligenter  observanda.  Si 
pueri  sint  lactentes , nutrix  se  abstineat  a 
vino , a cibis  aromaticis , et  multo  sale 
conditis , et  hordei  communis  decoctiones 
hauriat.  Pueri  sumant  solum  lac  ; et  ipsis 
detur  mane  aliquod  cochlear  ex  syrupo 
cichorei  cum  rhabarbaro  , aut  levis  man- 
nae dosis.  Si  vero  pueri  a mammis  fue- 
rint amoti , et  valentes  , et  instet  respira- 
tionis negotium  , et  pulsus  sit  plenus  , 
convenit  , consentanea  sanguinis  missio  , 
quae  etiam  repetatur  , si  sanguis  tegatur 

phlogistica  crasta , et  symptomata  eadem 
intensitate  permaneant.  Si  vero  ambigua 
sit  a majoribus  venis  sanguinis  missio,  hi- 
rudines applicentur.  Praeterea  suppediten- 
tur potiones  calidae  , ut  decoctiones  hor- 
dei , violarum  capilli  veneris ; et  identi- 
dem aliquod  levissimum  purgans  , ut  sy- 
rupus  florum  persieorum.  Si  vero  pertus- 
sis reluctetur , uti  possumus  levibus  eme* 
ticis , dummodo  pueris  non  sint  nimis  de- 
biles , sensibilesque.  Inter  emetica , quae 
a practicis  proponuntur  , aptius  esse  mihi 
videtur  ipecacuanha.  Haec  vero  exhibeatur 
diebus  majoris  quietis  ad  dosim  unius  gra- 
ni cum  saccharo , aut  plurium  granorum 
pro  aetate  , viribusque  pueri.  Si  prima  do- 
sis  operetur , haec  saepe  sufficit ; si  etiam 
secunda  dosis  non  habuerit  vim,  repetatur 
tertia.  Hujusmodi  vero  levia  emetica  in 
variis  diebus  dari  possunt , donec  eviden- 
tes et  utiles  observentur  effectus.  Plures 
vero  libentius  tartaro  stibiato  utuntur , et 
hoc  modo.  Contunditur  hujus  granum  cum 
triginta  granis  sacchari,  et  in  octo  partes 
tribuitur,  quae  porriguntur  puero  vel  cum 

lacte , vel  cum  aqua.  Si  prima  dosis  nou 
operetur  post  horae  quadrantem  , vel  di- 
midium alia  dosis  detur,  et,  ut  ipecacua- 
nha , aliae  doses  ministrandae  sunt.  Hoc 
vero  remedium  , licet  exigua  dosi  usurpa- 
tum, saepe  in  pueris  nimia  agit  violentia ; 
ideoque  plerique  practici  merito  ipecacua- 
nham  praeferunt.  Quoniam  in  longo  mor- 
bi cursu  muccus  expuitur  , adhiberi  potest 
aliquis  pectoralis  syrupus , aut  lohoch  , ut 
illud  de  althaea  simplex  , aut  de  tussila- 
gine etiam  simplex.  Sed  si  pertussis  per- 
severet , antispasmodica,  et  roborantia  con- 
ducunt ^ et  ut  concilietur  noctis  quies  e- 
ligatur  aliquod  leve  et  congruum  narcoti- 
cum. Haec  est  methodus  simplex  ratione 
et  experientia  confirmata.  Ergo  supervaca- 
neum est  de  quibusdam  auxiliis  olim  ce- 
lebratis et  modo  omnino  obsoletis  loqui  , 
ut  est  inoschus  arboreus  a Baglivi  cele- 
bratus ; sulphur  auratum  antimonii  , a 
quibusdam  magni  factum  , quod  vero  in 
nonnullis  casibus  maxime  utile  esse  po-  • 
test  , praesertim  , ubi  materies  herpeti- 
ca in  caussa  sit.  Tandem  si  tussis  sit  sym- 

ptomatica  , secundaria  , consensualis,  varia 
esse  debet  medela.  Etenim  si  tussis  produ- 
catur a saburris  , aciditatibus  , vermibus 
ventriculi  et  intestinorum,  auxilia  esse  de- 
bent emetica  , purgantia  , absorbentia  , an- 
thelminthica  , et  tandem  roborantia  : si  ab 
affectione  hysterica  , lac  asininum , modi- 
ca corporis  exercitatio  , et  narcotica : si  a 
retrocessione  podagrae  , scabiei , herpetum, 
et  aliarum  impetiginum , praeter  auxilia 
quae  in  hos  morbos  adhiberi  solent , et 
quae  tussim  sedant  , omnibus  viribus  cu- 
randum est  , ut  morbi  ipsi  ad  propriam 
sedem  referantur. 


GENUS 


DECIMUMSEXTU* 


Mastodynia 


§.  1902.  jVIastodynia  est  dolor  u- 
nius,  vel  utriusque  mammae  sine  febre.  Hoc 
nomen  ex  duabus  graecis  vocibus  compo- 
nitur, quae  sunt  ^«aroe  mamma,  et  odvvii 
dolor.  Mammae  multa  conflantur  pingue- 

tline  , nervis , vasis  lymphaticis , venosis  , 
arteriosis  , quae  invicem , et  quibusdam 
radiculis  cum  ramis  epigastricis  conveniunt. 
Si  igitur  haec  consideretur  structura  , fa- 
cile inteliigitur  , quarundam  caussarum  a- 
Ctione  .posse  mammas  irritari  , ideoque 
niastodyniam  infrequentem  non  esse  illa- 
rum morbum.  Tam  in  maribus  quam  in 
foeminis  mastodynia  contingit  , sed  in  his 
frequentius.  Dolor  autem  mammarum  esse 
potest  plus  vel  minus  spectabilis,  continuus, 
aut  per  intervalla  recurrens.  Ut  plurimum 
symptomaticus  est  , qui  nascitur  ab  aliis 
morbis  , praesertim  mammarum  ipsarum  , 
ut  suppuratio  , emphysema  , cancer  ; sae- 
pe consensualis,  qui  scilicet  ob  consensum 
ab  affectione  aliarum  partium  excitatur  , ut 
ingruente  adolescentia  evenit  in  utroque 
sexu  propter  sympathiam  quae  inter  par- 
tes genitales  et  mammas  intercedit;  sic  in 
foeminis  gestationis  tempore  ; aliquando 
primarius  est , qui  ab  aliqua  caussa,  nul- 
lo existente  morbo  movetur  , ut  ab  animi 
pa thematibus  , maxime  terrore. 

§.  1093.  Communia  mastodyniae  pri- 
mariae signa  sunt  dolor  , pruritus  , aliquis 
tumor  , rubor  areolarum  , erectio  papilla- 
rum. Symptomata  vero  pro  diversis  caus- 
sis varia  sunt.  Si  enim  mastodynia  conci- 
tetur ab  improviso  terrore , mammae  pa- 
rum tument , sed  admodum  dolent.  Sau- 
vages  Tom.  II.  pag.  134.  hanc  historiam 
narrat  mulieris.  s Mulier  ex  terrore  per- 
cellebatur ita  ut  vehementes  in  mammis 
dolores  persentiret  , irritis  pluribus  re- 
mediis , calor  carbonum  ardentium  cum 
lenta  frictione  sublevabat  dolorem , qua 
frictione  papillae  quid  viscidi  stillabant  ; 
mammae  vix  turgidae  et  tumidae  erant ; 
dein  spirituosis  et  emplastro  basilico  mam- 
mis admoto  dolor  evanuit.  ^ Si  mastody- 
nia proveniat  a plethora  , cum  scilicet  san- 
guinis majore  quantitate  et  impetu  fertur 
ad  ubera  , haec  dolent  , tument , sed  non 
rubent ; pulsus  est  plenus , nec  alia  desi- 
derantur plethorae  signa.  Si  autem  caussae 
externae  sint  , ut  ictus,  aliaeque  externae 
injuriae  , ut  plurimum  mammae  dolent , 
tument , aut  signa  contusionis  comparent. 

Etiam  ab  externis  caussis,  ut  a compressione 
mammarum  , quae  fit  per  thoraces  ferreos, 
aut  cingulos  , aut  ossa  balaenae  illa  produ- 
citur mastodynia,  quae  dicitur  phlegmono- 
des.  Etenim  mammae  tument,  dolent,  ru- 
bent. Dolor  etiam  est  pulsat  ilis  propter  ma- 
jorem impetum,  quo  per  arterias  mamma- 
rias fertur  sanguis ; et  mammarum  distentio, 
et  renixus  deprehenditur.  Mastodynia  sym- 
ptomatica frequens  est  illa  febris  lacteae. 
Cum  enim  incipiat  secretio  lactis,  ut  plu- 
rimum excitatur  ephemera  febris  cum  hor- 
rore, cujus  praecipua  symptomata  sunt  ca- 
pitis dolor;  somnus  inquietus;  turgor,  et  ten- 
sio mammarum  ; luinor,  et  dolor  glandula- 
rum suhaxillarium;  nigredo  areolarum;  ere- 
ctio papillarum,  ex  quibus  stillalim  exit  lac; 
sudor  acidum  olens  ; etc.  Saepissime  Tero 
yehementissimus  dolor  est  in  papillis,  dum 
etiam  dolent  exiguae  glandulae  areolarum, 
et  lactis  secretio  dolorem  affert.  Non  solum 
autem  papillae  acerbe  dolent , sed  etiam 
saepe  finduntur  et  inflammantur.  Aliquan- 
do mastodynia  pendet  ab  abundantia  la- 
ctis. Etenim  post  partum  tanta  subinde  est 

lactis  secretio,  ut  ubera  distendantur,  do- 
leant , tumeant,  nec  tolerari  possit  suctio- 
nem  infantis ; idcirco  nisi  sponte  lac  fluat, 
eo  magis  congeritur  lac  , et  ex  hac  majo- 
re congestione  illa  magis  distenduntur,  do- 
lent , et  inflammantur.  Si  mastodynia  ve- 
niat ab  abscessu  , cum  inflammatio  non 
resolvitur  , dolor  est  in  mammis  , tensio , 
pulsatio ; deinde  tumor  fit  mollis  , in  a- 
pice  albescit ; febris  imminuitur  , et  flu- 
ctuatio percipitur.  Dolor  igitur  pulsans  est, 
cum  efformetur  pus ; sed  hoc  confecto,  re- 
mittuntur symptomata.  Si  morbus  prima- 
rius sit  cancer  mammarum  , in  his  dolor 
est  lancinans  ; in  initio  tumor  est  durus 
profundus  , post  inaequalis  , tuberosus  , 
et  venae  varicosae  serpunt.  Interdum  mam- 
mae laborant  emphysemate  , et  in  hoc  ca- . 
su  illae  sunt  dolentes  , elasticae  , aequa- 
liter tensae  , albae , et  sine  glandularum 
tumore;  pulsatione  percipitur  sonitus  qui- 
dam ; augetur  dolor  si  menstruatio  acce- 
dat ; imminuitur  dum  haec  recedit.  Inter- 
dum a portentosa  mole  mammarum  pro- 
ducitur mastodynia  propter  nimiam  disten- 

sionem.  Saepe  in  adolescentibus  duodecim, 
tresdecim  , vel  quatuordecim  annorum  do- 
lores sentiuntur  ad  mammas  , quae  tument, 
et  areolae  rubrae  fiunt  ; et  aliquando  , 
praesertim  in  foeminis , stillat  a papillis 
subtilis  humor  , cum  incipiat  menstruatio. 
Saepissime  autem  circa  mammas  erum- 
punt maculae  luteae  , sive  cloasmata,  quae 
non  raro  ad  collum , pectus  , abdomen  , 
maxime  prope  partes  genitales  extenduntur. 

§.  1094.  Proxima  mastodyniae  caussa 
est  mammarum  irritatio.  Dispositio  ad  hanc 
affectionem  in  temperamento  , et  aetate  in- 
venitur. Temperamentum  enim  plethori- 
cum , aut  illud  sensibile  ad  mastodyniam, 
disponunt  ; ut  aetas  adolescentiae , in  qua 
non  solum  in  hominibus  spermatis  sepa- 
ratio , et  in  foeminis  menstruorum  secre-  . 
tio  contingit , sed  etiam  animi  pathemata 
maximo  fervore  aggrediuntur.  Caussae  ex- 
citantes sunt  ipsa  animi  pathemata , quae 
assidue  operantur  ; nimia  sanguinis  pleni- 
tudo ; menstruorum  defectus  , aut  men- 
struatio difficilis  ; ingens  mammarum  mo- 
les ; externae  offensae.  Mastodynia  sympto- 


Digitized  by  Google 


219 


matica  ut  vidimus  oritur  a pluribus  mor- 
bis , maxime  mammarum  ; consensualis  ab 
affectione  aliarum  partium  , praesertim  il- 
larum generationis. 

§.  1095.  Interdum  mastodynia  est  le- 
vissimus , et  transitans  morbus  ; interdum 
est  contumax  , et  in  inflammationem  mam- 
marum convertitur , quod  praesertim  a na- 
tura caussarum  dependet.  Si  caussa  sit  le- 
vis , ut  abundans  sanguinis  aflluxus  ad 
mammas  facile  pellitur ; si  vehemens  ani- 
mi pathema , saepe  rebellis  est  ; si  ab  ex- 
terna laesione , in  inflammationem  mam- 
marum transire  potest.  Exitus  mastodyniae 
symptomaticae  varius  est ; sed  generatim 
eundem  finem  ac  morbus  primarius  habet. 
Si  sit  consensualis , interdum  est  brevis  , 
ut  in  adolescentibus  sub  prima  spermatis 
separatione  contingit  ; quamvis  interdum 
tumidae  fiunt , nimis  dolentes  , et  etiam 
inflammantur  mammae.  In  puellis  masto- 
dynia periodica  frequens  est , quae  primis 
menstruationis  mensibus  recurrit ; aut  in 
illis,  quae  laboriosa  menstruatione  exer- 
centur. 

§.  1906.  Si  mastodynia  suscitetur  a 
nimio  sanguine  , curatio  ab  aliqua  sangui- 
nis missione  incipienda  est  ; deinde  con- 
venit purgatio  levis  , potiones  diluentes  , 
fomentationes  emollientes  , victus  tenuis  : 
si  ab  animi  palhematibus , ut  a terrore  , 
interdum  satis  est  conciliare  animo  quie- 
tem, et  ubera  dolentia  et  turgida  laudano 
liquido  illinire,  et  fomentationes  ex  decocto 
Horum  chamomillae  adhibere:  si  ab  externis 
laesionibus,  et  phlegmonodes  sit,  repetantur 
sanguinis  missiones,  non  omittatur  antiphlo- 
gistica  purgatio,  dentur  diluentes  et  refrige- 
rantes potiones  , injiciantur  clysteres  emol- 
lientes , fiant  etiam  emollientes  fomentatio- 
nes ; dein  abacta  inflammatione  ad  unctiones 
ex  oleo  amygdalarum  dulcium,  aut  ex  bu- 
tyro, et  tandem  ad  cataplasmata  resolventia 
veniendum  est;  pro  victu  concedantur  ju- 
scula. Si  mastodynia  sit  symptomatica,  cura 
lac  secernitur,  et  ephemera  febris  evolvitur, 
curandum  est  ne  fiat  mammarum  turgor , 
vel  hic  imminuatur  ; ideo  aut  arte , aut 
infantis  suctu  lac  extrahatur  , et  etiam 
ipsum  lac  levibus  diureticis  , et  purganti- 

bus  removeatur  a mammis  ; potiones  sini 
diluentes  , et  remedia  super  mammas  e- 
mollientia.  Si  vero  excrucient  rhagades  , 
hae  vel  oleo  ovorum,  vel  unguento  semi- 
num frigidorum  , vel  mucilagine  seminum 
Cydoniorum  ungantur.  Si  vero  caussa  sit* 
affluentia  lactis , in  primis  juvat  abstinen- 
tia a cibo  ; idcirco  non  dentur  nisi  jura  , 
aut  tenuissima  juscula , et  eodem  tempo-  • 

re  aut  pueri  suctu,  aut  illo  mulieris  exhau- 

• • 

riantur  ubera  , et  si  haec  doleant , tepida 
lintea  applicentur ; lac  assiduis  et  diluen- 
tibus potionibus  reddatur  fluxum  , ejusque 
excretio  facilis.  Sed  si  periculum  inflam- 
mationis immineat , aul  supervenerit  in- 
flammatio , secetur  vena , et  lochiorum 
cursus  prudenter  ciendus  est.  Si  mastody- 
nia sit  suppurationis  symptoma  , admo- 
venda sunt  emollientia  cataplasmata  , quae 
maturationem  tumoris  sollicitent ; postea 
facta  incisione  emittatur  pus,  et  detersum 
vulnus  ad  cicatricem  ducatur  : si  cancri  , 
praemissis  eduicorantibus  , ut  sero  depu- 
rato lactis  , aut  lacte  asinino  ; si  tempus 
sit  aestivum,  ante  habitis  balneis  tepidis  % 

mineralibus  acidulis,  ad  chirurgicam  ope- 
rationem , dummodo  haec  fieri  possit , ve- 
niendum est , scilicet  dum  nulla  sit  febri- 
cula , tumor  costis  non  adhaereat,  et  dum 
corporis  habitus  fuerit  ad  meliorem  con- 
ditionem perductus.  Si  vero  Chirurgica  o- 
peratio  fieri  non  possit , quoniam  auxilia 
etiam  levissima  damno  sunt , studere  de- 
■ bemus  , ne  morbus  in  pejus  ruat  ; quare 
continuentur  edulcorantia , praesertim  se- 
rum lactis  depuratum  ; decoctiones  radi- 
cum graminis , aut  foliorum  cichorei  , ta- 
raxaci  , aut  carnis  pulli  , vituli,  ranarum, 
testudinum  ; usurpentur  etiam  quae  sym- 
ptomata sedant,  praesertim  lancinantes  do- 
lores ; et  ad  continendam  integumentorum 
inflammationem  caute  remedia  saturnina 
apponantur.  Si  mastodynia  sit  effectus  em- 
physematis , uberibus  adjiciantur  resolven- 
tia , ut  lintea  madida  decoctione  melilo- 
ti , aut  florum  chamomillae  , aut  sambu- 
ci ; et  in  usum  vocentur ; quae  menstrua 
arcessunt.  Si  mastodynia  consensualis  sit , 
ut  illa  in  adolescentibus  , submovendus  est 
attritus  super  partes  dolentes  ; fiant  balnea 

tepida ; et  ubi  dolor , et  tensio  mamma- 
rum augeatur  , unctiones , et  emplastra 
emollientia  adhibeantur.  Etiam  in  puellis 
expediunt  diluta  adianthi  capilli  veneris  , 
quae  plus  semel  sumi  possunt  in  die ; un- 
ctiones oleosae  , et  emplastra  emollientia  , 
et  fomentationes  et  balnea;  et  partibus  ve- 
rendis hirudinum  applicatio. 


GENUS 


DECIMUM  SEPTIMUM 


Cordis  dolor 


§.  1097.  Cordis  dolor  insolens  mor- 
bus est  , sed  aliquando  sub  observationem 
cadit.  A veteribus  appellabatur  cardiogmos, 
xapdiajfios.  Hoc  vero  nomen  duas  habet 
significationes , scilicet  dolorem  cordis  , et 
ventriculi.  Etenim  xapSido  est  verbum 
quod  significat  cordis  dolorem  sentio  , aut 
dolorem  ventriculi.  Verum  enim  vero  xap- 
dioo  , vel  xuLphoopiou  denotat  , dolorem 
ventriculi  sentio.  Sunt  inter  veteres  , qui 
cardiogmum  credebant  esse  cordis  motum 

ejus  palpitationi  similem,  et  ideo  ad  hanc 
illum  retulerunt.  Existimabat  Sauvages  car- 
diogmum  esse  effectum  auctae  molis  cor- 
dis et  vasorum  , aut  aneurysmatis , ut  ap- 
paret a definitione , quam  Tom.  II.  class. 
VII.  pag.  85.  ita  tradidit  Est  gravis  perti- 
naxque  molestia  in  praecordiis  cum  sensu 
ponderis , et  magnae  molis  pulsantis  a mi- 
nimo motu  increscens;  cordis  vasorumque 
vicinorum  moli  adauctae  , aut  aneurysmatis 
tribuenda.  S Alibert  cordis  dolorem  vocat 
cardialgiam.  Haec  vero  vox  equivoca  est ; 
nam  ab  antiquissimis  temporibus  /,ap<Jiukjia 
exprimit  dolorem  cordis  , sed  potius  ven- 
triculi dolorem  , in  primis  illum  orifi- 
cii sinistri  ventriculi  , qui  dolor  graece 
dicitur  odvvi]  rifi  xapDlas.  Quapropter  ut 
omnis  removeatur  confusio  , illa  gravis  et 
molesta  sensatio  cordis  sine  febre , appel- 
landa est  cordis  dolor.  Hic  autem  vel  est 
primarius  cum  caussae  morbosae  actio- 
nem exercent  in  cor  , et  cum  dolor  non 
est  assiduus  , sed  corripit  ad  intervalla  , 
nec  ullam  habet  regularitatem  , et  ordi- 
nem , ita  ut  extemplo  corripiat  , deinde 

fere  cesset  , aut  omnino  vanescat , sed  ite- 
rum exacerbetur.  Symptomaticus  frequeu- 
tior  est  , quia  cor  maximum  habet  con- 
sensum cum  omnibus  corporis  partibus. 
Ideo  cordis  dolor  non  est  infrequens  in  af- 
fectione hysterica  , et  hypochondriaca ; in 
arthritide;  in  asthmate.  Etiam  in  vitiis  cor- 
dis , et  vasorum  non  raro  hunc  dolorem 

t 

aegrotantes  patiuntur.  Traumaticus  oritur 
ab  ictibus  , a casibus , aliisque  externis 
violentiis. 

§.  1908.  Cordis  dolor  aliquando  non 
est  tam  sensibilis , sed  incommodus  ; ali- 
quando tam  vehemens , ut  producat  syn- 
copem.  Est  enim  tam  acutus , ut  videatur 
cor  mucrone  transfodi.  Ab  hoc  dolore  respi- 
ratio redditur  diflicillima , quae  etiam  ani- 
mae interclusionem  minitatur.  Incommoda 
ideo  est  supina  positio  in  lecto  , in  quo 
potius  sedent , et  incurvato  trunco  qui  hoc 
dolore  laborant.  Molestat  stimulus,  qui  ex- 
citat tussim;  saepe  palpitat  cor  ipsum,  et 
haec  palpitatio  nudis  oculis  sub  sinistra 
mamma  conspicitur  ; caput  dolet  ; erum- 
pit sudor.  Si  dolor  cordis  sit  symptomati- 
Tom.  IX.  P 

cus , non  desunt  ibbservanda  signa  prima- 
riorum morborum.  Si  enim  est  symptoma 
aneurysmatis  cordis  ipsius  , frequentiora 
sunt  animi  deliquia  ; pallet  facies , sed  re- 
dit in  ipsa  color  , saepe  circumscriptus  ; 
manat  sudor ; constans  est  pulsus  irregula- 
ritas. Sic  si  sit  symptoma  affectionis  hy- 
stericae , praecipua  hujus  symptomata  ob- 
servantur. 

§.  1909.  Irritatio  nervorum  qui  di- 
stribuuntur per  substantiam  cordis  est  caus- 
sa proxima  doloris  hujus  visceris.  Homines 
maturae  aetatis , robusti  , plethorici  , sen- 
sibiles , pathematibus  animi  obnoxii  fre- 
quentius hunc  dolorem  patiuntur.  Quae- 
dam enim  animi  affectiones  magnam  im- 
pressionem faciunt  in  cor,  quia  videntur  in 
ipso  corde  sedere  , ut  amor , animi  excel- 
sitas , misericordia  , generositas.  Frequen- 
tiores  vero  excitantes  caussae  sunt  etiam 
alia  animi  vehementia  pathemata,  ut  sunt 
terror  , timor  , iracundia  , tristitia  , infelix 
amor  ; assiduae  applicationes  curvamine  pe- 
ctoris peractae ; nisus  in  elevandis  ponde- 
ribus ; plethora ; venus  immodica , impe- 

tuosa , et  more  canum  exercita;  mastru- 
patio.  Dolor  cordis  est  non  raro  symptoma 
nervosarum  affectionum  , ut  hystericae , et 
hypochondriacae ; et  saepius  vitiorum  cor- 
dis et  vasorum  , ut  cum  cor  sit  consueto 
majus  , aut  flaccidum , ipsi  polypi  adhae- 
reant , qui  in  arterias  extenduntur  , val- 
vulae aortae  cartilagineae  et  osseae  , aneu- 
rysmata. Tandem  caussae  frequentiores  trau- 
maticae sunt  ictus , lapsus  , contusiones  , 
vulnera. 

§.  1910.  Cordis  dolor  est  plus  vel  mi- 
nus contumax , et  in  ejus  procedendi  mo- 
do nulla  est  regularitas.  Cum  est  nimis 
frequens , et  deinde  magis  pergat  , timen- 
dum est  ne  inflammetur  cor,  et  mox  mor- 
tifer exitus  sequatur.  Hujusmodi  in  inflam- 
mationem transitus  a signis  evidentibus 
praenosci  potest.  Pulsus  enim  est  febrilis, 
augetur  universalis  calor,  majus  est  respi- 
rationis negotium  , urget  magna  sitis.  Si 
haec  symptomata  ampliora  flant  , et  hisce 
alia  addantur,  de  inflammatione  cordis  non 
erit  duhitandum  , quae  periculosissima  est, 
ut  motus  illius  irregularis,  continua  et  val- 

de  molesta  et  sicca  tussis , lipothymiae , 
urina  flammea , pulsus  maxime  irregularis 
ostendunt.  Cum  dolor  cordis  crebro  corri- 
piat , saepe  palpitationi  adjungitur,  a qua 
vitia  illius  et  vasorum  gignuntur.  Cum  au- 
tem cordis  dolor  est  symptoma  allectio- 
num nervosarum  , non  tantum  injicit  ti- 
morem , quamvis  post  nimis  frequentes  in- 
sultus generari  possunt  illius  vitia,  ut  plu- 
ries in  mulieribus  hystericis  , et  in  homi- 
nibus hypochondriacis  observavi.  Alea  ve- 
ro plenus  est , si  a morbis  et  vasorum  na- 
scatur , ut  a polypis  et  ab  ingenti  cordis 
ipsius  mole,  a cohaesione  hujus  nobilissi- 
mi visceris  cum  diaphragmate  , etc.  Fune- 
reus omnino  est , qui  a cordis  ulcere  su- 
scitatur. Brevis  , et  adnotanda  est  observa- 
tio, quam  Epist.  XXV.  n.°  17.  ita  refert 
Morgagni  jr!  Praefectus  arcis  Urbani  crebro 
ad  regionem  cordis  dolore  , et  hunc  con- 
sequente syncope  corripiebatur.  Caute  Mal- 
pighio  , diligenterque  curatus  , videri  po- 
terat convaluisse  , cum  denique  febre  acu- 
ta prehensus  , confectusque  est.  In  corde 
et  polypi  , et  ulcus  reperta  sunt.  s 

§.  1911.  Ad  cordis  dolorem  plura  es* 
se  possunt  remedia.  Etenim  si  oriatur  a 
plethora  , et  a retentis  exinanitionibus  san- 
guineis pernecessariae  sunt  sanguinis  mis- 
siones generales  et  locales , et  sollicita  ab 
omnibus  rebus  incitantibus  fuga:  si  ab  im- 
modica nervorum  sensibilitate  , in  primis 
juvant  consentaneae  corporis  exercitatio- 
nes , rusticatio  , itinera  , balneorum  usus  : 
si  ab  abusu  veneris,  et  mastrupatione,  haec 
teterrima  , et  improbissima  vitia  fugienda 
sunt  , deinde  adhibenda  quae  restaurant 
vires  , praesertim  lac  : si  ab  animi  pathe- 
matibus , haec  fugienda , et  rationis  impe- 
rio subjicienda,  et  evitandum  quidquid  il- 
la potest  commovere.  Si  cordis  dolor  sit 
symptomaticus,  diligenter  naturam  prima- 
rii morbi  inspicere  debemus.  Generatim  sub 
dolore  cordis , nutriendus  est  aeger  alimen- 
tis quae  facile  concoqui  possunt  ; exigua 
semper  sit  corporis  exercitatio ; caute  fu- 
giatur quod  eundem  dolorem  potest  iterum 
suscitare.  Aestivo  tempore  balnea  subfrigi- 
da  interdum  conferunt.  Asseverat  Alibert 
felici  cum  successu  haec  balnea  in  sequa- 
na  praescripsisse. 

GfllDi  D1CIMUMOCTATIIM 

Palpitatio  cordis 


$.  1912.  X alpitatio  est  cordis  mo- 
tus vehemens  , irregularis  , molestus , qui 
manu  saepe  percipitur , subinde  ipse  ocu- 
lis cernitur.  In  statu  sano  regularis  est  cor- 
dis actio,  ejusque  pulsationes  inter  quin- 
tae et  sextae  costae  sinistrae  cartilagines 
sensibiles  sunt.  In  hoc  statu  contractiones 
auricularum  eodem  tempore  fiunt,  et  di- 
latationem ventriculorum  provocant , qui 
contrahuntur  dum  auriculae  propter  novi 
sanguinis  aflfluxum  dilatantur.  Sed  quia  cor 
est  viscus  maxime  sensile , irritabile , mo- 
bile , ejus  actio  nullo  negotio  perturbatur. 
Haec  tanta  cordis  sensibilitas  manat  a ner- 
vis , qui  a ganglio  cardiaco  , ab  illo  re- 
gionis cervicalis,  a magno  sympathico  pro- 
veniunt ; sed  quis  est  ex  istis  nervis , ex 
quo  hujusmodi  sensibilitas  proficiscitur  ? 
Cordis  autem  insita  vis  seu  irritabilitas  a 
fibris  muscularibus  enascitur,  cujus  ope 

illius  motus  perseverat , etsi  cum  nervis 
auferatur  communicatio.  Ob  hanc  nimiam 
sensibilitatem  et  irritabilitatem  actione  mor- 
bosarum caussarum  motus  cordis  turbatur, 
et  consequitur  hujus  palpitatio.  Quoniam 
vero  haec  palpitatio  habet  diversam  origi- 
nem , gravitatem , et  ordinem , in  prima- 
riam , symptomaticam  , et  secundariam;  in 
levem  , aut  gravem  ; continuam  , inter- 
mittentem, recurrentem  tribuitur.  Sed  an- 
teaquam  de  palpitatione  loquamur  , ani- 
madvertendum est , quod  agitatur  quaestio, 
an  tremor  cordis  ad  palpitationem  perti- 
neat. Quin  plures  , variasque  auctorum  o- 
piniones  exponamus , mihi  videtur  tremor 
esse  frequens  contractio  cordis  cui  si  re- 
spondet pulsus,  non  est  nisi  frequens  san- 
guinis circulatio ; sed  si  cum  tremore  de- 
prehendatur pulsus  irregularitas  , tum  tre- 
mor ad  palpitationem  referri  potest  , in 
qua  pulsus  ut  plurimum  irregularis  est. 

$.  1913.  Dum  manifestatur  palpitatio 
cordis  , aut  paullo  ante  , respiratio  fit  ce- 
ler , et  anxia;  molestat  praecordiorum  an- 
xietas ; caput,  et  sensus  obnubilantur.  Ta- 

ctu  deprehenditur  palpitatio  cordis , dum 
scilicet  sinistrae  mamillae  applicetur  ma- 
nus , et  aliquando  oculis  et  auribus  ; pul- 
sus plerumque  irregularis  , intermittens  , 
debilis  , obscurus  , lentus  , interdum  du- 
rus ; saepe  pulsant  carotides  ; oscillant  ju- 
gulares ; caput  dolet ; tinniunt  aures ; ad 
cordis  regionem  vexat  dolor  ; debilis  eva- 
dit vox ; depravatur  appetitus  ; somnus 
horribilibus  insomniis  interruptus  ; lingua 
albo  mucco  obducta ; urina  modo  decolor, 
modo  colorata  et  pauca ; virium  languor. 
Si  palpitatio  adaugetur  , vehementius  pul- 
sant carotides  , et  in  hac  majore  palpita- 
tione aut  alia  comparent  symptomata,  aut 
quae  jam  sunt , graviora  fiunt , ut  aurium 
tinnitus  ; cephalalgia  ; vertigines  ; somni 
quies  magis  horribilibus  visis  abrupta;  ani- 
mi deliquia  sudor  potissimum  faciei  , et 
pectoris  ; extremorum  algor  ; dolor  ali- 
quando in  regione  epigastrica , ubi  etiam 
pulsatio  est  observanda  ; erumpunt  flatus, 
qui  etiam  edunt  borborygmos;  semper  au- 
getur respirationis  difficultas.  Post  palpita- 
tionis paroxysmum  remanet  virium  deje- 

ctio  , quae  major  fit,  si  illius  aggressiones 
frequentiores  evadunt.  In  cursu  podagrae , 
chlorosis  , affectionis  hystericae  , et  hypo- 
chondriacae palpitatio  cordis  symptomatica 
frequens  est  , et  immiscetur  aliis  sympto- 
matibus quae  primarii  morbi  propria  sunt. 
Puellae  chloroticae  , graciles  , debiles , la- 
xae, primis  amoris  stimulis  percitae , dys- 
pnoicae , si  solito  celerius  ambulent , aut 
scalam  ascendant,  etiam  si  leviter  movean- 
tur , palpitationem  patiuntur. 

§.  1914.  Vehemens  cordis  ventriculo- 
rum systole  , quae  arteriarum  pulsationi- 
bus respondeat  est  caussa  palpitationis  pro- 
xima. Haec  rapida  systole  aut  ab  actione 
alicujus  stimuli  excitatur , aut  ab  immi- 
nutione illorum  renixuum , quos  superare 
debet  cor  , eadem  hujus  manente  contra- 
ctili  vi.  Caussae  praedisponentes  sunt  in- 
fantiae et  adolescentiae  aetas  ; sexus  foe- 
mineus  , quia  mulieres  saepius  palpitatio- 
ne laborant;  temperamentum  sanguineum; 
magna  nervorum  sensibilitas  ; hyemale , et 
vernale  tempus.  Caussae  excitantes  sunt 
plethora  , quae  cognoscitur  a juvenili  ae- 

tate , retentis  consuetis  fluxibus  sanguinis, 
pulsibus  fortibus , et  magnis  , facie  rubra, 
dolore  capitis , gravitate  corporis  cum  ali- 
qua fiat  exercitatio , vertigine  si  inclinetur 
corpus  , angustia  ab  assumpto  cibo  ; animi 
pathemata , praesertim  ira  , gaudium , ter- 
ror , amor  , moeror  ; vita  iners  ; abusus 
veneris  , et  liquorum  spirituosorum  ; im- 
modicae jacturae  sanguinis ; haemorrhagiae 
solitae  repressae ; venena  narcotica,  ut  co- 
nium maculatum  , hyoscyamus;  ingens  cor- 
poris debilitas  et  sensibilitas,  quod  cognosci- 
tur a temperamento  debili,  a nervosis  mor- 
bis, ab  animi  pathematibus  deprimentibus, 
a pulsu  debili,  contracto,  frequenti,  exinani- 
tionibus praegressis , extremitatum  frigore; 
violentae  corporis  exercitationes , ut  vehe- 
mentes ambulationes , et  cursus,  cum  cor 
laterali  et  inferiore  facie  stet  super  diaphra- 
gma , cujus  sequitur  motus , proindeque 
perturbatur  circulatio  , illudque  palpitat. 
Symptomatica  autem  palpitatio  saepe  na- 
scitur ab  aneurysmate,  et  a polypis  cordis 
et  aortae  , aliisque  vitiis  ; ab  hydrothora- 
ce  ; prava  pectoris  structura  , et  spinae 

dorsi ; lue  venerea  ; affectione  hysterica  , 
et  hypochondriaca  ; chlorosi  ; vermibus  ; 
sordibus  gastricis ; scorbuto  ; spasmo  dia- 
phragmatis , maxime  ejus  processuum  sive 
appendicum  , cum  sub  istarum  convulsio- 
nibus constringi  possit  magna  arteria,  quae 
inter  ipsas  descendit ; suppressio  menstruo- 
rum , et  haemorrhagiae  nasalis,  et  haemor- 
rhoidalis  ; retrocessione  podagrae,  herpetis, 
scabiei  , aliarumque  impetiginum  ; invete- 
ratis ulceribus  exsiccatis ; dissipatione  oe- 
dematum , praesertim  pedum.  Non  raro 
cordis  palpitatio  proficiscitur  a morbosa  con- 
ditione cerebri  , et  spinalis  medullae  , a 
qua  cor  et  arteriae  expedite  perturbantur. 
Spinalis  medulla  admodum  patitur  a pra- 
va vertebrarum  conformatione  ; intempe- 
ranti coitu  ; mastrupatione  ; et  nimia  se- 
minis jactura.  Viscera  etiam  tam  pectoris 
quam  abdominis  dum  aliquo  morbo  af- 
ficiuntur , possunt  cordis  arteriarumque 
motus  abnormes  excitare , ut  sunt  ingen- 
tes pulmonum  congestiones , ex  quibus  de- 
primitur diaphragma  ; obstructiones  hepa- 
tis , lienis  , pancreatis  ; flatus  , qui  nimis 

distendunt  ventriculum  ; quod  diligenter 
observandum  est  , ne  adesse  aneurysmata 
judicemus , ubi  non  sunt. 

§.  1915.  Palpitatio  cordis  est  animo 
oculisque  respicienda.  Quamvis  enim  ab 
organico  vitio  non  nascatur , in  hoc  potest 
converti.  Aliquando  a levissimis  vel  fuga- 
cibus caussis  affertur,  ut  a nimia  quanti- 
tate sanguinis  vel  ab  aliquo  animi  pathe- 
mate  ; sed  ut  plurimum  caussae  graviores 
sunt , ideoque  ejus  exitus  luctuosus , si- 
quidem in  asthma,  pectoris  hydropem , hae- 
moptysin,  phthisin  , et  improvisam  mortem 
potest  commutari.  Timenda  semper  magis 
est  illa  palpitatio  , quae  non  solum*  gigni- 
tur a gravissimis  caussis , sed  etiam  saepe 
saepius  aggreditur.  Frequentia  enim  aggres- 
sionum ventriculorum  cordis  et  vasorum 
dilatatio  producitur.  A praepostera  etiam 
curatione  lugubris  consequitur  ejus  finis  , 
ut  pluries  observavimus.  Quaedam  hyste- 
rica mulier  laborabat  interdum  palpitatio- 
ne cordis  , quae  fugax  erat ; idque  prae- 
sertim eveniebat  , si  in  familia  aliqua  es- 
set perturbatio  , aut  de  rebus  molestis  et 

injucundis  loqueretur.  Optime  a medico  , 
feliciterque  anthystericis,  et  sedantibus  cu- 
rabatur. Verum  Terno  tempore  cum  rusti- 
caretur , eadem  palpitatione  deprehensa  , 
consilio  alterius  accersiti  medici  praepara- 
ta adhibuit  martialia,  quamvis  ab  his  ma- 
le affici  asseveraret.  Posthac  frequentior  et 
gravior  facta  palpitatio  , in  evidens  tan- 
dem cordis  et  vasorum  vitium  conversa  , 
vitam  interemit.  Sic  symptomatica  palpita- 
tio esse  potest  majoris  vel  minoris  discri- 
minis. Generatim  non  est  tam  timenda  in 
affectionibus  convulsivis ; sed  in  acutis 
morbis  funereum  sistit  symptoma  , ut  in 
pleurilide  , vel  peripneumonia.  Animad- 
vertendum vero  est  , quod  in  acutis  mor- 
bis est  interdum  signum  proximae  criseos; 
et  in  adolescentibus  plethoricis , et  robu- 
stis haemorrhagiam  nasalem , et  juvenibus 
debilibus,  et  macilentibus  haemoptysin  por- 
tendit. Palpitatio  secundaria  esse  potest  sa- 
nabilis ut  illa  quae  venit  a retropulsa  po- 
dagra , vel  materia  herpetica  , vel  scabio- 
sa , si  prompte  adhibeantur  remedia  , et 
ad  propriam  sedem  advocentur  morbi;  aut 

lethalis,  ut  illa  quae  ab  inopina  et  ingen- 
ti metastasi  ad  pectus  producitur.  Inter- 
dum natura  ipsa  expellit  morbosas  retro- 
pulsas  materias  , vel  per  haemorrhagias  , 
vel  per  alvi  fluxum , vel  per  sudores , vel 
per  febres , quae  clara  utilitate  excitantur. 
Seetione  cadaverum  modo  inveniuntur  vi- 
tia cordis  et  vasorum;  modo  nullum  adest 
vitium  ; modo  diversorum  morborum  ve- 
stigia conspiciuntur  in  pulmonibus  , dia- 
phragmate , ventriculo  , intestinis , pan- 
create , hepate , liene  ; modo  latent  cal- 
culi in  ventriculis  cordis  ; modo  in  auri- 
culis , et  ventriculis  hujus  visceris  polypi; 
modo  ingentes  obstructiones  in  visceribus, 
et  in  pulmonibus  insignis  humorum  con- 
gestio. 

§.  4916.  Curatio  palpitationis  cordis 
sit  sollers  , et  caussarum  pedissequa.  Qua- 
mobrem  si  ejus  origo  sit  nimia  sanguinis 
quantitas  , curanda  cito  est  venae  sectioni- 
bus , et  Fncipiendum  est  a venis  brachii 
sinistri , vel  sinistri  pedis ; deinde  oppor- 
tuna est  hirudinum  applicatio  vel  cranio, 
vel  parti  sinistrae  thoracis  , vel  vasis  hae- 

morrhoidalibus  , praesertim  si  inter  caus- 
sas sit  haemorrhoidum  suppressio.  Utilis 
est  etiam  admotio  cucurbitularum  scarifi- 
cantium , maxime  inter  scapulas.  Praeterea 
juvat  cremor  tartari ; potiones  cum  nitro ; 
balnea  tepida  pedum  ; corporis  et  animi 
quies  ; victus  tenuis.  Si  vero  nascatur  ab 
infirmitate  corporis , tota  curatio  contine- 
tur tonicis , et  nutriente  victu ; idcirco 
convenit  infusum  corticis  peruviani;  prae- 
parationes martiales  ; modicum  vinum;  ali- 
qua corporis  exercitatio  ut  ambulatio,  equi- 
tatio , brevia  itinera ; rusticatio  ubi  salu- 
bris est  aer  ; animi  non  interrupta  quies. 
Si  palpitatio  cordis  proveniat  a nimia  sen- 
sibili ta  te  interdum  ab  emissione  sangui- 
nis incipienda  est  curatio  , praesertim  si 
temperamenta  ad  plethoricum  accedant ; 
interdum  maxime  nocua  est , ubi  scilicet 
vires  maxime  languent.  Inquit  Burserius 
Vol.  VU.  instit.  Med.  §•  CCXLIX.  pag.  261 . 
— Uno  fere  omnium  ore  sanguinis  missio 
ad  palpitationem  curandam  commendari  so- 
let , et  quidem  ea  saepe  necessaria  est  pal- 
pitatione laborantibus.  Verum  ubi  vires 

languent , aut  hydropis  metus  est  , aut 
haemorrhagia  , evacuationibusque  vasa  con- 
ciderunt , noxia  jure  habenda  est.  z?  Si 
dum  nimia  est  sensibilitas , existat  pletho- 
ra  , aetas  sit  juvenilis  , corpus  satis  robu- 
stum , supprimantur  consueti  sanguinis 
fluxus  ; si  concurrant  etiam  quaedam  pa  - 
themata  ut  terror  est  ; si  non  desint  quae- 
dam symptomata  , ut  dolor  ad  regionem 
cordis  , anxia  respiratio  , durities  pulsus  , 
nullo  modo  venae  sectio  negligenda  est  : 
sed  si  cum  nimia  sensibilitate  ingens,  est 
corporis  debilitas , expediunt  potius  robo- 
rantia et  cardiaca;  praesertim  cortex  pe- 
ruvianus , et  raartialia : si  vero  cum  tanta 
sensibilitate  nec  nimius  vigor  est  , nec  ni- 
mia debilitas , usurpentur  quae  abnormes 
cordis  motus  placant  , ut  extractum  hyo- 
scyami ; emulsio  ex  seminibus  hyoscyami 
nigri , et  amygdalis  parata  cum  nitro  ; vel 
aliquod  granum  foliorum  digitalis  purpu- 
reae ; vel  aqua  pruni  laurocerasi  , vel  illa 
amygdalarum  amararum  cohobata  ad  ali- 
quot guttas.  Distinguendum  vero  est  cum 
palpitatio  proficiscatur  ab  irritatione  quae 

praevaleat  aut  in  arteriarum  aut  in  vena- 
rum systemate.  In  primo  casu  omnes  lau- 
dant folia  digitalis  purpureae,  quorum  pul- 
vis datur  ad  exiguam  dosim  , aut  ex  illis 
fit  infusum  leve ; elixir  acidam  Halleri  , 
scilicet  datur  hujus  scrupulus  in  libra  a- 
quae  fontis  cum  aliquo  syrupo ; purum 
alumen , scilicet  hujus  porrigitur  dimidia 
drachma  in  libra  aquae  fontis  cum  uncia 
alicujus  syrupi.  Omnibus  vero  remediis 
digitalis  purpurea  praeferenda  mihi  vide- 
detur : in  altero  casu  celebratur  etiam  di- 
gitalis purpurea  ; acida  vegetabilia  , prae- 
sertim succus  citri  ; et  quae  alvum  levi- 
ter promovent.  Si  autem  palpitatio  cordis 
sit  symptoma  affectionum  convulsivarum , 
praesertim  hystericae  et  hypochondriacae  , 
juvant  antispasmodica  , et  ubi  non  sit  ple- 
thora  , liquor  anodynus  mineralis  , tinctu- 
ra castorei  , castoreum  ipsum , spiritus  C. 
C.  succinatus  , ete;  et  ubi  sit  aliqua  ple- 
thora  jure  a practicis  pulvis  antispasmodi- 
cus  ruber  Stahlii  commendatur  : si  affe- 
ctionum gastricarum  , et  verminosarum  , 
prius  conveniunt  eccoprotica , et  anthel- 
Tom.  IX.  Q 

minthica , deinde  , si  ventriculi  intestino- 
rum adsit  debilitas  , roborantia:  si  obstru- 
ctionum viscerum  abdominalium,  in  usum 
veniant  deobstruentia,  ut  sunt  aquae  mine- 
rales salinae ; extracta  furnariae  officinalis, 
tritici  repentis ; leontodontis  taraxaci  ; sa- 
lia media  , ut  tartras  potassae  , et  sodae, 
sulphas  sodae , et  magnesiae.  Inquit  Jos. 
Franch  nil  posse  pilulis  Saifferti  aequipa- 
rari , quae  ita  componuntur.  Rec.  extracti 
gentianae  unciam  semis , fellis  taurini  dra- 
chmas tres  , scammonii  drachmas  duas  ; 
misce  et  divide  in  pilulas  162.  Gap.  ma- 
ne jejuno  ventriculo , vel  ante  prandium 
quatuor  ad  octo.  Hisce  pilulis  adjunxit  lau- 
datus Franch  drachmam  foliorum  digitalis 
purpureae ; et  ad  confirmandum  quantum 
haec  formula  in  obstructiones  viscerum 
polleat  , historiam  felicissimae  curationis 
addit.  Si  palpitatio  cordis  secundaria  ve- 
niat a retropulsis  impetiginibus  , hae  ad 
cutem  sunt  revocandae , et  humorum  vi- 
tia corrigenda , ideoque  dulcificantia  et  dia- 
phoretica conferunt,  ut  decoctiones  sarsae 
parillae  ; jura  carnis  vituli  , viperarum , 

ranarum;  balnea:  si  ab  exsiccatione  exter- 
norum , et  inveteratorum  ulcerum , haec 
sunt  reproducenda.  Quaecumque  autem  sit 
palpitationis  caussa , evitanda  est  ciborum 
repletio , qui  leves  sint , et  facile  conco- 
quantur ; a meraco  vino  declinandum  est, 
quod  si  adhibeatur,  multa  aqua  diluatur; 
coena  sit  brevis ; levis  motus  , et  placida 
corporis  exercitatio;  fugiantur  acria  studia, 
et  diuturnae  lucubrationes , etiam  venus  , 
ut  et  vehementium  animi  pathematum 
aggressio. 

« . 

GENUS  DEC1MDMNOMD» 

Animi  deliquium 

§.  1917.  Habetur  cor  ut  circulatio- 
nis sanguinis  centrum  , quamvis  hujusce 
circulationis  primarium  potius  sit  impul- 
sionis organon.  Pulmones  enim  , si  specte- 
tur eorum  adnotabilis  functio , majore  ju- 
re hunc  titulum  mereri  videntur.  In  statu 
salutis  dilatationes  et  contractiones  cordis, 

Q* 

maxime  quoad  numerum,  propter  aetatem, 
temperamentum  , statum  vel  motum  vel 
quietis  , aliasque  res  circumstantes  variant. 
In  statu  vero  morboso  non  solum  diversus 
est  numerus  , sed  etiam  multiplex  est  ho- 
rum motuum  perturbatio  , ad  quam  pro- 
ducendam multae  conveniunt  caussae  , in- 
ter quas  est  nervorum  morbosa  conditio. 
Hujus  enim  caussa  vel  cordis  motus  lan- 
guent, vel  sistunt,  vel  vebementiores  fiunt. 
Nobis  vero  agendum  modo  est  de  animi 
deliquio. 

§.  1918.  Animi  deliquium  est  impro- 
visus defectus  virium  , pallor,  frigus,  im- 
minutio et  "cessatio  pulsationum  arteria- 
rum. Animi  deliquium  offert  varios  gra- 
dus, ad  quos  praefiniendos  non  conveniunt 
auctores.  Ab  antiquis  nosologis  gradus  ma- 
ximus credebatur  syncope , dum  a recen- 
tioribus  creditur  aspliyxia  , quae  etiam 
mors  apparens  appellatur.  Burserius  , qui 
veteres  sequutus  est  , tres  animi  deli- 
quii gradus  admittebat , asphyxiam  exclu- 
dens. Primus  dicitur  eclysis,  etlvotc  , sci- 
licet virium  exsolutio  ; alter  lipothymia  , 

XqivoSvula  y quae  etiam  est  virium  exso- 
lutio, sed  gravior;  tertius  syncope,  avynoTvyjy 
quae  est  omnium  gravissima  , et  praeceps 
virium  exsolutio  cum  defectione  pulsus  ,• 
et  sensus  motusque  privatione.  Nulla  ve- 
ro ratio  est  cur  ab  animi  deliquiis  ejicia- 
tur asphyxia  , cum  nomen  ipsum  indicat 
quid  ipsa  sit,  et  potius  ut  major  gradus 
habenda.  Nos  igitur  etiam  tres  gradus  po- 
nimus deliquii  , sed  cum  inter  eclysin  et 
lipothymiam  levissima  sit  differentia , in 
primo  gradu  lipothymiam  , in  altero  syn- 
copem , in  tertio  asphyxiam  collocabimus. 
A primo  gradu  incipiamus. 

§.  1919.  Ipsa  lipothyiniae  vox,  quam 

verbum  Xbl7to  linquo , et  nomen  Svuoq 

* 

aniinus  componunt,  animi  deliquium  osten- 
dit. Lipothymia  est  brevis  , et  subitanea 
virium  dejectio  , manente  pulsu  , et  co- 
gnoscendi facultate.  A nonnullis  signis  pro- 
dromis annunciatur  , quae  sunt  gravitas 
capitis  ; vertigines  ; oculorum  obscuritas , 
qui  etiam  amittunt  naturalem  splendorem; 
aurium  sonitus  ; pulsus  exiguus ; praecor- 
diorum anxietas.  Si  haec  symptomata  au- 

geantur  , et  superveniat  pallor  vultus ; su- 
dor frontis,  et  colli ; deficiant  vires  ; tar- 
da sit  respiratio;  pulsus  languescens  ; lipo- 
thymia  constituitur.  Haec  autem  est  prima- 
ria , vel  symptomatica  , vel  secundaria. 

§.  1920.  Transactis  credebatur  tempo- 
ribus caussa  lipothymiae  proxima  esse  de- 
fectus fluidi  nervei , quod  incitat  et  mo- 
vet cor.  Quin  vero  cogitemus  quae  sit  mo- 
tuum cordis  caussa  , illa  lipothymiae  est 
languidus  hujusce  visceris  , et  sanguinis 
motus.  Infirmae  , molles , sensibiliores  mu- 
lieres , aliis  obnoxiae  nervosis  affectibus 
sunt  magis  ad  lipothymiam  declives.  Caus- 
sae vero  quae  haec  excitant , sunt  odores 
acuti  , molesti,  insuaves  ; missiones  san- 
guinis praeter  modum  abundantes  ; pletho- 
ra  tam  vera  , quam  apparens  ; impensae 
detractiones  ; animus  ab  aliquo  objecto  a- 
versus  ; improvisum  , vehemens,  et  mole- 
stum pathema  ; objectum  nauseosum,  hor- 
ribile. Lipothymia  symptomatica  nascitur 
saepe  ab  affectione  hysterica  et  hypochon- 
driaca ; gastrica , et  verminosa  ; a vitiis 
cordis  , et  vasorum ; ab  hydrope  pericar- 

dii.  Secundaria  ut  plurimum  supervenit  e- 
xanthematum , et  impetiginum  retrocessioni. 

§.  1921.  Caussae  et  symptomata  mor- 
bi momentum  renuntiant.  Sed  caussa  non 
semper  manifesta  est , et  lipothymia  fre- 
quens. Hoc  in  casu  in  mentem  veniat , 
quod  scripsit  Hippocr.  Sect.  II.  aphor.  41. 

Qui  saepe  et  vehementer  absque  mani- 
festa caussa  animo  linquuntur , ex  impro- 
viso moriuntur.  ;=J  Conjicere  enim  possu- 
mus aliquod  cordis  , vel  vasorum  vitium 
abscondi , unde  sanguinis  cursus  praepe- 
ditur. Etiam  periculosa  est  lipothymia,  si 
nimios  fluxus  et  exinanitiones  consequatur, 
ut  ipse  inquit  Hippocr.  Sect.  V.  aphor. 
56.  7Z  Si  fluxui  muliebri  convulsio  et  ani- 
mi deliquium  superveniat  malum.  zl  Pes- 
sima vero  est  quae  contingit  cum  secessu 
atrabilari  nigro  ; nihilominus  non  est  le- 
thalis,  si  in  visceribus  nulla  sit  laesio.  Ad- 
modum etiam  timere  debemus  , si  dum 
redit  lipothymia  , symptomata  fiant  gra- 
viora, et  illa  ad  gradum  syncopes  accedat. 
Ut  sperandum  est,  si  lipothymia  sit  bre- 
vis , ej usque  sint  levia  symptomata,  nem- 

pe  cito  redeat  in  facie  naturalis  color  ; in 
toto  corpore  calor ; pulsus  qualis  erat;  sic 
trepidandum  , si  pulsus  remaneat  exiguus; 
facies  livida ; extrema  frigida.  Lipothymia 
symptomatica  , quae  affectionem  hysteri- 
cam , hypochondriacam  comitatur  pericu- 
losa non  est  , contra  quae  a febribus  con- 
tinuis , et  intermittentibus  malignis  ; ah 
exanthematibus  etiam  malignis  ; a vitiis 
cordis  et  vasorum  ; ut  et  illa  secundaria 
ah  exanthematum  et  impetiginum  retroces- 
sione producitur. 

§.  1922.  Curatio  lipothymiae  alia  est 
dum  ea  corripit , alia  post  ejus  paroxy- 
smum. Etenim  in  ejus  aggressione  motus 
cordis  et  sanguinis  incitandus  est  ; post 
hanc  vero  sedulo  depellantur  morbi  caus- 
sae  , et  instituendum  vitae  regimen.  Con- 
festim  igitur  frigida  % aut  frigida  cum  ace- 
to aspergatur  facies  , ut  venarum  contra- 
ctione , sanguinis  circulus  motusque  cor- 
dis sollicitetur  ; et  ad  excitandos  nervos , 
irritabilitatemque  cordis  admoveantur  na- 
ribus acetum  et  volatilia  ; et  etiam  ali- 
quantulum vini  generosi  , vel  aquae  cin- 

namomi  dari  potest.  Deinde , extra  scili- 
cet paroxysmum , exhibeantur  illa  reme- 
dia , aut  adhibeatur  illa  methodus , quae 
abigere  potest  caussas.  Item  si  lipo thymia 
sit  symptomatica  , Tei  secundaria  varia  es- 
se possunt  auxilia,  secundum  naturam  pri- 
marii morbi  , ut  in  affectione  hysterica  et 
hypochondriaca  antispasmodica ; purgantia, 
et  anthelminthica  in  affectionibus  gastricis, 
et  verminosis  ; revellentia  in  illis  cerebri; 
etc.  Sed  descendamus  ad  syncopem. 

J.  1923.  Syncope  est  vox  quae  pro- 
venit a verbo  avvnoxro  , concido  , prae- 
cipitem , virium  lapsum  significans.  Idcir- 
co definitur  syncope  subita  vitae  per  ali- 
quod tempus  suspensio.  Sub  hac  enim  aut 
valde  imminuitur,  aut  consistit  motus  cor- 
dis , unde  subito  pallor ; totius  corporis 
frigus;  sudor  frigidus  , qui  dicitur  syncopti- 
cus  ; privatio  sensus  , et  motus  observan- 
tur. Ergo  syncope  est  animi  deliquium  li- 
pothymia  gravius  et  periculosius.  Quamvis 
vero  syncope  sit  praeceps  virium  lapsus  , 
tamen  non  semper  extemplo  corripit  , sed 
sensim,  et  ideo  aliquando  etiam  in  synco- 

pe  non  desunt  signa  prodroma , ut  lan- 
guor ; laxitas  musculorum ; capitis  gravi- 
tas ; praecordiorum  anxietas  ; vertigines  ; 
sonus  aurium ; caligo  ante  oculos ; oscita- 
tiones ; nausea , et  vomitus  ; tremor ; po- 
stea syncope.  Cum  vero  protinus  corripiat, 
desunt  prodroma , continuoque  comparent 
signa  illius  propria  , ut  rapidus  virium  la- 
psus ; pulsus  minimus  , aut  nullus ; respi- 
ratio obscura ; pallor  ; livor  faciei ; totius 
corporis  frigus;  sudor  frigidus,  maxime  cir- 
ca collum  , et  pectus  ; involuntaria  deje- 
ctio ; nullus  oris  motus  ; oculi  semiaper- 
ti , excavati  ; aeger  nec  videt , nec  au- 
dit , nec  loquitur ; tempora  collabuntur  ; 
articulationes  flexibiles  ; interdum  mem- 
bra inaequaliter  a spasmis  distenduntur.  Ve- 
rum post  aliquod  tempus  quaedam  vitae 
signa  recluduntur  , nempe  arteriae  iterum 
languide  pulsant  ; calor  redit ; oculi  vi- 
dent ; aures  audiunt  ; vultus  naturalem 
colorem  adipiscitur.  Subinde  post  synco- 
pem  sequitur  vomitus  , diarrhoea  , sensus 
debilitatis  , palpitatio  cordis. 

§.  4924.  Caussa  proxima  syncopes  est 
defectus  motus  cordis  , unde  non  am- 
plius percipitur  pulsus,  ad  eam  parati  sunt 
debiles  ; sensibiles;  extenuati  vel  a morbis, 
vel  a jejuniis  ; plethorici , in  quibus  san- 
guis magno  impetu  fertur  ad  cor.  Quae 
primariam  sincopem  excitant  sunt  pletho- 
ra  , animi  perturbationes , antipathiae,  ve- 
nena , putridae  exhalationes  , odores  , vo- 
luptates. Creduntur  a practicis  esse  synco- 
pes voluptuosae.  Hae  enim  contingunt  in 
mulieribus  sensibilioribus  , quae  venereo 
complexu  , propter  magnam  quam  expe- 
riuntur voluptatem,  in  syncopem  delabun- 
tur.  Symptomatica  syncope  producitur  a 
pluribus  morbis , a quibus  etiam  recipit 
nomen , ut  syncope  dicitur  febrilis,  si  pro- 
ficiscatur a febribus  sive  continuis  sive  in- 
termittentibus ; hysterica  ab  affectione  hy- 
sterica ; scorbutica  , a scorbuto ; arthritica 
a podagra  ; aneurysmatica  a dilatatione  cor- 
dis et  vasorum  ; etc.  Si  vero  syncope  sit 
secundaria  vel  oritur  a retrocessione  exan- 
thematum , aut  impetiginum , ut  variola- 
rum  , morbillorum  , herpetum  , scabiei  ; 

yel  ab  aliqua  metastasi , ut  si  exsiccentur 
inveterata  ulcera  , fonticuli  , fistulae;  etc. 
Cognoscuntur  hujusmodi  syncopes  sympto- 
maticae , aut  secundariae  a signis  prima- 
riorum morborum.  Si  dolores  vehementes 
sedeant  in  partibus  sensibilioribus  , ut  in- 
testina sunt , non  raro  excitantur  synco- 
pes. Hae  frequentes  sunt  in  acutis  febribus 
tam  in  initio  , quam  in  earum  vigore,  ut 
in  paroxysmo  febrium  perniciosarum.  In 
affectione  hysterica,  et  hypochondriaca  tan- 
ta est  nervorum  sensibilitas  , ut  interdum  a 
caussis  etiam  levissimis  , ut  ab  animi  per- 
turbatione, ab  odore,  a repentino  rumore 
suscitetur  syncope.  In  cordis  aneurysmate 
est  oppressio  pectoris  ; palpitationes  illius; 
pulsus  irregularis;  sensus  ponderis  in  ipsius 
cordis  regione  ; syncope  , interdum  non 
infrequens.  In  concretionibus  cordis  poly- 
posis est  in  ipsa  cordis  regione  oppressio; 
multa  est  anxietas  ; pulsus  inaequales;  pal- 
pitationes continuae , quae  saepe  sunt  po- 
tius succussiones  ; syncope.  In  apostemati- 
bus viscerum  non  solum  contingunt  syn- 
copes , cum  rumpuntur , sed  etiam  cum 

lalent  in  ipsis  visceribus.  Frequentes  etiam 
sunt  syncopes  in  scorbuto  , qui  ad  ulti- 
mam pervenerit  periodum.  In  vetusta  po- 
dagra etiam  non  rarae  syncopes  sunt. 

§.  1925.  In  syncope  primaria  occur- 
runt saepe  signa,  quae  indicant  morbi  caus- 
sam. Etenim  si  caussa  sit  tanta  copia  san- 
guinis ut  quasi  cor  suffocet,  niiuia  est  pul- 
suum varietas,  qui  modo  sunt  depressi,  mo- 
do obscuri , modo  frequentes  , modo  rari, 
modo  regulares  , modo  irregulares ; ante 
syncopem  faciei  color  est  rubro-lividus;  et 
ubi  sanguinis  missio  instituatur,  pulsus  re- 
dit regularitas  , et  color  naturalis  faciei,  et 
aeger  melius  se  habet.  Si  caussa  sint  ver- 
mes , non  horum  signa  deficiunt.  Sic  di- 
cendum est , si  syncope  producatur  a ve- 
nenis , ab  animi  pathematibus  , ab  intui- 
tu alicujus  rei  horribilis,  vel  execrabilis; 
etc.  Non  solum  autem  quaedam  caussae 
cognoscuntur  ab  effectibus  , qui  eas  dete- 
gunt , sed  etiam  ab  ipsa  earum  praesen- 
tia , ut  sunt  mures  , serpentes  , cadavera , 
sepulcra  , praesertim  si  ab  his  mephitici 
vapores  diffunduntur. 


254 

§.  1926.  Caussae  , et  symptomata  fa- 
ciunt ut  varium  sit  syncopes  discrimen. 
Est  alea  plena  quae  ortum  habet  a nimia 
corporis  debilitate  ; a diuturnis  , et  asperis 
jejuniis ; a vehementibus  et  improvisis  a- 
nimi  pathematibus  ; a venenis  ; ab  exha- 
lationibus sepulcrorum  , puteorum  , fodi- 
narum: non  vero  est  tam  gravis  quae  pro- 
venit ab  aliqua  sanguinis  jactura  ; vel  a 
visione  alicujus  rei  molestae , et  injucun- 
dae. Ita  syncopes  symptomaticae  aut  gra- 
viores , aut  mitiores  sunt.  Spectant  ad  gra- 
viores, et  etiam  lethales  illae  febrium  per- 
niciosarum ; quae  contingunt  inter  pleuri- 
tidis  initia;  dum  interni  abscessus  rum- 
puntur ; ubi  extant  cordis , et  vasorum  vi- 
tia ; in  alicujus  partis  sphacelo  ; in  extre- 
ma scorbuti  periodo.  Mitiores  vero  synco- 
pes sunt  illae  affectionis  hystericae  , vel 
hypochondriacae  ; vel  a nimia  repletione 
ventriculi  ; vel  a vermibus , praesertim  a 
lumbricis.  Symptomata  autem  alia  sunt  boni 
ominis,  ut  celer  reditus  pulsuum,  et  caloris, 
et  naturalis  coloris  in  facie , et  oculorum 
splendoris;  alia  sinistri,  ut  copiosus  et  frigi- 

ilus  sudor,  facies  livida  et  viridis , tremores, 
et  convulsiones  supervenientes.  Semper  au- 
tem malum  est  , si  homo  non  facile  resti- 
tuitur a syncope , et  gravia  hujus  perma- 
neant symptomata.  Hanc  ob  rationem  in- 
quit Riverius  Prax.  Med.  lib.  VIII.  Cap.  I. 
pag.  i 30.  zs  Syncope  a qua  homo  non  re- 
stituitur post  irrorationem  faciei  cum  aqua 
rosacea,  post  vini  exhibitionem  , et  ster- 
nutatoria  naribus  immissa , lethalis.  Cum 
quis  a syncope  suscitatur,  non  statim  sa- 
lus promittenda  est  ; si  enim  pulsus  non 
restituitur , et  color  vividus  non  redit,  ae- 
gerque  frigidus  semper  manet  , in  synco- 
copem  cito  relabitur , ex  qua  periculum 
impendet.  =? 

§.  1927.  Ut  plurimum  in  paroxysmo 
syncopes  vitales  vires  excitari  primitus  de- 
bent Hac  igitur  deprehensus  homo  , po- 
natur in  aere  puro  et  subfrigido  ; adhori- 
zontem  jaceat , sed  elevato  aliquantisper 
capite ; frigida  cum  aceto  aspergatur  fa- 
cies ; naribus  admoveantur  volatilia  ; ali- 
quid vini  , vel  aliquot  guttae  aetheris  sul- 
phurici  in  aqua  melissae  , aut  alia  aqua 

stillatitia  porrigantur.  Si  vero  gravissima 
sit  syncope  , expediunt  frictiones  , sina- 
pismata  , clysteres  irritantes  , electricitas. 
Interdum  in  paroxysmo  convenit  venae  se- 
ctio , cum  scilicet  caussa  sit  nimia  copia 
sanguinis , et  de  hac  omnia  testentur  sym- 
ptomata. Item  extra  paroxysmum  ut  plu- 
rimum utilia  sunt  levia  stimulantia  , to- 
nica , et  quae  cor  et  sanguinis  circulatio- 
nem incitant;  sed  interdum  alia  conferunt 
remedia  variis  caussis  congruentia.  Qua- 
mobrem  si  caussa  sit  plethora,  imminuen- 
da est  sanguinis  quantitas;  revocandae  sunt 
suppressae  sanguinis  exinanitiones  ; sedan- 
da est  voracitas : si  ingens  virium  debili- 
tas , hae  sunt  resarciendae  jusculis  , ovo- 
rum vitellis,  gelatinis  aromaticis,  vino,  de- 
coctione corticis  peruviani , stomachicis  , 
chalybeatis.  Sic  dicendum  est  de  syncope 
symptomatica  et  secundaria.  Si  enim  ve- 
niat a febribus  perniciosis  , praecipuum  et 
praesentissimum  remedium  est  cortex  pe- 
ruvianus  , aut  ejus  praeparata  : si  ab  in- 
flammationibus , sanguinis  missiones  , et 
reliqua  antiphlogistica  : si  ab  affectione  hy- 

sterica  , vel  hypochondriaca  , antispasmo- 
dica  , ut  liquor  anodynus  mineralis  HofT ; 
castoreum  , ejusque  tinctura ; volatilia  na- 
ribus applicita  , ut  spiritus  salis  ammonia- 
ci  : si  ab  affectione  gastrica , vel  vermino- 
sa , purgantia  , emetica  , anthelminthica  , 
stomachica : si  a retrocessione  axanthema- 
tum  , vel  impetiginum , diaphoretica  , ve- 
sicantia  , frictiones  , ut  hi  morbi  revocen- 
tur ad  cutem  , et  victus  tenuis  sit.  Sed 
hactenus  de  syncope. 

1928.  Vocem  asphyxiae  componunt 
particula  negativa  « , et  ocpvl ic  pulsus. 
Asphyxia  ergo  est  privatio  pulsus  et  respi- 
rationis, manente  incitabilitate  vitaeque  po- 
tentia. Perditur  in  asphyxia  sensuum  et  mo- 
tuum usus,  secretiones  et  excretiones  desi- 
stunt; exprimitur  mortis  imago.  Hujusmodi 
status  plus  vel  minus  perstat,  et  dum  desi- 
nit, reteguntur  signa  vitae,  scilicet  emittun- 
tur flatus;  iterum  manifestantur  debiles,  et 
irregulares  pulsationes,  et  tremulus  motus 
cordis , et  respiratio  ; restituuntur  sensus, 
universalis  calor,  et  vultus  color,  omnes- 
que  facultates.  Interdum  dum  cessat  defe- 
ro/». IX.  R 

ctio  vitae , accedit  vomitus  , alvus  solvi- 
tur , cutis  madet  viscoso  sudore , membra 
sunt  veluti  gravi  defatigatione  fracta.  In 
recens  natis  asphyxia  frequens  est.  In  his 
facies  modo  est  rubra  , livida  , turgida  ; 
modo  pallida  ; modo  caerulea  ; cutis  est 
frigida,  et  laxa;  nullus  est  motus  cordis,  ar- 
teriarum , pulmonum  , ita  ut  mortui  vi- 
deantur. 

§.  1 929.  Asphyxia  est  primaria  , sym- 
ptomatica, secundaria  , traumatica  , et  in- 
terdum simulata.  Sunt  enim  qui  ob  patra- 
ta facinora  , ut  sese  a supplicio  subtrahant, 
sumunt  mortuorum  speciem.  Quapropter 
vinculis  brachia  ligant  ; respirationem  per 
aliquod  tempus  coercent ; aliquam  potio- 
nem narcoticam  hauriunt ; sese  in  moti- 
bus vitalibus  retinendis  exercent  ; vehe- 
mens aliquod  animi  pathema  in  se  exci- 
tant ; aut  alios  modos  adhibent.  Quo  au- 
tem facilius  propositum  finem  assequantur, 
aliquem  amicum , vel  servum  concordem 
reddunt  , ut  asseverant  scriptores.  Inquit 
Sauvages  Tom.  I.  pag.  818.  zz  Divus  au- 
gustinus  vidit  monachum  qui  pro  lubitu 

omnem  sibi  sensum , et  motum  etiam  na- 
turalem adimebat.  Ulustr.  Cheynaeus  vidit 
chiliarcham  Townsheud  , qui  pro.  lubitu 
se  vere  asphyctum,  et  mortuo  simillimum, 
medicis  attente  examinantibus  praebebat.  £2 
Verum  ad  detegendam  fraudem  memo- 
randa sunt  mortis  signa  , nempe  omni- 
no sanguinis  circulatio  cessat  , ut , si  se- 
centur  sanguinea  vasa , non  exeat  eruor ; 
etiam  desistit  respiratio  ; calor  animalis  pe- 
nitus  extinctus ; membra  rigent  ; naturalis 
nitor  corneae  deficit  ; inferior  maxilla  de- 
mittitur ; si  elevetur  truncus , pendulum 
est  caput ; fibrae  musculorum  non  con- 
trahuntur ; perditur  prorsus  sensibili tas  ; 
redditur  teter  odor ; comparent  maculae 
lividae  , et  caetera  putredinis  signa , quae 
vere  de  morte  testantur. 

§.  1930.  Caussa  proxima  asphyxiae  est 
defectio  respirationis  , et  circulationis  san- 
guinis. Ad  hanc  inclinant  homines  debiles, 
sensibiles  , quasdam  artes  exercentes  , per 
quas  nocuis  effluviis  exponuntur.  Caussae 
quae  excitant  asphyxiam  ut  plurimum  ex- 
ternae sunt , ut  strangulatio  ; ciborum  de- 

fectus  ; corpora  faucibus  haerentia  , vel  in 
tracheam  delapsa  ; compressio  viarum  spi- 
ritalium ; mephitis  ; fulmen  ; frigus  ; sub- 
mersio ; fumi  metallici  ; exhalationes  car- 
bonum ; commotio  cerebri ; clausura  oris, 
et  narium.  Aliquando  vero  caussae  inter- 
nae sunt , ut  nimia  quantitas  sanguinis  , 
aut  hujus  immodica  imminutio  ; animi 
pathemata  , ut  timor,  tristitia  , terror,  gau- 
dium , commiseratio , zelotypia.  Sympto- 
matica asphyxia  saepe  producitur  a profu- 
sis haemorrhagiis  ; saburris  gastricis,  vermi- 
nosis , flatibus  ; affectione  hysterica  ; vitiis 
cordis  et  vasorum  , ut  sunt  aneurysmata , 
polypi  , volumen  et  capacitas  cordis  vel 
aucta  vel  imminuta  ; etc.  Secundaria  vero 
interdum  evenit  post  internorum  absces- 
suum, praesertim  vomicae  pulmonaris  ru- 
pturam. Traumatica  non  raro  inducitur  a 
vehementibus  ictibus  , concussionibus  , la- 
psubus  , nisibus  , commotione  , et  vul- 
neribus capitis  , thoracis  constrictione  , a- 
liisque  illatis  violentiis.  In  recens  natis  fre- 
quentiores  caussae  sunt  funiculus  umbi- 
licalis , qui  collum  stringit  ; compressio 

capitis , quae  fit  vel  a violentia  partus  , 
vel  ab  actione  instrumentorum , vel  ab  a- 
liis  caussis  ; muccus  densus  faucibus  hae- 
rens ; vitia  cordis,  et  arteriarum  ; vis  defi- 
ciens cordis. 

§.  1931.  Asphyxiae  symptomata  maxi- 
mum terrorem  incutiunt,  et  etiam  mor- 
tem afferunt.  Sunt  vero  qui  mortui  viden- 
tur , sed  tales  non  sunt.  Non  ideo  asphy- 
cti  festinanter  sepeliendi  sunt,  sed  cum 
corpora  putrescere , et  foetere  incipiant,  et 
ignem  pedibus  admotum , non  sentiant.  Si 
caussae  non  sint  tam  graves , vinci  potest 
morbus  , ut  sunt  praeparca  alimenta ; san- 
guinis per  venae  sectiones  exinanitio;  hae- 
morrhagia ; seminis  jactura  cum  maxima 
voluptate  ; profusae  alvi  dejectiones  ; in 
ascite  extractio  non  interrupta  et  absoluta 
aquarum  : contra  si  caussae  sint  gravissi- 
mae , ut  fulmen  , submersio,  suspendium, 
summum  frigus  , mephites.  Cognoscitur  a 
signis  cum  asphyxia  vanescat  ; nam  ali- 
quando immersi  , congelati  , siderati,  fori- 
carii reviviscunt : sic  a signis  vel  mors  , 
vel  proxima  mors  cognoscitur.  Certiores  , 

at  diximus  , de  morte  erimus  , si  aperta 
vena  non  exiliat  sanguis  ; si  nequicquam 
naribus  applicetur  ammoniaca  ; si  nullus 
obtineatur  motus  electricitate  galvanica;  si 
incipiens  putredo  evidens  sit  Inter  caussas 
asphyxiae  gravissimas  mephitis  est.  Mephitis 
dicitur  quivis  locus  ubi  adest  invisibilis  et  le- 
thalis  vapor,  qui  nares  non  offendit,  sed  ali- 
quot minutis  secundis  absque  clamore  e- 
necat  animalia  , ut  canes  in  specu  apud 
Neapolim , si  in  hoc  retineantur.  Sic  can- 
delae accensae  ab  hoc  vapore  sine  fumo  , 
et  sine  crepitu  protinus  extinguuntur.  Qui 
autem  summo  frigori  exponuntur  , et  per 
nives  faciunt  iter  , prehenduntur  intensa 
fame  , post  desiderio  dormiendi,  cui  si  in- 
dulgeant  , moriuntur  ; sed  alii  sphacelo 
partium  , ut  digitorum  pedum  et  manuum, 
arripiuntur  ; alii  in  asphyxiam  cadunt.  Qui 
aqua  immerguntur  , orbantur  pulsu , re- 
spiratione , calore , sensu  , motu  ; inflatur 
caput ; facies  fit  tumida  , livida  ; oculi 
prominent ; saepe  linguae  augetur  volu- 
men , quae  non  raro  extra  os  pendula  ob- 
servatur ; in  ore  aggeritur  cruentus  muc- 

cus  ; prominet  pectus  , et  abdomeu.  In 
universum  creditur  submersorum  mors  non 
ab  aqua  deglutita  , sed  ab  impedito  ac- 
cessu aeris  , in  pulmones  produci , cum 
non  absorbeatur  oxygenium , nec  haema- 
tosis  , nec  caloris  animalis  evolutio  per- 
ficiatur. Aliquando  submersi  reviviscunt  ; 
sed  ex  tempore  submersionis  parum  quoad 
praesagium  dicere  possumus.  Etenim  sunt 
inter  submersos  qui  cito  pereunt , dum 
alii  etiam  per  plures  horas  submersioni  re- 
sistunt , ut  a relatis  auctorum  historiis  ha- 
bemus. Aliquando  etiam  qui  laqueo  su- 
spensi sunt , nisi  qua  simul  adsit  luxata 
vertebra , ad  vitam  redeunt.  In  asphyxia  a 
suspendio  producta  abolentur  facultates  in- 
tellectus ; oculi  prominent ; livescit  facies 
lingua  abscedit  ore  ; tumescit  collum  5 con- 
tingunt involuntariae  dejectiones  ; ut  prae- 
ter voluntatem  urina  redditur,  et  sperma; 
maculae  caeruleae  , et  rubrae  apparent  in 
scroto.  Quamvis  vero  laqueo  suspensi  ob 
respirationem  interceptam  ut  plurimum 
mori  videantur  , tamen  ab  hac  suspensio- 
ne aliud  etiam  mortis  genus  deferri  potest. 

Hanc  ob  rationem  Joseph  Franch  prax. 
med.  Vol.  Vffl.  part  sec.  §.  CII.  pag.  553. 
n.°4.  sequentem  addit  notam.  sS  Exper- 
tissimi viri  Fleischmann  et  Hinze  conten- 
dunt laqueo  strangulatos  homines  perire 
1 per  suffocationem , 2.°  per  apoplexiam 
sanguineam,  3."  per  suffocationem  et  apo- 
plexiam simul  , et  4.°  per  paralysin  cere- 
bri , pulmonum , et  cordis  , asseruntque 
varium  mortis  genus  pendere  ab  applica- 
tione funis ; quatenus  illa  locum  obtinet 
aut  supra , aut  infra  laryngem , aut  eo  in 
loco , ubi  nervus  vagus  facillime  compri- 
mi potest.  :=!  Homines  qui  exponuntur  va- 
poribus fodinarum  carbonum  fossilium,  et 
illis  accensi  carbonis,  frequenter  in  asphy- 
xiam labuntur.  Hi  jacent  more  apoplecti- 
corum  , sed  sine  signis  paralyticis  ; facies 
rubet  , livet  ; ster  torosa  est  respiratio  ; 
sphincteres  , resolvuntur  ; saepe  non  deest 
vomitus ; pulsus  maximam  varietatem  of- 
fert , siquidem  aut  est  magnus  et  lentus , 
aut  frequens,  aut  exiguus.  Hujusmodi  va- 
pores non  solum  nocui  sunt  propter  evo- 
lutum gas  acidum  carbonicum  , quod  re- 

spirationem  offendit,  sed  etiam  ob  princi- 
pium narcoticum  nervis  inimicum  , ut 
plures  arbitrantur  scriptores , inter  quos 
est  laudatus  Joseph  Franch  , qui  effectus 
venenatos  vaporis  carbonum  magis  ab  hoc 
narcotico  principio  , quam  ab  acido  carbo- 
nico  repetit,  ut  op.  cit.  §.  XCIX.  pag.  526. 
hisce  verbis  confirmat  zi  Carbonum  vapor 
corpori  humano  duplici  ratione  infensus 
est,  nimirum  tum  per  evolutionem  gas  acidi 
carbonici  opus  respirationis  laedentis  , tum 
per  principium  aliquod  narcoticum  syste- 
mati nervoso  praecipue  cerebro  infensum. 
Effectus  veneficos  vaporis  carbonum ; ma- 
gis ab  hoc  principio  narcotico  , quam  ab 
illo  gas  repetimus  ; vidimus  enim , quod, 
dum  plures  homines  in  uno  eodemque  a 
vapore  carbonum  contaminato  loco  diver- 
sa super  strata  jacent  , ii  qui  superius  lo- 
cati sunt  plus  , quam  inferiore  loco  posi- 
ti patiuntur  , cum  tamen  , si  gas  acidum 
caussa  praecipua  asphyxiae  esset , contra- 
rium foenomenon  contingere  deberet,  jzj  Ex 
variis  etiam  gas  , et  a sublata  proportione 
inter  gas  oxigenium  atmosphaerae  et  gas 


Digitized  by  Google 


266 

axoticum  respiratio  labefit , et  etiam  disti- 
netur, et  hinc  ansa  praebetur  asphyxiae. 
Assidue  gas  acidum  carbonicum  pervolvi- 
tur ubi  plures  congregantur  homines  , aut 
plures  ardent  candelae  , ut  in  scholis,  ec- 
clesiis , theatris;  in  locis  ubi  mustum,  ce- 
revisia  , aliaque  vegetabilia  fermentationem 
subeunt  ; in  quibusdam  locis  subterraneis. 
In  istis  enim  locis  atmosphaera  aut  partim 
aut  omnino  gas  oxygenio  privatur,  unde  ho- 
mines concidunt  sine  voce  , sine  motu,  et 
vera  asphyxia  corripiuntur.  In  locis  etiam 
subterraneis  explicatur  gas  hydrogenium  , 
quod  interdum  horribiles  excitat  explosio- 
nes , quibus  occurritur  lampade  securita- 
tis , cujus  inventor  fuit  praeclarissimus 
Davy.  Gas  hydrogenium  purum  parit  asphy- 
xiam ; sed  si  cum  aere  atmosphaerico  im- 
miscetur , aut  cum  gas  oxygenio  , sine 
damno  , saltem  per  aliquod  tempus  , re- 
spirari potest.  Gas  vero  hydrogenium  cum 
carbone  , sulphure  , phosphoro  , et  ammo- 
nia  subinde  commiscetur , et  tum  con- 
tinet venefica  principia , ex  quibus  indu- 
citur nausea  , vomitio  , motus  convulsivi , 

frigas  , respiratio  irregularis  , pulsus  op- 
pressus , livor  labiorum,  spuma  cruenta  ex 
ore,  dilatatio  et  immobilitas  pupulae , cor- 
dis motus  irregularis , asphyxia , et  mors. 
Non  raro  homines  fulmine  icti  in  asphy- 
xiam concidunt , nimirum  sine  respiratio- 
ne et  pulsus  , non  secus  ac  exanimi  re- 
manent. Hi  vero  asphycti  plus  quam  alii 
calorem  retinent ; plures  emittunt  odorem 
sulphuris  ; corporis  superficies  aut  integra, 
aut  striis  rubris  notata  , aut  sicut  canden- 
te ferro  tacta  ; crines  saepe  adusti.  Caussa 
mortis  in  hoc  casu  est  suffocatio  a vapo- 
ribus sulphuris  , concussio  systematis  ner- 
vei  ab  ictu  fulminis , compressio  cerebri 
ab  effuso  sanguine.  Plures  credunt  caus- 
sam mortis  esse  stimulum  electricum  vi- 
tae principium  exhaurientem.  Si  siderati 
non  moriantur  , sed  convalescant , exhi- 
bent epidermidis  desquamationem  ; sensus 
tactus  privationem  ; impotentiam  toleran- 
di atmosphaericam  electricitatem  ; dolores 
et  tumores  in  variis  corporis  partibus;  pa- 
ralyses , praesertim  extremitatum  inferio- 
rum. Aliquando  asphyxia  a corporibus  in 


Digitized  by  Google 


• 268 

tracheam  vel  oesophagum  illapsis,  et  ipsam 
asperam  arteriam  comprimentibus . produ- 
citur. Ingens  tum  est  respirandi  labor  cum 
stertore ; cum  tussi  breyi  interrupta  reji- 
ciuntur sputa  spumea  , et  cruenta  ; ma- 
xima est  pectoris  oppressio;  torquent  acer- 
bi et  acuti  dolores;  yix  possunt  yerba  pro- 
nuntiari ; pulsus  est  intermittens  ; frigida 
sunt  extrema  ; interdum  inyadit  emphyse- 
ma ; deinde  suffocatio  , nisi  corpora  extra- 
nea sive  tussi  , sive  vomitu  expellantur. 
Interdum  hujusmodi  corpora  sinubus  muc- 
cosis  laryngis  haerentia  in  asperam  arte- 
riam, et  in  pulmones  descendunt.  Inter  ve- 
ro asphyxias  symptomaticas  frequentiores 
sunt  illae  a vitiis  cordis , et  vasorum  , et 
ab  affectione  hysterica  productae.  Nonnun- 
quam  hystericae  mulieres  mortuae  viden- 
tur , sed  aut  sponte  , ut  arte  , nimirum 
applicatione  vehementium  stimulorum,  ma- 
nifestantur vitae  signa. 

§.  1932.  Ut  plurimum  in  cadaveribus 
reperiuntur  quae  observationem  merentur, 
ut  cor  sanguine  turgidum ; in  ejus  ventri- 
culis polyposae  concretiones  , et  sanguis 

grumosus  ; vasa  cerebri  modo  tumentia  , 
modo  vacua ; sanguis  niger  in  aorta  ; in- 
terdum venae  sanguine  plenae  ; tam  in 
recens  natis  quam  in  adultis  vitia  cordis 
et  vasorum  , ut  dilatationes , polypi , cor- 
dis volumen  vel  auctum,  vel  imminutum; 
interdum  sanguis  omnis  solutus , ut  obser- 
vavit Morgagni  Epist.  IV.  n.°  8.  Praeterea 
pro  diversis  asphyxiae  caussis  varia  animad- 
vertuntur. Si  enim  caussa  fuerit  fulmen  , 
cadavera  prompte  putrescunt  ; cor  sangui- 
ne turgidum ; pulmones  collapsi  : si  car- 
bonum vapores  , livor  est  universalis;  an- 
te os  spuma  ; vasa  sanguinea  cerebri  di- 
latata, et  cruore  turgescentia;  aorta  vacua; 
vena  cava  repleta  ; sanguis  omnis  niger,  et 
solutus  : si  submersio  , vasa  cerebri  modo 
inflata  cruore  , modo  exhausta;  venae  jugu- 
lares, et  cava  referta  sanguine  ; venae  pul- 
monum , et  aorta  nigrum  sanguinem  con- 
tinent ; cor  sinistrum  hoc  redundat , de- 
xtrum sanguine  non  nigro  ; epiglottis  ere- 
cta ; pulmones  aere  et  sanguine  affluentes; 
cellulae  aereae  disruptae ; interdum  in  pul- 
monibus et  ventriculo  cumulatur  aqua  , 

interdum  nihil  : si  suspendium  , luxatio 
vertebrarum  colli  non , ut  creditur  , inve- 
nitur , sed  inveniuntur  vasa  cerebri  san- 
guinea turgere  ; trachea  conferta  sero;  pul- 
mones liventes  ; vena  cava  et  auricula 
cordis  dextri  sanguine  plena ; dexter  ven- 
triculus dilatatus  ; angustus  ventriculus  si- 
nister; hepar  caeruleum ; extensa  vesica  uri- 
naria; vesiculae  seminales  spermate  repletae. 

§.  1933.  Si  asphyxia  in  defectione  re- 
spirationis , et  circulationis  sanguinis  con- 
sistat , curandum  est  , ut  hae  restituantur 
functiones.  In  universum  dici  potest  quod 
emetica  non  conveniunt  nisi  in  summa 
primarum  viarum  sordi tie  , et  in  assum- 
ptis venenis.  Venae  sectio  saepe  nocet;  sed 
in  juvenibus  robustis  , lacertosis  , . pletho- 
ricis  , et  cum  facies  livida  est  et  turgida 
levamen  affert.  Non  solum  autem  vena 
brachii , sed  etiam  venae  jugulares  utili- 
ter incidi  possunt.  Saepe  etiam  necessarius 
est  aeris  inflatus  in  pulmones ; frictiones ; 
enemata  ; stimulantia ; electricitas.  Sed  ut 
recta  et  apposita  instituatur  curatio  , di- 
versae causae  , diversique  casus  prae  ocu- 

lis  habeantur.  Si  itaque  caussa  fuerit  fri- 
gus , quod  imminuat  et  exstinguat  vitalem 
vim  , sensim  detrahantur  vestes  ; conser- 
vetur positio , quam  sub  actione  frigoris 
corpus  sumpsit ; huic  apponatur  nix , et 
etiam  nive  frictiones  fiant ; si  hoc  modo 
aliquantisper  regeletur  corpus  , aqua  fri- 
gida simplici  fiant  lavationes ; deinde  vi- 
num aut  alcohol  misceatur  aqua,  vel  fiant 
frictiones  panno  laneo  aqua  ardenti  frigi- 
da madido.  Postea  , deterso  corpore , in 
strato  frigido  , et  in  frigido  cubiculo  col- 
locetur asphyctus.  Naribus  admoveantur 
volatilia  ; titillentur  plantae  pedum;  etiam 
clysteres  ex  aqua  et  aceto  injici  possunt  ; 
gradatim  calor  augeatur.  Si  vero  nihil  pro- 
ficiat , non  calidus  aer  in  pulmones  indu- 
catur. Cum  autem  respiratio  et  circulatio 
redeat,  prius  dentur  simplicia  jura,  postea 
nutrientia  non  stimulantia.  Si  autem  asphy- 
xia a defectu  puris  aeris  oriatur , hic  in 
pulmones  introducatur.  In  Anglia  Guliel- 
inus  Fossack  ann.  1744.  post  tres  horae 
quadrantes  hominem  in  vitam  hoc  modo 
revocavit.  Ipse  aut  nares  claudebat  asphy- 

cti  , et  suum  os  hujus  ori  applicuit , et  in 
hoc  vehementer  sufflabat , aut  unam  com- 
primebat narem  , et  in  aliam  tubum  ad 
sufflandum  idoneum  intromittebat.  Quo- 
niam vero  expiratus  aer  minorem  continet 
oxygenii  quantitatem , tubus  praeferendus 
est ; sed  si  hic  desit  ore  insufflandus  aer 
est.  Hic  autem  cum  renovari  debeat,  Good- 
win , aliique  instrumentum  ad  introducen- 
dum et  extrahendum  aerem  ex  pulmoni- 
bus excogitarunt.  Nos  vero  necessarium  non 
credimus  inductum  aerem  extrahere  , sed 
solum  hunc  in  pulmones  indere  aut  sim- 
plicis follis  ope  , instructi  tubo  ex  gum- 
mi  elastico , qui  ad  principium  usque  ca- 
nalis aerei  impelli  possit;  aut  per  nares 
esse  immittendum.  Credimus  etiam  leniter 
injiciendum  aerem  esse  ; deinde  in  parte 
inferiore  comprimendum  thoracem , ut  a 
pulmonibus  expellatur.  Hac  enim  ratione 
introducendo,  et  expellendo  aere,  cordis  ino- 
tus  , pulmonumque  excitatur.  Quidam  gas 
oxygenium  purum  inducere  confinxerunt  , 
quod  experientia  demonstravit  nocuum . 
Cum  vero  omnia  incassum  tentata  fuerint. 

ad  eleclricitateui  confugiendum  est.  Nun- 
quam ictus  electrici  vehementes  sint  , et 
ad  viciniam  cordis  et  pulmonum  dirigan- 
tur. Cum  aliquod  vitae  appareat  signum  , 
exhibeantur  quae  molliter  ventriculum  et 
nervorum  incitant  systema.  Cum  caussa 
asphyxiae  submersio  sit , olim  vix  sub- 
mersi ab  aqua  extrahebantur  verso  capite 
ponebantur  , quod  nostris  temporibus  jure 
proscribitur.  Transactis  etiam  temporibus 
locabantur  submersi  in  dolio  utrinque  a- 
perto  , ut  utiliter  circum  agerentur,  quod 
fuit  reprobatum  , quamvis  ab  insignibus 
practicis  haec  methodus  fuerit  laudata.  Alii 
vero  sunt,  qui  hanc  non  omnino  respuunt, 
dummodo  aliqua  fiat  moderatione  , ut 
Joseph  Franch  inquit  op.  cit.  $.  CI.  n.°  8. 
pag.  545.  SS  Methodus  haec  , duce  expe- 
rientia , laudata  , culpa  hypothesium  re- 
probata, modificari  potest.  Sufficit  enim  cor- 
pori , aut  saltem  capiti,  talem  positionem 
declivem  conciliare  , ut  aqua  , si  illa  prae- 
sto esset  , libere  effluere  possit.  3 Verum 
quamvis  casus  felices  ab  hac  methodo  nar- 
rentur , indubium  est , quin  dolii  circum- 
Tom.  IX.  S 

actio  possit  male  submersos  afficere,  nimi- 
rum eorum  caput  laedere , et  etiam  apo- 
plexiam afferre.  Potius  igitur  super  ven- 
trem , et  super  latus  reponantur  submer- 
si. Hi  vero  ut  abducantur  ab  aqua  , quae- 
dam adhibentur  instrumenta , ut  furca  et 
harpago  , sed  cavendum  ne  qua  afferatur 
laesio , quod  fieri  facile  potest,  nisi  de  hoc 
operantes  satagant.  Vix  autem  submersi  e- 
repti  fuerint  ab  aqua  , lavetur  os  panno  , 
aut  spongia  aqua  calida  madefacta  ; grada- 
tim  corpus  excalefiat ; fiant  frictiones  ma- 
nu simplici  , vel  panno  laneo  ; ponantur 
super  calidum  sabulum ; tegantur  stragu- 
lo laneo  ; apponantur  excalefacta  corpora; 
spiritu  vini  camphorato  illiniatur  cordis 
scrobiculus  ; admoveatur  naribus  ammo- 
niaca ; titillentur  plantae  pedum  ; aliquot 
guttae  aetheris  , aut  alterius  incitantis  re- 
medii in  os  indantur  ; partibus  pudendis 
panni  sicci  et  calidi  applicentur ; injician- 
tur clysteres  ex  aceto  , vino  , aut  alio  ca- 
lido et  aromatico  liquore.  Generatim  da- 
mnantur clysteres  ex  tabaci  fumo  ; sed  in- 
dubium est , quin  interdum  propter  eorum 

irritantem  vim  juvissent.  Si  vero  omnia  adhi- 
bita auxilia  nullum  habuerint  exitum  , ele- 
ctricitas  non  est  omittenda.  Animadverten- 
dum est  quod  si  vasa  repleantur  sanguine, 
venae  sectio  locum  habet.  Etiam  curandum 
est,  ut  cito  a6r  in  pulmones  introducatur. 
Ratio  ad  hoc  impetrandum  magis  simplex, 
magisque  prompta , et  quae  felicius  eve- 
nit , est  admovere  os  hominis  sani  illi 
asphycti  , ut  in  pulmones  immittatur  ex- 
piratus  aer , obstructis  hujus  naribus.  Hoc 
eodem  loc.  pag.  549.  ita  confirmat  Joseph 
Franch  S Enim  vero  et  hic  credimus,  ta- 
lem aerem  , ob  id  ipsum  quod  minus  oxy- 
genii  continet  , aegre  asphyctico  , utpote 
magnum  stimulum  respuenti  ; magis  quam 
aer  atmosphaericus  purus  , et  simplex  gaz 
oxygenium  accomodatum  esse.  Quod  si  ho- 
mo ad  indicatum  officium  adimplendum 
desideraretur , posset  aer , clausis  naribus, 
ope  follis  in  pulmones  introduci  , ac  com- 
presso thorace  vicissim  exprimi.  £2  Cum 
asphyxia  proficiscatur  a suspendio  , tan- 
quam  nullum  esset  remedium,  jam  pridem 
linquebantur  suspensi  , siquidem  produci 

vertebrarum  cervicalium  luxatio  credeba- 
tur, et  respiratio  intercipi.  Verum  si  prom- 
pte illis  succurratur , qui  sponte  laqueo 
tentant  sibi  ipsis  eripere  vitam , a morte 
nonnunquam  liberantur.  Hi  protinus  a la- 
queo sunt  eximendi , et  sustinendi  ; po- 
nantur super  terram , aliquantulum  capi- 
te et  pectore  elevato  , et  in  loco  perflatili; 
auferantur  vestes  ; moveatur  collum  , ut 
trachea  suam  capiat  positionem  ; in  pul- 
mones immittatur  afir ; aperiatur  vena  ju- 
gularis ; frictiones  fiant  pannis  laneis  super 
pectus  et  abdomen  ; admoveatur  naribus 
ammoniaca  ; os  aqua  tepida  abluatur;  vul- 
tus aqua  cum  aceto  aspergatur;  corpus  in- 
volvatur pannis  calidis;  cum  asphycti  inci- 
piant moveri,  detur  ipsis  generosum  vinum; 
lintea  aqua  et  aceto  madida  super  caput 
apponantur.  Sed  si  talis  relicta  fuerit  a la- 
queo constrictio,  et  tam  lingua  propensa,  ut 
a6ris  et  remediorum  introductio  impedire- 
tur , ad  tracheotomiam,  et  ad  remediorum 
per  anum  immissionem  confugiendum  est. 
Si  asphyxiam  effecerit  fulmen,  cujus  effectus 
est  nervos  stupefacere  , et  ad  cerebrum 

sanguinem  transferre,  ut  perculsi  fulmine 
non  secus  ac  statuae  remaneant,  admodum 
varia  curatio  est.  Incitantia  enim  modo  da- 
mnosa , modo  utilia  sunt.  Detractis  ideo 
vestibus  , si  corpus  sit  robustum  , facies 
turgida  et  rubra  } adsint  inflammatoria 
symptomata  , a vena  jugulari , et  a venis 
brachii  extrahi  potest  sanguis  ; etiam  co- 
piosae hirudines  ad  tempora  , et  cucurbi- 
tulae scarificantes  collo,  retro  aures  , raso 
capiti  applicentur  ; aqua  et  aceto  perfun- 
datur vultus  ; immittatur  a6r  in  pulmo- 
nes ; injiciantur  clysteres  , qui  ut  pluri- 
mum aqua  tepida  , aceto  , et  sale  paran- 
tur- Si  contra  corpus  gracile  admodum  sit, 
et  viribus  exhaustum  , conveniunt  calefa- 
centia  , incitantia  , frictiones  , electricitas, 
balneum  terrae,  nimirum  denudatum  cor- 
pus in  fo^sa  ponitur,  sublato  capite,  dein- 
de ad  manus  altitudinem  obducitur  terra, 
identidem  etiam  frigida  aspergatur  facies. 
Hoc  positu  maneat  donec  vel  vitae  redeun- 
tis , vel  mortis  signa  compareant.  Qui  pro- 
ximi sunt  loco , quo  decidit  fulmen,  quia 
aer  non  respi  rabii  ibus  gas  vitiatur,  in  asphy.- 

xiarn  saepe  delabuntur.  Hos  quoque  juva- 
re potest  sanguinis  missio  a vena  brachii 
vel  jugulari  , maxime  si  plethorici  sint; 
fundere  corpus  aqua  frigida  ; acres  clyste- 
res injicere.  Si  vero  mephitici  vapores 
asphyxiam  induxerint  , transferantur  asphy- 
cti  in  locum , ubi  aer  ambiat  subfrigidus; 
caput  aliquantum  elevetur  ; aperiatur  os  ; 
irrorentur  frigida  , cum  respirare  incipiant, 
et  aliquam  aquae  cinnamomi  guttam  de- 
glutiant ; deinde  aliquam  dosim  aquae  stil- 
latitiae  cum  eadem  aqua  cinnamomi  hau- 
riant. Si  asphyxiae  caussa  sint  extranea 
corpora  in  tracheam  delapsa , haec  viden- 
dum an  fluida  sint  vel  solida.  Si  flui- 
da , interdum  sufficiunt  vapores  aquae  fer- 
ventis , si  ore  aperto  excipiantur  , secus 
emetica  sunt  exhibenda  : si  solida  , aut 
sunt  parva  , et  tum  sperandum  , illa  per 
glottidis  rimam  rejici  per  illam  vehemen- 
tem tussim  quae  excitari  solet;  et  ubi  tus- 
sis non  sit  satis  violenta,  acuenda  est;  sic 
aquae  tepidae  gargarismata  fiant  : aut  cor- 
pora non  sunt  tam  exigua , et  horum  reje- 
ctio sperari  nullo  modo  potest,  ad  tracheo- 

tomiam  veniendum  est.  Si  asphyxia  conse- 
quatur commotionem  cerebri  , generat  i in 
venae  sectio  instituenda  est ; aspergatur  fri- 
gida ; clysteres  irritantes  immittantur  : de- 
nique flores  amicae  utiles  sunt.  Si  asphy- 
xiae caussae  internae  sint , investigandum, 
quae  ipsae  sint.  Si  ergo  caussa  sit  virium 
vitalium  oppressio  propter  nimiam  sangui- 
nis quantitatem  , haec  in  primis  imminuen- 
da est : si  contra  sit  debilitas  , et  inopia 
sanguinis  , oportet  apto  regimine  incilare 
et  restituere  vires ; si  ab  aliquo  animi  pa- 
themate  , unde  vitales  motus  sistuut  , au- 
xilium praecipuum  est  sanguinis  missio  , 
quamvis  nullus  percipiatur  pulsus ; nam 
quid  melius  sublevare  potest  cor  a vi  pa- 
thematis  oppressum  , quam  sanguinis  im- 
minutio ? Si  asphyxia  contingat  in  recens 
natis  , sollicite  hujus  origo  scrutanda  est. 
Si  eorum  facies  turgida  sit  et  rubra  , aut 
livida , quod  indicat  nimiam  sanguinis  co- 
piam ad  caput  ferri , oportet  ut  e funicu- 
lo umbilicali  aliqua  uncia  sauguinis  exeat; 
caput  autem  recens  nati  frigida  abluatur. 
Si  vero  a funiculo  umbilicali  constringatur 

collum , haec  constrictio  promte  auferen- 
da est.  Interdum  in  recens  natis  cohibetur 
respiratio  a muceo  , et  a coacto  in  ore 
lacte ; tum  os  ipsum  expurgandum  est.  Si 
neonatus  non  resumat  vires  , facies  sit  pal- 
lida , non  incidatur  funiculus  umbilicalis  ; 
corpus  tergatur  aqua  et  vino  calido  : su- 
per vultum  perfundenda  est  aqua  frigida  ; 
promovenda  est  respiratio  , quod  fit  intro- 
ducendo a6rem  in  pulmones  follis  ope  ar- 
te ad  hunc  finem  exstructi;  ponatur  super 
linguam  aliqua  gutta  aquae  cinnamomi  ; 
naribus  admoveatur  ammoniaca  ; aut  manu 
simplici  , aut  spiritu  vini  madida  super 
columnam  vertebralem  frictiones  fiant;  pa- 
rentur clysteres  in  quibus  sit  paucus  sal  , 
aut  paucus  sapo  ; locetur  puerulus  super 
mollem  culcitram  , conveniens  caloris  gra- 
dus conservetur ; et  ubi  respiratio  restitui- 
tur , corpus  indusio  laneo  involvendum 
est  , ut  sensim  sensimque  ad  vitam  rever- 
tatur. Si  asphyxia  symptomatica  sit,  variam 
exposcit  curationem  , praesertim  pro  va- 
rietate caussarum , quae  primarium  mor- 
bum concitarunt.  Si  ex.  gr.  contingat  in 

hysterica  affectione  praeter  antispasmo<1ica 
et  anthysterica  conveniunt  quae  caussis  op- 
ponuntur affectionis  istius.  Si  autem  vires 
non  revocentur , aegrae  maneant  in  lecto, 
nec  ullis  vinculis  coerceantur.  Tandem  si 
asphyxia  traumatica  sit  , dissimilia  pro  va- 
riis casibus  esse  debent  auxilia. 

GENUS  VIGESIMUM 

Pyrosis 

§.  1934.  Si  rectum,  et  constans  exer- 
citium functionum  aequilibrio  , et  propor- 
tione virium  vitalium  continetur  ; si  hoc 
est  illud  principium  evidens  , quod  sine 
pathologicis  subtilitatibus  ordinem  vel  per- 
turbationem explicat  functionum  omnium ; 
nullibi  tam  clare  elucet , quam  in  ventri- 
culi affectionibus,  quae  ut  plurimum  vel 
ab  augmento  , vel  ab  imminutione  virium 
vitalium  proficiscuntur.  Ventriculus  enim 
est  viscus , quod  prae  aliis  organis  , majo- 
rem vasorum  sanguineorum  quantitatem 

recipit  , el  ideo  facile  irritatur,  et  ah  hac 
irritatioue  plures  nascuutur  morbi,  ut  do- 
lor urens  cum  vomitu  humoris  acris , vi- 
scosi, biliosi ; dolor  fixus  et  iniaime  urens; 
dolor  acerbus  cum  lipothymiis ; morbosa  , 
et  immodica  fames  ; appetitus  depravatus. 
Aliquando  autem  vires  vitales  ventriculi 
languent  , et  ab  hoc  languore  oritur  defe- 
ctus , aut  imminutio  appetitus  ; difficilis 
alimentorum  digestio  ; continuum  deside- 
rium bibendi  , aut  privatio  sit.  Subinde 
vel  per  irritationem  , vel  per  intempera- 
tam nervorum  sensibilitatem  generatur  spas- 
mus , a quo  surgit  illa  affectio , quae  ven- 
triculi anxietas  vocatur.  Inter  vero  tot  ae- 
gritudines , ut  ordinatim  procedamus , a 
pyrosi  incipiendum  est. 

C.  1935.  Pyrosis  dolor  molestus  est  et 
urens  in  regione  epigastrica , quem  vomi- 
tus humoris  aquosi , viscosi , insipidi  vel 
acris , et  interdum  biliosi  cum  eructatione 
excipit.  Vox  pyrosis , -xvpQOK  , ustionem 
significat,  a verbo  graeco  irvpoo  , uro.  Hu- 
jusmodi vox  antiquis  temporibus  ad  rubo- 
rem igneum  indicandum  adhibebatur  , qui 

illorum  in  facie  deprehenditur  , qui  diebus 
et  horis  ardentibus  faciunt  iter.  Nostra  ve- 
ro aetate  pyrosis  importunum  et  urentem 
ventriculi  dolorem  ostendit  cum  vomitu. 
Hanc  ob  rationem , quia  nempe  praeci- 
puum hujusce  affectionis  symptoma  sit  vo- 
mitus , plures  scriptores  una  cum  vomitu 
de  pyrosi  loquuntur ; verum  antea  vomi- 
tum urget  dolor.  Ratione  hujusce  doloris 
Sauvages,  Sagar,  aliique  nosologi  inter  do- 
lores pyrosin  collocant.  Nos  autem  cum 
plerisque  inter  neuroses  eam  ponimus , de 
qua  cum  de  vomitu  disputaverimus  per 
transennam  loquuti  sumus. 

1936.  Pyrosis  est  primaria  , vel  sym- 
ptomatica ; levis , vel  gravis.  Primaria  na- 
scitur a quibusdam  caussis , ut  a nonnul- 
lis alimentis  , vel  potionibus  ; symptoma- 
tica a morbis , quorum  nomine  distingui- 
tur , ut  pyrosis  ab  inflammatione , ab  ul- 
ceribus , a conceptione , etc.  Est  levis , et 
fugax , cum  symptomata  sunt  parvi  mo- 
menti , et  caussae  etiam  leves , ut  illa  est 
ab  indigestionibus  producta  , quae  a Sau- 
vages dicitur  vulgaris ; est  gravis  et  persi- 

stens  cum  symptomata  gravia  sunt,  et  etiam 
persistentes  caussae,  ut  illa  est  qua  bibaces  et 
helluones  laborant.  Signa  pyrosis  sunt  do- 
lor in  regione  epigastrica  cum  ardoris  , 
stricturae,  et  ponderis  sensu.  Hic  dolor  per- 
saepe corripit  mane,  jejuno  ventriculo; 
interdum  tam  augetur , ut  fiat  ferus , et 
per  aliquod  tempus  moratur.  Postea  ab  ipso 
ventriculo  fluidus  humor  , aquosus  , insi- 
pidus , viscosus , acris , biliosus  cum  fre- 
quentibus eructationibus  detruditur.  Post 
hanc  humoris  expulsionem  , et  eructatio- 
nem paroxysmus  cessat.  Observandum  est, 
quod  propter  ardoris  sensum  , qui  ad  oeso- 
phagum usque  extenditur , a pluribus  vo 
catur  pyrosis  ardor  ventriculi.  Quum  haec 
levis  est , non  affligit  nisi  aciditas  et  ardor, 
qui  saepe  a ventriculo  usque  ad  guttur 
porrigitur ; circa  epigastrium  est  molestia 
cum  expuitione  salivae  acidae  ; nausea  , et 
vomendi  proclivitas.  Haec  autem  sympto- 
mata cito  diffugiunt.  Sed  si  pyrosis  gravior 
sit , omnia  symptomata  sunt  majoris  mo- 
menti , magisque  tenacia.  Aegri  ad  iram  , 
et  tristitiam  propendent , eodemque  tem- 

pore  aliquem  motum  convulsivum  , et  fa- 
ciei distorsionem  patiuntur.  Cum  pyrosis 
symptomatica  sit , in  conspectum  veniunt 
symptomata  primariorum  morborum , ut 
gastritidis  , hepatitidis  , cystitidis  , etc. , si 
hujusmodi  inflammationes  eam  produxe- 
rint. Sic  si  ulcera  ventriculum  rodant , ab 
assumptis  alimentis  et  potionibus  acerbis- 
simi et  urentes  suscitantur  dolores , qui  ad 
gemitus,  suspiria,  ejulatus,  desperationem, 
et  tandem  consumptionem,  et  mortem  adi- 
gunt. Non  raro  mulieres  post  conceptio- 
nem usque  ad  graviditatis  finem  patiuntur. 

§.  1937.  Caussa  proxima  pyrosis  est 
ventriculi  irritatio  a pungentibus  humori- 
bus inducta  , unde  dolor,  ardor,  vomitus, 
eructatio  sequitur.  Parantur  ad  pyrosin  ho- 
mines mediae  aetatis  , tristes  , hypochon- 
driaci, biliosi;  mulieres,  praesertim  innu- 
ptae , et  hystericae , pueri  voraces ; infan- 
tes lac  sugentes ; qui  laborant  aciditatibus 
ventriculi , et  hunc  laxiorem  habent.  Ex- 
citantes autem  caussae  sunt  cruditates  ; ali- 
menta acida  , cruda  ; intemperantia  quoad 
potiones  vini,  liquorum  spirituosorum , ce- 

revisiae;  coudimenta  pinguia,  rancida;  bi- 
lis acris , quae  ascendit  in  ventriculum  ; 
quaedam  animi  pathemata,  praesertim  moe- 
ror. Familiaris  profecto  est  pyrosis  inter 
bibaces  et  edones ; sed  aliquando  sine  evi- 
denti caussa  aggreditur , etiam  si  homines 
temperantes  sint ; quin  parum  vini  hau- 
riant , et  optima  comedant  alimenta  , et  ad 
facilem  digestionem  apposita.  Hoc  quidem 
explicari  non  potest , nisi  per  illam  idio- 
syncrasiain  , propter  quam  ab  humoribus 
optime  secretis , et  a salubribus  alimentis 
efformatur  acidum , quod  urit , et  lancinat. 

§.  1938.  Pyrosis,  si  levis  est,  et  ut 
diximus  fugax,  saepe  redit,  et  fit  pertinax, 
ut  evenire  solet  in  hypochondriacis.  Raris- 
sime vero  , etiamsi  sit  gravior  habet  letha- 
lem  finem.  Maxima  vero  difficultate  haec 
vincitur , utpote  ad  recidivam  admodum 
propensa.  Subinde , si  cognoscatur  causa , 
satis  est  hanc  removere,  ut  penitus  evane- 
scat ; vel  etsi  caussa  eripiatur , per  totum 
vitae  cursum  molestat.  Curatu  etiam  diffi- 
cilis est , si  ejus  cunabula  in  idiosyncrasia 
inveniuntur.  Si  autem  pyrosis  sit  sympto- 

matica , modo  constituit  nullius  momenti 
symptoma , ut  in  febribus  intermittentibus 
benignis , in  conceptione  ; modo  periculo- 
sum , ut  in  inflammationibus  ventriculi , 
aliorumque  viscerum  abdominalium ; mo- 
do lethale , ut  in  exulceratione  ventriculi 
ipsius , cum  scilicet  ulcus  exedit  viscus , 
unde  etiam  febris  hectica , consumptio  , 
hydrops  ascites , et  mors  consequitur. 

§.  1939.  Cum  non  semper  pyrosis  co- 
gnoscatur caussa  , interdum  non  potest  nisi 
institui  generalis  curatio  , quae  absorbendis 
humoribus  et  aciditatibus , in  ventriculo 
praesertim  stabulantibus  continetur.  Qua- 
propter levibus  praemissis  purgantibus  , et 
absorbentibus,  illa  conveniunt  auxilia,  quae 
corrigere  possunt  humores , et  immodicam 
ventriculi  sensibilitatem  minuere.  Dum  ve- 
ro caussa  morbi  intelligitur,  ut  bilis  , quae 
acida  vomitu  redditur , ut  non  raro  evenit 
in  ictero  , dandum  est  leve  purgans  , ut 
pulpa  tamarindorum  ; deinde  absorbentia  , 
et  eadem  purgatio  repetenda  est ; tandem 
si  necessitas  purgandi  persistat , commen- 
dabilis est  aquarum  acidularum  usus.  Si 

vero  pyrosis  nascatur  ab  affectionibus  con- 
vulsivis  ut  ab  hysterica  et  hypochondria- 
ca , non  solum  locum  habent  absorbentia, 
praesertim  inagnesia,  sed  etiam  antispasmo- 
dica.  In  pluribus  hominibus  caussa  repen- 
tur in  viscosis  humoribus;  et  tum  merito 
laudatur  tabaci  fumus,  et  interdum  etiam 
juvat  illud  mandere.  Quoniam  vero  pyro- 
sis post  suos  paroxysmos  multam  saepe  re- 
linquit debilitatem  , tonica  et  chalybeata 
usurpentur.  Legi  meretur  historia  pyrosis 
svecicae , quae  ex  cpist.  Linnaei  narratur 
a Sauvages.  Dicitur  svecica , quia  apud 
Svecos  endemica  est , nimirum  dimidiam 
populi  partem  aggreditur,  sive  mares  sive 
foeminas.  Pressorius  dolor  sub  scrobiculo 
versus  dorsum  et  pectus  premit  , et  repe- 
titis vicibus  cum  maxima  anxietate  , donec 
ex  ore  instar  rivuli  saliva  redditur  cum 
nausea  , et  interdum  vomitione.  Saliva  est 
calidissima  , purissima  , aquei  coloris  , ex 
cujus  profluvio  mitigatur  morbus,  aut  sal- 
tem per  unum  aut  alterum  diem  r\ou  re- 
meat paroxysmus.  Hic  morbus  est  rebellis , 
et  saepe  per  vitam  durat.  Quoniam  prae- 

cipua  caussa  est  ciborum  qualitas  , qui 
suut  fumo  iudurali , aut  salitae,  carnes , 
flectitur  morbus  carnibus  recentibus , pi- 
scibus, lacte.  Iluic  vero  nullum  adhuc  cer- 
tum remedium  auxiliatur  , quamvis  plures 
adhibent  nucem  vomicam  in  pulverem  re- 
dactam , aut  alia  medicamina.  Si  autem 
pyrosis  a vehementibus  inflammationibus 
nascatur  , ut  ab  hepatitide  , cystitide  , me- 
tritide , prompta  et  efficax  sit  antiphlogi- 
stica  methodus.  In  graviditate  ut  plurimum 
sufficiunt  absorbentia.  Tandem  si  ulcus  ser- 
pat et  rodat  ventriculum  , lac  praecipuum 
remedium  est. 

GENUS  VIGES1MUMPRIMUM 

Anxietas  ventriculi 


A, 


§.  1940.  rVnxietas  ventriculi  est  mo- 
lestia , quae  ad  quaerendam  commodiorem 
corporis  positionem  adigit.  Anxietates  plu- 
res sunt  , et  habent  diversa  nomina  ut  ab 
operibus  Hippocratis  deducitur.  Adhibetur 
Torti.  IX.  T 

saepe  a practicis  vox  dysphoria , Svaepopta, 
scilicet  molestia  aut  difficultas  in  ferendo 
morbo  ; dum  vox  euphoria  , evpopla  , in 
hoc  tolerando  facilitatem  indicat.  Anxieta- 
tes symptomaticae  , quae  nimirum  effectus 
sunt  morborum  vel  acutorum  , vel  chro- 
nicorum habent  diversa  nomina,  quae  ipsos 
primarios  morbos  ostendunt  , ut  anxietas 
febrilis;  spasmodica;  agonislica ; cardiaca; 
etc.  Anxietas  vero  primaria  , et  quae  cum 
aliis  anxietatibus  misceri  non  debet , illa 
ventriculi  est.  Interdum  enim  ventriculus 
molestam  sensationem  experitur,  quae  non 
est  dolor , sed  ad  dolorem  accedit  , unde 
nec  quies  , nec  quiescendi  locus  invenitur, 
consequiturque  pervigilium.  Insuper  ven- 
triculi anxietas  ab  hujus  morbosa  affectio- 
ne nascitur  ; reliquae  anxietates  nascuntur 
ut  plurimum  ab  obstaculis  , quae  in  suo 
cursu  circulatio  sanguinis  invenit.  Sunt 
etiam  aliae  anxietates , quae  ab  illa  ven- 
triculi , et  a symptomaticis  anxietatibus 
distingui  debent,  in  diebus  morborum  ju- 
dicatoriis observandae  , et  a divino  Hip- 
pocrate perlustratae. 

§.  1941.  Primaria  ventriculi  anxietas 
cognoscitur  a molestia  regionis  epigastri- 
cae , cujus  caussa  aeger  agitatur,  nec  ad 
quiescendum  aptum  invenit  locum  ; a re- 
spiratione non  expedita , et  profundis  in- 
terrupta suspiriis  i a pervigilio.  Si  vero  an- 
xietas symptomatica  sit  , primarii  morbi 
animadvertuntur  symptomata.  Illa  ex.  gr. 
quae  dicitur  febrilis  contingit  in  febrium 
cursu  , et  oritur  vel  a nimio  motu  san- 
guinis , vel  ab  aliquo  impedimento,  quod 
hujus  offendit  circulatio  : vocatur  anxietas 
spasmodica,  quae  distinguitur  a praecordio- 
rum et  ventriculi  angustia  , animi  ango- 
ribus , nauseis  , suspiriis  , maxima  agitatio- 
ne corporis , et  quae  familiaris  est  in  hy- 
stericis , vel  hypochondriacis  paroxysmis  , 
et  in  illis  hominibus , qui  nervorum  sy- 
stemate sensibiliori  et  molliori  instruun- 
tur , et  nervosis  affectibus  obnoxii  sunt : 
nomen  cardiacae  ast  illi  anxietati , quae 
producitur  a cordis  vitiis , et  majorum  va- 
sorum , ut  aneurysmata  sunt  , et  polypi  , 
et  cognoscitur  a symptomatis  , quae  de 
praesentia  horum  vitiorum  testantur.  Sic 

dicendum  est  de  anxietate  podagrica,  rheu- 
matica , scorbutica  , yenerea  , elc.  Appel- 
latur anxietas  agonistica  , quae  in  morbis 
vel  acutis  , vel  chronicis  ante  mortem  op- 
primit , cum  obtenebratur  visus  ; pulsus 
est  inaequalis  , imbecillus  , deficiens ; fa- 
cies cadaverosa  ; oppressio  pectoris  ; ster- 
tor ; palpitatio  cordis  ; virium  extinctio. 
Tandem  si  anxietas  in  diebus  judicatoriis 
contingat  , in  observationem  cadunt  futu- 
rae criseos  signa  , saltem  a naturae  viri- 
bus instigatae. 

§.  1 942.  Caussa  proxima  anxietatis  ven- 
triculi esse  videtur  spasmus  , qui  hoc  vi- 
scus affligit.  Huic  morbo  obvii  se  praebent, 
qui  molli  et  sensibili  nervorum  systemate 
conflantur ; nervosis  affectibus  agitantur  , 
maxime  ventriculi  ; animi  pathematibus 
deprimentibus  afficiuntur.  Praecipuae  caus- 
sae excitantes  sunt  graves  animi  affectio- 
nes , errores  in  diaeta  , nimirum  nimia  a- 
linien torum  quantitas  ; ventriculi  plenitu- 
do ; perturbata  digestio  propter  assiduum 
studium  , vel  institutam  post  prandium 
venerem  ; abusus  liquorum  spirituosorum; 

quaedam  alimenta  cruda  , et  quae  conco- 
qui non  possunt.  Hippocr.  popularium  VII. 
L.  8.  breviter  dilucideque  adnotavit  esum 
fungi  crudi  , ut  hujusce  anxietatis  caus- 
sam JzJ  TjJ  fi avoavlx  Wpri  pbVKrjTa  dpov 
<pay)S(JL  , aorj  eo%s9  miynd<;9  odvvii  yacrrpoc, 
Pausaniae  filiam  ex  fungi  crudi  esu  , an- 
xietas tenebat  , strangulatio  , dolor  ven- 
tris. ~ Anxietates  symptomaticae  , ut  vi- 
dimus , nascuntur  a pluribus  morbis  , sed 
praesertim  a febribus  inflammatoriis  , ner- 
vosis , intermittentibus  perniciosis ; ab  af- 
fectionibus spasmodicis;  a vitiis  cordis,  et 
vasorum;  a lue  venerea  ; scorbuto  ; et  ab 
agone  mortis.  Tandem  anxietas , quae  in 
diebus  indicatoriis  evenit  , nascitur  ab  il- 
lo tumultu  , qui  ante  crises  suscitatur , et 
a practicis  critica  perturbatio  nuncupatur. 

§.  1943.  Molesta  profecto  est  ventri- 
culi anxietas  , raro  lethalis  , si  excipiatur 
casus  in  quo  inflammatoria  fiat.  Spasmus 
enim  qui  caussa  est  hujus  morbi  vel  spon- 
te , vel  artis  ope  resolvitur.  Tamen  obser- 
vanda sunt  symptomata  , quae  interdum 
mala  sunt% Inquit  Hippocr.  praedictorum  I. 

X.  4.  33  Oi  dooaStes  uvepCTos  7rapo^vvc- 
pevoi,  xaxol.  Qui  anxie  se  jactantes,  citra 
vomitum  exacerbantur,  male  habent.  33  Sic 
Coae,  praenot.  IV.  17.  33  E»  lusio  di^ddea, 
euvra  udiipov  youvenrcu,  xaxov  £»>  doddeoiv 
aypdnvoiot.  In  vomitu  si  quis  siticulosus 
fit  , et  sitis  exors  fiat , malum  est  anxiosis 
vigilantibus.  33  Si  anxietas  sit  symptoma- 
tica indicat  potius  faustum  vel  infaustum 
exitum  primarii  morbi.  Etenim  ubi  est  fe- 
brilis plerumque  patefacit  gravitatem  fe- 
brium , et  sequelas  quas  habere  potest,  ut 
5*  632.  ita  tradit  Boerhaave  33  Si  anxietas 
ergo  talis  diu  perstat  , circa  vitalia  pro- 
ducet polyposas  concretiones , inflammatio- 
nes , gangraenas  subitaneas , cum  intolera- 
bili angustia  , et  morte  cito  subsequenle ; 
si  autem  haesit  in  hypochondriis  , tum 
maximum  sensum  aegritudinis  circa  stoma- 
chum pariet  , reliquis  visceribus  minus 
acute  sentientibus  ; dein  putrefactiones  su- 
bitaneas sanguinis  in  vasis  his  amplis  mi- 
nusque  validis ; unde  gangraenae  , hepatis 
putredo  , dysenteria  a putrefacto  lelha- 
lis.  33  Quoad  autem  febres  tertianas  inquit 

Hippocr.  Coae,  praeno t.  I.  52.  (jt  Tpixcuo - 
fpVSEQ  do<D$EEq  TCVpETol ) KOlKOr/deSQ»  Febres 
tertianae  naturam  referentes  , cum  anxie* 
tudine,  malignae  sunt.  :=J  Ex  hoc  jure  me* 
ritoque  in  suspicionem  adducimur  , Hip- 
pocratem febres  intermittentes  malignas,  si- 
ve perniciosas  cognovisse  , quamvis  ab  a- 
liis  locis  certius,  ut  popularium  VII.  20. 
legi  potest.  Multo  minus  ominosa  est  an- 
xietas a convulsivis  affectibus  inducta  , ut 
illa  ab  hysterica  vel  hypochondriaca  pas- 
sione, quae  quamvis  plerumque  fastidium  et 
terrorem  afferat,  aut  per  magnam  urinarum 
limpidarum  vim,  aut  per  copiosam,  et  ob- 
strepentem flatuum  expulsionem  , aut  per 
simplex  artis  ministerium , nempe  anti- 
spasmodi eorum  usu  , resolvitur.  Discrimi- 
ne contra  plena  est  anxietas , quae  a vi- 
tiis cordis , magnorumque  vasorum  proce- 
dit , qua  saepissime  aerumnosa  clauditur 
vita.  Tandem  anxietas  critica  modo  infau- 
stam , modo  faustam  promittit  crisin.  Ge- 
neratim  timenda  non  est  , si  gravioribus 
symptomatis  non  componatur,  ut  sunt  a - 
nhelatio  , frequentia  suspiria  , pulsus  inae- 

quales  , tussis  , quae  impedimentum  quod 
in  transitu  per  pulmones  invenit  circula- 
tio sanguinis  revelant.  Hippocrates  ponit 
inter  signa  futurarum  parotidum  , et  futu- 
rae haemorrhagiae  anxietatem  cum  pervi- 
gilio. Inquit  etiam  anxietates  cum  frigore 
pessimas  esse , quia  pessime  se  habere  vi- 
res vitales  expromunt.  Legitur  enim  Coae. 
Praenot.  I.  60.  33  0't  t v xphnuoioiv  dX v- 
opoi  j dvev  idparos  xspi^iv^operoL  , xat 
dirav T£Q  de  ol  dvev  l&pumQ  Trepiypv^ouevoi 
cexplraq  , xaxov.  Keu  ol  ereippiydoavrei 
ex,  TXTav  , sueaav res  dxprjxa,  doaSeeg  t po- 
pdSeeg  iv  Ttvperu  , xaxov.  Anxietudines  in 
diebus  judicatoriis , si  in  his  sine  sudore 
perfrigerentur  citra  judicationem  , male  ha- 
bent. Et  qui  insuper  riguerunt  ex  his,  ubi 
vomuerunt  meraca  , anxii  , tremuli  in  fe- 
bre malum. 

§.  1944.  Curatio  anxietatis  ventriculi 
simplex  esto  , scilicet  molliatur  spasmus  , 
et  amoveantur  caussae.  Hisce  animadver- 
sis, remedia  plerumque  sunt  sanguinis  mis- 
sio, purgationes  , emetica  , antispasmodica, 
balnea  , fotus  , clysteres.  Hujusce  autem 

simplicitatis  exemplum  sumimus  ab  Hip- 
pocr.  qui  popularium  VII.  L.  1 0.  ita  anxieta- 
tis ab  esu  fungi  curationem  exposuit  cs  pt- 
XixpriTov  Stpuov  nlvsiv  , xai  euectv  £vvri  - 
vejxe  t xai  Xxrpov  ~epuuv.  ep  ra  Xxrptj  tl-q- 
fjLcos  rov  fivxqra  xai  l-xii  X^elv  eueXXev 
e^iSpoaEv.  Aquam  mulsam  calidam  bibere, 
ac  vomere  profuit  , et  balneum.  In  bal- 
neo fungum  evomuit  et  ubi  illa  cessatura 
essent , exsudavit  C2  Si  vero  anxietas  sym- 
ptomatica sit  , varia  esse  debet  curatio.  Si 
enim  est  anxietas  febrilis,  in  primis  viden- 
dum cujus  febris  sit  symptoma,  ut  eligantur 
remedia , sicut  est  cortex  peruvianus,  aut 
ejus  praeparata , si  febris  intermittens  sit. 
Si  sit  symptoma  vitiorum  cordis  et  vaso- 
rum , praeter  sanguinis  missiones,  exiguae 
doses  digitalis  purpureae  juvant.  Si  tan- 
dem anxietas  in  diebus  judicatoriis  con- 
tingat , bona  crisis  adjuvanda  est,  ut  si  an- 
xietas antecedat  criticam  haemorrhagiam  na- 
salem , haec  variis  modis  allicienda  est , 
praesertim  aquae  calidissimae  fumum  at- 
trahendo. 

GENUS  VIGESIMVMSICVKDUM 

Gastrodytiia- 

§.  1945.  (zastrodynia  componitur  dua- 
bus graecis  vocibus  , quae  sunt  yaarr,p 
ventriculus , et  oSvvrj  dolor.  Etenim  ga- 
strodynia  est  ventriculi  dolor  plus  vel  mi- 
nus acerbus  , fixus , non  animi  defectioni 
conjunctus  , ut  cardialgia  est  ; nec  febri  , 
ut  gastritis  ; nec  sensui  ardoris  , ut  pyro- 
sis. Et  quamvis  interdum  acerbitas  doloris 
afferre  potest  animi  deliquium  , hoc  raro 
evenit , ideoque  gastrodynia  dicitur  esse 
sine  syncope.  Est  primaria,  symptomatica, 
secundaria.  Nam  subinde  suis  producitur 
caussis , ut  sunt  cruditates  , gastricae  sor- 
des, flatus , bilis  , animi  pathemata;  subin- 
de oritur  ab  aliis  morbis  , ut  sunt  vermes, 
calculi  gastrici , affectio  hysterica  vel  hy- 
pochondriaca , ulcera  ventriculi  ; subinde 
aliquam  metastasim  consequitur , ut  retro- 
cessionem podagrae  ; scabiei  , herpetum  , 
aliarumque  impetiginum  ; exsiccationem 

fonticulorum  , et  inveteratorum  ulcerum. 
Apud  Nosologos  gastrodynia  habet  diversa 
nomina,  secundum  ejus  caussam;  et  ideo 
saburralis  , flatulenta  , biliosa  , ulcerosa  , 
calculosa  , hysterica  , hypochondriaca  ap- 
pellatur. 

§.  1946.  Praecipuum  gastrodyniae  sym- 
ptoma est  ventriculi  dolor.  Hic  est  fixus  , 
assiduus,  modo  plus,  modo  minus  mole- 
stus , et  gravis.  Ex  variis  vero  symptoma- 
tis cognoscitur  saepe  morbi  caussa.  Ali- 
quando enim  dolor  magis  cruciat,  vix  sum- 
pto alimento  , quod  denotat  inagnam  ven- 
triculi sensibilitatem  : aliquando  in  diver- 
sis diei  vel  noctis  horis , quod  aliquam  es- 
se in  nervis  pathologicam  conditionem  de- 
clarat ; aut  aliquem  in  ventriculo  humo- 
rem adesse  , ut  est  bilis,  quae  facile  a duo- 
deno in  illuni  ascendit ; aut  flatus,  qui  in 
ventriculo  clauduntur  , eumque  disten- 
dunt: aliquando  vomitus,  diarrhoea,  lin- 
gua sordida  post  patratos  errores  in  diae- 
tetico  regimine  , caussam  docent  esse  ga- 
stricam : aliquando  ingens  ventriculi  di- 
stensio , difficultas  respirationis  , anxietas  , 

praecordiorum  angustia  , necessitas  flecten- 
di corpus  in  anteriora,  depressio  pulsuum, 
extremitates  frigidae , levamen  doloris  ab 
expulsione  flatuum  , caussam  esse  flatus 
ipsos  aperiunt : aliquando  dolor  molestior 
est  quam  in  gastrodynia  saburrali  , deje- 
ctiones sunt  biliosae  , aggrediuntur  con- 
vulsiones , temperamentum  est  biliosum  , 
ex  quibus  praesentia  acerrimae  bilis  in 
ventriculo  deprehenditur  : si  vero  dolor 
ventriculi  sit  ingens  cum  erosionis  sensu , 
corripiant  convulsiones  , delirium  , et  ad- 
nolabiles  laesiones  partium  observentur  , 
dubitandum  non  est  , quin  caussa  fuerit 
venenum  : si  luxetur , vel  deprimatur  car- 
tilago xiphoidea , excitatur  ventriculi  do- 
lor , qui  fixus  est  et  permanens  cum  vo- 
mitu , et  anorexia ; et  cum  morbus  per- 
severet , incipit  consumptio  , ciborum  et 
potionum  vomitus  : si  ulcus  ventriculum 
irritet,  et  rodat,  evomitur  pus,  et  hectica 
febris  suscitatur:  si  adsint  gastrici  calculi , 
symptomata  sunt  sensus  ponderis  in  ven- 
triculo , molestia  , ad  vomendum  proclivi- 
tas, et  ipse  calculorum  vomitus  : si  eji- 

ciantur  aciculae , frustula  ferri  , monetae, 
lapilli , ab  hoc  ipso  vomitu  cognoscitur  , 
hujusmodi  peregrina  corpora  morbi  fuisse 
caussam : si  mulieres  hystericae , et  homi- 
nes hypochondriaci  prehendantur  dolore 
ventriculi  , saepe  primariae  affectionis  non 
desunt  symptomata : si  in  puellis  deficiant 
menstrua  , crebro  tumor  et  dolor  eas  ve- 
xat regionis  epigastricae  qui  ad  dorsum  ex- 
tenditur, fiunt  pallidae , sub  quovis  motu 
respiratio  difficilis  est  , deficit  appetitus  , 
aut  depravatur  , ingens  est  lassitudo  , et 
crurum  oedema,  quae  symptomata  de  chlo- 
rosi  testantur:  si  tandem  in  accessionibus 
febrium  intermittentium  torqueat  ventri- 
culi dolor,  hic  est  earum  symptoma,  quod 
sub  remissione,  aut  intermissione  evanescit. 

§.  1947.  Sunt  in  hoc  genere  quaedam 
species  praesertim  observandae,  et  a Noso- 
logis  descriptae,  ut  illa  gastrodynia,  quae  a 
Graecis  dicitur  periodynia;  adstringens  Sau- 
vagesii,  vel  stomachi  adstrictio  Afctii;  atte- 
rens ejusdem  Sauvagesii,  vel  stomachi  attri- 
tio Boneti;  pulsatilis  Boneti  ; quamvis  sunt 
potius  gastrodyniae  varietates,  aut  alterius 

morbi  symptoma.  Etenim  gastrodynia  pe- 
riodynia  , tt EpioSvvla,  est  gravis  partis  dolor, 
veluli  circum  illam  affligens.  Haec  vox  fre- 
quenter usurpatur  ab  Hippocrate  in  variis 
libris  , ut  et  verbum  ‘ivsptnSryeo , vel 
nspiodvvio  , vehementem  dolorem  sentio. 
Dum  igitur  Graeci  scriptores  , et  Nosologi 
loquuntur  de  gastrodynia  periodynia  , il- 
lam intelligunt,  quae  a dolore  vehemen- 
ti distinguitur,  non  tam  facile  cedit,  et 
magnam  debilitatem  et  consumptionem  cor  - 
poris adducit.  Gastrodyuia  adstringens  est 
molestia  digestionis  tempore  , cum  alvo  ad- 
stricta;  calore;  praesertim  manuum  et  pe- 
dum ; faciei  rubore;  frequentia  pulsuum,  et 
etiam  febricula.  Inquit  Sauvagesius  Tom.  II. 
pag.  97.  Z2  Id  morbi  autem  mihi  pendere 
videtur  ab  ariditate  et  erelhismo  ventricu- 
li , a defectu  potus  aquosi,  et  a disposi- 
tione spasmodica  generis  nervosi.  :=J  Ga- 
strodynia atterens  , ut  ipse  inquit  Sauva- 
gesius, inter  digerendum  evenit,  sed  cum 
extremorum  frigore  et  anhelitus  difficultate, 
unde  a praecedenti  discrepat.  Tandem  ga- 
strodynia pulsatilis  est  illa  quae  distingui- 

tur  a dolore  cum  pulsatione  in  regione 
epigastrica.  Haec  dubitare  facit  de  aneu- 
rysmate arteriarum  gastricarum  , vel  aor- 
tae ; tamen  hujusmodi  pulsatio  plus  se- 
mel observavi  absque  arteriarum  vitio,  quae 
una  cum  dolore  evanuit.  Gastrodynia  pul- 
sati! is  rara  non  est  in  affectione  hysterica, 
et  hypochondriaca. 

§.  1948.  Molesta  sensatio  plus  aut  mi- 
nus incommoda  , et  persistens  est  proxima 
caussa  gastrodyniae.  Iluic  obnoxii  magis  sunt 
sensibiliores ; qui  nervosos  morbos  perpes- 
si sunt , aut  patiuntur;  temperamento  ca- 
lido , et  bilioso  instruuntur.  Plures  sunt 
qui  nec  quoad  qualitatem , nec  quoad 
quantitatem  alimentorum  peccant,  sed  pro- 
pter idiosyncrasiam , vel  nimiam  stomachi 
debilitatem , et  sensibilitatem  frequenter 
gastrodynia  laborant.  Caussae  excitantes  plu- 
rimae sunt , ut  qualitates  alimentorum  , 
unde  non  facile  digeruntur ; immaturi  fru- 
ctus horaei  ; flatus  ; bilis  acris  , porracea  ; 
rodentia  venena  ; luxatio  , vel  depressio 
cartilaginis  xiphoideae  ; corpora  peregrina; 
etc.  Sic  dum  gastrodynia  symptomatica  est, 

oritur  a pluribus  inorbis  , ut  ab  ulcere 
ventriculi , calculis  gastricis , febribus  in- 
termittentibus , affectione  hysterica , vel 
hypochondriaca  , etc. 

§.  1 949.  Tam  primaria , quam  sympto- 
matica gaslrodynia  esse  potest  levis  vel 
gravis.  Aliquando  enim  vomitione  sponta- 
nea , aut  artificiali  , sive  diarrhoea  sana- 
tur , ut  illa  quae  venit  a nimia  ciborum 
ingurgitatione  ; aliquando  est  pertinax  et 
lethalis  , ut  illa  quae  excitatur  a luxatio- 
ne vel  depressione  cartilaginis  xiphoideae , 
a qua  producitur  et  rebellis  vomitus  et 
atrophia.  Interdum  etsi  dolor  vehemens  sit, 
et  alia  symptomata  gravia  , ut  in  gastro- 
dynia  flatulenta  , recta  tamen  curatione 
morbus  vincitur.  In  gaslrodynia  biliosa  in- 
tensus etiam  est  dolor  , sed  ut  plurimum 
ejectione  et  dejectione  biliosa  hic  cessat. 
Illa  quae  dicitur  periodynia  est  rebellis,  et 
discrimine  plena  ; siquidem  consumere  po 
test  corpus  , viresque  abolere.  Gastrodynia 
vel  adstringens  , vel  atterens  quoad  pro- 
gnosim  a saburrali  , et  flatulenta  non  dil- 
fert.  Si  sit  symptomatica  , interdum  nasci- 

tur  a morbis  , qui  aut  a natura  , aut  ab 
opportunis  auxiliis  superantur,  ut  chloro- 
sis  est;  interdum  a morbis  insanabilibus  , 
ut  a ventriculi  ulcere  , et  ideo  lethalis  est. 
Etiam  calculosa  esse  potest  exitialis  , et  in 
cadaveribus  inveniuntur  lapides  variae  ma- 
gnitudinis. Sic  dicendum  de  illa  , quae  a 
deglutitis  peregrinis  corporibus  ortum  ha- 
bet. Gastrodynia  hysterica  , et  hypochon- 
driaca fere  similes  sunt  , et  post  hysteri- 
cos vel  hypochondriacos  paroxysmos  dis- 
solvuntur ; sed  in  mulieribus  tanta  saepe 
remanet  in  epigastrica  regione  sensibilitas, 
ut  pressionem  etsi  levissimam  refugiat. 

§.  1950.  Discrepat  curatio  secundum 
species  , caussasque.  Quamobrem  si  gastro- 
dynia sit  saburralis  , levia  expediunt  eme- 
tica , vel  purgantia  ; fomentationes  emol- 
lientes , clysteres.  Etiamsi  dolor  vehemens 
sit  , nunquam  usurpentur  narcotica,  donec 
saburrae  ventriculo  contineantur.  Animad- 
vertendum est,  dari  casus,  in  quibus  a spa- 
smodicis constrictionibus  orificiorum  ven- 
triculi fere  clauduntur  impuritates  , unde 
et  exasperatur  dolor  , et  respiratio  non  ex~ 
Tom.  IX  V 

pedite  peragitur , pulsusque  durus  vel  tar- 
dus fit.  Dum  praeter  fomentationes , un- 
ctiones oleosas , clysteres  , omittenda  non 
sunt  balnea , et  aliquando  etiam  sanguinis 
missio.  Sic  si  caussa  morbi  sint  flatus,  su- 
binde dolor  intensus  est , et  pulsus  febri- 
lis , et  durus , et  tum  sanguinis  imminu- 
tio utilis  est  ; sed  si  dolor  sit  levis  , et 
pulsus  non  febrilis  , dentur  oleosa  , ut 
oleum  amygdalarum  dulcium  recenter  ex- 
pressum ; ubi  vero  dolor  perseverat  , nec 
discuti  possunt  flatus  , conveniunt  balnea 
tepida  , et  aliquod  leve  narcoticum.  Ne 
hic  morbus  redeat  in  primis  fugiantur  ali- 
menta leguminosa  , flatuosa  , dyspepta  ; et 
aquae  minerales  acidulae  adhibeantur.  E- 
tiam  in  gastrodynia  biliosa  cum  dolor  sit 
violentus  et  praeceps  , et  concitetur  pul- 
sus , praemittenda  est  venae  sectio;  postea 
haurienda  affatim  est  aqua  pulli , et  fo- 
mentationes fiant  , et  injiciantur  clysteres. 
Ut  autem  hujus  morbi  amoveatur  regres- 
sus, aquae  minerales  acidulae  non  parum 
juvant.  Si  caussa  fuerint  venena  , danda 
sunt  antidota  quae  illis  quadrent , sed  si 

fieri  possit  statim  emeticum  praebendum 
est.  Si  cartilago  xiphoidea  luxetur,  vel  de- 
primatur , haec  manu  optimi  chirurgi  re- 
ducitur ; sed  interdum  ampla  cucurbitula 
regioni  epigastricae  applicita  , interdum 
sanguinis  missio  profuit , ut  hac  observa- 
tione confirmat  Sauvages.  S Mulier  quae 
lapsa  erat  in  partem  pectoris  anticam  do- 
lebat  epigastrio , dolor  a levi  tactu  cresce- 
bat , ea  per  intervalla  sudabat  , calebat  , 
facies  rubebat  , erat  oris  amaror,  anorexia, 
nausea;  identidem  deficiebat  pulsus  , im- 
minebat syncope , a cathartico  pejus  ha- 
buerat. Accitus  praescripsi  phlebotomiam 
unam  aut  alteram  , et  sic  sanata  est.  S Sic 
curalio  dissidet , si  gastrodynia  symptoma- 
tica vel  secundaria.  Si  enim  chlorosis  sit 
primarius  morbus  , expediunt  quae  vocant 
menstrua , maxime  chalybeata  ; si  febres 
intermittentes  , cortex  peruvianus  , vel  hu- 
jus praeparata ; si  vermes , purgantia  et 
anthelminthica  ; si  affectio  hysterica  , vel 
hypochondriaca , quae  in  basce  affectiones 
adhiberi  solent  , sed  lac  asininum , si  prae- 
scribi possit , optimum  remedium  est  , 

praeter  balnea  tepida  et  antispasmodica;  si 
ventriculi  ulcus  , etiam  praecipuum  reme- 
dium lac  est  ; si  retrocessa  podagra  , quae 
hanc  ad  suam  sedem  reducunt;  si  antiqua 
et  exsiccata  ulcera,  haec  sunt  reproducenda. 

GENUS  V I G E S I M U M T E R T I U M 

Cardialgia 


§.  1951.  C^lardialgia  , est 

acerbus  stomachi  dolor  saepe  lipothymiae 
conjunctus.  Transactis  temporibus  cardial- 
giae  nomine  intelligebatur  dolor  sinistri 
ventriculi  orificii , quod  a veteribus  appel- 
labatur cardia  xa Sed  quia  arduum 
est  veram  hujus  decernere  sedem  , conve- 
nerunt scriptores  , quemcunque  ventriculi 
asperum  dolorem  cum  tendentia  ad  lipo- 
thymiam  , appellandum  esse  cardialgiam  , 
quaevis  sit  illius  pars , quae  magis  afficia- 
tur. Nihilominus  voluit  Alibert  hanc  affe- 
ctionem gastralgiam  vocare;  sed  apud  omnes 
remanet  cardialgiae  nomen , utpote  anti^ 

quissimum  , et  universim  acceptum.  Car- 
dialgia  est  primaria , symptomatica  secun- 
daria ; sed  quaevis  ipsa  sit , variis  nomi- 
nibus distinguitur  a practicis , siquidem 
ejus  origo  multiplex  est.  Dicitur  igitur  in- 
flammatoria , gastrica  , verminosa,  flatuosa, 
scirrhosa  , cancrosa  , hysterica , hypochon- 
driaca , arthritica , etc. 

§.  1952.  Signa  cardialgiae  sunt  cru- 
delis ventriculi  dolor , qui  cum  in  con- 
sensum advehat  cor  saepissime  lipothymiam 
gignit ; ad  cordis  scrobiculum  constrictio- 
nis sensus ; praecordiorum  anxietas.  Hisce 
symptomatibus  , quae  communiora  sunt  , 
saepe  annectuntur  alia  , quae  vel  morbi 
caussam  , vel  majorem  hujus  gravitatem 
designant  , ut  ventriculi  tumor  , nausea  , 
vomitus  , aflluxus  salivae  , singultus  , de- 
lirium , convulsiones , sudores  frigidi , ex- 
tremitatum frigus.  Si  itaque  cardialgia  o- 
riatur  a ventriculi  debilitate , ut  saepe  e- 
venit  , et  habitualis  fit  , torquet  inappe- 
tentia  , molesti  dolores  , aegre  concoquun- 
tur alimenta , unde  crescit  universalis  de- 
bilitas , appetitus  defectus  , nausea ; con- 

geruntur  saburrae , pravusque  evadit  cor- 
poris habitus.  Si  caussa  sint  ventriculi  quis- 
quiliae , non  deest  pondus  epigastrii  , an- 
xietas , nausea  , vomitus  , sitis  , aut  pro- 
pensio ad  vomitum  , oris  amarities , ver- 
tigines capitis  gravitas.  Si  vero  claudantur 
in  ventriculo  flatus  , praeter  dolorem  dif- 
ficilis est  respiratio  , tumor  praesertim  ver- 
sus dextram  partem  epigastrii  ; eructatio, 
qua  flatus  minuuntur.  Aliquando  caussa 
sunt  venena  rodentia  et  tum  dolor  est  a- 
trox  ; et  molestant  vertigines  , agrypnia  , 
tormina  , alvi  siccitas  , urinarum  suppres- 
sio , extremitatum  frigus  ; et  pulsus  ut 
plurimum  est  debilis , inaequalis , inter- 
mittens ; facies  a naturali  dissimilis , sed 
persaepe  livescit.  Vermes  non  raro , maxi- 
me in  pueris  afferunt  gravem  ventriculi 
dolorem  , et  nauseam  , vomitum  , copio- 
sum salivae  effluxum  , convulsiones.  Fe- 
bres intermittentes  perniciosae  interdum 
cardialgicac  sunt  , et  incommodus  dolor 
modo  in  stadio  frigoris,  modo  in  illo  caloris 
excruciat  ; modo  primam  , modo  sequen- 
tes comitatur  accessiones  , et  alia  secum 

conducit  symptomata  , quae  ejus  propria 
sunt.  In  lactentibus  frequens  est  cardial- 
gia  , quae  producitur  a flatibus,  et  disten- 
sione ventriculi , atque  cognoscitur  a prae- 
cordiorum anxietate , difficultate  respira- 
tionis, nausea,  vomitu,  recusatione  lactis, 
copioso  salivae  fluxu  , et  interdum  febre  , 
et  convulsionibus. 

§.  1953.  Illa  ventriculi  irritatio,  quae 
immitem  hujus  affert  dolorem  cum  procli- 
vitate ad  lipothymiam  , et  ad  alia  sym- 
ptomata, quae  a consensione  procedunt  in- 
ter stomachum  et  cor  , aliasque  corporis 
partes  , ut  cardialgiae  caussa  proxima  ha- 
benda est.  Idcirco  non  solum  Helmontius 
cognovit  potentiam  cardias  super  alias  cor- 
poris partes  , sed  etiam  in  cardia  posuit 
sedem  animae  sentientis,  et  archaei.  Com- 
ponuntur ad  cardialgiam  qui  nimia  nervo- 
rum sensibilitale  pollent ; qni  saepenume- 
ro  nervosis  morbis  laborant  ; qui  animi 
pathematibus  , potissimum  ira  , et  tristitia 
corripiuntur.  Caussa  excitans  est  quidquid 
potest  lacessere  , et  irritare  ventriculum  ; 
aut  hujus  vigorem  frangere  ; aut  praeter- 

impuritates  ; flatus  ; venena  ; alimenta  in- 
digestibilia ; carnes  salitae  , et  fumigatae ; 
condimenta  ex  oleo,  et  adipe  rancido;  cra- 
pula ; immodicae  jacturae ; deprimentes 
animi  affectus.  Plurimi  autem  sunt  morbi 
ex  quibus  cardialgia  oriri  potest  , ut  scir- 
rhus , cancer , tumores  ventriculi,  et  pro- 
ximorum organorum;  febres  tam  continuae 
quam  intermittentes , maxime  perniciosae; 
vermes  ; affectio  hysterica  , et  hypochon- 
driaca ; inflammatio  ventriculi  ; vitia  cor- 
dis , et  vasorum  ; defectus  symmetriae,  et 
aptae  viscerum  abdominalium  compositio- 
nis , et  magnitudinis.  Sauvages  Tom.  II. 
pag.  93.  historiam  memorat  consideratione 
dignissimam  , quae  confirmat , ut  vitia  cor- 
dis esse  possint  in  caussa.  Cardialgia  per 
annum  post  pastum  revertens,  cum  respi- 
randi difficultate,  pulsus  interceptione  aliis- 
que gravibus  symptomatis  observata  fuit 
ab  Antonio  de  Pozzis  apud  chiliarcham  cu- 
jus cor  inventum  est  bovino  majus  , pul- 
mones flaccidos  comprimens  , duobus  po- 
lypis distensum,  quod  a sumpto  cibo  com- 

primebat  ita  stomachum  ut  ea  omnia  sym- 
ptomata sequerentur;  cardioginus  vero  quid 
sit  juxta  nos  supra  diximus  . Raro  de  prin- 
cipiis morborum  mecchanicis,  in  praxi  co- 
gitamus , quia  omnia  saburrae,  vel  fluido- 
rum vitiis  tribuimus.  S Aliquando  inve- 
nitur lien  minimae  molis,  ideoque  usibus, 
quibus  dicatur,  non  fungitur.  Si  enim  non 
comprimatur  a ventriculo  ab  alimentis  di- 
stenso , ininus  ad  secretionem  bilis  contri- 
buere videtur.  Non  raro  vero  cardialgia 
producitur  ab  aliqua  materie  quae  tran- 
sfertur ad  ventriculum  , ut  in  podagra  de- 
tentis usuvenit.  In  his  enim  frequenter  artus 
dolore  carent  , dum  stomachus  vehemen- 
ter dolet,  acceditque  vomitus  , et  celeratur 
pulsus.  Interdum  a represso  morborum  cur- 
su suscitatur  cardialgia,  ut  a dysenteriis  im- 
provide cohibitis,  aut  a parotidibus  repulsis. 

§.  1954.  Ut  praenoscamus  cardialgiae 
exitum  , videndum  quae  sit  ejus  species  ; 
quae  caussa  ; et  symptomata,  quae  in  cur- 
su morbi  contingunt.  Primaria  subinde 
continua  est  ; subinde  est  intermittens;  su- 
binde redit  sine  ordine  ; subinde  cum  do- 

lore  capitis , pedum  , renum  , aliisque  al- 
ternat morbis.  Periculosa  est  continua  , 
praesertim  gravibus  stipata  symptomatis  , 
quae  afferre  potest  ventriculi  inflammatio- 
nem , et  mortem;  aut  , si  praesto  sint  vo- 
mitus , acerbi  dolores  , consumptio  corpo- 
ris , scirrhum,  cancrum , et  ulcus  indicat. 
Si  vero  sit  intermittens , sive  cum  ordine, 
sive  sine  ordine , pertinax  plerumque  est  , 
et  oppugnat  remedia , siquidem  vel  lan- 
guore , vel  maxima  nervorum  sensibilitate 
producta.  Fatum  autem  cardialgiae  sym- 
ptomaticae idem  est  ac  illud  primarii  mor- 
bi. Etenim  in  inflammatione  ventriculi  , 
ej  usque  cancro  , et  ulcere  ; febribus  inter- 
mittentibus perniciosis,  continuis  malignis; 
malignis  exanthematibus,  ut  non  raro  sunt 
petechiae  , purpura  , insanabilis  , et  letha- 
lis  est  : ex  adverso  facile  expugnatur  in 
febribus  intermittentibus  benignis  , aut  in 
levibus  gastricis  affectionibus.  Sic  secunda- 
ria modo  exitiosa  est , potissimum  si  a re- 
tropulsa  materie  inflammetur  ventriculus  ; 
modo  penitus  abit  , ut  dum  podagra  re- 
dit ad  pedes  ; renoventur  exsiccata  ulce- 

ra  ; et  iterum  appareant  repulsae  paroti- 
des , et  impetigines.  Quoad  cardialgiae 
caussas  , hae  modo  occultae , sunt  modo 
graves  , modo  leves.  Nam  interdum  abdun- 
tur , ut  calculi  fellei  , quamvis  horum 
praesentiam  conjicimus  , si  frequenter  ag- 
grediatur cardialgia  , et  corpus  inficiatur 
luteo  colore.  Inter  graves  caussas  sunt  ve- 
nena ; bilis  aeruginosa  , et  porracea;  coa- 
gulatum lac : inter  leves  sunt  pituitosus 
humor  , gastricae  saburrae , flatus  , quam- 
vis etsi  hi  discutiantur , rursus  pervolvun- 
tur. Symptomata  quae  in  cursu  morbi  a- 
periuntur  , aut  bona  sunt , ut  fluxus  san- 
guinis a vasis  haemorrhoidalibus;  liber  men- 
struorum decursus  , vomitus  ; aut  mala,  ut 
cephalalgia  , deliria  , convulsiones  , agry- 
pnia  , singultus , extremitatum  frigus.  Ubi 
cardialgicus  dolor  est  vehemens,  frequens, 
spasmodicus,  plurima  consequi  possunt  fu- 
nesta symptomata  , ut  in  juvenibus , ple- 
tboricis  , sensibilioribus  , inflammatio  ven- 
triculi ; in  senibus  irregularitates  nervo- 
rum , et  improvisa  mors.  Vidit  Klein  a 
spasmo  cardialgico  cartilaginem  xyphoi- 

dem  introrsum  ductam;  plures  practici  epi- 
lepsiam. 

§.  1955.  Si  ad  cardialgiae  origines,  et 
symptomata  convertatur  animus  , quisque 
variam  esse  debere  illius  curationem  in- 
telligit.  Nam  si  proveniat  a plethora  et  a 
repressis  sanguinis  cursibus , utiles  sunt 
sectiones  venae  vel  brachiorum  , vel  pe- 
dum , et  hirudines  variis  partibus  appli- 
candae : si  a languore  ventriculi  , juvant 
corticis  peruviani  praeparata,  infusio  ligni 
quassiae , aliqua  tinctura  ainara,  chalybea- 
ta  : si  a venenis,  generatim  convenit  eme- 
ticum ; deinde  lac  , praesertim  si  venena 
fuerint  arsenicalia  , vel  antimonialia  , jura 
pulli  , demulcentia  ; clysteres  ; semibal- 
nea  ; et  tandem  narcotica : si  a flatibus  , 
cum  pulsus  sint  validi  , et  temperamen- 
tum plelhoricum,  prius  expediunt  sanguinis 
missiones,  post  clysteres  , tandem  sedan- 
tia ; cum  vero  temperamentum  sit  pitui- 
tosum, frigidum,  debilis  ventriculus,  pro- 
vecta aetas  , stomachica  et  carminativa:  si 
a gastricis  impuritatibus  , adhibenda  sunt 
emetica  , purgantia  , jura  pulli,  clysteres, 

et  fomentationes : si  in  pueris  ab  acidita- 
tibus  , et  vermibus  , purgantia , absorben- 
tia , anthelminthica  , clysteres  : si  ab  in- 
flammatione ventriculi , curatio  ab  illa  ga- 
stritidis non  differt:  si  ab  affectionibus  ner- 
vosis , sedantia  , antispasmodica  , balnea , 
semicupia  , pediluvia  , stillicidia  usurpen-  , 
tur ; si  a febribus  intermittentibus  perni- 
ciosis, praecipuum  remedium  est  cortex  pe- 
ruvianus  ; sed  si  immineat  inflammatio 
ventriculi  , aeger  sit  plethoricus  , pulsus 
pleni  et  fortes  , dolor  vehemens  , inci- 
piendum est  a sanguinis  missione , et  ut 
mitigetur  doloris  acerbitas  , fiant  fotus  e- 
mollientes,  et  unctiones  oleosae,  etiam  den- 
tur oleosa  : si  a retrocessa  podagra  , haec 
ad  pedes  reducenda : si  ab  exsiccatis  ulce- 
ribus , haec  iteranda : si  a repulsis  impe- 
tiginibus, hae  sunt  ad  corporis  superficiem 
revocandae  : si  a retroactis  parotidibus , 
hae  sunt  iterum  excitandae. 

Bulimia 


1956.  JDulimia 

faXiiiiaois  , scilicet  bovilla  fames,  seu  in- 
satiata edendi  cupiditas..  Est  igitur  ventri- 
culi morbus,  qui  consistit  in  intemperata 
esurie , quae  superat  digerendi  vires.  Quia 
vero  aegri  intemperanter  edunt , et  ali- 
menta concoquere  nequeunt , saepissime 
suscitatur  vomitus,  diarrhoea,  animi  deli- 
quia. Fames  in  statu  sano  revertitur,  cum 
necesse  sit , ut  corpus  nutriatur , et  assi- 
duae resarciantur  jacturae  ; nihilominus , 
ut  alia  plura  vitalia  foenomena , leges  au- 
dit habitudinis,  reditque  quibusdam  horis, 
cum  nempe  vesci  solemus,  quibus  transa- 
ctis , appetitus  deperditur.  Si  bulimia  na- 
scitur a peculiaribus , diversisque  caussis 
primaria  est ; symptomatica , si  ab  aliis 
morbis  oritur.  Quoniam  in  hoc  morbo  dis- 
similia deprehenduntur  symptomata  , ab 
his  Nosologi  desumpserunt  species , quibus 
varia  dederunt  nomina. 

§.  1957.  In  bulimia  immodice  editur, 
quin  veniat  satietas;  sed  si  sumpta  alimen- 
ta longe  superent  digerendi  vim , non  so- 
lum ut  diximus  consequitur  vomitus  , diar- 
rhoea , animi  deliquia  , sed  etiam  languor, 
lassitudo,  ventriculi  molestia,  glandularum 
salivalium  irritatio  , nutritionis  defectus  % 
macies.  Alia  etiam  interdum  observantur 
symptomata , quae  dependent  a diversitate 
caussarum , ut  ex.  gr.  oris  aciditas , corro- 
sio ventriculi , vomitus  acidus , si  ab  aci- 
ditatibus  ventriculi  nascatur  morbus.  Spe- 
cies autem  constituuntur  ab  aliquo  sym- 
ptomate , quod  vere  specificum  est.  Itaque 
in  illa  specie  quae  dicitur  canina  , adno- 
tatur  alimentorum  incoctorum  vomitus , 
qui  in  edacibus  canibus , aliquid  semper 
vorare  cupientibus , familiaris  est.  Nescio 
vero  an  illa  species  quae  dicitur  cardialgi- 
ca  primaria  sit , vel  symptomatica.  In  hac 
aegri  pauco  cibo  satisfiunt , qui  non  con- 
coquitur ; torquet  cardialgia  , et  frequens 
lipothymia.  Si  tam  turbatur  ventriculus , 
ut  non  mutata  alimenta  egerantur , tum 
illa  constituitur  species , quae  vocatur  lu- 

pina  fames , seu  lycorexis.  Bulimia  autem 
quae  a Nosologis  dicitur  esurigo , in  qua 
scilicet  duplum  vel  triplum  sumitur  con- 
suetae quantitatis  alimentorum,  dum  omni- 
bus numeris  absolvitur  digestio , non  ut 
morbus  habenda  est,  siquidem  desunt  mor- 
bosa symptomata.  Non  raro  haec  observa- 
tur in  gravidis,  et  in  adolescentibus,  post 
aliquem  toleratum  morbum.  Praecipuae  bu- 
limiae symptomaticae  sunt  verminosa,  illa 
infantum  , quae  nuncupatur  addephagia  , 
illaque  convulsorum.  Bulimia  verminosa 
cognoscitur  a signis  vermium  , qui  sunt  in 
ventriculo , eumque  lacessunt , et  aliquid 
materiae  nutribilis  furunt.  Sunt  ergo  signa 
dolores  abdominis ; fugaces  genarum  rubo- 
res; nausea,  halitus  foetens;  sensus  repta- 
tus in  oesophagum  ; diarrhoea  ; pruritus 
narium;  stridor  dentium;  peculiaris  habi- 
tus ; propensio  ad  soporem ; somnus  inter- 
ruptus ; ejulatus;  etc.  Bulimia  addephagia 
occurrit  in  pueris  atrophicis , rachiticis , 
scrophulosis , obstructionibus  viscerum  la- 
borantibus. In  istis  pueris  adnotatur  maxi- 
ma voracitas,  ut  indicat  ipsum  morbi  no- 

men  , nempe  adSrjrpayla  y aSrrfayla  , ut 
vorax  dicitur  dSdrrfolyo;  , vel  ddri<pdyo<;. 
Praeter  autem  voracitatem , conspicitur  pal- 
lor ; tumor  abdominis ; debilitas  ingens ; 
musculorum  flacciditas ; glandularum  tu- 
mor ; rubrae  palpebrae ; spiritus  graveo- 
lens ; etc.  Bulirnia  convulsorum , est  sym- 
ptoma affectionum  convulsivarum , prae- 
sertim epidemicarum , quae  ab  auctoribus 
exaratae  fuerunt.  Interdum  vero  est  sym- 
ptoma hystericae  affectionis , nec  semper 
alimenta  rite  digeruntur. 

§.  1958.  In  statu  salutis  plures  pro- 
ponuntur hypotheses  ad  exponendum  foe- 
nomenon  famis  , sed  nostris  temporibus 
conveniunt  physiologi , sedem  famis  non 
esse  solum  in  ventriculo,  sed  etiam  in  uni- 
versa corporis  oeconomia  , cum  scilicet  ne- 
cessitas reparandi  jacturas  ad  gradum  sen- 
sibilem pervenerit;  sed  bulimiae,  seu  mor- 
bosae famis  sedes , ut  plurimum  est  in  ven- 
triculo , illiusque  proxima  caussa  est  ven- 
triculi ipsius  irritatio  , quae  vel  producitur 
ab  acrimonia  succorum  digerentium , vel 
ab  ingenti  visceris  irritabilitate , vel  a vi- 
Tom . IX X 

tio  conformationis  ejusdem.  Appositi  sunt 
ad  bulimiam  qui  habitu  corporis  melan- 
cholico componuntur ; qui  saepe  labora- 
runt , et  laborant  nervosis  morbis  ; qui  vi- 
ribus ipsis  digerendi  abutuntur.  Excitant 
autem  bulimiam  acres  succi  gastrici , et 
exstimulans  bilis ; aciditates  etiam  in  ven- 
triculo collectae  ; exercitia  corporis  violen- 
ta ; itinera  per  nivosas  regiones ; hiber- 
num , et  penetrabile  frigus ; aliquod  ven- 
triculi , vel  intestinorum  vitium.  In  buli- 
mia canina  caussa  excitans  videtur  esse 
qualitas  acris  succorum  gastricorum,  et  in- 
gens ventriculi  irritabilitas  , statim  ac  sum- 
pta tanta  voracitate  alimenta  retineri  non 
possint.  Maxima  etiam  irritabilitas  ventri- 
culi caussa  videtur  in  bulimia  lupina  , si 
alimenta  immutata  egerantur.  In  bulimia 
quae  proficisci  dicitur  ab  aciditalibus,  ipsa 
symptomata  harum  aciditatum  praesentiam 
demonstrant.  Si  illa  sit  quae  esaurigo  nun- 
cupatur , caussa  evidens  est  necessitas  nu- 
triendi corporis  , quae  ut  plurimum  urget 
adolescentiae  aetate  , post  vehementes  cor- 
poris exercitationes , vel  post  immodicas 

jacturas , vel  post  aliquem  morbum.  Buli- 
mia autem  symptomatica  nascitur , ut  vi~ 
dimus , a plurimis  morbis , qui  ut  pluri- 
mum evidentes  sunt , ut  vermes  ; convul- 
siones ; febres  intermittentes ; corporis  con- 
sumptio, in  infantibus  frequens ; diarrhoea; 
abdominis  tumores ; torsio  ossium  ; tumen- 
tes glandulae ; maxima  debilitas. 

§•  1 959.  Quia  fames  subinde  bona , 
subinde  mala  est , inquit  divinus  Hippocr. 
de  veteri  medicina  XV.  10.  a To  jap  ri 
Xipv  fiepos  dvvarou  io%vp5e  ev  rij  ep  Jaei 
r?  dvrpoTDS  xal  vyiaoai  xai  doisvea 
Tcoiooat  xal  dxoxreivai.  Fames  enim  ma- 
gnam potentiam  in  naturam  hominis  ha- 
bet , et  sanandi , et  debilitandi , et  occi- 
dendi. £3  Cum  eo  perveniat  fames  ut  bu- 
limiam constituat , chronicus  morbus  est. 
Interdum  sponte  disperditur;  interdum  pau- 
corum et  simplicium  remediorum  ope  ; in- 
terdum est  pertinax,  et  sanatu  difficillimus; 
interdum  lethalis , quia  affert  abdominis 
hydropem  , lienteriam  , consumptionem  , 
pedum  oedema,  quod  ad  crura  et  femora 
extenditur.  Necesse  est  igitur  ut  specten- 

tur  species.  Bulimia  canina  et  lupina  pe- 
riculo plenae  sunt  propter  luctuosas  con- 
secutiones. Non  aegre  curatur,  quae  oritur 
ab  aciditatibus.  Esaurigo  sponte  cessat ; et 
illi  qui  ea  laborarunt , utpote  bene  con- 
coxerunt alimenta , pinguiores  fiunt.  Buli- 
mia verminosa  , modo  vincitur  , praeser- 
tim a nthelmint hicis  ; modo  alea  plena  est, 
quia  gravia  adducit  symptomata  , maxime 
si  vermis  taenia  sit.  Periculosissima  est  ad- 
dephagia  , quae  ut  plurimum  advehit  diar- 
rhoeam , consumptionem  , maximum  lan- 
guorem , et  alia  symptomata , quae  rachi- 
tidis propria  sunt.  Si  bulimia  prehendat  il- 
los, qui  convulsiones  patiuntur,  nunc  bre- 
vis est ; nunc  pertinax , et  molesta.  Inter- 
dum epidemica  est , ut  observarunt  pra- 
ctici ; sed  aut  epidemica , aut  sporadica , 
observandae  semper  sunt  species  , et  sym- 
ptomata quae  modo  levia  , modo  gravia  , 
modo  lethalia  sunt. 

§.  1960.  Si  de  remediis  generalibus  in 
bulimiam  loquamur,  haec  sunt  levia  eme- 
tica , purgantia  , antispasmodica  , tonica  , 
amara  , aromatica.  Haec  vero  interdum  ju- 

vant , interdum  nocent , et  symptoma  fa- 
mis augetur.  Ut  vero  emetica , et  purgan- 
tia non  noceant,  parvis  dosibus  danda  sunt. 
Inter  antrspasmodica  praeferatur  opium  ; 
laudanum  liquidum;  castoreum,  ejusque 
tinctura;  inter  amara,  et  tonica  cortex  pe- 
ruvianus ; radix  gentianae , vel  sub  forma 
pulveris  , vel  extracti ; inter  aromatica  in- 
fusio foliorum  melissae.  Sed  etiam  buli- 
miae curatio  dirigenda  est  secundum  ejus 
species.  Etenim  in  bulimia  canina  emetica 
et  purgantia  esse  debent  levissima  , ne  vo- 
mitum excitent , aut  alvi  fluxum  , ut  ali- 
quod ipecacuanhae  , aut  pulpa  cassiae,  vel 
tamarindoruin  ; praeterea  omittenda  non 
sunt  absorbentia  , maxime  magnesia  , et 
tandem  sedantia  , et  narcotica.  Si  bulimia 
sit  lupina , in  qua  frequens  sit  animi  de- 
liquium , conducunt  antispasmodica  , car- 
diaca, alimenta  levia  et  nutrientia,  ut  ory- 
za , pulmenta  ex  mica  panis  et  jure  vitu- 
li vel  pulli , gelatinae  , pisces  ; et  ubi  do- 
lor cruciat  cardialgicus , juvat  laudanum 
liquidum  ad  aliquot  guttas.  Si  bulimia  pro- 
veniat ab  acidis , remedia  sunt  mitia  pur- 

gantia  , absorbentia  , refrigerantia.  Si  con- 
tingat in  pueris , et  illa  sit  quae  dicitur 
addephagia  , examinandum  est,  quae  sit  il- 
lis diathesis  praeponderans , ut  inde  eligan- 
tur medicamina  , ut  deobstruentia  , mar- 
tialia , tonica.  Si  sit  verminosa  , emetica , 
purgantia,  anthelminthica  ; si  sit  symptoma 
febrium  intermittentium , cortex  peruvia- 
nus,  ej  usque  praeparationes  ; si  sit  effectus 
irregularitatum  nervosarum , et  convulsio- 
num, utilis  est  usus  aquae  niveae , et  fri- 
gidae immersiones , si  validum  sit  tempe- 
ramentum; alimenta  facilis  digestionis  , sa- 
tisque nutrientia. 

CINDt  VIGESIMDMQDI11TCM 

Pica 

§.  1961.  ^Pica  , xlrra  , seu  xiaaa  , 
est  equivoca  vox , quae  aut  significat  avem 
e cornicum  genere,  aut  morbum,  qui  etiam 
dicitur  picatio  , xirraoii;  , nimirum  depra- 
vatus appetitus  , aut  cupido  absurda  devo- 

randi , et  ad  corporis  nutritionem  imper- 
tiendam inepta.  Haec  morbosa  affeGtio  di- 
cta etiam  fuit  malacia  , fiaXax.la  } quam- 
vis graeca  vox  denotat  mollitiem  , praeser- 
tim animi , desidiosam , et  enervem.  Po- 
steriores vero  Nosologi  hac  potius  voce  usi 
sunt  ad  indicandam  picae  speciem.  Etenim 
nomine  picae  intelligunt  fastidium  consue- 
torum ciborum  , et  desiderium  absurdo- 
rum , et  insalubrium,  ut  sunt  terra  , calx, 
carbones  , cinis  , araneae  , panni  veteres  , 
coria  putrida , stercus  , aliaque  immunda 
et  exosa  ; illo  vero  malaciae  , cum  non  est 
tam  cupiditas  edendi  aliena , et  sordida , 
quam  alimenta , et  substantias , quae  ob 
magnam  quantitatem , et  voracitatem  , qua 
sumuntur  nocere  possunt , ut  aromata  , sa- 
lia , acida.  Interdum  haec  cupiditas , quae 
in  gravidis  mulieribus  valde  frequens  est , 
versatur  circa  quae  sub  ocuJis  cadunt.  In 
propositum  venirent  mira , quae  referun- 
tur a medicis , et  Gaspare  a Rejes  collecta 
Elys.  quaest.  L.  5.  6. ; sed  dubito  an  vera 
sint.  Aliae  enim  gravidae  dicuntur  appeti- 
visse humanam  carnem  ; aliae  morsibus  la- 

cerare , et  manducare  vel  humerum , vel 
collum  alicujus  hominis  cupivisse;  aliae 
avide  ventum  ore  excepisse ; etc.  Haec  au* 
tem  si  vera  sint , exhibent  potius  insaniae, 
quam  malaciae  imaginem.  Saepe  gravidae 
ardenter  desiderant  quae  circumspiciunt , 
sed  non  absurda ; et  interdum  insolita  edu- 
lia , quae  ratione  loci , aut  anni  tempesta- 
tis non  facile  reperiuntur.  Appetitus  au- 
tem picaceus  est  primarius , symptomati- 
cus , voluntarius , simulatus. 

§.  1 962.  Pica  primaria  distinguitur  ab 
appetitu  depravato  , languore  virium , an- 
xietate animi  deliquiis , et  a quadam  mu- 
tatione vultus.  Interdum  vero  cupide  quae- 
runtur substantiae , quae  quamvis  alienae 
sint  et  absurdae , medicamentorum  vicem 
gerunt.  Non  raro  infantes  cacochymici , et 
ad  aciditates  proclives , per  plures  menses 
terram  aut  calcem  devorant , a quodam  fe- 
re instinctu  ducti.  Inquit  Sauvages  Tom. 
II.  pag.  212.  ~ nativo  itaque  quodam  in- 
stinctu ducuntur  ad  absorbentia  terrea , 
quae  hunc  acorem  corrigant  assumenda , ita 
ut  natura  in  hoc  sibi  remedium  quaerat , 

ut  quaerit  apud  canes  in  gramine  eum  in 
finem  vorando  , ut  vomitu  rejectum  visco- 
sam sui  stomachi  saburram  everrat.  ;=S  Pi- 
ca symptomatica  non  solum  ab  expositis 
signis  cognoscitur,  sed  etiam  a caussis,  et 
symptomatis  , quae  primarium  morbum 
ostendunt.  Hujusmodi  pica  frequens  est  in 
puellis  chloroticis,  quae  licet  ad  adolescen- 
liam  pervenerint , aut  menstruis  non  gau- 
dent , aut  haec  nec  bene  , nec  satis  fluunt. 
Hae  puellae  pallidae  et  tristes  aversantur 
consueta  alimenta,  et  optant  dumtaxat  in- 
solita; aut  quaedam  cupiunt  solida,  vel 
liquida  condimenta,  ut  sal  , piper;  cinna- 
momum, acetum,  oleum,  acidi  succi,  etc; 
aut  devorare  inhiant  absurda,  ut  carbones, 
terram  , calcem.  Frequens  in  gravidis  plica 
est , quae  , ut  diximus  non  tam  absona , 
quam  inassueta  et  non  insalubria  requirunt 
alimenta.  Vehemens  quidem  est  in  istis  hu- 
jusmodi appetitus,  qui  si  forte  satisfieri 
non  possit , graves  consequuntur  agitatio- 
nes , et  foetus  creduntur  nevis  adnotari  ar- 
dentibus matris  desideriis  respondentibus. 
Pica  autem  voluntaria  est  illa  quae  a pra- 

vo  usu  edendi  aliena  producitur  , quae  ad- 
modum debilitant  stomachum , et  obstru- 
ctiones generant , et  ad  pravum  corporis 
habitum  disponunt.  Sunt  mulieres  quae  vo- 
luntario vorant  stercum ; sed  hae  ut  plu- 
rimum lahorant  insania  , ut  pluries  in  no- 
socomio dementium  observavi , ubi  etiam 
homines  dementes  vidi  propria  deglutire  ex- 
crementa. Sunt  vero  populi  qui  propter 
pravum  usum  vescuntur  locustis , muri- 
bus , propriisque  pediculis.  Tandem  pica 
simulata  dicitur , cum  lucri  gratia  non  si- 
ne periculo  depravatus  appetitus  fingitur, 
ideoque  glutiuntur  lapilli , vitrum , lami- 
nae ferreae  , etc.  Nosologi  inter  picae  spe- 
cies numerant  appetentias  substantiarum , 
ad  quas  devorandas  naturali  ducimur  in- 
stinctu , dum  scilicet  existunt  morbi , qui 
ab  illis , ut  innuimus , possunt  extingui. 
Et  re  quidem  vera  qui  laborant  obstructio- 
nibus cupide  comedunt  gramen  , et  sanan- 
tur ; sic  qui  afficiuntur  scorbuto  expetunt 
antiscorbutica  , et  continuo  usu  acido- 
rum vegetabilium  in  sanitatem  saepe  re- 
stituuntur. 

§.  1963.  Plerique  auctores  reponebant 
plicae  caussam  in  vitio  salivae,  humorum- 
que ventriculi ; nam  a salivae  et  horum 
succorum  conditione  placent  aut  displicent 
alimenta.  Nos  autem  credimus,  hujusmodi 
caussam  consistere  in  quodam  statu  mor- 
boso nervei  systematis , qui  definiri  non 
potest.  Sed  si  cxistat  hic  morbosus  status, 
perfecta  esse  non  potest  salivae  et  succo- 
rum ventriculi  secretio , et  ita  ventriculi 
sensibilitas  pervertitur,  ut  optima  respuan- 
tur edulia,  aliena  appetantur.  Cum  autem 
hic  nervorum  status  maximum  attigerit  gra- 
dum , aegri  quoad  judicium  ct  quoad  vo- 
luntatem errant  , et  ut  vecordes  habendi 
potius  sunt.  Quis  enim  mente  sana  optare 
potest  esum  humanae  carnis  ? quis  ster- 
cum  ? quis  crustas  stercoreas  circa  oletum 
adhaerentes  ? quis  ventum  ? Quoad  vero 
caussas  remotas , experientia  edocemur,  ma- 
gnam nervorum  sensibilitatem , tempera- 
mentum molle  , aetatem  infantilem  ad  pi- 
cam disponere  ; esse  autem  caussas  exci- 
tantes enormem  magnitudinem  gastrici  ap- 
paratus ; cachexiam  ; cacochymiam  ; abu- 

sum  rerum  acidarum  , et  fructuum  imma- 
turorum ; vitiosam  salivarum  et  succorum 
gastricorum  qualitatem  ; quaedam  animi 
patheraata  , praesertim  moerorem  ; vitam 
sedentariam;  perniciosas  habitudines;  mol- 
lem et  enervem  institutionem.  Pica  sym- 
ptomatica nascitur  a pluribus  morbis  , ma- 
xime ab  affectione  hysterica , et  hypochon- 
driaca , et  a graviditate.  Ad  excitandum 
vero  picaceum  graviditatis  appetitum  non 
parum  institutio  contribuit.  Inter  enim  gra- 
vidas ruriculas  rariores  sunt  cupiditates  et 
desideria  rerum  quae  non  inveniuntur,  aut 
assueta  non  sunt ; ex  adverso  frequentio- 
res  sunt  inter  illas , qui  habitant  urbes , 
et  quarum  voluptatibus  parentes  et  sponsi 
studiose  satisfaciunt. 

§.  1 964.  Pica  gravior  est  , si  appetan- 
tur absurda , et  ad  corporis  nutritionem 
inepta.  Hanc  enim  consequi  possunt  ma- 
ximus virium  languor , pravus  corporis  ha- 
bitus , viscerum  obstructiones  , lenta  fe- 
bris. Maxime  etiam  periculosa  est  , si  diu 
persistat ; nec  a natura  nec  ab  arte  subji- 
ci possit.  Nam  perturbantur  functiones  o- 

mnes  , consumitur  corpus  , infarciuntur 
glandulae  et  viscera,  et  hydrops  consequi- 
tur. Est  pica  admodum  pertinax  in  pue- 
ris cacochymicis  , in  quibus  per  plures 
menses  et  annos  perseverat ; et  glandulae, 
potissimum  colli  tumefiunt.  In  chloroticis 
virginibus  ut  plurimum  sanabilis  est,  prae- 
sertim si  obtineatur  menstruorum  cursus  , 
et  secundum  naturae  leges  restituitur.  In 
gravidis  post  tertium  vel  quartum  gesta- 
tionis mensem  persaepe  sponte  evanescit  ; 
sed  interdum  citius.  Aliquando  vero  per 
totam  gestationem  depravatus  excruciat  ap- 
petitus , jejunoque  ventriculo,  muccosus 
et  insipidus  humor  , et  copiosa  saliva  et 
muccosa  egeritur.  Ubi  pica  est  voluntaria, 
quae  voluntario  nocuas  deglutiendo  sub- 
stantias contrahitur , non  solum  subinde 
vera  fit  , sed  etiam  debilitatur  stomachus  , 
pravusque  corporis  habitus  consequitur. 
Symptomatica  nonnunquam  utilis  est,  quia 
quaeruntur  substantiae  , quae  ut  observa- 
vimus , primario  morbo  adversae  sunt. 

§.  1965.  Generalis  picae  curatio  in 
roborando  nervorum  systemate  , et  ventri- 


Digitized  by  Google 


334 


culo , et  in  emendandis  succis  gastricis  et 
saliva  versatur.  Prius  vero  emetica  et  pur- 
gantia juvant,  deinde  absorbentia  , amara, 
tonica,  et  illa  alimenta  quae  creduntur  aptio- 
ra , et  sensim  sensimque  restituantur  aegri 
ad  regulas  , quae  in  statu  salutis  teneri  so- 
lent. Si  autem  de  curatione  particulariter 
loquamur  , si  pica  contingat  in  infantibus 
cachochymicis  , eligenda  sunt  eccoprotica, 
ut  rhabarbarum  , aloe , syrupus  de  cicho- 
rio cum  rhabaro,  ille  persicorum  , etc;  ab- 
sorbentia , potissimum  magnesia  ; amara  , 
stomachica , et  praeparata  ferri  , et  hujus 
pulvis  cum  cinnamomo  et  saccharo.  Inter- 
dum in  istis  infantibus , in  quibus  ingens 
est  nervorum  irregularitas  sed  satis  con- 
stent vires  , frigidae  immersiones  , et  etiam 
niveae  potiones  esse  possunt  salutares.  Si 
vero  pica  aggrediatur  chloroticas  , in  pri- 
mis vocanda  sunt  menstrua , aut  haec  ad 
regularitatem  reducenda  . Ut  plurimum 
praemitti  debent  purgantia;  deinde  absorben- 
tia identidem  porrigantur  ; tandem  prae- 
ter amaricantia  , tonica  , stomachica  , cha- 
ly beata  usurpentur.  Si  appetitus  picaceus 


Digitized  by  Google 


335 


compareat  in  gravidis , et  ingens  sit  qua- 
rundam  rerum  cupiditas  , hae  sine  peri- 
culo negari  non  possunt.  Quapropter  ubi 
fieri  potest  diligentissime  istis  cupiditati- 
bus satisfaciendum  est ; sin  minus  , cura- 
re debemus  , ut  exoptent  alia  salubriora  , 
et  quae  facilius  inveniuntur ; et  videant 
studium  , quod  ad  eas  contentas  facere 
haberemus. 

GENUS  VIGES1MUMSEXTOH 

Anorexia 


§.  1 966.  xVnorexia  , dvopt&a  , est 
deficiens,  vel  imminutus  alimentorum  ap- 
petitus. Idem  significant  voces  asitia,  doma, 
et  apositia , aTtooma.  Imminutio  vero  ap- 
petitus a pluribus  post  Blancardum  dicitur 
dysorexia,  dvoope^la,  quamvis  haec  vox  in 
graecis  lexicis  non  reperiatur  , sicut  Ca- 
stelli lexic.  med.  animadvertit.  Alibert  au- 
tem ad  indicandum  morbum  , quem  nos 
cum  plerisque  anorexiam  vocamus  , voce 

dysorexiae  usus  est.  Anorexia  vel  primaria 
vel  symptomatica  est.  Illa  nascitur  a mor- 
bosa conditione  ventriculi  , et  nervei  sy- 
stematis ; haec  ab  aliis  morbis  non  solum 
ventriculi  , sed  etiam  aliorum  viscerum  , 
et  humorum  mutationibus.  Sauvages , alii- 
que Nosologi  varia  anorexiae  dederunt  no- 
mina , quae  praesertim  morbi  originem 
ostendunt , ut  sunt  anorexia  , paralytica  , 
pituitosa,  plelhorica  , febrilis,  biliosa,  ca- 
tamenialis  , arthritica  , melancholica  , mi- 
rabilis etc. 

5-  1967.  Salis  anorexiae  signa  eviden- 
tia per  se  sunt  , simul  ac  aegri  de  ali- 
mentorum inappetentia  , et  fastidio  con- 
queruntur. Tamen  alia  habenda  sunt  ut 
generalia  signa  , alia  ut  particularia  , quae 
morbi  caussas  aperiunt.  Genaralia  sunt  ap- 
petentia ciborum  aut  omnino  dejecta  aut 
imminuta  ; acidi  ructus  post  assumpta  ali- 
menta ; nausea , et  amarities  oris  , alvus 
adstricta  ; oppressionis  sensus  in  regione 
epigastrica  ; frequens  abdominis  inflatio. 
Haec  symptomata  interdum  facile  expu- 
gnantur, interdum  pervicacia  sunt,  et  ideo 

sumina  consequitur  debilitas  , et  consum- 
ptio corporis.  Signa  yero  specialia  non  sem- 
per  conspicua  sunt , sed  saepe  satis  depre- 
henduntur. Anorexya  paralytica  est  apo- 
plexiae, et  aliorum  soporosorum  , et  ner- 
yosorum  affectuum  symptoma  ; sed  inter- 
dum oritur  a laxitate  paralytica  ventricu- 
li , quae  a variis  caussis  habere  potest  o- 
riginem  , et  tum  rebellis  est  , et  constans 
est  ciborum  inappetentia.  Anorexya  pitui- 
tosa contingit  in  temperamentis  pituitosis, 
et  cognoscitur  a gravitatis  sensu  in  abdo- 
mine , ructibus  insipidis  , vomitu  pituitae, 
abusu  alimentorum  tenacium  et  pinguium. 
Anorexia  plethorica  observatur  in  tempe- 
ramentis plelhoricis  , in  illis  qui  laute  vi- 
vunt , et  omnia  illius  signa  denotant  re- 
dundantiam sanguinis  , ut  aliqua  consue- 
ta sanguinis  exinanitio  suppressa  , ut  illa 
menstruorum  , aut  haemorrhoidum  ; pul- 
sus durus  , plenus  , aut  oppressus ; ingens 
capitis  dolor  ; cohibetur  etiam  insensibilis 
perspiratio.  Etenim  si  pervertatur  propor- 
tio inter  solida  et  fluida , functiones  etiam 
perturbantur  , et  ventriculus  propter  va- 
Tom.  IX.  Y 

sorum  distensionem  obruitur.  Anorexia  fe- 
brilis est  symptoma  febrium  intermitten- 
tium , et  inflammationum  , qua  nulla  fre- 
quentior  est.  Anorexia  biliosa  producitur  a 
nimia  copia  bilis , aut  ab  hujus  altera  tio- 
ne  , et  cognoscitur  ab  oris  amaritie  ; vo- 
mitu bilis ; quodam  corporis  universo  ca- 
lore ; luteo  colore  oculorum  , universae 
cutis,  urinarum;  magna  siti;  praegressa  ira, 
et  temperamento  bilioso.  Anorexia  catame- 
nialis  evenit  in  nonnullis  mulieribus  tem- 
pore menstruorum  , etiamsi  menstrua  re- 
gularia sint.  Anorexia  arthritica  non  est  in- 
frequens apud  podagricos  , qui  a diuturnis 
et  frequentibus  podagrae  paroxysmis  debi- 
litantur , et  ciborum  appetentiam  perdunt. 
Anorexia  melancholica  , qua  laborant  ho- 
mines animi  pathematibus  acti,  melancho- 
liam , et  aliae  mentis  alienationes  comita- 
tur. Anorexia  mirabilis  est  diuturna  absti- 
nentia ut  plurimum  ab  insania  producta. 
Abstinentia  enim  a cibo  et  potu  , quae 
per  plures  menses  et  annos  perstet  , cu- 
jus historiae  apud  auctores  leguntur  , esse 
non  potest  nisi  dementiae  effectus.  Ego 

etiam  in  nosocomio  dementium  pluries  vi- 
di , qui  per  plures  menses  et  cibum  et 
potum  recusarunt.  “Non  rara  etiam  est  ano- 
rexia cacliectarum  , quae  scilicet  cachecti- 
cos vexat  , et  distinguitur  a pravo  corpo- 
ris habitu  , pallore  faciei  , obstructione 
viscerum  abdominalium  , et  ingenti  lan- 
guore. Anorexia  saepe  excruciat  exhaustos, 
praesertim  immodica  venere,  mastrupatio- 
nis  vitio  , et  etiam  involuntaria  seminis 
jactura  , cujus  signa  sunt  moeror , macies, 
languor  , ructus , symptomata  hypochon- 
driaca , imminuta  perspiralio  , palpitatio 
cordis.  Interdum  anorexia  nascitur  a col- 
lectione saburrarum  gastricarum  , et  tum 
est  insuperabilis  repugnantia  ad  sumenda 
alimenta  ; nausea ; oris  amarities  ; deside- 
rium vomendi  ; sitis  , sensus  repletionis  , 
qui  indicat  multas  esse  impuritates  in  ven- 
triculo congestas.  Etiam  recens  nati  ob  va- 
rias caussas  anorexia  laborant.  Ut  pluri- 
mum qui  ante  tempus  a natura  institutum 
in  lucem  veniunt  sunt  nimis  debiles  et 
languidi  , matris  papillam  non  appetunt  , 
nec  lac  sugere  quaerunt.  Sunt  etiam  alii  qui 

licet  non  ante  spatium  novem  mensium 
excludantur  ab  utero  , natura  infirmi  sunt 
et  deficientes  , et  nullam  laciis  appeten- 
tiam habent-  Sunt  segnes  , dorniitabundi  , 
et  si  eis  offeratur  papilla , aut  hanc  non 
prehendunt,  aut  statim  deserunt.  Interdum 
infantes  ubera  non  sugunt , quia  , ut  ani- 
madvertit Sauvages,  aut  fraeno  linguae  im- 
pediuntur , aut  torminibus  propter  reten- 
tura meconium  excruciantur.  Sed  in  hoc 
casu  recens  nati  anorexia  non  laborant , 
quia  avide  appetunt  lac  , et  labiis  pre- 
hendunt papillam , et  hanc  sugere  nitun- 
tur. Inter  autem  species  laudatus  Sauvages 
recenset  Anorexiam  Swartianam.  Haec  sunt 
sua  verba  =3  Ex  vulnere  cystidis  felleae  , 
bile  per  vulnus  in  cavum  abdominis  ef- 
fluente , oritur  anorexia , sine  febre  , cum 
alvi  constipatione,  aprypnia , borborygmis, 
doloribus  abdominis  a flatulentia  oriun- 
dis ; nulla  chylificatio,  nulla  dejectio;  haec 
in  homine  observaverat  Swartius  ; hoc  de 
arte  in  canibus  excitavit  tusa  styli  ope  ve- 
sicula fellea.  S Tandem  observandum  est, 
quod  anorexia  interdum  universalis  non  est, 

sed  consistit  dumtaxat  in  aversatione  alicu- 
jus  alimenti  , vel  potionis.  Sunt  enim  qui 
omnino  aversantur  lac,  caseum , butyrum, 
vinum  , etc;  alii  qui  quamvis  praegustent 
quaedam  bona  alimenta,  nihilominus  haec 
ventriculo  retineri  non  possunt , et  evo- 
muntur , unde  etiam  in  haec  contrahitur 
aversatio.  Sunt  aliae  anorexiae , quae  sym- 
ptomaticae sunt ; sed  quia  primarii  morbi 
saepe  obscuri  sunt  , a quo  illae  veniant 
fonte  plane  ignoratur. 

§.  1968.  Anorexia  primaria  sympto- 
matica rarior  est.  Subinde  brevis  est,  quip- 
pe quae  nascitur  a levibus  caussis,  et  ideo 
animi  remissione  , rusticatione  , apta  exer- 
citatione corporis  disjicitur  ; subinde  per- 
tinax , quae  scilicet  per  plures  menses  et 
annos  angit  , unde  periculosa  est,  et  etiam 
lethalis.  Interdum  enim  caussae  graves  sunt, 
ex  quibus  non  solum  oritur  pertinacia  mor- 
bi, sed  etiam  lethalia  symptomata,  ut  ma- 
xima debilitas  , macies , et  tandem  mors. 
Exemplum  exhibet  illa  anorexia,  quae  pro- 
venit ab  abusu  veneris , gravissimis  stipa- 
ta symptomatis  , nimirum  palpitatione  cor- 

dis  , tristitia , macie  , dejectis  facultatibus 
intellectus  , viribusque  corporis.  Anorexia 
vero  symptomatica  ut  plurimum  mala  est, 
si  excipiatur  illa  a graviditate  , quae  aut 
fugax  est  , aut  post  absolutam  gestationem 
evanescit.  Generatim  in  morbis  appetentia 
alimentorum  boni  ominis  est  ; inappeten- 
tia  mali.  Quare  inquit  Hippocr.  aph.  33. 
Sect.  II.  zs  In  omni  morbo  valere  mente, 
et  bene  se  habere  ad  ea  quae  exhibentur 
bonum  est ; contrarium  vero  malum.  S In 
plurimis  autem  morbis  non  solum  depra- 
vantur salivae  , et  ventriculi  succi  , sed  e- 
tiam  nervi  sensibilitatem  amittunt ; idcir- 
co aegrotantes  nec  molestiam  famis  , sitis- 
que sentiunt  , aut  omnia  fastidiunt  alimen- 
ta. Laudatus  Hippocr.  I.  Epidem.  narrat  in 
constitutione  epidemica  de  tabidis  mortuis, 
omnes  cibos  fastidire , nec  sitire.  In  variis 
autem  locis  historias  aegrotantium  refert  , 
et  circa  hanc  rem  plures  sententias  dicit. 
Etenim  III.  epidem.  Sect.  I.  aegr.  2.  ex- 
ponit. Hermocrates  cibum  aversabatur 
toto  morbi  tempore , et  ultimis  diebus 
ne  degustare  quidem  potuit,  Hic  aeger 

die  vigesima  septima  mortuus  est.  Item 
Sect.  II.  ejusdem  libri  aegr.  6.  S Euryna- 
ctis  filia  abhorrebat  omnes  cibos  toto  tem- 
pore , neque  appetebat  quicquam,  sine  siti  , 
neque  aliquid  bibebat  effatu  dignum.  S 
Haec  aegra  interiit  post  diem  duodecimam. 
Etiam  in  morbis  diuturnis  observandum 
est , an  inappetentia  ciborum  torqueat.  Do- 
cuit itaque  Hippocr.  aphor.  3.  Sect.  VI. 

C3  In  longis  dysenteriis  appetitus  prostra- 
tus , malum:  et  cum  febre  pejus.  S3  Jure 
damnat  quoque  cum  inappetentia  sinceras 
dejectiones.  Inquit  enim  aph.  6.  Sect. 
VII.  sS  In  morbo  diuturno  appetitus  pro- 
stratus , et  meracae  dejectiones  malum  K 
Sinceras  dejectiones  iutelligit , si  hae  non 
misceantur  aquosa  humiditate ; sed  a solo 
humore  constituuntur  sero  destituto  , ut 
humor  est  biliosus.  Itaque  sincerae  deje- 
ctiones denotant , humiditatera  corporis  a 
calore  febrium  exustam.  Quamvis  ergo  ano- 
rexia symptomatica  plerumque  alea  plena 
sit , observanda  diligenter  est  qualitas  mor- 
bi a quo  originem  habet.  Si  igitur  prove- 
niat a laesione  nervorum , ut  paralytica  , 

est  tenax , dubiaeque  sortis.  Ex  hac  enim 
augetur  semper  nervorum  atonia  : si  a cor- 
poris labefactione  , praesertim  propter  in- 
temperatam venerem , et  mastrupationem, 
metuenda  est : si  sit  plethorica , pituitosa, 
biliosa  , saburralis  , artrhritica  , recta  cu- 
ratione expugnatur  : si  sit  symptoma  fe- 
brium , exitus  varius  est  secundum  natu- 
ram febrium  ipsarum  : si  contingat  in  ca- 
chexiis  , persaepe  sinistra  est : si  sit  me- 
lancholiae effectus  , non  nunquam  sponte 
redit  appetitus.  In  recens  natis  inappeten- 
tia  mala  est.  Non  solum , ut  diximus,  con- 
tingit in  illis  , qui  ante  spatium  novem 
mensium  utero  prodeunt,  sed  etiam  in  illis, 
qui  aliquo  morbo  , saepe  gravi  et  abscon- 
dito laborant , unde  frequentius  obeunt. 
Mala  etiam  est  in  pueris  , in  quibus  ju- 
xta naturae  legem  frequentior  esse  debet 
alimentorum  usus , quia  majorem  expo- 
scunt restaurationem.  Hanc  ob  rationem 
inquit  Riverius  Prax.  Med.  lib.  IX.  Cap. 
I.  pag.  137.  S In  pueris  inappetentia  gra- 
vior est  , quam  in  alia  aetate,  propter  hu- 
midam  valde,  et  dissipabilem  substantiam. 

qua  praediti  sunt  , et  quae  majori  restau- 
ratione indiget  usu  alimentorum  , quibus 
privantur  per  inappetentiam.  ;=!  In  illis  ve- 
ro qui  senio  languent , saepe  anorexia  exi- 
tiabilis est  ; siquidem  residuum  vitae  pe- 
nitus concutit. 

§.  1969.  Cum  admodum  dissimilis  a- 
norexiae  origo  sit , etiam  curatio  dispar  est. 
Nam  si  nascatur  ab  abundantia  sanguinis, 
ex  qua  ventriculi  vasa  praetermodum  di- 
stenduntur , et  ejusdem  impeditur  contra- 
ctio, ut  evenit  si  deficiant  menstrua,  aut 
consuetus  haemorrhoidalis  fluxus  , in  pri- 
mis secetur  vena,  et  etiam  applicentur  hi- 
rudines vasis  haemorrhoidalibus  , vel  par- 
tibus verendis ; deinde  diluendus  est  san- 
guis cum  sero  lactis  depurato , aut  deco- 
ctionibus hordei  , graminis  , cichorei : si  a 
collectione  humorum  lentorum  et  visco- 
sorum in  ventriculo , aliquod  leve  emeti- 
cum dandum  prius  est , si  nihil  sit  quod 
ejus  usui  se  opponat ; mox  aliquod  leve 
purgans  , ut  cremor  tartari , sal  anglica- 
num  , rhabarbarum  , aloe  ; tandem  expe- 
diunt tonica,  et  amara , ut  extractum  cor- 

ticis  peruviani , aut  radicis  gentianae  , ad 
conciliandum  ventriculo  satis  validum  ro- 
bur : si  ab  aggestis  materiis  biliosis  , sta- 
tim  porrigatur  mite  emeticum  , miteque 
purgans ; post  acida , ut  potiones  aqueae 
cum  succo  mali  medici  , aut  syrupo  gra- 
natorum, vel  ribesiorum,  potiones  niveae, 
emulsiones  , balnea  : si  ab  atonia  ventri- 
culi , roborantia  , amara  , chalybeata  , ut 
absinthium  , chamaedrys  , quassia  amara  , 
radix  Valerianae  sylvestris  , cortex  peru- 
vianus  , tinctura  chalybis  Boerhaave , fer- 
rum ipsum  , et  alia  praeparata  ferri  : si  ab 
immodica  venere , et  a mastrupatione  , in 
primis  ab  hisce  vitiis  detestandis  abstinentia; 
praeterea  usus  lactis , et  alimenta  liquida, 
restaurantia,  et  facilis  coctionis:  si  a re- 
tento meconio  in  recens  natis , unde  hi 
vexantur  atrocibus  torminibus , evacuan- 
dum est  meconium  purgationibus , ut  sy- 
rupo de  cichoreo  cum  rhabarbaro  , oleo 
amygdalarum  dulcium  , manna  ; super  ab- 
domen emollientes  fomentationes  fiant.  In- 
terdum in  curatione  anorexiae  ex  quibus- 
dam rebus  circumstantibus  aliquod  emolu- 

mentam  aegris  afferre  possumus.  Si  ex.  gr. 
in  tanta  ciborum  aversatione  aliqua  expe- 
tatur substantia  alimentaria  , nulla  inter- 
posita mora , danda  est  , quae  non  solum 
nutrit  , verum  etiam  facit , ut  ventriculi 
reviviscant  vires , aliaque  quaerantur  ali- 
menta. Interdum  etiam  admodum  juvat 
quorundam  amicorum  societas  , remissio  , 
rusticatio.  Cum  vero  obtineatur  sanatio,  ne 
morbus  revertatur  , fugiantur  caussae;  ali- 
menta sint  levia , digestu  facilia , sitis  nu- 
trientia , jucunda,  leviterque  stimulantia; 
praecipiatur  aliquis  corporis  labor  , men- 
tisque applicatio. 

GENUS  VIGESIMUM  SEPTIMUM 

Dyspepsia 


§.  1970.  Dyspepsia  , dvone-tyla,  est 
difficilis  ciborum  digestio.  Scholae  veterum 
varios  hujus  distinguebant  gradus  , istisque 
varia  indiderunt  nomina.  Vocabatur  dyspe- 
psia cum  imperfecta  sit  ciborum  coctio  ; 

bradypepsia  , fipudvns^iu  , cum  tarda  sit; 
apepsia  , aneTuipLa  , cum  prorsus  aboletur  ; 
diaphthora  , 8ta<pSopd  , cum  cibi  potius 
corrumpantur,  quam  digerantur.  Alii  huic 
subdivisioni  adjunxerunt  cruditatem  ran- 
cescentem , vel  rancidam  , quae  a sapore 
rancido  discernitur.  Quivis  vero  sit  gradus, 
dyspepsia , seu  difficilis  digestio , aut  est 
primaria  , quae  nascitur  a propriis  caussis ; 
aut  est  symptomatica  , quae  est  effectus 
alterius  morbi , et  saepe  graviditatis  ; aut 
est  secundaria  , quae  scilicet  aliuin  mor- 
bum excipit , aut  retrocessionem  alicujus 
exanthematis  vel  impetiginis. 

§•  1971.  Dyspepsiae  signa  alia  gene- 
ralia sunt,  alia  quae  ejus  differentias  ape- 
riunt. Spectant  ad  prima  , molestia  et  sen- 
sus ponderis  ventriculi ; distensio  flatuo- 
sa  ; anxietas  ; ructus  ; borborygmi ; facies 
rubra  ; pulsus  varius  ; pravus  linguae  sa- 
por , quae  modo  alba  , modo  lutea  cru- 
sta tegitur ; demissa  ciborum  appetentia  ; 
vomitus  ; dolores  imi  ventris ; alvi  com- 
pressio , aut  diarrhoea  ; faeces  aut  sine  co- 
lore, aut  cinereae;  animi  deliquia;  vapo- 

res  fugaces  ; capitis  dolor  ; globus  ad  fau- 
ces ; palpitationes  cordis ; vertigines;  tinni- 
tus aurium  ; somnus  interruptus  ; vigiliae; 
faciei  pallor ; idearum  perturbatio  ; tristi- 
tia ; macies ; taedium  ; inertia  ; languor ; 
halitus  foetens ; tremores.  Cum  vero  prae- 
cipuae dyspepsiae  differentiae  sint  nidoro- 
sa , acida , rancida  , videamus  signa,  quae 
has  differentias  explanant.  Si  itaque  dyspe- 
psia nidorosa  sit , post  aliquam  horam  ab 
alimentis  sumptis  emittuntur  ructus  , qui 
odorem  ovorum  putridorum  habent ; sto- 
machus tumet  ; molestat  anxietas , et  ar- 
dor stomachi  ipsius  ; somnus  abruptus  ; 
os  glutinosum , quod  putridum  habet  sa- 
porem ; aversatio  a carnibus  , harumque 
jure  ; acidorum  appetentia.  Cum  dyspepsia 
acida  sit , saliva  etiam  acescit ; si  quid 
a ventriculo  erumpat , habet  saporem  a- 
cerbum , uritque  fauces ; ardoris  sensus  in 
ventriculo.  Cum  tandem  sit  rancida  , ori- 
tur  ab  alimentis  pinguibus  , et  lacteis  ; 
erumpunt  ructus , qui  corrupti  butyri  sa- 
porem habent. 

§.  1972.  Caussa  proxima  dyspepsiae 
est  status  morbosus  ventriculi,  qui  prom- 
ptam , et  absolutam  alimentorum  coctio- 
nem impedit ; aut  spontaneam  degenera- 
tionem illorum  non  impedit.  Sed  hic  mor- 
bosus status  in  quo  consistat , expeditum 
non  est  definire.  Nostris  temporibus  omnes 
consentiunt  physiologi , mutationem  quam 
alimenta  in  ventriculo  patiuntur , esse  vi- 
tale foenomenon , ad  quod  perficiendum 
tres  potissimum  conditiones  concurrunt. 
Etenim  ventriculus  majorem  ac  alia  viscera 
vasorum  sanguineorum  copiam  recipit,  ut 
chymificationis  tempore  succus  gastricus 
ubertim  a sanguine  separetur:  ventriculus, 
qui  eodem  chymificationis  tempore  ob  sub- 
sequentes  contractiones  motu  fluctuanti  mo- 
vetur; et  hic  motus  illi  arteriarum  , et  re- 
spirationis adjungitur  : ventriculus  omnino 
servans  calorem , qui  ut  pernecessarius  est 
ad  perficiendas  chemicas  mutationes  cor- 
porum , sic  ad  illas , quae  cum  vita  rela- 
tionem habent.  Hujusmodi  conditiones  ex- 
tra viventem  ventriculum  non  eundem  pro- 
ducunt effectum.  Ergo  ad  adimplendam 

chymificationem  pernecessaria  est  vitalis 
proprietas , seu  vitae  influxus.  Dum  igitur 
expositae  conditiones  vel  extenuantur  , vel 
deficiant , difficilis  est  alimentorum  dige- 
stio , aut  penitus  fieri  non  potest.  Quamo- 
brem  proni  sunt  ad  dyspepsiam  debiles  , 
desidiosi , languescentes  , studiis  literisque 
dediti,  hypochondriaci , hystericae,  agitati 
animi  affectibus , praesertim  tristitia.  Exci- 
tantes vero  caussae  sunt  prava  alimento- 
rum qualitas  , horumque  nimia  quantitas, 
bonae  etiam  praeparationis  defectus ; lan- 
guor ventriculi , ej  usque  nervorum  ; abu- 
sus vini , spirituum  , aromatum  , embam- 
matum , rerum  pinguium  et  oleosarum , 
lactis  , potionum  calidarum  ; socordia  ; as- 
siduum doctrinarum  studium  ; immodera- 
ta venus ; mastrupatio.  Non  raro  aggredi- 
tur dyspepsia,  quia  nulla  habetur  ratio  ho- 
minum temperamento,  aetati,  consuetudi- 
ni , varioque  vivendi  modo.  Etenim  dige- 
stio alimentorum  est  plus  minusque  expe- 
dita et  absoluta  non  solum  propter  illorum 
naturam,  et  praeparationem,  verum  etiam 
propter  dissimilem  constitutionem  corpo- 

ris , aetatem , statum  et  conditiones  orga- 
norum , et  morales  qualitates.  Plures  sunt 
fortunati  homines , qui  prompte  et  perfe- 
cte concoquunt  alimenta,  quaevis  ipsa  sint, 
eorumque  ventriculus  ad  novam  digestio- 
nem cito  disponitur.  Hujusmodi  felicitas 
non  modo  in  adolescentibus,  et  juvenibus, 
sed  saepe  etiam  in  hominibus  provectae  ae- 
tatis observatur.  Sunt  etiam  convalescentes 
qui  post  graves  diulurnosque  morbos  , post 
longam  scilicet  temperantiam  a cibo  , ma- 
xima aviditate  expetunt , perfecteque  dige- 
runt alimenta  , donec  reparentur  jacturae, 
et  vires  corporis  restaurentur.  In  homini- 
bus vero , quamvis  bona  valetudine  prae- 
ditis , non  aequales  sunt  stomachi  vires , 
hujusque  proprietates , plures  et  dantur 
idiosyncrasiae  , quod  a medicis  diligenter 
expendendum  est , ut  apta  seligantur  ali- 
menta , et  debita  horum  statuatur  quanti- 
tas. Si  enim  conveniens  quoad  qualitatem 
et  quantitatem  sit  nutrimentum , non  op- 
primitur ventriculus  , facilis  est  digestio  , 
corpus  bene  se  habet , libera  et  aequalis 
est  insensibilis  perspiratio  , omnes  functio- 

nes  secundum  naturae  leges  persolvuntur: 
si  contra  quoad  cibum  committantur  er- 
rores , indubium  est  quin  perturbetur  chy- 
mificatio,  proindeque  aut  propere,  aut  pro- 
gressu temporis  consequitur  inappetentia  , 
nausea  , vomitus  , languor  , et  alia  pathe- 
mata , quae  interdum  discrimine  non  ca- 
rent. In  nostro  vero  aevo  admodum  vitu- 
peranda est  intemperantia  in  quibusdam 
medicamentis  adhibendis  , unde  maxime 
pervertitur  digestio , ut  sunt  immodicae 
sanguinis  missiones ; frequentes  purgatio- 
nes ; calida  balnea;  clysteres;  narcotica; 
etc.  Necesse  igitur  est , ut  omnia  haec  ani- 
madvertantur , ut  ab  hominibus  , quorum 
salus  nobis  committitur , dyspepsiam , in- 
terdum insidiosam , subducamus. 

§.  1973.  Modo  facile  dyspepsia  doma- 
tur ; modo  pertinaciter  resistit , et  tandem 
mortem  advehit.  Oportet  igitur  ut  obser- 
vemus ejus  originem,  diuturnitatem,  sym- 
ptomata. Si  ab  abusu  alicujus  substantiae 
vel  alimentariae  vel  medicamentosae  na- 
scatur, statim  ac  haec  relinquatur,  dys- 
pepsia vincitur , dummodo  nimia  ventri- 
Tom  IX.  Z 

culi  atonia  non  sit  consequuta.  Curationi 
vero  dyspepsia  reluctatur , si  ejus  caussa 
gravis  sit,  nec  sine  difficultate  possit  eve- 
hi, ut  est  summus  ventriculi  languor, 
ejusque  nervorum.  Ab  hac  rebelli  dyspepsia 
plures  oriri  possunt  cachexiae , ut  scorbu- 
tus  , phthisis  , viscerum  abdominalium  ob- 
structiones. Si  morbus  sit  recens  expedi- 
tius quam  inveteratus  submittitur , praeci- 
pue si  corpus  atonia  non  laboret,  nec  pra- 
vam dispositionem  habeat.  Symptomata  au- 
tem aut  bona  sunt , aut  molesta , aut  pe- 
riculosa, et  lethalia.  Ad  prima  pertinet  ali- 
quando vomitus , a quo  non  solum  exo- 
neratur ventriculus  ab  aliqua  impuritate , 
verum  etiam  hujus  visceris  resolvuntur 
spasmi ; diarrhoea , post  quam  saepissime 
dyspepsia  cessat ; crebra  flatuum  expulsio , 
qua  cognoscitur  aperiri  ventriculi  orificia  , 
ex  quibus  clausis  frequenter  excitantur  do- 
lores , et  spasmi ; somni  tranquillitas , ex 
qua  mirum  in  modum  dejectae  corporis 
vires  reficiuntur : ad  secunda , flatus ; nau- 
sea ; et  dispositio  ad  vomitum  , et  vomitus 
ipse;  capitis  dolores;  colicae;  spasmi:  ad 

tertia,  maxima  virium  debilitas ; somni  de- 
fectus ; pulsus  exigui ; sudores  frigidi ; an- 
xietas ; hydrops  ; aliaque  apoplectica  sym- 
ptomata. 

§.  1974.  In  curatione  dyspepsiae  sta- 
tuenda , prae  oculis  habeantur  caussae,  il- 
liusque  differentiae.  Hic  morbus  ut  pluri- 
mum nascitur  a debilitate  ventriculi.  Si 

1 

haec  sit  caussa , persaepe  utilia  sunt  ama- 
ra , tonica  , roborantia  , stomachica , ut 
cortex  peruvianus,  cascarilla,  valeriana  syl- 
vestris,  serpentaria  virginiana,  quassia  ama- 
ra , abrotanum  , marrubium  , vinum  sto- 
machicum , aquae  acidulae  , ferrum,  ejus- 
que  praeparata  , balnea  mineralia  , stillici- 
dia , temperatus  corporis  labor , itinera , 
navigationes.  Saepe  vero  remedia  varianda 
sunt  , vel  quia  irrita  eveniunt  , vel  quia 
adest  complicatio  caussarum  , vel  diverso- 
rum temperamentorum  ratione.  Quapro- 
pter locum  habere  possunt  eccoprotica,  sed 
in  temperamentis  calidis  salia  media;  pul- 
pa tainarindorum  , cassiae  ; manna;  in  fri- 
gidis rhabarbarum  , aloe,  sapo  venetus  : e- 
metica , cum  scilicet  in  ventriculo  praeva- 

leat  bilis , vel  materies  muccosa.  Si  autem 
dyspepsia  proveniat  a debilitate  , et  irre- 
gularitate nervorum  , ut  non  raro  evenit  , 
cum  tonicis  antispasmodica  conferunt  , ut 
infusiones  chamomillae  , extractum  radicis 
Valerianae  sylvestris  , gentianae  , potiones 
niveae.  Si  dyspepsia  sit  nidorosa  , et  ran- 
cida, juvat  abstinentia  a carnibus,  piscibus, 
substantiis  pinguibus  , ovis  ; sed  legendus 
est  potius  victus  vegetabilis,  et  acescentia, 
et  vinum  acidulum  : si  contra  dyspepsia 
acida  sit  , concedantur  carnes  , pisces  , a- 
queae  potiones.  In  omnibus  vero  casibus 
maxima  diligentia  seligantur  alimenta,  quae 
fugienda  semper  sunt  , si  sint  naturae  ae- 
grotantium adversa  , et  ab  ipsis  concoqui 
nullo  modo  possint. 

GENUS  VIGESIMUMOCTATUM 

€ 

Polydipsia 

r D 

§•  1975.  L olydipsia  est  ingens  de- 
siderium bibendi  , ut  nomen  indicat  ex 
duabus  graecis  vocibus  compositum  , quae 
sunt  5ro.il», i.  multus  , et  dlipa  , sitis.  Sic 
valde  siticulosus  graece  dicitur  TraXvdltyioQ. 
Sitis  in  statu  sano  est  necessitas  bibendi  , 
cum  mullum  per  insensibilem  perspiratio- 
nem  , aliasque  secretiones  deperditum  sit; 
cum  scilicet  oportet  diluere  et  solvere  ali- 
menta, quo  facilius  digerantur.  Sed  in  statu 
morboso  interdum  maxima  est,  et  non  na- 
turalis bibendi  necessitas,  quae  excitatur  a 
caussis  , quae  nos  extra  mensam  , et  omni 
temporis  momento  bibere  cogunt  , quae- 
que constituit  polydipsiam,  llaec  raro  pri- 
maria est  , et  saepenumero  aliorum  mor- 
borum symptoma  sive  acutorum  sive  chro- 
nicorum , plus  vel  minus  spectabile.  Sunt 
sani  homines  qui  parum  bibunt,  alii  mul- 
tum ; quod  vel  a corporis  constitutioni- 

bus  , vel  a dispositione  organorum  , vel  a 
consuetudine  dependet.  Etenim  sunt  qui 
extra  mensam,  et  sine  ulla  necessitate  plu- 
res  aquae  cyathos  hauriunt  , et  ita  paulla- 
tim  saepe  urget  bibendi  necessitas  , unde 
digestio  laeditur  , aliaque  proficiscuntur  in- 
commoda. Quare  parentes  et  nutrices  im- 
merito obstringunt  pueros  affatim  bibere 
ante  quam  recubent , ne  noctu  se  exper- 
gefaciant, sitiantque.  Ex  hac  prava  consue- 
tudine pallescunt  ; intumescit  abdomen  ; 
ventriculi  vires  infirmantur. 

J.  <976.  Constituentia  symptomata  po- 
lydipsiae primariae  sunt  vehemens  deside- 
rium bibendi ; fugax  levamen  a potioni- 
bus , quia  citissime  intensior  et  asperior 
redit  sitis ; magna  oris  , et  faucium  aridi- 
tas ; nulla  in  edendo  voluptas ; somnus 
praepeditur  ; debilitas  augetur  in  dies;  u- 
rinae  parcius  redduntur;  inflatur  abdomen; 
suscitatur  febris  , quae  postea  habitualis 
fit , consequiturque  macies.  Inter  polydi- 
psia laborantes  sunt  qui  non  aquam  hau- 
rire , sed  vinum , spirituososque  liquores 
ardenter  desiderant.  In  hisce  alia  occur- 

runt  observanda  symptomata  , ut  ardor 
ventriculi  ; membrorum  tremores  ; laesio 
facultatum  intellectualium  ; convulsiones  ; 
halitus  valde  foetidus ; corporis  consum- 
ptio. Polydipsia  est  saepe  symptoma  fe- 
brium ardentium  , biliosarum  ; hydropis  ; 
diabetis  ; lienteriae;  dysenteriae;  diarrhoeae 
biliosae  ; ephidrosis  ; et  tum  horum  mor- 
borum deprehenduntur  signa.  In  febribus 
ardentibus  et  biliosis  praeter  maximum  fer- 
vorem  vexat  oris  siccitas  , et  sitis  inexple- 
bilis ; siquidem  ubi  deperditur  aqueus  hu- 
mor , premit  bibendi  necessitas , ut  dilua- 
tur sanguis , et  mitigetur  fervor.  In  hydro- 
pe, aut  ascites  sit  , aut  hydrothorax  , con- 
tinua molestat  sitis  ; oris  siccitas  ; parcis- 
sime urina  fit ; et  observantur  oedemata. 
In  diabete  praeter  urinae  profluvium , vel 
quoad  quantitatem  , Tei  quoad  qualitatem 
peccantis  , torquet  inexpleta  sitis  ; hali- 
tus graveolentia  ; sensus  internus  mordacis 
caloris  ; ventriculi  ardor  ; etc.  In  lienteria 
dum  sine  dolore  cito  egeruntur  alimenta , 
sitis  est  continua  et  ardens.  In  dysenteria 
praeter  dejectiones  muccosas  et  cruentas, 

tormina  , tenesmum  , lassitudinem  , cutis 
ariditatem  , silis  est  ingens.  In  diarrhoea 
biliosa  cum  magna  siti  adest  nausea  , oris 
amarities  et  siccitas , anorexia , dejectiones 
biliosae  , anima  foetida  , color  ictericus  fa- 
ciei et  oculorum.  In  ephidrosi  sive  activa, 
sive  passiva  , praeter  profusos  sudores  , a- 
liaque  symptomata  , non  deficit  multa  si- 
tis. Sic  de  aliis  morbis  dicendum  est. 

§.  1977.  In  statu  salutis  caussa  sitis 
est  penuria  partium  serosarum  sanguinis. 
Nos  enim  necessitatem  bibendi  sentimus, 
cum  opus  sit  jacturas  reparare  , quas  per 
insensibilem  perspirationem  , variasque  se- 
cretiones subimus  ; et  cum  diluere  debea- 
mus alimenta.  In  statu  vero  morboso , si 
attento  animo  perpendatur  , quomodo  tem- 
peretur sitis  ardor  , intelligitur  illius  caus- 
sam modo  esse  atoniam , modo  corporis 
vigorem.  Idcirco  si  quis  ad  explicandam 
morbosam  sitim  aliquod  sectetur  systema, 
et  se  ipsum  , et  alios  decipiet.  Browniani 
dicunt  ut  plurimum  sitim  esse  astheni- 
cam ; furiosi  sectatores  hodierni  systema- 
tis esse  hypcrsthenicam.  Tanta  autem  est 

horam  vecordia  , ut  in  omni  hydrope  et 
in  cachexiis  a diathesi  hypersthenica  si- 
tim esse  productam  affirment.  Sed  re- 
spondeant quaeso , cur  in  his  morbis  , ut 
plurimum  a languore  natis , actione  reme- 
diorum deprimentium  augetur  sitis?  cur 
in  illis  qui  actione  solis  multum  sudorem 
emiserunt  , magis  aqua  cum  vino  , et  vi- 
num ipsum  compescit  sitim,  cum  stimuli 
diathesis  esse  deberet  ? Sed  linquamus  hu- 
jusmodi systema ticorum  deliramenta  , et 
ratione  et  experientia  ducti  dicamus,  mor- 
bosam sitim  modo  a vigore  modo  a lan- 
guore corporis  pendere.  Plures  ideo  esse 
possunt , qui  modo  ad  unam  modo  ad  a- 
liam  sitim  componuntur,  quod  praesertim 
a temperamento , a dispositione  viscerum, 
a qualitate  humorum  , potissimum  salivae, 
succi  gastrici  , bilis  exponitur.  Etiam  plu- 
res sunt  caussae  occasionales  , nimirum 
clima  nimis  calidum  ; siccum  flamen  ven- 
torum ; alimenta  calefacentia  , et  nimio 
sale  aspersa ; abusus  quorundam  remedio- 
rum , ut  purgantium  , emeticorum  , aro- 
maticorum , diaphoreticorum  ; perductae 

vigiliae ; exercitationes  corporis  multum 
laboriosae ; praepostera  large  bibendi  sive 
aquam  , sive  vinum  , sive  liquores  spiri- 
tuosos  consuetudo  ; devorata  venena  , aut 
introducta  , ut  illud  a morsu  serpentis  di- 
psadis ; applicatio  vesicantium  , ut  obser- 
vavit Baglivi  de  usu  vesicantium  Cap.  2. 
Vesicantia  vero  si  recte  applicentur,  raro 
dysuriam  , rarissime  polydipsiam  excitant. 
Applicationi  vesicantium  supervenit  sitis 
cum  ariditate  linguae , si  non  solum  fiat 
vesicantium  abusus  , verum  etiam  haec  ad- 
moveantur, ubi  admoveri  non  debent,  sci- 
licet ubi  potius  amovenda  , quam  adhiben- 
da sunt  stimulantia.  In  morbis  autem  pro- 
ducitur saepe  ardens  et  inexpleta  sitis  pro- 
pter diversam  eorum  naturam  , variaque 
comitantia  symptomata.  In  febribus  , maxi- 
me ardentibus  et  biliosis  producitur  sitis  a 
nimia  siccitate  , a fervore  , a depravatio- 
ne humorum  ; a copiosa  perspiratione  in- 
sensibili , unde  aqueus  sanguinis  humor 
magna  copia  disperditur.  Jactura  fit  ejus- 
dem humoris  in  cursu  lienteriae , dysen- 
teriae , diarrhoeae  , ephidrosis  , ptyalismi , 


Digitized  by  Google 


363 

etc.  In  hydrope  aqueus  humor  in  va- 
rias corporis  cavitates  diffunditur.  In  ischu- 
ria  autem  quia  urina  immiscetur  sanguini, 
oritur  sitis  inexstinguibilis. 

§.  1978.  Polydipsia  est  semper  mole- 
sta affectio , interdum  periculosa.  Est  mo- 
lesta quia  sitis  citius  est  intolerabilis  quam 
fames , et  caetera  vincit  tormenta.  Obser- 
vatio vero  symptomatum  satis  est , ut  nos 
tuto  praevideamus  exitum  vel  faustum , vel 
infaustum.  Interdum  enim  symptomata  le- 
via sunt , sensimque  morbus  imminuitur  , 
scilicet  non  gravis  est  languor  ; separan- 
tur , et  redduntur  urinae  ; non  interrum- 
pitur somni  quies:  interdum  acerbiora  sunt, 
ut  inaxima  virium  dejectio  ; laesio  facul- 
tatum intellectualium  ; convulsiones ; asci- 
tes ; corporis  consumptio.  Si  vero  polydi- 
psia symptomatica  sit,  indicat  potius  mor- 
borum primariorum  finem.  Si  enim  in  fe- 
bribus sitis  et  imminuitur  , et  cessat,  dum 
etiam  desunt  gravia  symptomata  , ut  est 
delirium,  et  pulsus  evadit  minus  frequens, 
febrium  ipsarum  diminutionem  demon- 
strat. In  febribus  ardentibus , quamvis  fla- 


364 


grantissima  sit  sitis  , si  aeger  large  bibat , 
a potione  retrahatur  levamen  , haec  sitis 
nullo  modo  damnanda  est.  Contra  in  non- 
nullis morbis,  ut  in  alvi  fluxibus,  sitis  ar- 
dens , et  linguae  ariditas  , est  sinistrum 
signum  , quia  maximam  esse  partium  a- 
quearum  sanguinis  deperditionem  retegit. 
In  aliis  morbis,  ut  in  perfecta  ischuria,  si- 
tis aestuans , est  flebile  argumentum  , ex 
quo  intelligimus  , urinam  una  cum  san- 
guine circumagi.  Tandem  si  in  acutis  mor- 
bis sine  ratione  quiescat  silis  , eodemque 
tempore  alia  symptomata  graviora  fiant  , 
et  lingua  sit  nigra , est  exitiale  indicium  , 
quod  majorem  esse  morbi  gravitatem  , et 
extinctam  sensibilitatein  patefacit.  Inquit 
Hippocr.  I.  praedictorum  VII.  n.°  7.  — A iyu 
rrapaAojoc  Xviisioa  ev  oEan  , xaxor  Sitis 
praeter  rationem  in  aculis  morbis  solula  , 
mala  est.  zi 

§.  1979.  Generalia  ad  polydipsiam  re- 
media sunt  diluentia  , subacida  , poliones 
nitrosae  , edulcorantia  ; ideoque  saepe  sa- 
lis est  aqua  purissima  fontis  simplex  aut 
cum  nitro , aut  cum  succo  malorum  nie- 

dicorum  ; serum  depuratum  ; decoctiones 
hordei  ; emulsiones  seminum  melonum  , 
Tei  cucurbitarum;  dulces  fructus.  Dum  ve- 
ro concedendae  sunt  potiones  , his  nun- 
quam abuli  debemus.  Si  enim  intempe- 
rantes sini , gravant  et  distendunt-  ventri- 
culum , ejusque  viin  enervant  contracti- 
lem.  Merito  igitur  animadvertit  Alibert  , 
quantitatem  liquidorum  ad  flagrantis  sitis 
compescenda  symptomata  variandam  esse 
secundum  habitudinem  , clima  , vitae  ge- 
nus, temperamenta.  Verum  in  eligendis  re- 
mediis , ' et  potionibus  , nunquam  disqui- 
sitio caussarum  omittenda  est , an  nimi- 
rum oriatur  ab  aliquo  animi  pathemate  ; 
a qualitate  alimentorum  ; a prava  biben- 
di consuetudine ; etc.  Ut  autem  leniantur 
incommoda  , quae  nimia  oris  ariditas  * af- 
fert, detur  aliquod  cochlear  haustus  sali- 
ni ; et  identidem,  subacidi  fructus  exsuge- 
re. Alimentum  tenue  , et  fluidum  sit.  Ani- 
madvertendum vero  est , quod  , si  nec  re- 
media , nec  potiones  ad  compescendam  si- 
tim , et  subigendum  morbum  juverint  , 
utilia  esse  possunt  balnea  tepida.  Genera- 

lis  enim  fluidorum  absorptio  magis  quam 
alia  remedia  efficax  esse  potest.  Observavit 
citatus  Alibert  polydipsiam  validioribus  re- 
mediis nequicquam  curatam  , reiterato  usu 
tepidorum  balneorum  penitus  emendatam. 
Si  vero  polydipsia  symptomatica  sit  , prae- 
cipue conveniunt  in  primarios  morbos  me- 
dicamina. In  febres  igitur  biliosas  , et  ar- 
dentes prosunt  potiones  acidae  , ut  aqua 
cum  acidis  vegetabilibus,  aut  mineralibus; 
emulsiones  seminum  frigidorum  ; decoctio 
hordei;  mala  medica,  aut  aurea,  aut  pu- 
nica.  Interdum  vero  potius  egelida  , quam 
frigida  porrigenda  sunt  , ubi  scilicet  dilue- 
re salivam  , et  sanguinem  necesse  est  , et 
tum  aqua  , fotus  , vapor  , gargarisma  te- 
pidum est  praecipiendum.  In  hydrope  au- 
tem neganda  omnino  potio  non  est , ut 
nonnulli  credunt,  sed  pro  parco  potu  dari 
possunt  decoctiones  aperientes,  praesertim 
ex  radice  graminis , acetosae  , eryngii  cam- 
pestris ; et  ut  sitis  mulceatur , in  ore  fru- 
ctus acidi  teneantur  , et  rob  cerasorum  , 
Cydoniorum  , etc.  Ad  diabetem  plura  ab 
auetoribus  laudantur  , ut  aqua  calcis  cum 

lacte ; aqua  calcis  simplex  ; diaeta  lactea ; 
serum  lactis  acidulatum  ; serum  alumino- 
sum ; etc.  Ad  scorbutum  acida  vegetabilia, 
et  mineralia ; lac  ; cortex  peruvianus  ; et 
caetera  antiscorbutica.  Eadem  ratione  in 
curatione  aliorum  morborum  procedere 
debemus. 

9 

GXNUS  VIGESlMDHNOtlVM 

Adipsia 

§.  1980.  Adip  sia  est  imminuta,  aut 
sublata  sitis  ; ideo  ille  qui  non  sitit , grae- 
ce  dicitur  adlyog.  Hic  morbus  non  est  fre- 
quens, et  potius  mulieres  quam  homines  af- 
ficit, propter  illarum  temperamentum  lym- 
phaticum , et  quia  frequentius  substantiis 
nutriuntur,  quae  aqueos  humores  continent. 
Narrant  scriptores,  fuisse  mulieres  , quae 
diu  vixerunt  , optima  gavisae  valetudi- 
ne , quin  bibisssent.  Maxima  verisimilitu- 
dine dicendum  est , ingens  in  istis  mulie- 
ribus fuisse  pancreas  , quodque  abunde  hu- 

morem  pancreaticum  secrevisse , qui  defe- 
ctum potionum  suppleret.  Ut  plurimum 
vero  in  adipsia  , ubi  omnino  deficit  sitis , 
laeditur  sanitas.  Haec  affectio  vel  prima- 
ria , vel  symptomatica  est.  Prima  perrara 
est.  Quisquis  enim  in  exercenda  praxi  in- 
venit qui  parum  bibit , sed  raro  qui  pe- 
nitus potiones  refugit.  Nihilominus  Sauva- 
ges  Toni.  I.  pag.  770.  has  duas  observa- 
tiones refert.  zs  Meritissimus  Tolosanae  so- 
cius D.  M vir  inorum  suavitate  , 

ingenii  cultura  , eruditione  eximius  , nun- 
quam sitit  , et  menses  integros  a potu  ab- 
stinet , etiam  aestate  fervente.  Novi  olim 
mulierem  , quae  quadragesimali  temporis 
intervallo  omnino  a potu  abstinebat  sitis 
defectu  : ea  tamen  erat  temperamento  vi- 
vido , ad  irain  prono  , praedita.  “ Credi- 
dit Alibert , se  in  quadam  puella  adipsiam 
observasse  , quae  vero  talis  non  mihi  fuis- 
se videtur.  In  illa  enim  post  affligentia  a- 
nimi  pathemata , cum  comparuerit  stupor 
facultatum  cerebralium  , per  plures  men- 
ses observata  fuit  perfecta  immobilitas.  Eaiu 
etiaui  vexabat  in  oesophago  spasmodica,  et 

dolens  constrictio  , quae  degi  utili  onem  li- 
quidorum impediebat ; dum  solida  alimen- 
ta retinebantur.  In  hac  igitur  historia  non 
apparet  defuisse  sitim.  Frequentior  autem 
est  adipsia  symptomatica,  quae  non  solum 
interdum  in  chronicis  morbis  , ut  saepe 
soporosi  sunt  , deprehenditur , sed  etiam 
in  acutissimis , ut  pleuritis  , et  peripneu- 
rnonia  est. 

§.  1981.  Sub  defectu  potionum  dige- 
stio alimentorum  nec  facilis  esse  potest  , 
nec  absoluta  , praesertim  si  alimenta  arida 
sint  , et  sicca.  Cibi  enim  qui  continent  a- 
quosum  succum  possunt  aliquo  modo  ex- 
tinguere  sitim.  Laudatus  Alibert  loquitur  de 
homine,  qui  cruda  carne  nutriebatur,  dum 
rarissime  bibebat  ; et  jure  autumat , san- 
guinem , quo  imbuebatur  caro  , ad  flecten- 
dam sitim  suffecisse.  Dum  autem  turbatur 
digestio  , offenditur  nutritio  corporis , un- 
de corpus  ipsum  paullatim  consumitur , et 
facies  pallescit  ; comprimitur  alvus  ; tor- 
quent dolores  abdominis  , et  capitis  gravi- 
tas ; imminuuntur , vel  plane  consistitunt 
separationes  , potissimum  salivae  , urinae  , 
Tom.  IX.  A a 

insensibilis  perspiralionis  propter  parliuin 
aquearuin  sanguinis  penuriam  ; crescit  in 
dies  pallor  faciei , quamvis  observant  pra- 
ctici , interdum  et  naturalem  colorem , et 
corporis  vires  conservari. 

§.  1982.  Caussa  proxima  adipsiae  est 
defectio  molesti  sensus , qui  ad  bibendum 
impellit.  Ad  hanc  affectionem  disponit  tem- 
peramentum lymphaticum  , et  frigidum  ; 
mollities  fibrarum  muscularium  ; particu- 
laris corporis  constitutio;  clima  humidum, 
et  palustre.  Interdum  vero  etiam  alia  tem- 
peramenta ad  adipsiam  propendet,  ut  ab 
historiis  auctorum  deducitur.  Ego  etiam  co- 
gnovi hominem  temperamento  plethorico 
praeditum  , qui  defectu  sitis , sed  non  in 
totum  laborabat.  Caussae  autem  excitantes 
sunt  prava  habitudo  parum  aut  nihil  bi- 
bendi ; illa  animi  pathemata  , quae  tam 
infirmant  nerveum  systema  , ut  non  am- 
plius molestus  sentiatur  sensus  sitis.  Adi- 
psia  symptomatica  , ut  diximus  , oritur  a 
morbis  vel  acutis , vel  chronicis , praeser- 
tim ab  illis  soporosis  , et  nervosis.  Obser- 

vavi  catalepticam  mulierem  per  plures  dies 
prorsus  a potione  abstinere. 

§.  1983.  Subjicitur  primaria  adipsia  , 
si  nascitur  a caussis,  quae  extrudi  possint, 
ut  est  prava  habitudo  nunquam  aut  raro 
potionibus  placandi  sitim  ; non  edomatur, 
si  caussae  graves  sint  , et  male  nervorum 
systema  affecerunt  , ut  sunt  quaedam  ani- 
mi pathemata.  Symptomatica  ut  plurimum 
laeva  est  quippe  quae  magnam  esse  cere- 
bri , et  nervorum  laesionem  denotat.  In 
morbis  acutis  , in  quibus  propter  fervo- 
rem et  siccitatem  esse  deberet  sitis  , si 
haec  deficiat  , instantis  delirii  signum  est. 
Tamen  in  inflammationibus  pectoris  defe- 
ctus sitis  interdum  bonum  offert  signum  j 
dum  scilicet  a tussi  lingua  madefit.  In- 
quit Hippocr.  Coae,  praenot.  III.  156.  ££ 

*Ecm  <5f  ayaSov'  usv  xca  t&tolol  xa i ttccc n 
toIol  3 TrspL  nXevpova  , (pspeLv  ptjidlax;  t o 
tijq  oddvrtQ  aTroXXd/^aLy  ro  n rva- 
Xov  ivnereog  dvayeiv  , tvTtvoov  'livcuy  xat 
adirpop  ro  oapia  uitav  ofiaXos  Seppevalod at, 
xa l uaXSaxov  Ilvgu'  Bonum  vero  est  et  in 
his  et  in  omnibus  circa  pulmonem  mor- 

bis  , facile  ferre  morbum  , a dolore  libera- 
tum esse  sputum  facile  educere,  bene  spi- 
rare , et  sine  siti  esse  , et  totum  corpus 
aequaliter  calescere , ac  molle  esse.  S3  In 
morbis  autem  chronicis  adipsia  eorum  per- 
vicaciam , et  diuturnitatem  praenuntiat. 

§.  1984.  Ut  curetur  adipsia , abducen- 
da est  ejus  caussa  , et  dirigendum  diaete- 
ticum  regimen.  Iu  primis  itaque  emendanda 
est  prava  habitudo  parum  aut  nihil  bi- 
bendi ; custodienda  animi  quies  ; non  ne- 
gligenda  aliqua  corporis  exercitatio,  ut  am- 
bulatio , equitatio  , venatio  , itinera  , ru- 
sticatio ; alimenta  talia  sint  quae  tempe- 
ramentum corrigant  magis  ad  adipsiam  pro- 
clive , ut  lymphaticum  , et  frigidum  , eo- 
denique  tempore  excitent  sitim  , ut  sunt 
assatae  carnes  , aliaeque  siccae  substantiae. 
Si  vero  adipsia  symptomatica  sit  , curatio 
respicit  praesertim  primarium  morbum  ; 
sed  semper  juvat  ad  bibendum  aegrotantes 
suadere.  Quamvis  enim  in  inflammationi- 
bus pectoris  interdum  deest  sitis  , quia  * 
ut  animadvertimus  , a concussione  tussis 
os  madefit , nihilominus  semper  confert 

quod  saepe  aegrotantes  bibant.  Sic  dicen- 
dum est , et  faciendum  , si  in  aliis  mor- 
bis deficiat  sitis  , ut  saepe  evenit , ubi  mo- 
lestat tussis. 

OENUS  TRIGESIMUM 

Colica 


5-  1985.  intestina  , quae  sunt  inter 
sensibiliora  humani  corporis  viscera , tu- 
bum constituunt  satis  longum  et  dissimi- 
lis latitudinis  , a pyloro  cui  circumnecti- 
tur ad  anum  extensum.  Propter  hanc  tan- 
tam sensibilitatem  obnoxia  sunt  doloribus, 
qui  vulgo  appellantur  colici , et  ab  Hip- 
pocrate iliaci  vocabantur-  Transactis  tem- 
poribus hujusmodi  dolores  distincti  sunt 
in  colicos  et  iliacos,  secundum  sedem  quam 
occupant.  Qui  vero  potest  hanc  sedetn  prae- 
finire , si  haec  tam  varia , ut  et  intestino- 
rum positio  ? Quapropter  decreverunt  pra- 
ctici  , intestinorum  dolores  vocari  colicos, 
eo  magis  quia  colon  est  illorum  frequen- 

tior  sedes.  Ob  eandem  rationem  cognosce- 
re non  possumus  cum  dolores  in  mesen- 
terio consideant , et  mesentericae  colicae 
nomen  mereantur.  In  quavis  igitur  parte 
intestinorum  dolores  resideant,  unum  con- 
stituunt morbum  , cuivis  aetati  , sexui  , 
temperamento , climati  , anni  tempestati 
communem , sed  solum  propter  dissimiles 
caussas , variosque  acerbitatis  gradus  di- 
versum. 

§.  1986.  Colica  dividitur  in  prima- 
riam, quae  a recentioribus  subdistinguitur 
in  liypersthenicam  et  hyposthenicam,  sym- 
ptomaticam , secundariam  , consensualem , 
accidentalem  , endemicam  , et  epidemicam. 
Colica  primaria  nascitur  a pluribus  caus- 
sis , et  ab  bisce  nomen  accipit.  Dicitur  i- 
gitur  colica  stercoralis , quae  oritur  a ster- 
core ; flatulenta  , a flatibus ; biliosa  , a bi- 
le ; sanguinea , a sanguine ; etc.  Etiam 
symptomatica  , et  secundaria  recipit  no- 
men a morbis  , ex  quibus  habet  originem. 
Appellatur  colica  verminosa , quae  susci- 
tatur a vermibus  ; calculosa  , a calculis  ; 
scorbutica  , a scorbuto ; podagrica , a po- 

dagra  ; rheumatica  , a rheumate  ; hysteri- 
ca , et  hypochondriaca  , ab  affectione  hy- 
sterica , vel  hypochondriaca ; etc.  Colica 
autem  consensualis  est  illa  quae  produci- 
tur a consensu  partium.  Accidentalis  est, 
cujus  caussae  fortuitae  sunt,  ut  nimia  as- 
sumpta alimenta  , aut  esus  alicujus  sub- 
stantiae , quae  digeri  non  potest.  Endemi- 
ca et  epidemica  nascitur  a caussis  vel  lo- 
calibus vel  communibus , ut  a pravis  ali- 
mentis ; maxima  aeris  inconstantia  ; anni 
tempestatum  irregularitate. 

§.  1987.  Generica  signa  colicae,  alia 
antecedentia  , alia  constituentia  sunt.  Non 
enim  colicae  dolor  semper  subitaneus  est, 
sed  huic  saepe  quaedam  praecedunt  sym- 
ptomata , quae  vere  prodroma  sunt  , ut 
appetitus  defectus  , insolitus  languor  , si- 
tis, vigilia  , vomitus  , alvi  durities , prae- 
cordiorum pondus  , inflatio  ventris  , inter- 
dum frequens  necessitas  dejiciendi  faeces  , 
sed  praeparcae  sunt  dejectiones.  Dum  au- 
tem haec  symptomata  desunt,  repente  ven- 
tris dolor  aggreditur.  Hujusmodi  dolor  , 
quamvis  non  certe  indicat  morbi  sedem  , 

tamen  observandum  est  locum  , ubi  prae- 
cipue vexat.  Modo  continuus  est,  modo 
redit  ad  intervalla  ; modo  occupat  solum 
abdominis  partem  , modo  universum  abdo- 
men. Si  dolor  haereat  circa  ventriculum, 
videtur  allici  jejunum  et  ileum  ; si  ad 
dorsum  , et  dextrorsum  , duodenum  aut 
initium  jejuni  ; si  incipiat  ab  inguine  de- 
xtero  , et  procedat  ad  hypochondrium  , et 
mox  feratur  ad  hypochondrium  sinistrum, 
et  tandem  descendat  quo  colon  finem  ha- 
bet in  rectum  , colon  ipsum.  Pulsus  sunt 
admodum  varii  , nimirum  frequentes , tar- 
di , irregulares , contracti  , duri.  Ut  plu- 
rimum premunt  alvi  siccitas  , vomitus  , 
difficilis  respiratio  , anxietas , et  venter  con- 
trahitur versus  umbilicum  ; interdum  ve- 
ro umbilicus  prominet  ; superveniunt  de- 
jectiones subvirides  , luteae  , aeruginosae  ; 
subinde  comparet  icterus  ; os  est  ainarum; 
ructus  nidorosi.  Febris  plerumque  deest  , 
sed  interdum  suscitatur , praesertim  si  cor- 
ripiant tremores  , spasmi  , convulsiones  , 
subsultus  tendinum  , singultus.  Cum  ve- 
ro morbus  in  pejus  abeat , augetur  debi- 

litas  , frigent  extrema  , facies  fit  pallida  , 
saepe  supprimitur  urina  , erumpit  visco- 
sus sudor,  superveniunt  animi  deliquia.  Ex 
hac  generica  enumeratione  symptomatum 
perspicue  patet , ut  colica  differat  ab  en- 
teritide. In  illa  enim  abest  febris  , et  ubi 
deprehenditur , post  dolorum  tormenta  com- 
movetur ; sed  in  enteritide  accenditur  fe- 
bris ante  dolores  , aliaque  intestinalia  sym- 
ptomata. In  colica  praeterea  vexant  spasmo- 
dicae abdominis  constrictiones  , et  si  com- 
primatur abdomen,  imminuitur  dolor. 

§.  1988.  Colicae  caussa  proxima  est 
spasmodica  intestinorum  constrictio  , pro- 
pter quam  alia  intestinorum  portio  restrin- 
gitur , dum  alia  dilatatur.  Praedisponunt 
ad  colicam  temperamentum  sanguineum  , 
biliosum  , nervosum  ; vita  sedentaria;  exer- 
citatio quarundam  artium , praesertim  il- 
larum , quae  actioni  exalationum  metalli- 
carum exponunt.  Caussae  vero  excitantes 
sunt  flatus  qui  clauduntur ; bilis  copiosa  , 
et  acris  ; pituita ; cumulatae , et  durae 
faeces ; extranea  corpora  ; repressa  insen- 
sibilis perspira tio  ; cohibitus  haemorrhoi- 

dalis  fluxus , et  ille  menstruorum  ; quali- 
tas alimentorum  , et  potionum  ; intempe- 
rantia veneris  , aut  exercita  venus  horis 
minus  convenientibus , maxime  post  sum- 
ptum alimentum  ; perfrigeratio  pedum  ; 
venena;  exhalationes  metallicae;  acidi  suc- 
ci vegetabiles  ; immaturi  fructus  ; etc.  Co- 
lica autem  symptomatica  , aut  secundaria 
a plurimis  morbis , ut  diximus  , oritur  , 
ut  ab  inflammatione ; vermibus  ; calculis; 
vitiis  viscerum , et  vasorum  ; a diathesi 
herpetica  , rheumatica  , podagrica  , scor- 
butica , etc. 

§.  1989.  Colica  est  morbus  alea  ple- 
nus , et  non  raro  lethalis.  Subinde  brevis 
est  , subinde  contumax.  Generatim  vero 
quo  violentior,  eo  brevior.  Cum  ejus  caus- 
sae sint  summae  efficacitatis  , ut  venena  , 
et  conformationis  vitia,  non  effugitur  mors. 
Interdum  plura  funesta  circumveniunt  sym- 
ptomata , ut  assidua  vigilia,  ineluctabilis 
alvi  durities;  febris ; improvisa  doloris  ces- 
satio ; singultus  ; pulsus  parvus  ; sudores 
frigidi  ; meteorismus  ; maxima  virium  de- 
jectio ; frequentes  animi  defectus ; frigus 

extremitatum ; convulsiones  ; epilepsia;  in- 
flammatio , quae  saepe  in  gangraenam,  et 
mortem  abit.  Notatu  dignissima  est  brevis 
historia  , quae  a Morgagni  refertur  lib.  III. 
de  morbis  ventris  Epist.  XXXV.  fl.  S=i  N.  Gu- 
pellinius  colica  laborans  affectione , cum 
sedens  emulsionem  biberet  , adstanti  fa- 
mulo , cape  , inquit  repente , cyathum 
porrigens  quem  manu  tenebat  , et  hoc 
dicens , retrorsum  cecidit  mortuus.  Cor- 
pore loto  consecto  , nihil  aliud  vitii  reper- 
tum est  , quam  intestini  coli  inflammatio, 
quae  ad  nigredinem  vergebat.  ^ Contra 
sperandum  est  cura  dolor  remittat,  et  se- 
dem mutet  ; cum  superetur  alvi  durities 
non  sine  levamine , et  expellantur  aer  fae- 
cesque. Interdum  vero  colica  largo  sudore 
solvitur ; aut  fluxibus  sanguineis  ; eruptio- 
ne exanthematum  , vel  impetiginum;  diar- 
rhoea. Observant  practici , in  pertinaci  co- 
lica , si  superveniat  copiosus  et  universa- 
lis sudor  , resolutis  viribus , brevi  expe- 
ctandam  esse  paresin : sic  in  colica  ato- 
niam  , vocemque  raucam  esse  signa  con- 
vulsionum prodroma.  Interdum  colica  tran- 

sit  in  hydropem  siccum  , ut  inquit  Hip- 
pocr.  aphor.  1 1 . Sect.  IV.  ^5  Quibus  tor- 
mina et  circa  umbilicum  dolores,  et  lum- 
borum dolor  est  , qui  neque  purgante,  ne- 
que aliter  solvitur , in  hydropem  siccum 
firmatur.  :=2  Interdum  dolores  corripiunt 
artus  cum  copiosis  et  universalibus  sudo- 
ribus , quod  bonum  est  , si  colica  a ma- 
teria arthritica,  vel  rheumatica  proficiscatur. 

§.  1990.  Generalis  colicarum  curatio 
praecipue  innititur  observationi , et  distin- 
ctioni diathesium  , a quibus  illae  prove- 
niunt. Si  itaque  oriantur  a diathesi  sthe- 
nica  , aut  hypersthenica  , conveniunt  san- 
guinis missiones  generales  , et  locales  ; de- 
mulcentia ; fomentationes  , et  clysteres  e- 
mollientes  ; semicupia  , et  balnea  tepida  : 
si  contra  a diathesi  asthenica  , aut  hypo- 
sthenica , sedandum  caule , et  incitandum 
est  ; ideoque  conferunt  aquae  destillatae 
cerasorum  nigrorum  , foeniculi,  chamomil- 
lae ; liquor  anodynus  mineralis  HolTm  ; 
laudanum  liquidum  Sydenh  ; infusiones 
florum  chamomillae  , aut  tiliae  Europeae; 
clysteres  , qui  praesertim  ex.  eadem  cha- 

momillae  infusione  parantur ; fomentatio- 
nes , semicupia , et  balnea  calida.  Saepe 
vero  praeter  haec  remedia  juvant  olea  re- 
centia ad  emolliendum  , et  ad  solvendam 
alvi  duritiem,  quae  si  oleis  non  superetur, 
ad  alia  eflicaciora  veniendum  est , ut  sunt 
rhabarbarum  , aloe  , aut  mercurius  dulcis. 
Sic  linimenta  super  abdomen  utilia  sunt. 
Denique  si  dolores  non  desistant  , confu- 
gere debemus  ad  opium  , ej usque  compo- 
sita. Pro  victu  sufficiant  jura.  Haec  vero  ge- 
nera tim  dicta  sunt ; idcirco  veniamus  ad 
species  , et  in  primis  de  colica  flatulenla 
loquamur. 

§.  1991.  Colica  flatulenla  producitur 
a collecto  , et  incluso  aere  , qui  admodum 
intestinorum  tubum  distendit.  Cognoscitur 
a dolore  modo  fixo  , modo  errabundo  ; di- 
stensione ventris  ; ructibus  , et  borbory- 
gmis  ; dispositione  ad  vomitum  ; alvi  du- 
ritie ; difficili  respiratione ; anxietate  ; ex- 
tremitatibus frigidis.  Interdum  tanta  est 
ventris  distensio  , ut  umbilicus  protuberet; 
et  in  majore  gravitate  morbi  urina  suppri- 
mitur. Caussa  proxima  hujusce  colicae  est 

coacervatio  aeris  in  intestinorum  tubo.  Et 
quia  ad  hanc  praeparat  intestinorum  lan- 
guor, unde  facile  excitantur  spasmi;  ex  his 
in  aliqua  illorum  parte  clauditur  afir , qui 
ut  plurimum  partem  superiorem  occupat 
coli.  Ab  hac  tanta  aferis  collectione , cum 
comprimatur  diaphragma  , nascitur  suffo- 
cans aegrorum  anxietas.  Qui  magis  , et  fre- 
quentius laborant  colica  flatulenta  sunt  se- 
nes, debiles,  qui  non  bene  digerunt  alimen- 
ta, quia  carent  necessariis  conditionibus  ad 
alimentorum  digestionem  perficiendam,  ni- 
mirum in  ipsis  nec  saliva  , nec  succus  ga- 
stricus , nec  bilis , nec  vitales  vires  bene 
se  habent.  Communiores  excitantes  caussae 
sunt  alimenta  , et  potiones  , quae  nimium 
evol  vunt  elasticum  aerem  , ut  legumina  , 
fructus  , olera  , vinum  non  satis  fermenta- 
tum , panis  nou  satis  coctus  ; pravae  dige- 
stiones ; defectus  separationis  salivae;  flu- 
xus bilis  in  duodenum  interclusus.  Haec 
colica  interdum  est  levis,  et  fugax,  nul- 
loque negotio  vincitur;  scilicet  vix  obti- 
nentur dejectiones  alvinae  , et  expelluntur 
flatus.  Aliquando  etiam  sponte  solvitur  et 

alvi  dejectionibus , et  expulsione  flatuum 
per  inferiora  , et  subinde  per  superiora.  In- 
quit Alibert,  se  vidisse  hominem,  qui  pro- 
pter dolorum  acerbitatem  per  horae  circi- 
ter spatium  super  pavimenti  tapetum  vo- 
lutabatur , et  qui  nullum  levamen  perci- 
piebat , nisi  per  os  magnam  flatuum  quan- 
titatem emitteret.  Aliquando  vero  est  per- 
tinax , omnibusque  obstat  auxiliis ; valde 
exasperantur  symptomata  , et  inde  metuen- 
da est.  Etenim  maxima  est  anxietas;  tenax 
alvi  compressio  , et  ingens  induratio  fae- 
cum ; urinarum  suppressio  ; assidua  pro- 
clivitas ad  vomitum,  unde,  ut  pluries  vi- 
di , transit  in  ileum  , citoque  lelhalis  est. 
Nonnunquam  propter  nimiam  abdominis 
distensionem  hernia  umbilicalis  consequi- 
tur. In  cadaveribus  semper  aliquid  in  in- 
testinis reperitur , praesertim  maculae  ru- 
brae huc  et  illuc  diffusae , et  inflammatio- 
nis vestigia , quae  non  caussa , sed  sequela 
fuit  morbi.  Cuni  morbus  sit  levis , quod 
cognoscitur  a caussis,  symptomatibusque, 
saepe  ad  curationem  satis  sunt  oleosae  pur- 
gationes , clysteres  emollientes  et  oleosi ; 

infusiones  chamomillae  ; fomentationes  ca- 
lidae et  emollientes  abdominis ; frictiones 
calidae  oleosae.  Si  Tero  dolor  sit  vehemens, 
et  maxima  anxietas , a sanguinis  missione 
incipiendum  est.  Eodem  tempore  aqua  pul- 
li calida  , fomentationes  calidae  super  ab- 
domen , oleum  amygdalarum  dulcium  su- 
matur; et  emollientes  clysteres  fiant.  Post- 
quam remissus  fuerit  dolor,  convenit  ali- 
qua purgatio  levis.  Ne  vero  deinde  redeat 
morbus , adhibeatur  studium  in  eligendis 
alimentis,  et  in  puritate  primarum  viarum 
custodienda.  Si  autem  colica  flalulenta  re- 
nitatur remediis  , adnolabilisque  sit  virium 
dejectio , danda  est  infusio  florum  chamo- 
millae, cui  addantur  aliquot  guttae  laudani 
liquidi  Sydenhami;  et  identidem  aliqua  le- 
vi purgatione  alvus  mollienda  est.  Si  in- 
super remaneat  distensio  ventris,  interdum 
fuit  utilis  aqua  frigida  clysteribus  immissa, 
et  etiam  super  venirem  applicita. 

5-  1992.  Colica  stercorea  est  quae  pro- 
ducitur a cumulatis,  iuduratisque  faecibus, 
quae  graece  dicuntur  scybala  , cnv^a?.a 
et  quae  non  sunt  nisi  sicciora  excrementa 

in  nucleum  fere  configurata.  Cognoscitur 
a dolore,  qui  est  ubi  plus  faeces  congerun- 
tur; ut  plurimum  scilicet  in  colo,  aut  Ter- 
sus rectum;  ab  alvi  compressione;  gravi- 
tate, et  repletione  ventris;  quibusdam  pro- 
minentiis , quae  praecipue  observantur  in 
macilentis  et  strigosis  hominibus  , ab  ipsis 
faecibus  congestis  et  induratis  productae ; 
nausea  , et  vomitu  ; a(jre , qui  cum  cir- 
cumire non  possit , ad  stomachum  conver- 
titur. Caussa  proxima  hujusce  colicae  est 
ipsa  congestio  faecum , ad  quam  torpor  et 
inertia  intesliuorum  dirigit.  Ad  hanc  ergo 
propensi  sunt  qui  vitam  vivunt  sedenta- 
riam ; qui  nutriuntur  siccis  et  aridis  ali- 
mentis ; illi  etiam  in  quibus  non  facile  bi- 
lis profluit  in  duodenum;  gravidae  mulie- 
res ; homines  hypochondriaci.  Caussae  quae 
hanc  colicam  excitant , sunt  diaetae  er- 
rores. Etenim  homines  qui  valde  edunt  , 
et  etiam  alvi  duritie  laborant,  saepius  hoc 
morbo  corripiuntur.  Qui  vitam  sedentariam 
ducunt , et  eodem  tempore  moerore  alli- 
ciuntur , non  raro  eundem  morbum  pa- 
tiuntur. Inquit  Sauvages  Tom.  II.  pag.  101. 
Tom.  IX.  Bb 

S , Hanc  aliquoties  vidi  apud  mulieres , 
quae  per  vim  in  quibusdam  monasteriis  re- 
fugiis dictis  delinentur , ob  moerorem  , et 
vitam  sedentariam.  ~ Etiam  qui  exiguam, 
aut  inertem , aut  non  fluentem  bilem  ha- 
bent , maxime  si  aetas  provecta  sit , hac 
colica  deprehenduntur.  Ilaec  inter  alias  co- 
licas dolores  magis  affert,  sed  ut  plurimum 
faecum  egestione  feliciter  absolvitur.  Tota 
curalio  continetur  exhibitione  oleorum  , ut 
illud  seminum  ricini , vel  amygdalarum 
dulcium  ; fomentationibus  , et  clysteribus 
emollientibus  ; unctionibus  oleosis  ; semi- 
cupiis,  balneisque.  Ad  hanc  colicam  referri 
potest  quae  meconialis  dicitur , utpote  a 
congesto  meconio  producta.  Haec  distin- 
guitur a fletu  ; vomitu  ; singultu  ; somno 
repente  interrupto  ; excrementis  , quae  eo 
magis  virescunt , quo  magis  augetur  mor- 
bus. Etiam  haec  colica  curatur  oleis,  prae- 
sertim illo  amygdalarum  dulcium  cum  sy- 
rupo  simplici,  quod  identidem  exhibetur; 
clysteribus  emollientibus , et  unctionibus 
oleosis  super  abdomen.  Ad  colicam  quoque 
stercoream  illa  lactentium  spectat , quae 

post  aliquem  mensem  ab  ortu  contingit , 
a crassiore  et  acescente  lacte  profecta.  Haec 
se  se  ostendit  fletu  ; ventris  tensione ; ex- 
crementis viridibus , et  vomitu.  Ad  hanc 
remedia  sunt  oleum  amygdalarum  dul- 
cium ; syrupus  cichorei  cum  rhabarbaro ; 
clysteres  emollientes  , et  fomentationes ; 
unctiones  oleosae ; semicupia , aut  bal- 
nea calida.  • 

§.  1993.  Colica  biliosa  ab  humoribus 
biliosis  editur , qui  cumulantur  in  intesti- 
nis , maxime  duodeno  eaque  lacessunt.  Co- 
gnoscitur ab  atroci  dolore , qui  persaepe 
inter  initia  palans , mox  consistit , et  fere 
terebrat ; aut  hujusmodi  acerbus  dolor  est 
in  ventriculo , et  cardialgiam  constituit. 
Praeter  autem  dolorem  symptomata  sunt 
oris  amarities;  appetitus  defectus,  quin  ali- 
mentorum fastidium  , quod  graece  dicitur 
cacositia  , xaxow  rt«  ; sitis  ingens  , singul- 
tus; abdominis  tensio,  quae  vero  tanta  non 
est  ut  in  enteritide;  frequentes  ructus;  vo- 
mitus bilis  acris,  et  subviridis;  dejectio- 
nes biliosae  ; internus  calor , qui  interdum 
urit,  sed  nunquam  pervenit  ad  fervorem, 

qui  enteritidis  proprius  est ; urinae  sunt 
paucae  , et  saepissimae  rubrae  ; raucedo  , 
et  aphonia.  Nonnunquam  in  initio  morbi 
deprehenditur  febris , quae  vero  fugax  est. 
Symptomata,  potissimum  dolor  , interdum 
cito  mitescunt , sed  rursus  exacerbantur , 
acceditque  anxietas  ingens,  et  vultus  teter. 
Frequentior  doloris  sedes  est  in  intestinis 
tenuibus,  et  interdum  in  ventriculo.  Caus- 
sa proxima  hujusce  morbi  est  ipsorum  in- 
testinorum irritatio,  quae  a collecta  et  acri 
bile  producitur.  Ordinat  ad  hanc  colicam 
anni  tempus  , ut  aestas  ; aetas , ut  adole- 
scentia ; temperamentum  , ut  biliosum , 
sanguineo-biliosum , melancholicum.  Exci- 
tantes vero  caussae  sunt  animi  patheinata, 
praesertim  ira  ; abusus  vini , et  liquorum 
spirituosorum  ; exercitationes  corporis  vio- 
lentae , praesertim  aestivo  fervente  tempo- 
re. Haec  colica  affert  periculum  ; siquidem 
si  vomitus  vehementes , et  dejectiones  bi- 
liosae persistant  in  choleram  abire  potest; 
si  vero  suscitetur  febris  , quae  fugax  non 
sit , et  augeatur  , eodeinque  tempore  ten- 
datur , et  ferveat  abdomen,  in  enteritidem 

vertitur.  Interdum  vero  resolvitur  ; nimi- 
rum ubi  non  gravia  sunt  symptomata  . et 
aurigo  et  diarrhoea  biliosa  comparet.  Ad 
hanc  curandam  colicam  necesse  est,  ut  mi- 
tigetur, et  evacuetur  bilis,  et  molliantur 
dolores.  Idcirco  exhibendum  est  oleum  se- 
minum ricini  , et  ad  bibendum  peroppor- 
tuna est  aqua  pulli  nitrata  , acidula  ; fiant 
fomenta  emollientia  ; injiciantur  emollien- 
tes clysteres  ex  decoctione  malvae  , al- 
thaeae, seminum  lini.  Si  bilis  extel  in  ven- 
triculo , quod  praesertim  noscitur  a nau- 
sea , desiderio  vomendi , et  nisu  , qui  ad 
ejiciendam  bilem  non  sufficit , hic  nisus 
vel  aqua  simplici  tepida , vel  aqua  tepida 
cum  oleo  , vel  aliquot  granis  ipecacuanhae 
incilandus  est.  Dum  autem  dolores  pergant, 
praecipiantur  semicupia  et  balnea  , et  re- 
petatur aliqua  purgatio  levis  , ut  decoctio 
cassiae  ; et  si  hisce  praesidiis  dolores  per- 
severent, detur  aliqua  gutta  laudani  liquidi 
Sydenh.  in  cochleare  aquae  lactucae.  Si  ve- 
ro in  initio  morbi  dolores  vehementer  ex- 
crucient , et  fixi  haereant , si  aegri  adole- 
scentes sint  et  juvenes,  et  temperamentum 

plethoricum , curatio  a sanguinis  missione 
incipienda  est. 

§.  1994.  Colica  pituitosa  nascitur  ab 
humoribus  pituitosis  et  crassis  , quibus  -in- 
testina inferciuntur.  Dolor  hujusce  colicae 
est  magis  fixus  et  perforans  quam  in  aliis 
colicis,  cujus  sedes  plerumque  est  in  hy- 
pochondrio sinistro  ad  intestini  colli  cur- 
vaturam. Hujusmodi  dolor  est  stabilis  et 
perforans  ob  nimiam  distentionem  , quam 
affert  cumulata  pituita,  et  ob  flatus  reten- 
tos, et  expansos.  Praeter  autem  dolorem  in 
parte  praecipue  affecta,  adest  sensus  pon- 
deris , et  adstringitur  alvus.  Caussa  hujus 
morbi  proxima  est  dolens  intestinorum  cras- 
sorum distentio  a collectione  humorum  vi- 
scosorum et  crassorum  producta.  Caussa 
praedisponens  in  temperamento  laxo  et  lym- 
phatico, et  in  desidiosa  vita  invenitur.  Fre- 
quentiores  excitantes  caussae  sunt  alimenta 
crassa  , tenacia,  viscosa,  muccosa  ; nullus 
vini  usus;  potio  aquae  pravae.  Haec  colica 
interdum  est  pertinax  ; sed  plerumque  re- 
cta curatione  solvitur.  Curatur  mitioribus 
purgantibus;  fomentis,  et  clysteribus  emol- 

lientibus;  semicupiis,  et  balneis.  Perneces- 
saria praeterea  est  curatio  prophylactica , 
praesertim  in  illis , qui  hac  colica  magis 
laborant.  Idcirco  , amotis  caussis  , identi- 
dem porrigenda  est  aliqua  purgatio,  ut  cre- 
mor tartari , sal  anglicanum  , etc;  aliqua 
decotio  leviter  resolvens  , ut  ex  radice  scor- 
zanerae , sarsae  parillae , aut  ex  foliis  sca- 
biosae , cui  addi  potest  nitrum. 

§.  1995.  Colica  sanguinea  oritur  a va- 
sorum sanguineorum  plenitudine.  Igitur  ubi 
nimis  augetur  sanguinis  quantitas  , potest 
haec  colica  excitari  , maxime  si  abundan- 
tia , et  exstimulantia  sint  alimenta.  Cogno- 
scitur a generalibus  plelhorae  signis;  a na- 
tura caussarum  ; a dolore  qui.  saepe  in  ali- 
qua parte  figitur  ; a pulsibus  duris  , et  ten- 
sis; a fervido  corporis  calore.  Quoniam  haec 
colica  ut  plurimum  nascitur  ab  aliquo  in- 
tercluso sanguinis  cursu  , habet  diversa  no- 
mina , ut  menstrualis , si  deficiant  men- 
strua ; haemorrhoidalis , si  retineatur  hae- 
morrhoidalis fluxus.  Cum  autem  tam  men- 
strualis , quam  haemorrhoidalis  frequenlior 
res  sint,  videamus  earum  symptortiata.  Men- 


Digitized  by  Google 


392 

strualis  noscitur  a dolore,  qui  incipit  super 
umbilicum , et  postea  universum  percur- 
rit abdomen,  et  tandem  haeret  • in  lumbo- 
rum , aut  uteri  regione  ; a tumore  abdo- 
minis , qui  vis  aut  ne  vix  quidem  levem 
pressionem  tolerat ; ab  urinis  rubris.  Haec 
colica  saepe  vexat  puellas  paullo  ante  pu- 
bertatem , cum  ad  menstruationem  dispo- 
nuntur ; et  etiam  illas , quae  non  gaudent 
menstruorum  regularitale.  Colica  autem 
haemorrhoidalis  notatur  sensu  ardoris  in 
crassis  intestinis  ; doloribus  lacerantibus  ; 
anxietate;  ventris  tensione;  venarum  hae- 
morrhoidalium  turgore.  Saepissime  corripit 
homines  hypochondriacos.  Colica  sanguinea 
autem  quaevis  sil , si  non  sit  levis , nec 
sollicite  curetur , periculosa  est , quia  in 
illam  colicam  transit , quae  a Nosologis  di- 
citur phlogistica  , aut  inflammatoria  , et  ab 
enteritide  non  differt  nisi  gradu.  In  hac 
enim  colica  major  fit  abdominis  tumor ; 
major  etiam  est  intolerantia  pressionis , et 
si  levissimae;  fer ventior  calor;  urget  sitis; 
urinae  difficile  redduntur.  Si  autem  haec 
augeantur  symptomata , et  transeat  in  en- 

tcritidem  , hic  transitus  non  solum  depre- 
henditur a vehementia  doloris ; ah  acuta 
febre;  ah  ardore  lotius  corporis;  ab  ingenti 
siti,  et  arida  lingua  ; a tumido,  tenso,  et 
calidissimo  abdomine  ; ab  alvo  adstricta  ; 
sed  etiam  a pulsibus  duris , contractis , et 
interdum,  praesertim  in  inflammationis  ini- 
tio, parvis,  spasticis,  inaequalibus.  Colica 
sanguinea  menstrualis  licet  ut  plurimum 
evanescat  statim  ac  menstruatio  comparet, 
aut  cum  ad  ordinem  restituatur  , nihilo- 
minus etiam  haec  interdum  periculosa  esse 
potest,  siquidem  inflammationem  producit. 
Etiam  colica  haemorrhoidalis  plerumque 
solvitur  cum  profluat  haemorrhoidalis  san- 
guis , aut  superveniat  diarrhoea  muccosa 
subcruenta.  Curatio  colicae  sanguineae  to- 
ta versatur  , in  imminuenda  quantitate  san- 
guinis , et  in  deliniendis  symptomatibus. 
Conveniunt  igitur  sanguinis  missiones  gene- 
rales et  locales;  diluentia;  fomentationes, 
et  clysteres  emollientes ; balnea  pedum , 
semicupia  , balnea  universalia.  Sed  si  haec 
colica  dependeat  ab  aliquo  retento  fluxu, 
in  primis  hic  est  revocandus.  Idcirco  si  na- 


Digitized  by  Google 


394 


scatur  ab  imminenti  catamenioruin  fluxu , 
et  puella  sit  plethorica , fiat  venae  sectio, 
maxime  pedis , ex  qua  expeditior  certe  red- 
ditur instans  catameniorum  fluxus.  Si  vero 
caussa  sit  irregularis,  tardusque  catamenio- 
rum  cursus,  expedit  quidem  sanguinis  mis- 
sio a pede ; sed  saepe  magis  juvat  hirudi- 
num applicatio  partibus  verendis.  Etiam  in 
istis  casibus  utilia  sunt  diluentia  , aperien- 
tia , et  nitratae  potiones. 

§.  1996.  Colica  spasmodica  dicitur  quae 
proficiscitur  a spasmis.  Vel  primaria  est, 
vel  symptomatica  , vel  secundaria.  Si  sit 
primaria  oriri  potest  a pluribus  caussis  ; 
sed  quia  ut  plurimum  editur  a caussis  me- 
tallicis , vel  vegetabilibus  , dicitur  colica 
spasmodica  metallica  , vel  vegetabilis.  Co- 
lica vero  metallica  quae  producitur  a plum- 
bo , vocatur  saturnina.  Colica  metallica  ha- 
bet sedem  in  intestinorum  et  mesenterii 
circuitu.  Incipit  sensu  ponderis  circa  ven- 
triculum, maxime  circa  superius  orificium; 
deinde  corripit  dolor  , qui  e regione  epi- 
gastrica descendens  saepe  circa  umbilicum 
fixus  manet ; ructus  , sitis  , singultus,  alvi 

durities  sed  cum  stimulo  deponendi  fae- 
ces ; pulsus  est  parvus  , frequens  , con- 
tractus ; saliva  est  dulcis , et  fere  caerulea; 
cutis  frigida  , et  interdum  viscoso  sudore 
madida;  virium  languor;  defectus  appetitus; 
vacillant  crura  ; si  quid  manducetur  non 
concoquitur  ; non  raro  brevis  et  modica 
diarrhoea  supervenit  , quae  utilis  est.  Cum 
vero  colica  fiat  pertinax , magisque  gravis, 
dolor  tam  est  acerbus  aut  in  ventriculo  , 
aut  in  inferiore  abdominis  parte  , ut  per- 
ferri nequeat  tactus ; hinc  magna  est  an- 
xietas ; nulla  , aut  pauca  redditur  stran- 
guriosa  urina  ; tam  comprimitur  alvus,  ut 
immitti  non  possint  clysteres  , et  si  faeces 
egerantur , hae  sunt  durae , globosae  , eae- 
dem quae  caprarum  ; musculi  abdominis, 
et  umbilicus  introrsum  contrahuntur;  adest 
vomitus  acrium  substantiarum.  In  majore 
gravitate  morbi  nonnunquarn  elevatur  pul- 
sus ; calefit  cutis;  urget  capitis  dolor,  ver- 
tigines ; sed  dein  aut  supervenit  stupor  , 
aut  coma , aut  apoplexia  , aut  delirium 
ferox  ; pulsationes  arteriarum  inaequales 
fiunt , et  intermittentes  ; artus  contrahun- 

tur  ; si  superveniat  inflammatio  , haec  in 
gangraenam  transilit.  Plerumque  post  do- 
lores , vomitura , singultum  animi  deli- 
quia , contractiones  artuum,  post  decimam 
quartam  diem  sequitur  mors.  Interdum  ve- 
ro manuum  , aut  pedum,  aut  utrorumque 
consequitur  paresis  , sive  motus  non  sen- 
sus abolitio.  Insuper  modo  icterus  , modo 
asthma  siccum  , modo  ventris  fluxus;  mo- 
do inter  dolores  epilepsia  succedit.  In  hac 
colica  non  apparet  quae  intestinorum  pars 
praecipue  afficiatur  ; nam  sectiones  ca- 
daverum non  aliud  demonstrarunt  , quam 
alterationes  organicas  esse  graviores.  Caus- 
sa proxima  hujusce  colicae  est  spasmus  , 
qui  esse  potest  plus  vel  minus  gravis.  Huic 
obnoxii  sunt  qui  tractant  plumbum  , alia- 
que metalla  , quorum  exhalationes  sunt 
etiam  caussae  excitantes,  ut  omnibus  notum 
est.  Nullus  mortiferam  vaporum  metallico- 
rum vim  adumbrat,  ut  Lucretius,  qui  lib. 
VI.  de  rerum  natura  cecinit  ;=J 
Denique  ubi  argenti  Tenas  aurique  sequantur  , 
Terrai  penitus  scrutantes  abdita  ferro  , 

Quales  expirct  scaptesula  subter  odores  ? 

Quidve  mali  6l  ut  exhalet  aurata  metalla  ? 

Quas  hominum  reddunt  facies  ? qualesque  colores  ? 
Non  ue  vides  , audisve  perire  in  tempore  parvo 
Quam  soleant  ? et  quam  vita  i copia  desit , 

Quos  opere  in  tali  cohibet  vis  magna?  necesse  est 
Hos  igitur  tellus  omnes  exaestuet  aestus  , 
Expiretque  foras  iu  aperta  promptaque  coeli.  — 

Haec  colica  non  solum  est  frequens , atro- 
cior  , pertinacior  , sed  etiam  saepe  letha- 
lis  est.  Satis  est  animadvertere  gravia  sym- 
ptomata , quae  eam  comitantur  , ut  saevi 
dolores  , paralysis  extremitatum  superio- 
rum , asthma  , delirium  , syncopes  , epile- 
psia , vomitus  materiei  viridis  , palpitatio- 
nes , etc.  Cum  autem  aegri  hisce  gravibus 
symptomatibus  resistunt , crebro  caecitas  , 
icterus  , hydrops  , membrorum  paralysis 
consequitur.  Quoad  vero  curationem,  si  caus- 
sa sit  recens  , in  primis  curandum  est,  ut 
expellatur  vomitu  ; deinde  aliquod  usur- 
petur paregoricum.  Si  vero  caussa  jam  ef- 
ficaciter actionem  exercuerit,  magisque  mor- 
bus evolutus  , idonea  sunt  eccoprotica , 
oleosa  , fomentationes  , balnea  , clysteres  , 

quaeque  possunt  {dolorum  , et  spasmo- 
rum ferociam  flectere.  Dantur  igitur  oleum 
amygdalarum  dulcium , et  etiam  illud  o- 
livarum  ; decoctiones  mucilaginosae  ; se- 
rum lactis  depuratum  ; lac  asininum,  aut 
caprinum  ; fomentationes  ex  decoctione 
papaverum , quae  fiunt  super  abdomen ; 
clysteres  ex  infusione  chamomillae  ; et 
composita  ex  opio.  Postea  quam  vero  spa- 
smus fuerit  imminutus  , et  etiam  penitus 
resolutus  , aliquod  eccoproticuin  repeten- 
dum est.  Si  post  haec  auxilia  aegri  ve- 
niunt ad  convalescentiam  , praesertim  si 
admodum  debiles  sint  , aliqua  tonica  potio 
utilis  esse  potest  , ut  decoctio  radicis  gen- 
tianae, herbae  absinthii  , Centaureae  mino- 
ris, etc.  Verum  si  spasmi  obstinate  reme- 
diis obsistant  , practici  conveniunt  vesi- 
cans  esse  applicandum  super  abdomen. 
Sunt  qui  proponunt  clysteres  ex  infusio- 
ne , aut  fumo  tabaci ; sed  hoc  est  reme- 
dium multae  cogitationis  , quippe  quod 
certe  spasmos  componit , sed  vires  admo- 
dum diruit.  Inter  autem  mala,  quae  hanc 
colicam  consequuntur,  est  paresis.  Si  haec 

sit  recens , ponantur  affectae  partes  in  ani- 
malium ventre  recens  mactatorum  ; adhi- 
beantur frictiones;  balnea  thermalia  ; ner- 
vina linimenta  ; caeli  mutatio.  Si  hisce  re* 
mediis  non  dissipetur  paresis,  experiri  ele- 
clricitatein  debemus  , cpio  magis  vis  ner- 
vea  , et  muscularis  excitetur.  Denique  ut 
impediatur  recidiva  morbi  effugiantur  caus- 
sae , et  etiam  frigus , et  errores  in  diaete- 
tico  regimine.  Custodienda  est  animi  quies ; 
aliqua  fiat  corporis  exercitatio  , ut  ambu- 
latio , equitatio  ; servetur  ventris  , pedum  - 
que  calor  ; saepe  etiam  inultum  interest, 
ut  aptis  tonicis  auxiliis  amissum  robur  in- 
testinis concilietur  , nimirum  cortice  pe- 
ruviano , amaris  , chalybe.  Identidem  et 
usurpanda  sunt  balnea  calida  , et  alvus 
movenda. 

§.  1997.  Colica  vegetabilis  , aut  coli- 
ca Pictonum  , similis  est  saturninae  , si- 
quidem eadem  sunt  symptomata,  et  para- 
lysi extremitatum  terminatur.  Interdum 
praecedunt  quaedam  prodroma  signa , ut 
sensus  ponderis , et  molestiae  in  abdomi- 
ne ; deinde  accedunt  symptomata  propria, 

ut  dolor  ad  regionem  epigastricam,  maxi- 
me post  sumptum  alimentum.  Hic  vero 
dolor  mox  ad  umbilicum  descendit , et  ex 
uno  latere  ad  aliud  transit  ; exacerbatur, 
se  remittit  , et  post  aliquot  horas  redit. 
Est  etiam  adnotanda  retractio  testium  , et 
dolor  ad  scrotum  , inguina  , femora  , cru- 
ra ; 'vomendi  desiderium  ; lingua  albida  , 
flava  , subviridis  ; vomitus  bilis  , et  ma- 
teriarum acidarum  ; bilis  vel  est  sublutea, 
vel  nigra  , vel  acerrima  ; icterus  ; inflatio 
ventris , qui  versus  spinam  retrahitur,  nec 
pati  potest  levem  manus  contactum;  adest 
nausea  , et  ructus  ; genua  vacillant  ; cru- 
ra carent  sensibilitate  ; pulsus  sunt  parvi, 
debiles , irregulares  , contracti  , exiles  ; fa- 
cies est  pallida  ; vexant  singultus  , con- 
vulsiones , pertinax  alvi  durities  , ischuria, 
stranguria  ; urina  est  pallida  , sedimento- 
sa , scilicet  album  sedimentum  deponit. 
Si  haec  symptomata  persistant  , paralysis 
artuum  , ut  plurimum  superiorum  , et  o- 
mnium  musculorum  voluntati  inservien- 
tium consequitur  ; versus  ulnas  incurvan- 
tur manus ; extremitates  etiam  inferiores 

fiunt  paralyticae  ; aegri  fiunt  pallidi  , et 
tabescentes  ; vox  clangosa , et  strepens;  o- 
culorum  caligo , et  convulsiones  superve- 
niunt ; aures  non  sentiunt  ; accedit  hy- 
drops , apoplexia,  mors.  Quoad  presagium, 
et  curationem  hujusce  colicae , eadem  va- 
lent tradita  praecepta  ; sed  dumtaxat  ani- 
madvertendum est  , quod  si  haec  colica 
veniat  a vinis,  et  a substantiis  acidis  , prae- 
ter purgantia  , ahdibenda  sunt  absorbentia, 
potissimum  magnesia , quae  etiam  ad  ape- 
riendum ventrem  inserviunt. 

§.  1998.  Plures  sunt  colicae  sympto- 
maticae ; sed  solum  de  frequenlioribus 
mentionem  faciamus,  et  in  primis  de  colica 
quae  dicitur  spasmodica.  Haec  a pluribus 
morbis  excitatur , sed  praesertim  ab  affe- 
ctione hysterica  et  hypochondriaca.  In  illa 
hysterica  adnotanda  est  contorsio  dolens  , 
ut  plurimum  vaga  ; sensus  globi  ad  fau- 
ces usque  ascendentis  ; urina  tenuis  et  a- 
quea  , quae  saepissime  emittitur  ; tremo- 
res ; horripilationes  ; oscitationes.  Sympto- 
mata hujusce  colicae  parum  differunt  ab 
illis  colicae  spasmodicae  hypochondriacae. 
Tom.  IX.  C c 

Utraque  adoritur  Tei  foeminas  hystericas  , 
vel  homines  hypochondriacos.  Non  infre- 
quenter  etiam  a vehementibus  convulsio- 
nibus producitur  colica  spasmodica  , cu- 
jus symptomata  sunt  acerbi  dolores , qui 
plerumque  surgunt  ab  epigastrio  , et  com- 
pressione minuuntur;  musculi  abdominales 
involuntario  contrahuntur  ; molestant  sin- 
gultus , nausea  , vomitus  , alvi  durities  , 
animi  dejectio.  Omnes  spasmodicae  colicae 
symptomaticae  indomitae  sunt;  et  non  ra- 
ro hisce  supervenit  icterus,  praesertim  sub 
paroxysmis  hystericis , et  hypochodriacis. 
Tractu  temporis  perturbant  functiones,  ma- 
xime digestionem  , et  nutrilionem  , unde 
corporis  consumptio  consequitur.  Oppor- 
tuna medicamina  sunt  fomentationes , se- 
micupia , balnea  , clysteres  ex  infusione 
florum  chamomillae  ; anodyna , et  anti- 
spasmodica , ut  ipsa  infusio  florum  chamo- 
millae , aquae  destillatae  anthystericae,  li- 
quor anodynus  mineralis  Hoff ; laudanum 
liquidum  Syd  ; tinctura  castorei  ; etc.  Si 
vero  in  caussa  sit  vasorum  sanguineorum 
plenitudo  , haec  est  imminuenda  ; sic  si 

non  desint  gastricae  impuritatis  indicia  , 
leves  purgationes  negligendae  non  sunt. 

§.  1999.  Aliae  etiam  colicae  sympto- 
maticae cognoscuntur  a signis  primariorum 
morborum  , a quibus  nomen  habent.  Id- 
circo dicitur  colica  verminosa , quae  ori- 
tur a vermibus,  potissimum  lumbricis.  Hu- 
jus signa  sunt  sensus  erosionis  et  morsus 
in  abdomine  qui  ex  intervallo  excruciat  ; 
affligunt  etiam  dolores  rodentes,  de  loco  in 
locum  migrantes  , aut  fugaces  sine  alvi 
compressione  ; est  nausea  ; dilatatio  pupu- 
larum ; pruritus  narium  ; nonnunquam 
cardialgia ; apud  infantes  observantur  ex- 
crementa cineracea  ; expiratur  peculiaris 
halitus  ; facies  modo  pallet , modo  rubet ; 
pulsus  irregularis,  intermittens , febrilis.  Si 
vero  vermes  non  sint  lumbrici , sed  tae- 
nia , dolor  est  circa  umbilicum  ; percipi- 
tur ventris  motus  fluctuans  , et  magna 
sensibilitas ; praecordia  tenduntur.  Quam- 
vis colica  verminosa  ut  plurimum  felici- 
ter curatur , interdum  tamen  periculosa 
est  propter  gravia  symptomata  , ut  sunt 
convulsiones  , et  delirium  ; aut  lethalis  , 

praecipue  si  producatur  a lumbricorum 
proventu.  Curatio  praecipue  in  catharticis, 
et  anthelminthicis  consistit.  Remedia  igitur 
sunt  oleum  seminum  ricini , syrupus  flo- 
rum persicorum  , senna  , manna  , semen 
contra  , mercurius  dulcis , aethiops  mine- 
ralis , fomentationes  , clysteres  ex  lacte  et 
meile , qui  interdum  lumbricos  purganti- 
bus resistentes  alliciunt.  In  curatione  hu- 
jusce  colicae  observare  debemus  , quod  a- 
liquando  sunt  evidentia  vermium  signa  in 
ventriculo,  qui  tendunt  per  os  egredi;  et 
tum  nil  magis  expedit  quam . emeticum. 
Si  vermes  reluctentur  , solent  practici  su- 
per abdomen  unctiones  praecipere  ex  un- 
guento de  arthanita;  aut  aliquot  guttas  pe- 
trolei  , ut  super  abdomen  ipsum  illiman- 
tur. Sunt  etiam  qui  ad  duas  vel  tres  gut- 
tas pro  usu  interno  petroleum  adhibent. 
Quod  diximus  de  colica  verminosa  de  aliis 
colicis  symptomaticis  dicendum  est.  Si  e- 
nim  colica  proficiscatur  a scorbuto  dicitur 
scorbutica  , quae  signis  stipatur  scorbuti- 
cae diatheseos  ; sed  praeter  haec  signa  ve- 
hementer dolores  imi  ventris  agitant ; fla- 

tus  murmurant ; et  retro  trahitur  abdo- 
men. Interdum  haec  colica  in  epilepsiam 
transit.  Prius  abdominis  dolores  fomenta- 
tionibus , clysteribus , sedantibus  flectan- 
tur ; deinde  dentur  antiscorbutica , prae- 
sertim serum  depuratum  lactis.  Si  colica 
proveniat  a duris  corporibus  , praesertim  a 
calculis  qui  sunt  in  intestinis  dicitur  cal- 
culosa. Saepe  calculi  cum  faecibus  evacuan- 
tur ; sed  interdum  hoc  non  evenit  , et  ab 
iliorum  pondere  et  stimulo  producuntur 
symptomata  quae  discrimen  afferunt.  Hu- 
jusmodi dura  corpora  et  calculi  , si  cum 
faecibus  detrudantur  , subjiciantur  exami- 
ni. Si  enim  cognoscere  possumus  quibus 
componuntur  principia  , praeter  fomenta- 
tiones , balnea , clysteres , et  alia  quae  ad 
placandos  dolores  inserviunt  , eligemus  au- 
xilia , quae  illa  resolvendi  corpora  ha- 
beant vim. 

§.  2000.  Mulieres  tempore  gestationis 
frequenter  laborant  colica  , quae  ad  sym- 
ptomaticas referri  potest.  Mulieres  enim 
hoc  tempore  plures  committunt  errores  in 
diaetetico  regimine , et  appetunt , quae  ab 

ipsis  digeri  non  possunt;  ideoque  gastricae 
impuritates  cumulantur  , ex  quibus  extri- 
catur a6r , qui  dum  intestina  distendit  , 
saevos  affert  dolores  , et  interdum  alvus 
nimis  adstringilur.  Haec  colica  non  raro 
sponte  dissipatur  , quia  supervenit  diar- 
rhoea , qua  impurae  materiae  expelluntur. 
Interdum  etiam  utilis  est  vomitus  , maxi- 
me si  impuritates  in  ventriculo  colligan- 
tur , ut  nausea  , desiderium  vomendi , ca- 
pitis dolor  , vertigines  demonstrant.  Sed  in- 
terdum obstinata  est  alvi  duritia  , et  do- 
lores torquent.  Tum  peropportunae  sunt 
purgationes  leves  , clysteres  emollientes  , 
et  fotus  per  aliquot  dies  , quibus  plerum- 
que leniuntur  dolores.  Interdum  in  gravi- 
dis mulieribus  non  ab  erroribus  diaetae  , 
sed  a nimia  ventris  duritia  suscitantur  co- 
licae ; nam  ex  collectis  faecibus  evolvun- 
tur flatus  , qui  multum  intestina  distra- 
hunt , et  dolores  promovent , qui  facto  in- 
tervallo redeunt  , et  persaepe  circa  umbi- 
licum versantur.  Valde  juvant  oleosa , ut 
oleum  amygdalarum  dulcium  pluries  in 
die  exhibitum  ; pulli  aquam  affatim  hau- 

rire ; et  clysteres  emollientes  injicere.  Si 
haec  non  sufficiant,  quin  dolores  augeantur, 
cum  mulier  plethorica  sit  et  robusta  , o- 
miltenda  non  est  venae  sectio.  Subinde  se- 
dantur dolores  sed  talia  signa  manent , ut 
nos  repetere  levem  purgationem  suadeant. 
Eliam  hae  colicae  infrequentes  non  sunt 
in  mulieribus  temperamento  sanguineo-bi- 
liose , aut  bilioso  praeditis  , in  quibus  u- 
tilis  est  aliqua  sanguinis  inissio  , maxime 
si  moveatur  febris  , et  saevi  sint , et  pun- 
gentes dolores.  De  reliquo  curatio  non 
differt. 

§.  2001.  Plures  etiam  sunt  colicae 
quae  dici  possunt  secundariae  , ut  poda- 
grica , rheumatica  , herpetica  , scabiosa  , 
miliaris  , petechialis  , etc.  Podagrica  ori- 
tur a retrocessione  materiei  podagricae , 
quae  ad  intestina  tsansfertur.  In  hac  coli- 
ca gravissimi  sunt  dolores  , et  maxima  est 
alvi  compressio.  Imminet  saepe  periculum, 
quia  ab  hac  retrocessione  inflammari  pos- 
sunt intestina.  Extrahendus  stalim  sanguis 
est  a pedibus , ad  quos  est  podagra  revo- 
canda. Colica  rheumatica  interdum  prima- 

ria  est , cum  scilicet  ortum  habet  ab  ae- 
ris vicissitudinibus,  ex  quibus  materies  per- 
spirabilis  ad  intestina  transvehitur  ; inter- 
dum est  secundaria , si  commoveatur  a 
metastasi  materiei  rheumaticae  ad  intestina, 
quae  aliis  partibus  adhaerebat.  Etiam  ab 
hac  caussa  inflammari  possunt  intestina. 
Curatio  incipiatur  a sanguinis  missione  , 
deinde  facere  praesertim  debemus , ut  ma- 
teries rheumatica  ad  pristinam  sedem  de- 
ducatur. Sic  de  reliquis  colicis  a retroces- 
sis impetiginibus  et  exanthematibus  dicen- 
dum est  , quae  ob  imminentem  intestino- 
rum inflammationem  infaustum  habere  pos- 
sunt exitum.  Curatio  igitur  hanc  praeca- 
vere debet  inflammationem  , et  ad  propria 
loca  materias  morbosas  arcessere. 

GENUS  T R I G E S 1 M U M P R I M U M 

Hepatalgia 


§.  2002.  JJLepar  est  -viscus  -vasis  ner- 
visque confertum.  Non  solum  enim  hoc  ve- 
na portarum  pervadit , veruin  etiam  vasa 
arteriosa  quae  a coeliaca  proveniunt , et 
venosa  vasa  quae  ad  cavam  spectant.  Mul- 
tiplices autem  , quamvis  tenues  , sunt  hu- 
jus visceris  nervi,  qui  a pneumo-gastrico, 
a plexu  hepatico , et  diaphragmatico  na- 
scuntur. Vasa  autem  cum  nervis  tenuibus, 
ductibusque  kiliariis  componunt  fasciculos, 
laxa  cellulosa  intercedente.  Propter  hanc 
fabricam  ah  innumeris  caussis  facile  irrita- 
tur hepar  ; ideoque  non  infrequenter  ab  in- 
flammatoriis , et  nervosis  morbis  afficitur. 
Nunc  vero  loqui  dumtaxat  debemus  de  illo 
dolore  hepatis , qui  ad  nervosam  ejus  affe- 
ctionem pertinet,  hepatalgia  nuncupatus. 
Hepatalgia  igitur,  quae  dicitur  etiam  colica 
hepatica,  est  dolens  molestaque  hepatis  sen- 
satio sine  febre.  Interdum  primaria  est ; 

saepius  symptomatica.  Primaria  nascitur  a 
diversis  caussis ; symptomatica  a multis 
morbis  , maxime  hepatis  , ex  quibus  sumit 
diversa  nomina,  ut  hepatalgiae  calculosae, 
scirrhosae  , sarcomatosae  , apostematosae  , 
elc.  Illa  autem  hepatalgia , quae  a Sauva- 
ges  dicitur  deceptiva  ad  morbos  hepatis  non 
attinet,  sed  ad  illos  dextri  renis,  a cujus 
calculis , et  apostemate  nascitur. 

§.  2003.  Multa  sunt  symptomata  he- 
patalgiae primariae , sed  varia  pro  diver- 
sis caussis.  Generalia  signa  haberi  debent 
sensatio  dolens , et  distendens  hepatis  re- 
gionem , raro  fixa  et  continua , sed  saepe 
ad  intestina  se  se  producens ; modo  relin- 
quens, modo  remeans;  saepe  ferocius  aggre- 
ditur, et  sitim  , anxietatem,  alvi  duritiem 
producit , unde  paucae  , durae  , nigrican- 
tes , cineraceae  faeces  egeruntur ; ictericus 
color;  urina  lutea,  vel  plus  quam  solet 
satura.  Specialia  signa  indicant  caussam , 
a qua  gignitur  morbus.  Itaque  si  caussa  fue- 
rit ira  , praeter  dolorem  non  desunt  oris 
amarities  , sitis  , appetitus  defectus  , icte- 
rus , urina  lutea:  si  collectio  bilis  in  cy- 

sticle  fellea , ailnotabilis  est  tumor  in  ipsa 
cystidis  regione  , sensus  adest  fluctuationis; 
suscitatur  febris  cum  horrore : si  abusus  ca- 
lefacentium , molestat  internus  calor,  si- 
tis , et  aliqua  febris  commovetur  , linguae 
adnotatur  asperitas,  et  nonnunquam  super- 
venit vomitus  et  dejectio  biliosa  : si  iner- 
tia hepatis , urgent  etiam  saepe  intestino- 
rum dolores , nec  regulares  sunt  dejectio- 
nes , nec  faeces  bene  confectae : si  intem- 
perantia mittendi  sanguinis  , pulsus  sunt 
rari  et  parvi  , facies  pallida  , urina  fere 
aquea,  proclivitas  ad  oedemata:  si  fungo- 
rum esus  , tenditur  abdomen  , est  nausea  , 
vomitus,  icterus,  et  induratur  hepar,  ut 
semel  vidimus.  Si  vero  hepatalgia  sit  sym- 
ptomatica comparent  signa  primariorum 
morborum.  Si  ex.  gr.  nascitur  a calculis  bi- 
liariis,  excruciat  dolor,  qui  plerumque  se- 
det ubi  choledochus  in  duodenum  inseri- 
tur, et  ad  epigastrium  extenditur  , et  saepe 
efferus  est , cum  scilicet  calculus  tentat  in 
intestina  descendere,  aut  post  assumpta  ali- 
menta , sed  saepius  post  aliquot  a pastu 
horas ; est  etiam  dextri  hypochondrii  ten- 

sio , icterus  , et  magna  lassitudo  : si  ab  he- 
patis obstructione , est  quaedam  difficultas 
respirationis  , dolor  obtusus  , aliqua  sitis  , 
os  amarum  et  siccum  , inappetentia  , sicca 
tussis , alvus  adstricta  : si  ab  hepatis  scir- 
rho , est  tumor  valde  durus  in  hypochon- 
drio dextro  , difficilis  respiratio  , dolor  gra- 
vans , sicca  tussis,  cibi  fastidium  , mole- 
stus decubitus  super  oppositum  latus,  sen- 
sus pressionis  supra  ventriculum  , pallida 
facies , pravus  corporis  habitus , urina  lu- 
tea crassa  sedimentum  deponens , oedema 
pedum  , partium  superiorum  macies  , len- 
ta febris : si  ab  hepatis  apostemate , cum 
efformatur  abscessus  evolvitur  febris  cum 
frigore  , quae  sudore  finem  habet , et  dum 
conficitur  pus  augetur  dolor  in  hypochon- 
drio dextro,  qui  pulsatilis  est,  in  medio 
abscessus  fluctuatio  percipitur  , dejiciuntur 
vires  , pulsus  est  debilis  : si  ab  hepatis  sar- 
comate , ingens  saepe  est  tumor  et  dolor 
in  regione  hepatis  ipsius , difficilis  respira- 
tio , sitis  , nausea  , defectus  appetitus  , ar- 
dua digestio.  Sauvages  Tom.  II.  pag.  109. 
has  refert  observationes  adnotatu  dignissi- 

mas  zi  Fuldenreichius  in  viro , cui  hypo- 
chondrium dextrum  dolore  grava  tivo  et  tu- 
more afficiebatur  cum  inappetentia,  vomi- 
tione biliosa,  polydipsia  , invenit  post  mor- 
tem hepatis  molem  portentosam  , librarum 
scilicet  quatuordecim , praeter  carnosam  ex- 
crescentiam  caput  infantis  aequantem  in 
mesenterio:  in  altero  aegro  similia  sympto- 
mata ; sed  ex  umbilico  saepe  materies  se- 
rosa et  alba  fluebat : hepar  grande , indu- 
ratum , et  triginta  ulcuscula  habens  inven- 
tum  est.  In  filia  simili  morbo  affecta  hepar 
insolita  molis  erat , pallidumque  et  totam 
abdominis  cavitatem  replebat,  ts 

§.  2004.  Caussa  hepatalgiae  proxima  est 
hepatis  vel  cystidis  felleae  irritatio.  Hic  mor- 
bus magis  temperamentum  sanguineo-bilio- 
surn,  biliosum,  melancholicum,  sensibile, 
et  aetatem  juvenilem,  vel  provectam  affe- 
ctat Veteres  ad  exponendam  hepatalgiae 
originem  ad  intemperiem  vel  calidam  vel 
frigidam  hepatis  recurrebant.  Inquiebant 
adesse  calidam  , si  aetas  sit  juvenilis  , ma- 
gna ad  iram  proclivitas  ; adhibeantur  cale- 
facentia  alimenta;  contingant  dejectiones, 

et  ejectiones  biliosae ; deprehendatur  lu- 
teus color  in  facie , in  oculis , in  urinis ; 
lingua  siccescat ; manuum  volae  urant:  fri- 
gidam vero , si  spectabilis  sit  solidorum 
inertia ; et  fluida  muccosa ; aetas  prove- 
cta; immodicae  instituantur  sanguinis  mis- 
siones , pulsus  sint  parvi,  et  rari;  frigedo 
corpus  occupet ; urina  reddatur  sine  colo- 
re ; palleat  facies ; multa  sit  ad  oedemata 
dispositio.  Sed  hujusmodi  hepatis  intempe- 
ries , sive  calida  sive  frigida  non  est  nisi 
temperamenti,  aetatis,  et  vivendi  ritus  ef- 
fectus. Excitantes  vero  caussae  plures  sunt, 
ut  animi  motus  , maxime  ira  et  moeror ; 
qualitas,  et  quantitas  bilis,  quae  aut  pun- 
git et  distendit  vesiculam  fellis  , aut  laces- 
sit sensiles  membranas  ductuum  biliario- 
rum , aut  utpote  nimis  densa  per  hos  du- 
ctus fluere  non  potest ; alimenta  acria  et 
stimulantia  ; abusus  aromatum,  vini,  liquo- 
rum spiriluosorum.  Quamvis  vero  hepatal- 
gia , vel  a caussis  incitantibus  vel  debili- 
tantibus nascatur,  tamen  sunt  caussae  quae 
directe  agunt  in  hepar , et  hoc  viscus  agi- 
tant , irritant , varioque  modo  laedunt.  In- 

ter  caussas  internas  est  ira,  quae  speciatim 
in  hepar  operatur ; inter  caussas  externas 
est  aliquando  esus  fungorum  veneficorum, 
qui  excitant  dolorem,  et  hepatis  duritiem. 

§.  2005.  Pro  diversa  caussarum  natura 
modo  hepatalgia  est  levis  et  fugax , modo 
diuturna,  et  gravis.  Subinde  enim  per  plu- 
res  menses  affligit , et  in  suis  recursibus 
periculosa  evadit , quia  suscitat  febrem  , 
aliaque  inflammationis  foenomena  ; subin- 
de hujusmodi  recursus  sunt  admodum  fre- 
quentes ,'  et  in  senibus  discrimine  pleni. 
Interdum  vero  natura  tentat  resolvere  mor- 
bum ; idcirco  levis  expergiscitur  febris , 
quae  utile  est  naturae  ipsius  conamen.  Illa 
autem  hepatalgia  raro  sanabilis  est , quae 
nascitur  a nimia  distensione  cyslidis  felleae 
propter  densam  collectam  bilem.  Dum  sym- 
ptomatica est , plus  vel  minus  portendit 
discriminis.  Illa  a calculis  saepe  inelucta- 
bilis est ; siquidem  ab  ipsis  calculis  augen- 
tur dolores  et  proinde  febris  et  inflamma- 
tio hepatis  consequitur;  quamvis  interdum 
vanescit , si  forte  calculi  in  intestina  de- 
scendant. Si  suscitatur  a scirrho,  praecipue 

ubi  existit  scirrhosa  diathesis  , ut  pluri- 
mum lethalis  est , quippe  quae  consum- 
ptionem , ascitem  , febrem  lentam  sollici- 
tat. Illa  etiam  ab  abscessu  hepatis  pericu- 
losissima est , praesertim  si  pus  in  abdo- 
minis cavitatem  diffundatur.  Illa  tandem  a 
sarcomate  exitiabilis  est. 

§.  2006.  Curatio  hepatalgiae  differt  se- 
cundum caussas  ; sed  accessu  doloris  , si 
aetas  sit  florens  , temperamentum  pletho- 
ricum,  et  explicetur  febris,  conveniunt  ve- 
nae sectiones  generales  et  locales  ; semicu- 
pia  , et  balnea  tepida  ; fotus , et  clysteres 
emollientes  ; diluentia  ; oleosa.  Cum  vero 
cessaverit  dolor,  aliaque  symptomata,  utile 
esse  potest  serum  lactis  depuratum  , vel  a- 
quae  minerales  acidulae  ; victus  sit  tenuis; 
et  deinde  fugienda  sunt  violentiora  corpo- 
ris exercitia.  Si  ex  adverso  temperamentum 
sit  debile , pulsus  etiam  sit  debilis  prove- 
cta aetas , in  caussa  sint  animi  deprimen- 
tia pathemala  , post  dolorem  , qui  compe- 
scitur fomentationibus  , unctionibus  oleo- 
sis , clysteribus , apta  sunt  quae  roborant, 
et  resolvunt  , ut  absinthium  , chamaedrys, 

aquae  thermales  , martialia  , stomachica.  Si 
a signis  cognoscamus  , hepatalgiain  produ- 
ci a collectione  bilis  in  cystide  fellea,  non 
semper  obstacula  cursui  bilis  insuperabilia 
sunt , et  ideo  admodum  prodesse  possunt 
levia  purgantia  , resolventia  , diluentia  , 
deobstruentia  , ut  sunt  pilulae  compositae 
ex  bile  bovilla , sapone  veneto , et  aloe 
soccotrina.  Bilis  autem  bovilla  non  solum 
habet  deobstruendi , sed  etiam  digestionem 
adjuvandi  facultatem  , cum  vim  ventriculi 
et  intestinorum  augeat.  Si  vero  vesicula  fellis 
peritonaeo  adhaereat , tentanda  est  incisio , 
dummodo  bilis  in  cavitatem  abdominis  non 
praeterfluat.  Inquit  Sauvages  Tom.  II.  pag. 
110.  ^ Cognoscitur  vero  ea  adhaerentia  ex 
eo  quod  , 1.°  tumor  loco  suo  non  potest 
dimoveri  ; 2.°  ex  mollitie  , et  rubedine  te- 
gumentorum ; 3.°  frequenti  recursu  inflam- 
mationis iri  integumentis,  zl  Si  autem  he- 
patalgia  symptomatica  sit  , dirigi  debet  cu- 
ratio secundum  indolem  primarii  morbi.  Si' 
enim  promoveatur  ab  aliquo  hepatis  agge- 
stu , eligantur  quae  emolliunt  , et  resol- 
vunt , ut  unctiones  ex  oleo  amygdalarum 
Tom.  IX.  D d 

dulcium  , vel  hyoscyami  ; emplastra  emol- 
lientia  , et  resolventia  ; serum  depuratum 
Igctis  ; decoctiones  taraxaci  , cichorei ; 
quae  acidulae  martiales.  Si  vero  aggestus 
hepatis  non  discutiatur  et  identidem  ur-, 
geat  dolor,  maxima  utilitate  unctiones  praeci- 
pere soleo  ad  hypochondrium  dextrum,  cum 
aegri  dormitum  se  conferant , ex  unguen-» 
to  seminum  frigidorum , extracto  cicutae , 
et  atropae  helladoimae,  et  unguento  mer- 
curiali.  Si  a calculis  biliariis  excitetur  he- 
patalgia  , remedia  sunt  emollientia  , mitia 
purgantia  , diluentia , clysteres  , fomenta-' 
tiones  , balnea  calida.  Post  autem  dolorum 
accessus  , ad  resolvendos  et  expellendos 
calculos  , conferunt  saponacea  , cathartica, 
balnea.  Si  primarius  morbus  sit  scirrhos 
hepatis  , circumspecte  agendum  est.  Si  e-» 
nim  temperamentum  sit  calidum , expedit 
serum  lactis  depuratum ; decoctiones  her-» 
barum  et  radicum  aperientium ; unctiones 
oleosae  ; balnea  tepida  : si  temperamentum 
sit  lymphaticum  , opportuna  sunt  cathar-» 
tica  ; aquae  thermales  , et  martialia ; de-* 
coctiones,  et  extracta  radicum  aperientium, 

Tandem  tam  pro  interno  , quam  pro  ex- 
terno usu  experiri  debemus  mercurium.  Si 
autem  hepatalgia  sit  effectus  abscessus  he- 
patis , hic  ut  educatur  pus  est  inciden- 
dus , et  post  detergentes  et  balsamicae  in- 
jectiones fiant. 

GENUS  TRIGESIMUM  SECUNDUM 

Splenalgia 

5-  2007.  Ctomponitur  substantia  sple- 
nis ex  -vasis  arteriosis  et  venosis  , minimis- 
que nervis  , qui  suis  ramis  arterias  ipsas 
circumdant.  Nervi  splenis  a peculiari  ple- 
xu , a posterioribus  ramis  nervi  pneumo- 
gastrici , et  a magno  nervo  intercostali  na- 
scuntur. Ratione  hujus  structurae  splen  ob- 
noxius est  inflammatoriis  et  nervosis  mor- 
bis , inter  quos  est  splenalgia  , de  qua  lo- 
qui debemus.  Splenalgia  est  splenis  dolor 
sine  febre.  Hic  vero  dolor  aut  est  acutus, 
aut  obtusus  , aut  fugax , aut  pertinax,  aut 
periodicus,  aut  remeans  sine  periodo.  Etiam 

D d * 


420 

splenalgia  primaria  est  , vel  symptomati-* 
ca.  Prima  oritur  a caussis  quae  agunt  in 
splenem  , ej usque  nervos  irritant ; altera 
ab  aliis  morbis , maxime  ipsius  splenis , a 
quibus  etiam  ducit  nomen  , ut  est  sple- 
nalgia scirrhosa  , suppuratoria  , sarcomato- 
sa,  etc.  Inter  splenalgias  symptomaticas  fre- 
quentior  est  quae  provenit  ab  obstructio- 
ne visceris  , praesertim  ab  illa  quae  diu- 
turnas febres  intermittentes  excipit. 

§.  2008.  Symptomata  splenalgiae  sunt 
dolor  ad  regionem  splenis;  respiratio  diffi- 
cilis ; anxietas  ; palpitatio  cordis , maxi- 
me motu  corporis ; os  aridum  , et  ama- 
rum ; dolor  capitis  ; nausea  , et  inappe- 
tentia  ; animi  deliquia  ; motus  convulsi- 
vi  ; urinae  coloratae  ; tristitia ; quaedam 
sensatio  motus  in  ipso  splene.  Cum  igitur 
splenalgia  consistat  in  dolore  qui  occupat 
regionem  splenis  sine  febre , facile  a sple- 
nitide  distinguitur ; sed  cum  colico  dolore 
confundi  potest.  Inquit  Riverius  Prax.  Med. 
lib.  XII.  Cap.  II.  =3  Ab  inflammatione  fa- 
cile distinguitur  per  febris , et  renitentiae 
absentiam.  Difficilius  vero  a colico  dolore, 

quia  colon  intestinum  spleni  subjicitur  , et 
incumbit  : distinguuntur  tamen  , quod  do- 
lor splenicus  gravis  sit , et  in  uno  loco  fi- 
xus ; colicus  vero  distendens , acutus,  mo- 
bilis , et  ad  totum  ventrem  excurrens.  ta 
Interdum  splenalgia  est  periodica  , et  sae- 
pe etiam  spasmodica,  in  cujus  paroxysmis 
splen  inflatur , quibus  cessatis,  detumescit. 
Cognoscitur  autem  splenalgia  symptomatica 
a signis  praesentiam  primariorum  morborum 
indicantibus.  Si  enim  concitetur  a Congestio- 
ne visceris  , in  primis  est  gravitas  in  hy- 
pochondrio sinistro  ; deinde  percipitur  do- 
lor , praesertim  celeri  ambulatione,  et  cur- 
su ; sensim  perditur  faciei  color,  quae  tan- 
dem livescit  ; opprimit  aegritudo , et  las- 
situdo corporis;  difficilis  est  respiratio,  ma- 
xime sub  aliqua  exercitatione  ; interdum 
molestat  sicca  tussis  , interdum  cordis  pal- 
pitatio. Si  vero  major  sit  visceris  obstructio, 
comprehenditur  tactu  ipsius  visceris  duri- 
ties ; identidem  aggreditur  dolor , maxime 
si  exerceatur  corpus  ; pravus  est  corporis 
habitus  ; premit  respirandi  difficultas  , las- 
situdo , inappetentia  ; et  partes  corporis , 

potissimum  extremae  incumbunt  ad  oede- 
mata. Si  autem  primarius  morbus  sit  scir- 
rhus  ; deprehenditur  tumor  , qui  exhibet 
splenis  figuram  , et  interdum  mirandum 
in  modum  extenditur;  urget  gravitatis  sen- 
sus , et  dolor  ; facies  est  plumbea  ; nego- 
tium facessit  respiratio  ; corpus  absumitur, 
et  ad  ascitem  disponitur.  Dum  splenalgia 
est  suppuratoria , signa  inflammationis  vi- 
sceris praecedunt.  Interdum  in  splene  la- 
tent tubercula  quae  transeunt  in  suppura- 
tionem. Asserit  Baillie  Anat.  pathol.  Vol. 
II.  pag.  65.  hujusmodi  vidisse  tubercula  , 
quae  pus  densum  et  coactum  continebant, 
sicut  illud  est  scrophularum.  Si  sit  sarco- 
raatica  , splen  est  ingens  , sed  non  tam 
durus  ut  in  obstuctionibus.  Si  in  his  inci- 
datur viscus  , nulla  exuberantia  carnea  re- 
peritur , sed  ejus  remanet  naturalis  stru- 
ctura , quamvis  volumine  aucta,  magisque 
compacta.  Dum  vero  splenis  durities  est 
scirrhosa  non  raro  in  abdomine  colligitur 
aqua  , quae  nunquam  invenitur  , ubi  sub- 
stantia splenis  sarcomatosa  est.  In  hujus 
visceris  sarcomate  augetur  volumen  et  pon- 

dus  i et  interdum  cumulantur  in  ipso  vi- 
scere humor  niger  et  piceus  , ut  apud  au- 
ctores comperiuntur  exempla.  Aliquandd 
suscitatur  splenalgia  a calculis  , et  ab  hy- 
datibus.  Calculi  vero  splenis  rarissimi  sunt  i 
sed  ubi  sunt  afferre  possunt  dolores  sple- 
nalgicos  , praesertim  si  sint  inaequales , et 
asperi.  Eliam  hydatides  frequentius  in  he-5 
pate  i quam  in  splene  inveniuntur  ; sed  si 
in  hoc  radices  agant  4 sensim  augetur  vo- 
lumen , et  aliquantisper  mollius  fit ; sen- 
titur etiam  obscura  fluctuatio  ; et  in  hy- 
pochondrio sinistro  adest  sensatio  doloris. 

§.  2009.  Caussa  proxima  splenalgiae 
primariae  est  splenis  irritatio.  Plus  horni-5 
nes  , quam  mulieres  ; plus  senes  * quam 
juvenes  hoc  morbo  laborant,  ut  etiam  qui 
splenem  magnum  habent , et  splenici  vel 
lienosi  appellantur.  Caussae  excitantes  sunt 
longi  et  vehementes  cursus  ; violentae  cor- 
poris exercitationes  ; flatus  intestinorum  tu-> 
bum  distendentes  ; prava  alimenta , et  po- 
tiones ; nimia  vasorum  sanguineorum  ple- 
nitudo ; suppressio  fluxus  haemorrhoidalis; 
esus  fructuum  immaturorum  * acidorum- 

que  ; animi  affectus  , maxime  moeror.  Mor- 
bi autem  qui  frequentius  splenalgiam  pro- 
gignunt , sunt  obstructiones  , scirrhi,  sup- 
purationes splenis  ; interdum  sarcomata  , 
tubercula  , calculi , hydatides.  Adnolanda 
est  observatio  Morgagni,  qui  Epist.  XXXVIII. 
n.°  34.  inquit.  £2  Sed  in  majoris  lienis  tu- 
nica praeter  aliquot  hydatides  , corpuscula 
passim  prominebant  subrotunda , alba , et 
dura , magnitudine  varia , pleraque  tainen 
milii  granis  aliquanto  majora.  ^ 

§•  2010.  Splenalgia  primaria  est  per- 
saepe brevis  morbus  , sed  facile  revertitur, 
utpote  qui  a cursu  , immodicis  exercita- 
tionibus corporis , affligentibus  animi  mo- 
tibus solet  concitari.  Interdum  vero  sple— 
walgicus  dolor  magis  permanet , frequen- 
tius repetit , cum  scilicet  in  splene  aggre- 
gentur humores  , ex  quibus  hujus  oritur 
majus  volumen  , et  durities.  Subinde  re- 
solvitur splenalgia  per  levem  febrem,  ven- 
iris fluxum  , nasalem  haemorragiam,  hae- 
raorrhoidalem  fluxum  , praesertim  si  hu- 
jus suppressio  fuerit  morbi  caussa.  Sympto- 
matica splenalgia  , quae  ab  obstructioni- 

bus  recentibus  oritur  , apta  curatione  dis- 
solvi potest  , quod  difficile  evenit  , si  ob- 
structiones antiquae  sint , et  ingentes.  Si 
vero  sint  scirrhosae  , non  solum  persistit 
dolor , sed  macies  , oedema  pedum  , asci- 
tes , exulceratio  crurum  , lentaque  febris 
consequuntur.  Etiam  in  splenalgia  a sup- 
puratione splenis  aut  supervenit  consum- 
ptio , aut  prompta  mors , si  nempe  ape- 
riatur saccus  pure  plenus  , et  hoc  in  ab- 
domen diffundatur.  Sic  ominari  possumus 
infaustum  morbi  finem  , si  splenis  dolores 
a sarcomate  , tuberculis  in  suppurationem 
abeuntibus  , et  hydatidibus  producuntur. 
Animadvertere  debemus  quod  sectione  ca- 
daverum reperitur  saepius  lien  quam  alia 
viscera  enormis  magnitudinis , sed  natura- 
lis structurae  , ideoque  nec  attulit  dolores, 
nec  alias  aegritudines.  Haec  vero  monstruo- 
sa magnitudo  haberi  semper  debet  ut  prae- 
dispositio  ad  plures  morbos  et  ob  compres- 
sionem quam  edere  potest  in  partes  con- 
tiguas , et  ob  positus  mutationem  quam 
propinquis  visceribus  inducere  potest. 


426 

§.  2011.  Cum  dolor  lienis  acerbus  et 
pertinax  contingat  in  juvenibus  et  pletho- 
ricis , et  febrem  moveat , convenit  sangui- 
nis missio.  Cum  vero  venae  sectio  ambigua 
sit  * applicentur  hirudines  vasis  haemor- 
rhoidalibus  , praesertim  si  haemorrhoidalis 
cursus  fuerit  cohibitus.  Insuper  semicupia, 
balnea  , fotus , et  clysteres  emollientes  , et 
unctiones  oleosae  fiant.  Si  vero  dolor  per- 
severet ad  sedantia  et  narcotica  recurren- 
dum est.  Quo  autem  melior  fiat  conditio 
humorum , detur  serum  lactis  depuratum 
aut  simplex  , aut  cum  succo  plantarum  re- 
centium , ut  cichorei,  nasturtii,  taraxaci, 
etc.  Semper  vero  inquirenda  morbi  caussa 
est.  Si  enim  haec  sit  prava  alimentorum , 
et  potionum  qualitas , ut  carnes  salitae , 
fructus  acidi , in  primis  est  corrigenda  ; sic 
dicendum  , si  cursus  , immodica  corporis 
exercitatio , aliquod  animi  patheina.  Si  au- 
tem splenalgia  habeat  originem  ab  obstru- 
ctione lienis , haec  deobstruentibus  est  ex- 
cutienda , ut  sunt  rhabarbarum , sapo  ve- 
netus , terra  foliata  tartari , extractum  gra- 
minis , serum  lactis  depuratum  vel  sim- 

plex  , vel  succis  herbarum  recentium  , stil- 
licidia , balnea  , unctiones  prius  emollien- 
tes postea  resolventes  , praecipue  unctiones 
mercuriales.  Si  durities  sit  scirrhosa , pro 
usu  interno  experiri  possumus  mercurium 
cum  extracto  cicutae , et  ad  sedandos  do- 
lores , si  urgeant , opium  ej usque  compo- 
sita , et  etiam  unctiones  mercuriales.  Dum 
suspicamur  de  praesentia  hydatiduin , re- 
media sunt  diuretica  , et  narcotica,  ut  scil- 
la , digitalis  purpurea , opium , et  horum 
medicamentorum  praeparata. 

GENUS  TRIGESIMUM  TERTIUM 

Nephralgia 

§.  2012.  I\ecipiunt  renes  arteriam 
renalem  , quae  provenit  ab  abdominali  aor- 
ta , et  per  eorum  substantiam  in  ramos  di- 
viditur, et  sanguinem  vehit,  ex  quo  urina 
secernitur  ; recipiunt  venas  quae  reportant 
sanguinem  ad  venam  cavam  inferiorem , 
nutritioni  visceris  , et  secretioni  urinae  re- 

siduum ; recipiunt  vasa  lymphatica , quae 
ferunt  lympham  ad  ganglia  lumbaria ; re- 
cipiunt nervos  , qui  a gangliis  semilunari- 
bus , plexu  solari  et  coeliaco  , minimisque 
nervis  splanchnicis  proficiscuntur.  Ex  hac 
textura  intelligitur  quam  facile  possint  ir- 
ritari renes  , unde  nascitur  dolor , qui  si 
sine  febre  in  eorum  regione  fixus  haereat, 
aut  vero  juxta  ureterum  cursum , illum 
constituit  morbum  qui  dicitur  nephralgia. 
Haec  est  plerumque  aliorum  morborum 
symptoma,  sed  interdum  primaria  est,  cum 
scilicet  ab  aliqua  caussa  directe  irritantur 
renes,  ut  est  horum  monstruosa  moles,  san- 
guis qui  a vasis  exit  et  densatur , etc.  Ali- 
quando nephralgia  spasmodica  periodica  est, 
aut  saltem  tendit  ad  periodum , cum  fere 
praefinitis  temporibus  recurrit.  Frequen- 
tius symptomatica  est , siquidem  nascitur 
ab  arenis  , calculis  , hydatidibus  , arthriti- 
de , rheumate  , affectione  hysterica  , reten- 
to fluxu  catameniali  vel  haeinorrhoidali , 
suppuratione  , vermibus  renum  , etc.  Ob- 
servandum est  quod  a Nosologis  quaedam 
aegritudines  recensentur  inter  nephralgiae 

species  , quae  in  renibus  non  habent  se-' 
dem  , ideoque  non  sunt  habendae  ut  pro- 
priae renum  , ut  est  nephralgia  a pancrea- 
te , nephralgia  mesenterica  , quae  non  in 
renibus , sed  in  pancreate  , et  mesenterio 
consident. 

§.  2013.  Nephralgiae  primariae  et  spas- 
modicae symptomata  sunt  crudelis  et  ad 
regionem  renum  fixus  dolor , qui  extendi- 
tur per  ureterum  tractum  ; vomitus  ple- 
rumque biliosus  , qui  propter  consensum 
partium  a violentia  dolorum  producitur ; 
intestinorum  dolores  , qui  etiam  ratione 
consensus  excitantur  ; urinae  , quae  inter 
morbi  initia  limpidae , et  aqueae  sunt.  Hu- 
jusce  nephralgiae  recursus  ut  plurimum  ve- 
re et  autumno  contingunt.  Aliquando  ne- 
phralgia primaria  nascitur  ab  ingenti  mole 
renum  , sed  quia  haec  monstruosa  magni- 
tudo rara  est , tradi  non  possunt  firma  , et 
indubia  signa.  Nihilominus  non  deest  dolor 
ad  renum  regionem  ; molestus  sensus  pon- 
deris in  eadem  regione ; secretio  urinae  non 
recte  absolvitur,  et  per  hanc  rationem  in- 
terdum observata  fuit  urina  cruenta , et 

cum  frustulis  renum  ipsorum.  Si  vero  ne* 
phralgia  oriatur  a sanguine,  qui  exit  a va- 
sis  renum,  et  in  ureteribus  densatur,  com- 
parent symptomata  , quae  praesentiam  cal- 
culorum simulant.  Etenim  adoriuntur  saevi 
dolores  ; molestat  vomitus  , et  singultus  ; 
supervenit  periculosa  ischuria.  Si  nephral- 
gia  sit  symptomatica  non  raro  commove- 
tur ab  arenis  , aut  ab  exiguis , asperis  , 
durisque  lapillis  , quos  homines  , in  sene- 
ctute non  raro  cum  urinis  reddunt.  Cum 
hujusmodi  lapilli  sunt  tam  exigui , raro 
haerent  in  renibus  , vel  ureteribus  , sed 
expelluntur  ; attamen  ab  his  identidem 
concitantur  immites  dolores  , qui  non  pa- 
rum infelicitant.  Si  vero  calculi  majores 
sint , dolores  sunt  atroces  , sed  fere  nun- 
quam in  utraque  renum  regione , qui  se- 
cundum ureteres  producuntur  ; in  homi- 
nibus adest  dolens  retractio  testis  affecti 
lateris , in  foeminis  cruris  stupor  et  dolor; 
sub  ferocia  dolorum  saepe  vexant  nausea  , 
vomitus  , tenesmus  ad  anum  et  vesicam 
urinariam ; dolores  si  quiescant , a vectio- 
ne , praesertim  per  lapideum  pavimentum, 

aut  a calidiore  victu , aut  ab  aliquo  ve- 
hementi animi  pathemate  iterum  excitan- 
tur ; si  aeger  super  affectum  latus  decum- 
bat , dolores  mitescunt , sed  super  opposi- 
tum latus  exacerbantur ; urinae  in  initio 
paucae  sunt , et  aqueae , deinde  turbidae , 
copiosae  , cruentae.  Nephralgia  calculosa 
non  raro  in  nephritidem  calculosam  con- 
vertitur , cum  scilicet  admodum  augetur 
calculorum  tormentum  , proindeque  susci- 
tatur acuta  febris.  Interdum  irritatio  calcu- 
lorum producit  symptomata  , quae  in  er- 
rorem inducunt ; sed  si  diligenter  exami- 
nentur urinae  , renulae  aut  crystalla  rubra 
deprehenduntur  ; sanguis  saepe  immiscetur 
urinis  ; dolores,  qui  vectione,  violenta  cor- 
poris exercitatione , cibis  exstimulantibus 
acerbiores  fiunt.  Aliquando  renum  dolores 
producuntur  ab  hydatidibus , quae  infre- 
quentes non  sunt.  Harum  numerus  varius 
est,  ut  varia  est  in  ipsis  renibus  sedes.  Af- 
firmat Morgagni  Epist.  LX1X.  n.°  2.  se  vi- 
disse renum  substantiam  pluribus  et  profun- 
dis hydatidibus  excavatam-  Haec  sunt  ejus 
verba  =5  At  renuin  uterque  pluribus  hy- 

datidibus  excavatus , quae  sub  ipsa  eorum 
tunica  incipientes  eo  perveniebant , ut  tu- 
bulos qui  papillas  excipiunt,  contingerent, 
inaequali  intus  superficie , sed  sua  undique 
membrana  comprehensae,  s Hydatides  ve- 
ro , quae  reperiuntur  in  renibus  non  sem- 
per  verae  sunt , et  ab  illis  hepatis  diffe- 
runt ; nimirum  non  sunt  exiguae  hydatides 
adhaerentes  tunicae  majorum  hydatidum. 
Quamobrem  animadvertit  Baillie  , probabi- 
le esse , consuetas  renum  hydatides  pen- 
dere a mutata  structura  renum , nec  esse 
animalia  simplicis  quidem , sed  distinctae 
compositionis.  Verum  comperiuntur  ali- 
quando verae  hydatides , quae  ab  illis  he- 
patis dissimiles  non  sunt.  Hydatides  autem 
aut  pertineant  ad  vermes,  aut  sint  effectus 
depravatae  structurae  renum , si  extent , 
dolores  afferunt , et  illorum  laedunt  fun- 
ctionem. Interdum  hydatides  tam  exiguae 
sunt , ut  cum  urinis  exeant , in  quibus 
aspiciuntur.  Non  infrequens  vero  est  ne- 
phralgia  arthritica  , quia  facile  materies  po- 
dagrica fertur  ad  renes.  Saepe  enim  dolores 
extremorum  cessant , et  incipiunt  illi  re- 

uum  , qui  dum  quiescunt  , primi  repro- 
ducuntur.  Subinde  vero  materies  podagri* 
ca  non  substantiam  renum , sed  musculos 
lumbares  petit  , quod  coguoscitur  a dolo- 
re in  motibus  urgente  ; subinde  membra- 
nas , et  periostium  vertebrarum  lumba- 
rium , ut  apparet  ab  acerbissimis  dolori- 
bus , quamvis  symptomata  nephralgiam 
calculosam  simulent.  Hac  enim  podagrici 
frequentissime  laborant , et  saepe  cum  uri- 
nis reddunt  calculos  , qui  cretacei  sunt,  et 
friabiles.  Frequens  etiam  est  nephralgia 
rheumatica  in  illis , qui  diathesi  rheuma- 
tica alliciuntur.  Hos  non  raro  corripit  fe- 
rox dolor  ad  regionem  lumborum,  qui  iu- 
terdum  usque  ad  os  sacrum  descendit,  in- 
•terdum  ureterum  directionem  sequitur.  Hic 
dolor  excitatur  a materie  rheumatica,  quae 
dum  alias  paries  relinquit  ad  illam  regio- 
nem migrat  , et  tam  exagitat  , ut  aegri 
non  possint  ad  captandam  quietem  inveni- 
re locum,  et  huc  et  illuc  corpora  jactent. 
Interdum  a suppuratione  renum  suscitatur 
nephralgia.  Renes  enim  inflammantur,  et 
inflammatio  nullo  negotio  transit  in  sup- 
Tom.  IX.  E e 

purationem,  cum  nulla  sit  glandula,  in  qua 
tam  frequenter  contingat  suppuratio.  Effor- 
matio  autem  puris  prius  deducitur  a sup- 
purationis signis  et  a doloribus ; postea  ef- 
forinalum  pus  in  urinis  cernitur,  quod  de- 
ponitur ; dum  absumitur  corpus  , in  al- 
terutro lumbo  persentitur  gravitas  , adest 
cruris  stupor  , et  lenta  febris  corripit.  E- 
tiam  in  scirrhositate  renum  non  deficit  ob- 
scurus dolor  nephralgicus  , siquidem  in- 
tima illorum  compositio  depravatur  , ut 
in  aliis  partibus  scirrho  affectis  usuvenit. 
Interdum  in  affectione  hysterica  , et  hypo- 
chondriaca dolor  incurrit  in  renes , et  ju- 
xta ureteres  porrigitur , qui  vero  frequen- 
tior  est  in  foeminis  hystericis  , in  quibus 
ut  reliqua  hysterica  pathemata  saepe  cito 
evanescit ; sed  nonnunquam  tam  crebro  , 
et  crudeliter  corripit  , ut  renalem  calcu- 
lum mentiatur.  Subinde  vermes  pariunt 
nephralgiam  , praesertim  spiroptera  Rudol- 
phi , et  strongylus  gigas  ejusdem.  Ubi  hu- 
jusmodi vermes  adsunt,  dolores  sunt  im- 
manes. Sauvages  Tom.  II.  pag.  115.  hanc 
narrat  historiam  — Juvenis  quidam  renum 

dolore  excarnificatas,  demum  excrevit  cam 
urinis  vermes  plurimos  nigros  , magnitu- 
dine et  longitudine  acus  communis , cor- 
nutos et  friabiles  , quorum  duos  Pachecus 
misit  ad  Riveriuin.  3 Hi  vermes  ad  pri- 
mum ordinem  Rudolphi  , nimirum  ad  ne- 
matoidea  mihi  pertinuisse  videntur  , sed 
nescio  ad  quod  genus.  Suspicamur  tamen 
ad  pseudo-helmintos  spectasse ; nam  mul- 
tam similitudinem  in  istis  ex  descriptione 
animadverto  cum  ascaride  stephanostoma 
Joerdens  quamvis  quoad  colorem  aliasque 
proprietates  sit  aliqua  differentia.  A sup- 
pressione menstruorum  , et  fluxus  haenior- 
rhoidalis  interdum  oritur  nephralgia,  quae 
corripit  tempore  , quo  hujusmodi  cursus 
contingunt  , cessat  vero  cum  sanguis  flue- 
re incipiat.  Hic  vero  augetur  dolor  si  ae- 
ger decumbat  , et  alimentis  potionibusque 
exstimulantibus  utatur.  In  gravidis  etiam 
non  est  rarus  dolor  in  regione  renum,  qui 
ad  vesicam  usque  urinariam  profertur,  un- 
de difficile  urinae  paucae  et  aqueae  ex- 
cernuntur, quamvis  frequens  urget  deside- 
rium mingendi.  Est  interdum  nephralgia 

febrium/  ^perniciosarum' symptoma ,* a quo> 
recipiunt  nomen  nephriticarum.  In  earum 
enim  accessionibus  vexat -vehementissi  mus 1 
nephriticus  dolor  una  cum  aliis  sympto- 
matibus quae  indolem  illarum  perniciosam 
significant.  Sunt  etiam  aliae  nephralgiae 
symptomaticae  , sed  de  his  satis  hacte- 
nus. Sunt  praeterea  nephralgiae  sympathi- 
cae quae  dependent  a consensu  partium 
aliquo  morbo  affectarum,  et  a renibus re^ 
motaruin  , et  quae  saepe  obscurae  sunt  , 
quia  non  semper  cognoscitur  , ubi  prima- 
ria  affectio  sedet.  . , 

§.  2014.  Caussa  proxima  nephralgiae 
est  irritatio  nervorum  et  vasorum  renum. 
Dispositio  ad  hunc  morbum  reperitur  in 
temperamento  nervoso,  aut  sanguineo-ner- 
voso  ; et  in  vitae  genere  , praesertim  in 
vita- nimis  exercita  , aut  nimis  ignava.  Ad 
•caussas  excitantes  pertinent  abusus  vene- 
nis , et  liquorum  spirituosorum;  prava  ali- 
menta , aut  nimis  calida  ; animi  pathema- 
* ta  , maxime  moeror  ; portentosa  renum 
magnitudo.  Nephralgia  symptomatica  ori- 
tur a plurimis  morbis  , ut  vidimus  * sed 

frequentius  a lapillis  , vel  inajdribus  cal- 
culis rennm  a quibus  atroces  dolores  ex- 
citantur. Immites  sunt  etiam  dolores , qui 
producuntur  ab  hydatidibus  , sive  veris  si- 
ve spuriis;  a materia  podagrica  , vel  rheu- 
matica , quae  non  solum  irritat , sed  non 
raro  inflammat  renes;  a suppuratione,  dum, 
a pure  abscessus  cavea  , partesque  propin-, 
quae  distenduntur.  In  scirrho  renum  dolo- 
res sunt  obtusi  propter  lentum  morbi  pro- 
gressum , sed  persistentes.  In  affectione  Ver- 
minosa renum  ilolotes  modo  plus  modo 
minus  affligunt  , quod  depeodet  a qualita- 
te vermium.  F.tiam  in  suppressione  men- 
struorum , aut  fluxus  haemorrhoidalis  ma- 
jor vel  minor  dolorum  intensitas  nascitur 
a quantitate  sanguinis  , quae  fertur  ad  re- 
nes. Indubium  autem  est  , quin  a consen- 
su partium  producatur  nephralgia  ; sed  a r 
liquando  dum  consensualis  esse  videtur  , 
primaria  est , quae  ab  irritatione  , et  a spa- 
smo renum  efficitur.  Hanc  ob  rationem  se- 
ctione cadaverum  nil  fuit  repertum  nec  in 
renibus  , nec  in : aliis  partibus  .m 

§.  2015.  Nephralgia  primaria  inter- 
dum est  levis  morbus , et  fugiens , dum 
scilicet  nascitur  a caussis  parvi  momenti , 
ut  est  aliquis  error  in  diaetetico  regimine; 
interdum  gravis , et  pertinax,  dum  nempe 
provenit  a gravioribus  caussis,  et  quae  non 
expedite  auferri  possunt , ut  est  peculiaris 
constitutio  corporis.  Hisce  in  casibus  aut 
exit  sanguis  a renum  vasis , qui  si  dense- 
tur , ischuria  consequitur ; aut  ipsi  renes 
inflammantur.  Nephralgia  symptomatica  , 
quae  nascitur  a calculis , superatur , si  hi 
abeant , aut  conterantur  ; secus  inflamma- 
ri possunt  renes  , omnesque  consequi  in- 
flammationis exitus.  Nemo  autem  ignorat 
quam  periculosa  symptomata  induci  pos- 
sunt a renum  calculis , ut  sunt  saeva  do- 
lorum tormenta  , vigiliae  , maxima  virium 
dejectio  , vomitus,  urinae  suppressio,  exul- 
cerationes , febris , convulsiones  , etc.  Ne- 
' phralgia  podagrica  vanescit , dum  podagra 
transilit  ad  pedes  ; sed  interdum  boc  non 
evenit  , renesque  inflammat.  Idem  fere  di- 
cendum est  de  nephralgia  rheumatica,  quam 
subinde  gravissima  comitantur  symptoma- 

ta,  ut  sunt  agitatio , vigilia , procumbendi 
impotentia.  Si  primarius  morbus  sit  sup- 
puratio renum  , haec  horum  substantiam 
vastat , unde  lenta  febris  , consumptio  cor- 
poris, haematuria.  Etiam  ubi  renes  scirrho- 
si evadunt  maximum  est  discrimen  ob  in- 
terclusam viscerum  functionem , et  ob  de- 
generationem cancerosam.  Nephralgia  ver- 
minosa vincitur,  si  vermes  cum  urinis  ex- 
pellantur , secus  atroces  vexant  dolores  , 
tabescit  corpus,  excitatur  lenta  febris , et 
interdum  inflammatio  vehemens.  Etiam  hy- 
datides  periculosae  sunt,  quia  mutant  com- 
positionem renum  , et  saepe  impediunt  u- 
rinarum  fluxum.  Nephralgia  hysterica  , et 
hypochondriaca  nonnunquam  persistit , au- 
fert noctis  quietem  , absumit  corpus  , et 
convulsiones  parit.  Illa  a suppressione  flu- 
xus menstruorum  , aut  haemorrhoidum  fa- 
cile cessat  , si  hic  fluxus  restituatur.  Ne- 
phralgia  in  gravidis  est  molesta  affectio  , 
sed  plerumque  apta  curatione  subigitur. 

2016.  Ut  rite  nephralgia  primaria 
curetur,  observandum  est  temperamentum, 
caussae , symptomata.  Etenim  si  tempera- 

mentum  sit  plethoricuin,  alimenta  et  potio* 
nes  calidiores , intemperata  praecesserit  cor- 
poris exercitatio,  locum  habet  sanguinis  mis- 
sio, aut  hirudinum  applicatio  regioni  lum- 
borum, vasis  vel  haemorrhoidalibus  ; fotus, 
et  clysteres  emollientes;  unctiones  oleosae; ' 
aliquod  leve  purgans;  semicupia  , aut  hal-^-1 
nea  tepida  : si  vero  temperamentum  ad- 
modum sensile  , et  vere  nervosnm  , ingens 
virium  debilitas , abusus  veneris  , aut  ma- 
strupationis  vitium  , dolor  affligens  et  gra- 
vis sit , expediunt  balnea  calida;  fomenta- 
tiones emollientes  ; aliquod  sedatiyum  re- 
medium , \ ut  aqua  lactucae  cum  aliquo^ 
giittis  laudani  liquidi  Sydenhami , unctio- 
nes oleosae  , clysteres  ex  decoctione  cha- 
momillae. Si  nephralgia  producatur  a den- 
sato sanguine  in  uretere  , et  temperamen- 
tum sit  plethoricuin  , et  atrocissimi  sint 
dolores , necessariae  sunt  sanguinis  missio- 
nes ; interius  et  exterius  emollientia ; et 
tandem  si  persistant  dolores , sedantia  , ut 
aqua  lactucae , illa  cohobata  lauri  cerasi  , 
extractum  hyoscyami , etc.  Si  dum  debilis 
sit  -cpnstitntio  corporis,  aliqua  adsit  humo- 

rum  perturbatio  , et  dolor  molestiam  affe- 
rat , praeter  fotus  emollientes,  et  quae  do- 
lores molliunt , et  calida  balnea  , utile  es- 
se potest  serum  lactis  depuratum  ; deco- 
ctiones  ex  carne  vitulina  , et  ranarum;  in- 
fusiones seminum  lini;  etc.  Generatim  au- 
tem amovendum  est  quidquid  potest  ex- 
asperare dolores,  ut  animi  perturbationes  ., 
corporis  exercitatio  , impurus  a£r  , non  op- 
portuna et  selecta  alimenta.  Si  autem  ne- 
phralgia  symptomatica  inferlur  a calculis , 
remedia  sunt  venae  sectiones  ; corporis,  et 
animi  quies;  potiones  .emollientes  et  di- 
luentes, ut  infusiones  florum  malvae,  vio- 
lae , aqua  cum  succo  mali  medici  , vel 
aurei  edulcata  ;•  oleum  amygdalarum  dul- 
cium ; balnea  , et  semicupia  calida  ; . fo- 
mentationes emollientes ; tandem  narcoti- 
ca , praesertim  si  dolores  perseverant.  Te- 
nuis sit  diaeta , et  evitetur  quidquid  po- 
test exacuere.  Quapropter  optimum  est  con- 
silium quod  dat  Sauvages  Tom.  II.  pag. 
H3.:  ~ Cavendum  ab  aquis  mineralibus 
affatim  haustis,  a diureticis  calidis  urinam 
uberius  in  renes  advocantibus , inde  enim 

calculus  commovetur , et  nephritis  excita- 
tur : ptisana  nitrata  optime  conducit.  — 
Post  -vero  dolores  adhibere  possumus  li- 
thonthryptica  , ut  vidimus  de  calculis  di- 
sputantes ; sed  praecipua  sunt  sapo  albus, 
et  uva  ursi.  Sapo  , ut  dissolvatur  calcu- 
las , datur  quotidie  ad  tres  vel  quatuor 
drachmas  ; infusio  uvae  ursi  ad  dimidiam 
drachmam.  Hoc  est  praesentissiraum  reme- 
dium , quia  dissolvit  gluten  , rumpit  cal- 
culos , eosque  ita  comminuit  , ut  parva 
fragmenta  exeant  cum  urina.  Hoc  vero  a- 
buti  non  debemus , quia  potest  dysuriam , 
vel  haematuriam  producere.  Quamobrem 
si  dimidia  drachma  uvae  ursi  aliquam  in 
reddendis  urinis  difficultatem  progignat,  im- 
minuatur dosis.  Interdum  nec  lapilluli  , 
nec  calculi  sunt  in  urinis  , sed  subsidunt 
arenae  , ut  in  hominibus  usuvenit  prove- 
ctae aetatis , qui  dolores  ad  regionem  re- 
num identidem  patiuntur.  Tum  usurpari 
potest  solidago  virga  aurea  , aut  spilanthus 
acmella , seu  acmeila  vera  , etc.  Verum  e- 
nim  vero  ab  arenis  saepe  formantur  cal- 
culi ; ideoque  sapone  albo  , vel  uva  ursi 

horum  formatio  praevertenda  est.  Si  ne- 
phralgia  sit  podagrica  ad  pedes  podagram 
impellere  debemus ; et  ubi  imminet  re- 
num inflammationis  periculum,  fe  vena  pe- 
dum sanguinis  missiones  flant.  Etiam  si  ne- 
phralgia  sit  rheumatica  conveniunt  sangui- 
nis missiones  ; potiones  diluentes;  et  diae- 
ta tenuis.  Si  autem  proveniat  a suppura- 
tione renum , post  inflammationem  mi- 
nuitur dolor  sed  pulsatio  sentitur ; corri- 
piunt prius  horrores , gravitas  , et  affectae 
partis  stupor  , deinde  ardor  , tensio  , et 
alia  signa  quae  proximarum  partium  di- 
stractionem et  compressionem  expromunt; 
tandem  materies  alba  et  fere  lactea  , quae 
cum  urinis  excernitur  , suppurationem  ab- 
solutam demonstrat.  Antequam  vero  rum- 
patur abscessus  dolor  fit  acutus  , et  post 
hujus  rupturam  cessat  , et  pus  exit  cuiii 
urinis.  Vix  igitur  compareant  suppurationis 
signa  , facere  debemus  ut  haec  cito  absol- 
vatur, et  bonum  formetur  pus.  Ad  id  con- 
ducunt haustus  decoctionum  emollientium; 
applicatio  regioni  renum  cataplasmatum  e- 
mollientium;  clysteres  , et  balnea.  Cum  au- 

tem  a symptomatibus  deprehendimus  , ab- 
scessum ad  maturitatem  pervenisse  , stu- 
dere debemus  ut  rumpatur , ne  pus  pra- 
vam 1 naturam  acquirat  , aut  absorbeatur. 
Interdum  nephralgia  nascitur  a scirrho  re- 
num. Hic  scirrhus  si  nondum  sit  malignus, 
indolens  est  ; sed  ratione  molis  auctae,  et 
pressionis  nervorum  , qui  praecipue  a spi- 
nali medulla  ad  artus  inferiores  extendun- 
tur , praeter  ponderis  sensum  , crurumque 
stuporem  , insurgit  dolor  obscUrus  , qui 
Vero  fit  atrox,  si  scirrhus  malignus  fiat.  Hic 
morbus  immedicabilis  est , et  solum  dolo- 
res narcoticis  remediis  lenire  nobis  datum 
est.  Si  nephralgia  oriatur  ab  hydatidibus  , 
jam  vidimus  quam  obscura  sit  diagnosis  ; 
sed  aliquando  hydatides  cum  urinis  exi- 
gantur. Tum  praeter  sedantia  , diuretica 
sunt  adhibenda , praesertim  si  signa  hydro- 
picae diatheseos  perspicua  sint.  'Etiam  ver- 
mes renum  difficile  cognoscuntur  y sed  su- 
binde it»  urinis  deprehenditur  caos  infuso- 
rium , quod  quamvis  inter  pseudo-helmin- 
thos  recensetur  , dispositionem  vermino- 
sam demonstrat  ; ideoque  eligenda  suiit  il- 

la  remedia  anthelmiuthica , quae  etiam  vi 
diuretica  polleut.  Si  ncphralgia  sit  hypo- 
chondriaca , vel  hysterica  , praeter  balnea, 
semicupia,  clysteres,  juvant  anthysterica , et 
narcotica.  Si  proficiscatur  a retentis  men- 
struis , vel  haeinorrhoidibus , prosunt  san- 
guinis missiones  generales  et  locales  ; bal- 
nea pedum  ; quae  sollicitant  alvum  ; po- 
tiones nitrosae  et  diluentes,  ut  infusio  cum 
syrupo  capilli  veneris.  Si  contingat  in  gra- 
vidis , opem  ferunt  sanguinis  missiones  ; 
clysteres  emollientes  ; oleum  amygdalarum 
dulcium  ; potiones  laxantes  ; remedia  quae 
dolores  mulcent.  Ubi  curanda  est  pernicio- 
sa nephralgica,  jam  vidimus  in  paroxysmis 
adjuvare  balnea  , semicupia  , fomentatio- 
nes , clysteres  emollientes , sedantia  et  o- 
leosa ; tempore  vero  apyrexiae  corticem 
peruvianum  , aut  hujus  praeparata.  Tan- 
dem pro  nephralgiis  sympathicis,  quamvis 
ignoratur  quae  sit  pars  praecipue  affecta  , 
praemissa  de  temperamento,  et  statu  virium 
animadversione , generalia  remedia  auxi- 
liantur , nimirum  sanguinis  missiones , fo- 
mentationes , et  unctiones  emollientes,  bal- 

nea  , semicupia  , leves  purgationes,  clyste- 
res , animi  quies  , et  tenuis  victus. 

G E W U S T R I G E S I M U M Q U A R T U M 


§•  2017.  ysteraigia  est  uteri  dolor 
sine  febre.  Cum  hoc  viscus  plurimas  arte- 
rias venasque  flexuosas,  et  plurimos  nervos, 
qui  veniunt  a plexu  sciatico,  et  hypoga- 
strico , et  ideo  nervos  spinales  , aliosque 
a magno  sympathico  , recipiat , intelligitur 
quam  facile  possit  irritari , inflammari , et 
laborare  spasmis.  Hysteralgia  esse  potest  pri- 
maria , symptomatica , et  secundaria.  Ete- 
nim interdum  nascitur  a peculiaribus  caus- 
sis , quae  plus  minusve  irritant  uterum  ; 
interdum  a morbis  vel  praesentibus  , vel 
praecedentibus  , ut  sunt  remotio  uteri  a 
propria  sede  ; ipsius  suppuratio  , scirrhus, 
cancer  , ulcera  , calculi ; affectio  hysterica; 
graviditas.  Etiam  in  puerperis  est  valde 
frequens  hysteralgia  , quae  post  naturalem 

partum  corripit , et  cum  incipit  separatio 
lochiorum  aut  cum  horum  cursus  non  est 
expeditus  , aut  omnino  reprimitur. 

§.  2018.  Sunt  signa,  quae  de  primaria 
hysteralgia  monent , ut  uteri  dolor  sine  fe- 
bre ; anxietas  ; pulsus  contractus  ; vigilia; 
nausea;  ructus  ; sitis;  etiam  in  lumbis  do- 
lor ; saepe  coxarum  stupor;  urina  frequen- 
ter aquea  : dum  aliorum  morborum  signa 
omnino  desunt.  Haec  foenomena  pro  diver- 
sis caussis  excitantibus  dissimilia  esse  pos- 
sunt , sed  horum  pleraque  animadvertun- 
tur propter  nervorum  , maxime  uteri  sen- 
sibilitatem.  Si  ex.  gr.  hysteralgia  prima- 
ria sit  spasmodica  , uteri  dolores  asperrimi 
sunt,  et  per  intervalla  graviores;  aggre- 
diuntur convulsivi  motus;  inaequales  sunt 
pulsus  : si  hic  morbus  veniat  ab  irritatio- 
ne uteri , quae  interdum  a materiis  acri- 
bus et  serosis  producitur  , molestat  ardo- 
ris et  prudoris  sensus ; ad  vaginam  exten- 
ditur rubor.  Si  autem  hysteralgia  sit  sym- 
ptomatica , notantur  signa  primarii  mor- 
bi. Etenim  si  nascatur  ab  uteri  prolapsu  , 
qui  dicitur  hysteroptosis  , cognoscitur  exa- 

mine  , quo  non  solum  prolapsus  , sed  e- 
tiam  res  circumstantes  , quae  hunc  co- 
mitantur , perspiciuntur.  Non  infrequens 
est  uteri  inversio  , quae  modo  completa, 
modo  incompleta  est.  Cum  est  completa  , 
uteri  fundus  in  vagina  amplum  tumorem 
efformat  , qui  interdum  exiit  a magnis  la- 
biis ; cum  est  incompleta,  uteri  fundus  iri 
ipsius  cavitate  struit  tumorem , et  in  illa 
parte  ubi  hic  fundus  est , velut  fissura  de- 
prehenditur , dum  tubae  Fallopii  , liga- 
menta rotunda  , et  illa  ovariorum  , inte- 
rius ad  fissurae  extremitates  trahuntur.  In- 
versio vero  uteri  unius  partis,  quae  etiatn 
tumorem  format  in  illius  cavitate,  non  be- 
ne a symptomatibus  intelligitur,  quae  sunt 
profusae  haemorrhagiae;  copiosa  menstrua; 
in  horum  intervallis  ingens  mucci  proflu- 
vium. Quaedam  depravationes  situs  uteri 
plerumque  in  graviditate  contingunt  , ut 
retroversio  est.  Dicitur  retro versio  cum  u- 
teri  fundus  respicit  ossis  sacri  cavitatem,  il- 
liusque  collum  pubem.  Haec  depravatio  si- 
tus nunquam  fere  evenit  in  statu  vacuita- 
tis , sed  in  primis  tribus  aut  quatuor  gra- 

viditatis  mensibus.  Symptomata  sunt  plus 
vel  minus  gravia  secundum  uteri  volumen» 
et  retroversionis  gradum.  In  initio  morbi 
molestat  sensus  ponderis  in  pelvis  fundo ; 
distensiones  dolorosae  ad  lumbos,  inguina  , 
femora  ; frequens  stimulus  deponendi  fae- 
ces , et  urinas , sed  in  dies  augetur  min- 
gendi difficultas  , et  tandem  intercluditur 
urinarum  et  faecum  exitus.  Uteri  vero  an- 
teversio in  hujus  visceris  vacuitate  fre- 
quentior  est.  Haec  dicitur  cum  uteri  fun- 
dus prospicit  pubis  symphysin  , collum  , 
os  sacrum.  In  hoc  perverso  situ,  qui  ex- 
ploratione cognoscitur  , saepe  non  com- 
parent adnotabilia  symptomata  ; sed  in- 
terdum cruciant  dolores  in  pelvi  cura  sen- 
su ponderis  in  recto  intestino ; mingen- 
di difficultas ; regio  vesicae  tensa  , et  do- 
lens ; consistendo  sensus  ponderosi  et  du- 
ri corporis  super  vesicam  , ex  quo  excita- 
tur desiderium  reddendi  urinas , dum  ha- 
rum impeditur  fluxus ; sed  cum  hoc  cor- 
pus procumbendo  iterum  ascendat  , mino- 
re labore  mingitur.  Hysteralgia  interdum 
oritur  ab  hernia  uteri , seu  hysterocele  , 
Toni  IX.  Ff 

quae  et  in  statu  vacuitatis  uteri , vel  tem 
pore  gestationis  evenit.  Raro  vero  vacuus 
uterus  vel  ab  anulo  inguinali  , vel  ab  ar- 
cu crurali  exit.  Haec  hernia  praecipue  co- 
gnoscitur a duritie,  ab  obliquitate  vaginae, 
ab  elevatione  orificii  uteri  quod  oppositum 
latus  tumoris  spectat.  Etiam  scirrhus  ute- 
ri producere  potest  hysteralgiam.  Viscus  e- 
nim  crescit  quoad  volumen,  et  durum  fit, 
ej  usque  durities  aliquando  extenditur  ad 
universam  hujus  substantiam.  In  ingressu 
morbi  vix  aliqua  signa  apparent;  sed  inci- 
pit dolor  cum  uterus  mole  augetur,  alia- 
que prodeunt,  ut  molesta  sensatio  ponde- 
ris in  regione  hypogastrica  , et  tumor  du- 
rus ; os  uteri  exploratione  majus  et  durius 
invenitur;  super  explorantem  digitum  in- 
solitum sentitur  pondus  propter  auctam  vi- 
sceris molem.  Cum  scirrhus  occupet  totum 
viscus  gestationem  mentitur , ni  omnia  at- 
tentissime perlustrentur.  Potest  etiam  hy- 
drometram  simulare  , scilicet  collectionem 
serosi  humoris  in  utero  , tubis  Fallopii  , 
ovariis,  vel  ipsis  ligamentis  latis,  rotundis- 
que, sed  deficiunt  illa  praecipua  signa  quae 

patefaciunt  hydrometram , ut  fluctuatio  a- 
quarum  ; oedema  pedum ; imminuta  uri- 
narum secretio  ; flacciditas  uberum;  abdo- 
men ad  monstrosum  volumen  auctum , un- 
de laboriosa  respiratio ; effusiones  ex  ute- 
ro cumulati  humoris;  etc.  Praeterea  in  diu- 
turno cursu  scirrhi  uteri  , ut  plurimum 
fluit  ex  vagina  muccus  cum  sanguine  ; in 
recursu  menstruorum  ingentes  haemorrha- 
giae ; oedemata;  pulsus  persaepe  naturalis, 
sed  interdum  suscitatur  febris.  Frequenter 
etiam  polypi , uteri  hysteralgiam  excitant. 
Polypus , est  exuberantia  carnosa  pendens 
ab  utero  , aut  ex  vagina.  Omni  fere  aeta- 
te germinat , sed  frequentius  media  , pro- 
vectaque.  Ope  colli  alicui  parti  cavitatis 
uteri  adhaeret , et  variam  offert  magnitu- 
dinem. Interdum  enim  illam  nucis  non 
superat ; interdum  illam  capitis  foetus  ex- 
cedit. Etiam  colli  magnitudo  varia  est  , 
nec  illi  massae  polyposae  respondet.  Situs 
(juoque  adhaesionis  variat , sed  plerumque 
polypus  adjicitur  uteri  fundo.  Cum  ille 
est  magni  voluminis  ut  plurimum  solus  est. 
Interdum  internae  superficiei  uteri  afligun- 

tur  cluo  aut  tres  polypi.  Juxta  polypi,  aut 
polyporum  magnitudinem  augetur  uteri  ca- 
vitas , ut  etiam  illa  vaginae  , si  in  hanc 
polypus  descendat.  Illi  polypi  qui  a Leu- 
ret  appellantur  vivaces  non  sunt  nisi  ve- 
getationes , aut  fungositates  , quae  ab  ute- 
ri ulceribus  proficiscuntur  ; sed  veri  poly-; 
pi  carnosi  et  duri  sunt , solum  quoad  vo- 
lumen , structuram  , et  sedem  quam  in 
utero  occupant  , dissimiles.  Hi  paullatiiu 
crescunt,  et  ad  portentosum  volumen  per- 
veniunt. Dum  sunt  in  utero  eorum  figura 
ut  plurimum  rotunda  est ; extra  vero  sunt 
cono  similes.  Constat  ab  observationibus  , 
plerumque  polyporum  structuram  esse  fi- 
brosam ; sed  fibras  esse  implicatissimas,  va- 
rii coloris  , saepius  albidas  , rubras  , lu- 
teas , compacto  textu  cellulari  conjunctas. 
Ut  plurimum  vasa  sanguinea  invisibilia 
sunt;  sed  interdum  deprehenduntur  subti- 
lissima. Nervi  non  adhuc  detecti  fuere,  sed 
dolores  qui  excitantur,  si  polypi  ligentur, 
suadent  , eos  non  deesse.  Non  omnes  ve- 
ro polypi  duri  sunt ; sed  potius  molles,  et 
spongiosi.  Quaevis  autem  sit  eorum  stru- 

ctura  , membrana  involvuntur  , quae  ab . 
illa  uteri  interna  provenit.  Haec  membra- 
na est  plus  minusve  crassa;  est  levis,  sed 
interdum  venis  varicosis  conspersa  ; nec 
exulceratur  nisi  per  externas  caussas  , et 
nisi  polypi  scirrhosi  transeant  in  cancrum.. 
Collum  polyporum  , quod  progressu  mor- 
bi augetur,  variat  quoad  crassitiem  ei  coi»-, 
sistentiam.  Differt  consistentia  quia  aut  for- 
matur a sola  muccosa  membrana  , uteri  » 
textu  cellulari , vasisque;  aut  ab  bac  mem- 
brana et  ipsa  polyporum  substantia.  Prima 
structura  collum  elongatur,  et  fit  subtilius 
donec  augentur  polypi , et  a loco  cui  ad- 
haerent descendunt ; secunda  structura  ser- 
vat crassitiem  et  longitudinem , quodvis 
sit  polyporum  volumen.  Hoc  fere  semper 
oritur  e superiore  parte  uteri  inter  orifi- 
cia tubarum  Fallopii.  Inter  initia  morbi 
non  comparent  symptomata ; sed  cum  po- 
lypus • amplior  fit  , surgunt  foenomena  , 
quae  nisi  certa , probabilia  saltem  sunt. 
Agitant  enim  dolores , et.  tensio  in  regio- 
ne hypogastrica  , et  inde  distensiones  ad 
renes  , inguina  , femora  ; menstruorum  ir* 

regularitas ; ante  aut  post  horum  cursun» 
fluxus  sanguineus , aut  saniosus ; fluor  al-r 
bus ; haemorrhagiae.  Si  morbus  extenda- 
tur in  dies , corporis  habitus  evadit  cache- 
cticus , nimirum  vultus  est  pallidus , car- 
nes flaccidae  , et  observantur  oedemata. 
Dum  adaugetur  polypus  , dilatatur  uteri 
collum  et  orificium  ; ideoque  in  parte  su- 
periore vaginae  comparet;  et  quia  non  tam 
agit  in  parietes  uteri  , tum  minuuntur 
symptomata.  Sensim  descendit  in  vaginam, 
quam  omnino  , aut  aliquam  hujus  par- 
tem occupat.  Cum  totam  invadat  vaginam* 
comprimit  rectum  , vesicae  collum  , et  u- 
rethram , unde  cursum  urinae  et  faecum 
intercludit,  et  molestum  assiduumque  pon- 
deris sensum  affert.  Si  polypus  exeat  a 
vulva , interque  coxas  pendeat,  secura  uteri 
fundum  trahit ; facilius  redduntur  urinae, 
et  faeces ; sed  remanent  dolores , et  etiam 
acerbiores  fiunt , et  copiosiores  fluxus.  Po- 
lypus qui  vulva  abscedit , sub  specie  car- 
neae massae  sese  objicit  , secumque  ducit 
uteri  fundum , et  ideo  hoc  viscus  plus  vel 
minus  pervertitur.  Si  haec  perversio  sit 

parvi  momenti  sentitur  polypi  collum;  sed 
si  sit  ingens  , inferius  est  tumor  major  , 
indolens , durus  , a polypo  efformatus,  su- 
perius . est  alter  tumor  minor,  non  tam  du^ 
rus  , dolens,  qui  a perverso  utero  constitui- 
tur. Rariores  sunt  polypi  , qui  nascuntur 
in  collo  uteri  , vel  in  margine  hujus  ori- 
ficii. Hi  intra  vaginam  evolvuntur , et  au- 
gentur , et  aiferunt  sensum  ponderis  super 
rectum  intestinum , et  perinaeum,  et  etiam 
dolorem  , unde  sedendi  difficultas.  Dum 
adsunt  hujusmodi  polypi  vel  mucus , vel 
serosus  humor  , vel  sanguis  effluit.  Cum 
polypi  adhaereant  uteri  cavitati  digitus  po^ 
test  percurrere  circumferentiam  iliorum  col- 
li ; sed  si  adjungantur  collo  uteri  digitus 
aliquod  invenit  obstaculum  supra  circum- 
ferentiam orificii , quod  vel  trahitur  retro, 
vel  ad  laterales  partes.  Si  quis  vero  poly- 
pus adjiciatur  margini  orificii  , hoc  dila- 
tatur , et  deformatur  ; pars  colli  cui  ad- 
movetur tumor  , elongatur  , dum  alia  pars 
aut  remanet  secundum  naturalem  statum, 
aut  elevatur  ; polypi  radix  confunditur  cum 
parte  colli  uteri,  cui  adjacet.  Si  hi  polypi 

ad  magnum  volumen  perveniant  prolapsum 
uteri  possunt  inferre.  Inter  formidabiles  u- 
teri  morbos  , qui  hysteralgiam  pariunt  can- 
cer est , sive  occultus  , sive  apertus.  Si  oc- 
cultus immanem  excitat  dolorem  in  abdo- 
mine circa  inguina  , et  lumbos  ; in  regio- 
ne uteri  est  tumor  durus  , renitens,  inae- 
qualis ; per  intervalla  recurrunt  dolores 
lancinantes , horribiles,  quos  motus,  tactus- 
que exasperant;  deprehenduntur  tubercula 
inaequalia , multam  duritiem  praeseferen- 
tia.  In  initio  morbi  pulsus  est  naturalis  , 
sed  in  progressu  fit  frequens ; amittit  vul- 
tus naturalem  colorem;  et  incipit  consum- 
psio.  Si  autem  sit  apertus  non  deest  flu- 
xus dolorem  atrocem  , et  continuum  affe- 
rens materiei  ichorosae  , nigricantis,  rufu- 
lae , saniosae  foetidissimae;  identidem  fluit 
purus  sanguis;  dolores  fiunt  asperiores,  si 
prematur  abdomen.  Haec  sunt  symptomata 
utriusque  cancri;  sed  multa  est  horum  va- 
rietas. Ltenim  in  mulieribus  , quae  adhuc 
gaudent  menstruis  , horum  irregularitate 
praenuntiatur  morbus  ; nimirum  menstrua 
sunt  magis  frequentia  , et  abundantia  , aut 

diu  defluunt,  aut  contingunt  profusae  hae- 
morrhagiae. Hae  vero  praesertim  eveniunt 
in  mulieribus  , quibus  jam  menstrua  defe- 
cerunt. Magnam  haemorrhagiae  dant  suspi- 
cionem ; nam  si  uterus  exploretur  , in  hu- 
jus  collo  saepe  saltem  invenitur  aliquis 
turgor  In  quibus  autem  jam  progressus  sit 
morbus  , comparet  fluxus  muccosus  et  san- 
guineus ; non  expletur  coitus  sine  mole- 
stia , post  quem  effluit  sanguis  ; urgent 
pungentes  dolores  in  regione  uteri , qui  ad 
inguina  , lumbos  , femora  , rectum  inte- 
stinum , vesicam  urinariam , unde  oritur 
tenesmus  , et  diflicultas  mejendi  exten- 
duntur ; est  sensus  ponderis  , qui  magis 
percipitur  dum  minus  dolores  affligunt  ; 
dum  in  aliis  augetur  fluxus  muccosus  ex 
vagina  , in  illis  qui  laborabant  fluore  albo 
hic  supprimitur.  Si  hisce  saevientibus  sym- 
ptomatibus non  linquatur  examen  , clarior 
erit  morbus.  Si  enim  introducatur  digitus 
in  variis  partibus  colli  uteri  inaequalis  in- 
venitur renixus  ; nam  aut  illud  est  molle, 
aut  durum  , et  orificium  est  magis  solito 
reclusum.  Si  digito  fiat  aliqua  pressio,  ex- 

citalur  dolor  , proindeque  fluidum  sanio- 
sum , aut  sanguineum  stillat.  Morbus  au- 
tem semper  adaugetur  , uteri  collum  fit 
magis ' inaequale  , et  saepe  admodum  am- 
pliatur. Non  raro  habet  formam  fungi  aut 
duri  aut  mollis , ex  quo , si  tangatur , fa- 
cile plorat  sanguis.  Plures  sunt  depravatio- 
nes quas  cancer  producit  in  uteri  collo  , 
quae  proferuntur  ad  vaginam  aut  nimis 
restrictam  , aut  duras  et  scabras  plicas  re- 
ferentem. Manet  fluxus  materiei  icorosae  , 
saniosae  , foetidissimae  ; ferociunt  magis 
dolores  , unde  vigilia  ; et  omnia  sympto- 
mata graviora  fiunt.  Si  in  hoc  statu  ex- 
ploratio fiat  , reperitur  valde  dilatatum  ori- 
ficium colli  uteri ; et  digitus  penetrat  si- 
cut in  caverna.  Aliquando  uteri  depravatio- 
nes diffunduntur  ad  intestinum  rectum,  ad 
vesicam  urinariam  , ad  vaginam  , et  etiam 
aperitur  communicatio  inter  vaginam  et  re- 
ctum. Ubi  ulcus  est  in  cervice  uteri  , vi- 
scus fit  durius  et  naturali  amplius.  Ulcus 
saepe  ex  cervice  panditur  ad  fundum  ute- 
ri, ex  quo  vastatur.  Macies  crescit  in  dies» 
color  pallidus  culis  , flacciditas  carnium  , 

appetitus  defectus  , nausea  , cruditates,  vi- 
rium dejectio  , tristitia  , diarrhoea , vomi- 
tus , pulsus  debilis  et  frequens , sudores 
nocturni  putidissimi,  animi  deliquia,  con- 
vulsiones , oedemata  , hydrops,  mors.  Ute- 
ri cancer  ut  plurimum  occupat  illius  col- 
lum ; sed  interdum  est  in  ipso  utero,  nec 
digito  cognosci  potest  ; verum  fluit  foe- 
tidus icor  , excruciant  dolores  lancinan- 
tes , nec  desunt  alia  signa  , quae  illum 
denotant.  Non  semper  autem  ulcera  ute- 
ri cancerosa  sunt , quamvis  materia  foeti- 
dissima, saniosa,  cruenta  ex  vagina  decur- 
rat. Haec  enim  ulcera  interdum  veniunt 
post  inflammationem  uteri,  interdum  a ve- 
nerea  labe ; non  sunt  tam  extensa,  et  eo- 
rum superficies  mollis  est;  minusque  tactu 
sensibilis.  Possunt  vero  cancerosa  fieri , 
et  tum  non  solum  tactu  sensibiliora  sunt  , 
sed  etiam  alia  aperti  cancri  observantur 
symptomata.  Promovetur  etiam  hysteralgia 
ab  uteri  calculis,  qui  admodum  varii  sunt , 
scilicet  leves , asperi  , albi , cineracei,  ob- 
scuri , subflavi.  Cognoscuntur  tactu  ; spe- 
cillorum ope ; doloribus  uteri , et  lurabo- 

ruiu  ; ipsius  uteri  sensu  ponderis  ; habi- 
tuali  inquietudine  ; claudicatione  ; intole- 
rabili vulvae  pruritu  , qui  adigit  ad  scal- 
pendum ; fluxu  ex  vagina  materiei  puru- 
lentae ; calculorum  excretione  , qui  inter- 
dum in  mortuis  mulieribus  reperiuntur. 
Non  semper  vero  hujusmodi  calculi  affe- 
runt uteri  dolores , ut  experientia  confir- 
matur. Interdum  enim  fuerunt  mulieres  , 
quae  sine  dolore  illos  in  utero  portarunt. 
Sed  ut  plurimum  ex  intervallo  agitant  do- 
lores ; et  interdum  sub  dolorum  aggressu, 
et  uteri  contractione  expelluntur  calculi. 
Caussa  autem  irritationis  impeditur  excre- 
tio  urinarum  et  faecum  , et  corporis  mo- 
tus nec  liber  est  nec  commodus.  Si  cal- 
culi sint  circa  uteri  collum  , illius  orifi- 
cium dilatatur , et  digito  , aut  specillo  de- 
predenduntur.  Siquidem  calculorum  obser- 
vationes rarae  sunt , quae  sil  eorum  natu- 
ra penitus  ignoramus.  Illi  enim  qui  eos 
observarunt  , nunquam  principia  , quibus 
componuntur,  indagarunt.  Datur  etiam  hy- 
sleralgia  ab  uteri  ossea  substantia  , et  a 
massa  ossea  in  illius  cavitate  efFormata. 

Dum  enim  ossea  materies  in  uteri  substan- 
lia  congeritur  , torquere  debent  dolores  , 
et  alia  symptomata , quae  ab  irritatione 
nascuntur  ; sic  dum  ossea  moles  in  cavi- 
tate uteri  lingitur.  Sauvages  Tom.  II.  PaS* 
1 24.  8.  Hysteralgia  ab  osse  , Edward  Hody 
Philosoph.  transact.  Vol.  9.  pag.  191.  in- 
quit Mulier  quae  dudum  laborabat  do- 
lore gravativo  in  regione  uteri  , necnon 
tussi,  dyspnoea,  difficultate  mingendi,  do- 
lore inter  dejiciendas  feces  , erat  asthma- 
tica a scirrho  pulmonum  , sed  praeterea  in 
utero  inventa  est  substantia  ossea  , cujus 
iconem  vide  ibidem  tabui.  VIII.  figur. 
113.  zs  Hysteralgia  symptomatica  non  in- 
frequens est  illa , quae  oritur  a chronica 
inflammatione  uteri.  Sub  hac  mulieres  pa- 
tiuntur dolorem  in  regione  hypogastrica,  ut 
et  ad  lumbos  , inguina  , partesque  supe- 
riores femorum;  materies  alba  , et  foetidis- 
sima labitur  ; tactu  augetur  dolor;  men- 
strua fiunt  irregularia;  uteri  volumen  auge- 
lur.  Haec  symptomata  non  parum  simili- 
tudinis illis  habeul , quae  uteri  cancrum 
indicant.  Animadvertere  ideo  debemus  , 

quod  in  lenia  inflammatione  dolores  non 
sunt  lancinantes  , nec  comparent  signa  cau- 
crosae  diatheseos.  Praeterea  uteri  collum, 
si  tumefiat , molle  est , nec  in  eo  repe- 
riuntur  duritiae  ; materiei  fluxus  est  male 
olens,  sed  nunquam  saniosus.  Tandem  sae- 
pe hujus  inflammationis  imminuuntur  sym- 
ptomata , donec  illa  resolvatur.  Non  raro 
byateralgia  est  symptoma  difficilis  menstrua- 
tionis. .Saepe  in  virginibus  sanguineis  sin- 
gulis mensibus  a difficili  vel  retardato  men- 
struorum fluxu  per  aliquot  dies  excitatur 
dolor  in  regione  hypogastrica , lumbis  , et 
femoribus  ; interdum  commovetur  pulsus  , 
et  molestat  nausea , inappetentia  , motus- 
que convulsivi.  Etiam  est  nonnunquam 
symptoma  affectionis  hystericae  cujus  non 
absunt  signa;  nimirum  dolor  uteri  spa- 
smodicus ; animi  dejectio  ; fletus  et  risus 
sese  excipiunt  ; frequens  mictio  urinarum 
limpidarum;  animi  deliquia;  tremores;  con- 
vulsiones ; extremitatum  frigus  ; elc.  Hoc 
symptoma  hysteralgiae  interdum  contingit 
in  gravidis  , quae  dolore  conqueruntur  in 
hypogastrica  regione,  et  in  lumbis;  dum  vo- 

mitionem  , et  anxietatem  patiantur;  et  ali- 
quando commovetur  pulsus.  In  gravidis 
vero  circa  quartum  mensem  crebro  dolor 
non  in  hypogastrio  , sed  in  inguinibus  ve- 
xat , praecipue  noctu , et  per  intervalla;  et 
ob  nimiam  rotundorum  ligamentorum  di- 
stractionem claudicant  mulieres.  Puerperae 
tempore  secretionis  lochiorum  saepe  per 
aliquot  dies  uteri  dolore  laborant  , sunt 
inquietae ; sed  redit  quies  ; nam  fluunt 
lochia,  vel  exeunt  grumi  sanguinis  ab  ute- 
ro. Hoc  viscus  tenditur  sub  doloribus , et 
adest  inappetentia ; sed  si  dolores  immi- 
nuantur , et  longiora  fiant  intervalla  quie- 
tis , mollescit  uterus , manat  utilis  sudor  , , 
redit  appetentia  et  somnus.  Est  hysteralgia 
etiam  symptoma  febrium  perniciosarum. 
Etenim  ut  in  aliis  perniciosis  aggreditur 
dolor  in  partibus  sensibilibus  , sic  inter- 
dum in  utero  ; nec  alia  deficiunt  sym-* 
ptoraata,  quae  ostendunt  indolem  pernicio- 
sam febrium  , ut  sunt  spasmi  , animi  de- 
liquia , vomitiones  , lingua  sordida  , uri- 
nae lateritiae  , et  alternis  diebus  recur- 
runt. Uteri  dolor  oritur  aliquando  ab  her- 

petica  materie , quae  ad  ilium  transfertur. 
Tum  praeter  indicia  herpeticae  diatheseos, 
dolor  qui  extenditur  ad  vaginam ; ardor  , 
rubor  , pruritus  ad  vaginam  ipsam,  in  qua 
subinde  surgunt  herpeticae  pustulae  ; de- 
siderium scalpendi , et  venerea  tentigo  ad- 
notantur. 

§.  2019.  Caussa  proxima  hysteralgiae 
est  vasorum  , et  nervorum  uteri  irritatio. 
Ad  hanc  praeparant  temperamentum  robu- 
stum , et  plethoricum  , aut  debile , ni- 
miumque sensibile  ; vitae  genus  ; quaedam 
pravae  humorum  conditiones.  Caussae  ex- 
citantes sunt  qualitates  ciborum , et  potio- 
num ; materiae  acres  , quae  feruntur  ad  u- 
terum  ; nonnulla  animi  palhemata  , ut  tri- 
stitia, et  ira;  violenta  corporis  exercitatio, 
aut  desidia  ; lapsus,  ictus  etc.  Cum  autem 
hysteralgia  sit  symptomatica  aut  secunda- 
ria producitur  , ut  vidimus  , a plurimis 
morbis  , et  saepe  cognoscitur  etiam  ratio  , 
unde  ab  istis  efficiatur.  Etenim  si  contin- 
gat uteri  prolapsus,  dum  ille  a naturali  se- 
de dimovetur , ansam  praebet  dolori,  aliis- 
que symptomatis.  Hoc  prolapsu  non  raro 

laborant  mulieres  , quae  habent  amplam 
pelvim , et  partes  molles  et  laxas  ob  fre- 
quentes et  laboriosos  partus.  Sic  si  eve- 
niat inversio  uteri  post  partum,  cum  ejus 
fundus  format  vastum  tumorem  in  vagi- 
na. Haec  inversio  in  statu  vacuitatis  uteri 

X 

impossibilis  videtur  ob  parietum  solidita- 
tem , colli  duritiem  , et  orificii  resisten- 
tiam , praesertim  in  mulieribus  , quae  nun- 
quam pepererunt.  Sunt  tamen  qui  asserunt, 
hanc  inversionem  in  puellis  vidisse , et  in 
mulieribus  nuptis  vacuitatis  tempore.  Sic 
dicendum  de  retroversione  uteri , quae  ut 
plurimum  tribus  aut  quatuor  gestationis 
mensibus  usuvenit  , et  de  anteversione 
quae  rara  est  tempore  gestationis  , non 
difficilis  illo  vacuitatis.  Naturalis  uteri  mo- 
bilitas , et  directio  talis  est , ut  in  omni- 
bus fere  mulieribus  collum  retro , ante 
fundus  inclinet  ; sed  haec  uteri  remotio  , 
quae  exploratione  cognoscitur , non  affert 
mala.  Uteri  scirrhus  aut  oriatur  ab  inflam- 
matione , aut  a cessantibus  catameniis  cir- 
ca quadragesimum  tertium  , vel  quadrage- 
simum quintum  aetatis  annum  , aut  ab  ii- 
Tom.  IX.  G g 

lis  subito  repressis  , aut  ab  externis  caus- 
sis, interdum  pervenit  ad  spectabilem  ma- 
gnitudinem , et  malignus  fit,  ideoque  affli- 
git dolor.  Horrendi  autem  esse  debent  do- 
lores ubi  substantiam  uteri  evertit  cancer, 
aut  proveniat  a scirrho  ; aut  ab  intempe- 
ranti coitu,  et  venere  vaga';  aut  mastru- 
patione.  Si  hysteralgia  nascatur  a retentis, 
vel  laboriosis  , vel  retardatis  menstruis , 
caussa  est  vasorum  uteri  distractio  , quae 
efficitur  a sanguine  , qui  ab  ipsis  vasis 
fluere  non  potest.  In  febribus  intermitten- 
tibus perniciosis  uteri  dolor  proficiscitur  ab 
eadem  caussa  , quae  alios  nervos  afficit.  Ac- 
cidit hic  dolor  in  affectione  hysterica,  cum 
uteri  nervi  magis  irritentur.  Tempore  ge- 
stationis suscitatur  hysteralgia  vel  a vaso- 
rum uteri  plenitudine , vel  ab  ipsius  di- 
stentione, vel  a ligamentorum  rotundorum 
distractione.  Post  partum  autem  ab  ipso 
fluxu  lochiali  , aut  a retentis  lochiis  , aut 
a grumis  sanguinis.  Calculi,  quaevis  sit  eo- 
rum caussa;  substantia  uteri  quae  fit  ossea , 
vel  terrea ; moles  ossea  in  cavitate  illius ; 
materies  herpetica  quae  transiliat  in  ute- 

rum  , sunt  totidem  irritantes  caussae,  quae 
dolores  visceris  necessario  debent  afferre. ' 

§.  2020.  Hysteralgia  primaria  interdum 
est  fugax , interdum  pertinax  , interdum 
gravis , interdum  periodice  redit.  Haec  va- 
rietas , dependet  a natura  caussarum,  quae 
aliquando  tales  sunt , ut  morbus  transeat 
in  inflammationem  uteri  , quae  periculo 
plena  est.  Eliam  hysteralgia  symptomatica 
est  plus  vel  minus  gravis  , secundum  na- 
turam primarii  morbi.  Prolapsus  uteri  ex- 
tra tempus  gestationis  non  est  periculosus, 
et  interdum  mulieres  hoc  persistente  diu 
vivunt  sine  alio  incommodo.  Si  prolapsus 
eveniat  primo  gestationis  tempore , facilis 
est  reductio  ; mox  vero  difficilis  , et  inter- 
dum impossibilis.  Inversio  uteri  est  gravis- 
simus morbus  , et  etiam  lethalis ; sed  in- 
terdum hac  mulieres  longam  ducunt  vi- 
tam , et  sine  gravibus  laboribus.  PerictiJo* 
sa  est  etiam  retroversio  , sed  plus  vel  mi* 
nus  discriminis  dependet  a gradu  retrover- 
sionis  istius,  tempore  quo  evenerit,  et  inclu- 
sione visceris  inter  pelvis  ossa.  Subinde 
intercluditur  urinae,  et  faecum  exitus;  ute- 

rus  , intestinum  rectum  , et  vesica  inflam- 
matur , et  intra  paucos  dies  aegra  mori- 
tur. Anteversionem  quae  plerumque  tem- 
pore vacuitatis  accidit  , non  comitantur 
gravia  symptomata;  sed  non  semper  est  si- 
ne periculo.  Magis  instat  discrimen,  si  for- 
te occurrat  in  gravidis.  Uteri  scirrhus  ut 
plurimum  non  resolvitur  ; cancer  est  fu- 
nereus. Varia  autem  est  polyporum  sors. 
Qui  enim  nascuntur  a collo , vel  a cir- 
cumferentia orificii  uteri  non  in  tantum 
adducunt  discrimen,  ut  qui  ab  illius  cavi- 
tate efferuntur , et  quidem  quo  magis  la- 
tent , quoque  magis  augentur  , nec  in  va- 
ginam descendunt.  Qui  enim  in  hanc  de- 
siliunt, quorumque  collum  elongatur;  a 
ligatura,  quae  non  fit  prope  illius  inser- 
sionem,  non  producitur  uteri  inflammatio. 
Polypi  qui  e vulva  excedunt  facilius  li- 
gantur, et  secantur;  sed  horum  polyporum 
exitus  saepe  sociatur  inversioni  uteri,  quae 
periculosa  est  et  duin  fit  ligatura , com- 
prehendi potest  aliqua  uteri  portio  , quod 
affert  lethalia  symptomata.  Quamquam  plu- 
ra animadvertenda  sunt  , ut  cognoscamus 

horum  polyporum  fortunam  , tamen  salus 
ab  arte  solum  speranda  est.  Sunt  exempla, 
quae  confirmant , naturam  ab  hisce  poly- 
pis liberasse  ab  utero  in  vaginam  descen- 
dentibus , cum  praesertim  uteri  collum' 
strangulet  illud  polyporum  , unde  cadit  , 
et  ab  ejus  adhaerentiae  puncto  divellitur, 
quod  vero  rarissime  obvenit.  Calculi  in- 
terdum egrediuntur  ab  utero  , sed  si  plu- 
res  sint , qui  remanent  laedere  possunt  il- 
lius parietes.  Sic  hydatides  fauste  interdum 
expelluntur;  sed  ut  plurimum  ex  istis  val- 
de tumet  abdomen  , et  graves  excitantur 
uteri  dolores.  Conversio  uteri  * in  osseam 
vel  terream  substantiam  metuenda  est,  si- 
quidem lentae  phlogoses  proficiscuntur.  Si 
bysteralgia  veniat  a menostasia  , plerum- 
que sequitur  sanatio  , dum  natura  aut  ar- 
te restituuntur  menstrua  : si  ab  hysterica 
affectione  persaepe  vincitur  , sed  facile  re- 
dit : si  a gestatione  sponte  evanescit  , aut 
medicamentis  sedatur  : si  ab  imminutione, 
aut  a retentione  lochiorum  , borum  fluxu 
solvitur  : si  a febribus  perniciosis  , usu  pe- 
ruviani  corticis  feliciter  saepe  curatur : si 

a materie  herpetica  , uterus  inflammari  po- 
test : si  a lenta  phlogosi  , periculosa  est. 

§.  2021.  Si  hysteralgia  primaria  sit  , 
curatio  pellere  debet  caussas  ; si  sympto- 
matica , primarios  morbos.  Si  itaque  oria- 
tur a prolapsu  uteri  , hic  in  situ  repo- 
nendus est , et  in  hoc  conservandus.  Re- 
positio in  prolapsu  incompleto  facilis  est , 
difficilis  in  completo,  maxime  antiquo.  Cum 
uterus  repositus  fuerit  , adhibendi  sunt 
modi  , ne  iterum  prolabatur , quos  chi- 
rurgia docet.  Etiam  pro  inversione  uteri 
£at  reductio , quae  erit  expeditior  , quo 
magis  illa  recens,  et  dum  incompleta  est. 
Sic  pro  retroversione  oportet  uterum  in 
naturali  positione  reducere  et  in  hac  ser- 
vare. Restitutio  est  facilior  , si  retrover- 
sio  sit  recens  ; difficilior  si  non  recens  , 
et  uterus  inter  ossa  pelvis  includatur. 
Eaedem  indicationes  sunt  in  anteversio- 
ne uteri , scilicet  hic  in  suo  reponatur  si- 
tu , et  in  hoc  conservetur  , et  aegra  de*- 
cumbat  ventre  in  caelum  verso.  Si  autem 
hysteralgia  nascatur  a polypis  , plures  sunt 
methodi  ad  hos  auferendos  , ut  caustici 

sectionis  , torsionis  , ligaturae.  Caustica  ve- 
ro  periculosa  sunt , ideoque  repulsa.  Se- 
ctio raro  fit  ob  difficultatem  inducendi  in- 
strumenta quo  incidi  debeat ; ob  pericu- 
lum propinquas  sanasqne  partes  laedendi;  et 
ob  timorem  ne  coerceatur  haemorrhagia. 
Tamen  interdum  sectio  feliciter  fuit  pera- 
cta. Bene  etiam  cessit  tortio ; sed  est  pe- 
riculum partem  uteri  contorquendi , cui 
polypi  radix  adhaeret.  Ligatura  ergo  fit  Tei 
cum  polypus  exiverit  a vulva  , vel  cum 
tumor  est  in  vagina.  De  variis  autem  mo- 
dis , quibus  ligatura  perficitur  , chirurgia 
versatur.  Pro  scirrho  uteri  tentanda  est  re- 
solutio , praecipue  si  recens  sit , sed  cau- 
te. Curatio  autem  cancri  alia  generalis  est, 
alia  specialis.  Prima  consistit  in  usu  lactis  , 
et  ubi  hoc  tolerari  non  potest , dentur  de- 
coctiones ex  carne  vituli  ranarum  , pulli  , 
et  hordeo  Germaniae  ; in  abstinentia  a vi- 
no , alimentis  stimulantibus , et  salsis , ab 
usu  veneris  ; in  refrigeranti  diaeta  , et  po- 
lionibus ex  decocto  hordei,  florum  malvae, 
althaeae  ; in  balneis,  et  scmicupiis ; in  in- 
jectionibus demulcentibus  in  vaginam , ut 

©x  lacte,  decocto  hordei  mundi,  infuso  flo- 
rum malvae , violarum  , etc,  Ad  flecten- 
dam autem  dolorum  ferociam,  detur  extra- 
ctum hyoscyami  , et  cicutae ; sed  si  dolo- 
res perseverent , confugiendum  est  ad  o- 
pium  , et  ad  hujus  praeparata  , quae  me- 
liora ducantur.  Fieri  etiam  possunt  inje- 
ctiones in  vaginam  ex  decocto  foliorum  ci- 
cutae , et  hyoscyami.  Curatio  autem  spe- 
cialis , si  cancer  sit  recens  , respicit  caus- 
sas. Si  ergo  caussa  sit  venerea  lues , mer- 
curialia  ; si  retrocessio  herpetis  , aut  alia- 
rum impetiginum  , curandum  in  primis 
est  , ut  hujusmodi  morbi  ferantur  ad  pro- 
priam sedem  ; etc.  Si  vero  cancer  sit  ve- 
tus , fieri  debemus , ut  retardetur  progres- 
sus morbi  , et  placentur  praecipua  syrtfc- 
ptomata,  inter  quae  sunt  saevi  dolores  Si 
superveniant  effraenae  haemorrhagiae  ad  ho- 
rizontem  locetur  aegra  ; exhibeantur  potio- 
nes adstringentes  , acidulae  ; fiant  injectio- 
nes ex  decoctione  rosarum ; diaeta  sit  re- 
frigerans. Nostris  temporibus  nonnulli  fa- 
ciunt extirpationem  cancri  uteri.  Sed  quis 
non  videt  quam  haec  operatio  sit  rationi 

repugnans  , crudelis  , audax  ? Ubi  cancer 
est  in  uteri  collo , proposita  fuerunt  cau- 
stica. Distendunt  vaginam  ope  tubi  metal- 
lici curvi , ut  deprehendi  possit  collum , 
et  caustica  admoveri , quin  laedant  • vagi- 
nam. Nescio  qui  fuerit  horum  remediorum 
exitus  ; sed  ratio  non  potest  haec  compro- 
bare. Si  hysteralgia  producatur  a calculis , 
curatio  varia  est  pro  varia  forma,  loco  quod 
ipsi  occupant  , et  symptomatibus.  Si  cal- 
culi non  perturbent  functiones,  et  identi- 
dem erumpant  ab  utero,  oportet  horum  e- 
xitum  obsecundare  balneis  et  semicupiis  te- 
pidis , fomentationibus  et  injectionibus  e- 
moliienlibus.  Diaeta  non  sit  exstimulans. 
Verum  si  calculi  inducant  gravia  sympto- 
mata , observandum  est  , quae  sit  eorum 
forma  , et  volumen  , et  an  sint  adhaeren- 
tiae.  Etenim  si  calculus  sit  ingens  , inae- 
qualis , uteri  parietibus  adhaerens,  si  hunc 
extrahere  velimus  , afferre  possumus  peri- 
culosas lacerationes  ; quod  etiam  eveniret, 
si  uterus  hunc  arcte  complectatur.  Extra- 
ctio tentanda  est  cum  calculus  non  est 
magnus , nec  adhaerens,  quod  apto  instru- 

mento  cognoscitur.  Si  haec  extractio  fiat  , 
quod  vis  sit  instrumentum  interdum  produ- 
citur effusa  haemorrhagia  , quae  compri- 
mi debet  liquidis  adstringentibus  applici- 
tis, et  frigidis  injectionibus.  Dum  uteri 
substantiam  in  osseam  vel  terream  verti- 
tur , non  aliud  fieri  potest  quam  mollire 
symptomata,  praesertim  dolores.  Si  in  ute- 
ro sint  hydatides , proponitur  incisio,  quae 
ut  plurimum  perfici  non  potest,  quia  plu- 
res  sunt  hydatides , et  talis  est  earum  si- 
tus , ut  impossibilis  sit  haec  operatio.  Ur- 
gentibus doloribus  fiant  fomentationes,  bal- 
nea , et  semicupia  : deinde  detur  aliqua 
purgatio  , et  diuretica.  Si  moveatur  hy- 
steralgia  a difficili,  aut  retardato  fluxu  men- 
struorum , juvat  sub  ipso  dolore  sangui- 
nis missio  ; fomentationes  et  clysteres  e- 
mollientes  ; balnea , et  semicupia  lepida  ; 
anodyna ; infusio  capilli  veneris , et  croci 
orientalis  ^ et  aliqua  levis  purgatio.  Si  pri- 
marius morbus  sit  hysterica  passio  , prius 
remedia  sunt  sedantia,  et  antispasmodica, 
postea  quae  nervos  roborant.  In  gravidis  si 
dolores  sponte  cessant , saepe  expedit  ve- 

nae  sectio  ; aliquod  leye  purgans  ; clyste- 
res emollientes  , ut  aperta  servetur  alvus  ; 
apiaque  alimenta.  Si  hujusmodi  dolores  o- 
riantur  a dilficili  lochiorum  fluxu , hic  est 
promovendus  fomentationibus  tepidis  et  e- 
raollienlibus  super  hypogastrium  , et  ad 
partes  pudendas ; hisce  etiam  applicentur 
hirudines  ; potiones  sint  tepidae,  et  di- 
luentes. Lenta  uteri  phlogosis  aegre  solvi- 
tur , tamen  sedula  opportunaque  curatio- 
ne haec  obtinetur  resolutio.  Etenim  fomen- 
tationes  , et  semicupia  tepida ; applicatio 
hirudinum  ; usus  prudens  digitalis  purpu- 
reae ; mercurialia  aliquando  utilia  repe- 
riuntur.  Tandem  si  materies  herpetica  trans- 
vehatur ad  uterum  conveniunt  calida  bal- 
nea ; decoctiones  edulcorantes  et  diureti- 
cae ; topica  emollientia  ; vesicantia , prae- 
sertim illis  locis  applicita , in  quibus  erat 
herpes.  Saepe  vero  propter  vehementiam 
doloris  et  inflammationis  periculum,  prae- 
mittenda est  sanguinis  missio  , et  injicien- 
di sunt  clysteres  emollientes , ut  alvi  li- 
bertas conservetur. 

Proctalgia 

2022.  roctalgia  est  crudelissimus 
dolor  extremitatis  recti  intestini , ut  no- 
men ipsum  declarat.  Etenim  A^ajxrog  est 
podex  a XyoQ  dolor.  Quae  a Nosologis  de- 
scribitur , symptomatica  est,  ut  plurimum 
proficiscens  a morbis  ipsius  podicis.  Pri- 
maria rara  est,  tamen  hanc  observare  mihi 
contigit  ; ideoque  qualem  vidi  , ejus  ima- 
ginem describam  ; et  ex  hac  descriptione 
intelligitur , quam  ipsa  sit  rebellis  et  exi- 
tiosa. Rectum  intestinum  inferiori  parte 
vaginae,  aut  vesicae  urinariae  adneclitur; 
ejus  fibrae  carneae  maxime  - longitudina- 
les,' a quibus  coli  ligamenta  producuntur  , 
sunt  valde  crassae  et  robustae;  ita  fere  fi- 
brae transversae  , quae  ordinantur  in  . for- 
mam circuli  ad  hujus  intestini  finem,  qui 
appellatur  sphincter , cui  duplex  est  stra- 
tum exterius  et  interius.  Hujus  vero  sphin- 
cteris circumferentiae  inseruntur  carneae 

fibrae  ossibus  ilium  , ischii , pubis,  et  coc- 
cygis venientes,  quae  musculi  levatores  ani 
dicuntur.  Carnosae  recti  tunicae  succedit 
nervea  satis  robusta  , et  villosa  , quae  con- 
stituit rugas,  speciem  valvularum  super 
sphincterem  referentes.  Plures  autem  sunt 
nervi  , qui  ad  rectum  feruntur  , scilicet  a 
plexu  colico  sinistro , ab  infimis  interco- 
stalibus , et  ab  illis  ossis  sacri.  Si  haec 
consideretur  structura  comprehenditur  quo- 
modo ab  actione  caussarum  morbosarum 
possit  spasmis  laborare  rectum  intestinum  ; 
tamen  interdum  podex  vehementioribus  e- 
xercelur  spasmis , quia  cutis , quae  ani 
warginem  constituit , est  valde  nervosa  , 
et  sensibilior. 

J.  2023.  Proctalgia  primaria  est  immi- 
tis spasmus  , ut  plurimum  periodicus,  qui 
declinante  die  occupat  podicem.  Corripit 
saepius  pueros,  interdum  adultos,  qui  ali- 
quando per  longum  tempus,  imo  per  plu- 
res annos  crudeliter  plectuntur.  Dolor  qui 
aggreditur  circa  vesperam  ad  extremitatem 
recti , crescit  quoad  intensitatem  usque  fe- 
re ad  mediam  noctem  ; post  imminuitur , 

et  cessat  adveniente  aurorae  lumine.  Tan- 
ta est  agitatio , quae  venit  ab  hoc  dolore , 
ut  aegrotantes  mordeant  lecti  lintea  , et 
ad  desperationem  adigantur  , nec  possunt 
aliquam  habere  quietem  , nisi  prope  novam 
lucem.  Hinc  multa  est  virium  debilitas  , 
pallescit  vultus,  corpus  consumitur.  Inter- 
dum vero  non  hanc  habet  periodum,  prae- 
sertim in  hominibus  aetate  provectis,  quam- 
vis vespere  exacerbantur  dolores , qui  ma- 
tutinis horis  remittuntur.  Tum  propter  con- 
tinuitatem spasmorum  rectum  intestinum 
interdum  inflammatur  non  solum  versus 
ejus  Gnem  , sed  inflammatio  ad  partes  su- 
periores extenditur , et  suscitatur  acuta  fe- 
bris. Dum  praeter  modum  exasperantur  do- 
lores non  solum  non  capitur  somnus,  sed 
etiam  superveniunt  convulsiones  ; et  dum 
morbus  est  diuturnus  , faciei  color  fit  vio- 
laceus , consumitur  corpus , et  tandem  vi- 
tae finis.  In  recens  natis  datur  proctalgia 
parvi  momenti , cum  proveniat  ab  acrimo- 
nia urinarum  quae  in  plicis  circa  podicem 
irritationem  , ruborem  , dolorem  , et  exco- 
riationem  producunt.  In  pueris  vero  gra- 

vior  est , et  saepe  periodica , et  non  eva- 
nescit , nisi  advenientibus  adolescentiae  an- 
nis. In  adultis  gravissima  est  , et  propter 
immanitatem  symptomatum  saepe  lelhalis. 

§.  2024.  Si  proctalgia  sit  symptomati- 
ca , symptomata  aliorum  morborum  ple- 
rumque evidentia  sunt.  Si  ideo  sit  sym- 
ptoma inflammationis  ani  , cognoscitur  a 
tumore  , calore  , dolore  acuto  affectae  par- 
tis ; febre  ; et  difficultate  ejiciendi  faeces: 
si  ani  fistulae , adsunt  ulcera  sinuosa  cum 
callosis  marginibus , quae  anum  obsident , 
et  in  rectum  vel  vicinas  partes  protrahun- 
tur , quod  ope  specilli  deprehenditur  : si 
rhagadum  , molestant  ani  dolores  , cernun- 
tur scissurae  ad  ani  marginem  sine  tumo- 
re , ut  sunt  quae  hiemis  frigore  offendunt 
labia;  affligit  tenesmus  , ex  quo  dolores  in- 
tensiores fiunt : si  haemorrhoidum  , hae  aut 
externae  sunt  lacessitae  et  tumidae,  quae  sub 
oculis  cadunt  , aut  internae  , quae  sub  te- 
nesmo saepe  exeunt  , et  post  tenesmum 
vel  intra  redeunt  , vel  extra  manent , et 
propter  vehementem  sphincteris  contractio- 
nem strangulantur ; si  internae  haemor- 

rhoides  non  egrediantur , tactu  possunt 
comprehendi , si  nimirum  in  rectum  inte- 
stinum introducatur  digitus  : si  exaniae 
apud  infantes  , seu  prolapsus  intestini , 
aspicitur  oculis  irritatio  intestini  ipsius  , 
quae  a frequenti  prolapsu  , aut  ab  alia  ra- 
tione producitur  : si  diarrhoeae  , potissi- 
mum biliosae  , urget  dolor  urens  et  ingens 
in  podice  cum  ardoris  sensu.  Si  autem 
proctalgia  sit  secundaria , quae  sit  cogno- 
scitur ab  antecedentibus  morbis  , vel  ab 
aliqua  materia  morbosa,  quae  ad  recti  intesti- 
ni extremitatem  transmittitur,  unde  fit  do- 
lens , pruriginosa  , rubra  , excoriata.  Si 
translata  materies  herpetica  sit,  inter  alia 
symptomata  pruritus  maximus  excruciat. 

§.  2025.  Caussa  proxima  proctalgiae 
est  violentissimus  spasmus.  Ad  hunc  hor- 
rendum morbum  compositi  sunt  debiles  et 
sensibiles  pueri , et  homines  melancholici, 
et  ab  animi  deprimentibus  palhematibus 
ejecti.  In  recens  natis  caussae  ' excitantes 
sunt  pravae  lactis  qualitates ; improbi  ge- 
nitricis humores  ; urina  dum  in  plicis  et 
rugis  extremitatis  recti  intestini  immoratur: 

in  pueris  diuturna  in  scholis  sessio  ; assi- 
dua studia  ; habitatio  in  locis  insalubribus: 
in  adultis  infortunia  ; affligentes  animi  af- 
fectiones ; vita  sedentaria.  Plures  autem 
sunt  morbi  , qui  ut  vidimus  possunt  pro- 
ctalgiam  gignere.  Saepe  cancer  ad  podi- 
cem oritur  a malignis  rhagadibus,  ab  ulce- 
ribus cancerosis  , exuberantiis  pessimae  in- 
dolis , quae  carcinomatosam  indolem  adi- 
piscuntur , unde  dolores  lancinantes  cum 
pruritu  , duritie,  fluxu  materiei  acris,  icho- 
rosae  ; et  haec  symptomata  in  dejiciendis 
faecibus  magis  molestant.  Fistulae  ani  sae- 
pe nascuntur  ab  inflammatione , suppura- 
tione , haemorrhoidibus  suppuratis  et  do- 
lentes sunt.  A.ni  rhagades  frequenter  ab  in- 
dole prava  sanguinis  producuntur,  et  ma- 
gnum afferunt  .dolorem.  Crebro  intestini 
prolapsus  non  dolet ; sed  si  hic  frequens 
sit,  illud  irritatur  et  inflammatur.  Quisque 
autem  scit  quam  saepe  haemorrhoides  do- 
leant  , irritentur  , inflammentur,  et  in  sup- 
purationem abeant.  Hujusmodi  irritationes 
et  inflammationes  ad  extremitatem  recti  in- 
testini oriri  possunt  a diarrhoeis  , praeser- 
Tom.  IX.  H h 

tim  biliosis;  a tenesmo,  scilicet  a frequenti  et 
inani  dejiciendi  nisu ; a materia  herpetica, 
venerea  , podagrica ; a vermibus  ; praeser- 
tim ab  ascaridibus  rectum  fere  degentibus. 

§.  2026.  Aliquando  proctalgia  primaria 
non  est  gravis  morbus;  aliquando  vero  per- 
tinax, et  etiam  lethalis.  In  recens  natis  ut 
plurimum  est  levis , quippe  munditie  , et 
mutatione  lactis  feliciter  curatur.  In  pueris 
saepissime  proctalgia  periodica  est , plus 
vel  minus  circa  vesperam  molesta  , quae 
adveniente  adolescentia  imminuitur  , et  e- 
vanescit.  Hoc  vero  non  semper  evenit , et 
ubi  evenit  in  virili  aetate  aliquis  illius  ac- 
cessus remeat , sed  plerumque  clysteribus 
emollientibus  tepidis , et  levibus  et  refri- 
gerantibus purgantibus  abigitur.  Indomita 
proctalgia  et  ferox  est  in.  adultis.  Etenim 
intolerabiles  dolores  perturbant  functiones, 
auferunt  somni  quietem , maxime  debili- 
tant , absumunt  corpus , excitant  febricu- 
lam , convulsiones  , et  mortem.  Aliquan- 
do inflammatio  a podice  per  rectum  inte- 
stinum extenditur  , quod  postea  exulcera- 
tur , et  gangraena  afficitur.  Curavi  opti- 

mura  virum  beneficiarium  Nobilissimi  Ca- 
pituli Divi  Petri  , sexaginta  octo  circiter 
annos  natum , corpore  pingui  , laxo  , et 
temperamento  melancholico  praeditum,  qui 
caussa  deprimentium  animi  pathematum 
correptus  fuit  horrendo  dolore  ad  podicem, 
qui  per  plures  menses  crudeliter  eum  ex- 
cruciabat , sine  fere  ulla  remissione , et 
omnibus  remediis  generalibus  et  localibus 
resistebat,  dum  non  aliud  nisi  ruborem 
affecta  pars  ostendebat.  Plures  praeclarissi- 
mi professores  in  consilium  vocati  insti- 
tutam curationem  unanimiter  comproba- 
runt , nimirum  levia  purgantia  , semicu- 
pia  , et  balnea  tepida  , potiones  refrige- 
rantes , tenuem  victum , applicationes  hi- 
rudinum , et  emollientium,  etc;  sed  omnes 
existimarunt,  aegrum  ad  afirem  salubrem 
rusticanum  respirandum  mittere , et  ideo 
electus  fuit  suburbanus  Tusculi  mons,  ut- 
pote  saluber  , et  urbi  proximior  , ubi  si- 
ne ullo  emolumento  per  aliquot  menses 
constitit;  imo  dolores  ferociores  facti  ite- 
rum ad  urbem  sese  restituit.  Post  tan- 
dem tot  diuturna  et  immania  tormenta  in- 

Mammatur  intestinum  rectum  , suscitatur 
febris  vehemens  ; deinde  cum  gangraena 
sequuta  fuerit,  frigescunt  extrema,  vultus  fit 
lividus,  halitus  friget,  et  aeger  expiravit. 
Proctalgia  autem  symptomatica  modo  levis, 
modo  gravis  est.  Etenim  si  nascitur  ab  in- 
flammatione recti  intestini  anceps  est,  quia 
non  semper  inflammatio  resolvitur.  Proctal- 
gia cancerosa  est  morbus  admodum  dolens, 
et  fere  semper  insanabilis.  Ani  fistulae  chi- 
rurgica operatione  sanantur , sed  interdum 
non  facile , praesertim  ubi  in  rectum  , vi- 
cinasque partes  serpunt.  Rhagades  , prae- 
sertim si  benignae  sint , internis  remediis 
et  chirurgicis  auxiliis  expelluntur.  Iri  pue- 
ris delapsum  intestinum  facile  reponitur. 
Proctalgia  ab  haemorrhoidibus  molesta  est, 
et  pertinax , sed  recta  curatione  vincitur. 
Sic  dicendum  de  illa  quae  a tenesmo , 
diarrhoea  , vermibus,  et  herpete  producitur. 

§.  2027.  Cum  proctalgia  primaria  sit, 
curatio  dirigitur  secundum  caussas.  Si  in 
recens  natis  caussa  sit  pravum  lac  , opti- 
ma nutrix  est  eligenda : si  urinarum  acri-* 
monia  , summa  servetur  mundities  , et 

frequenter  eluatur  affecta  pars.  In  pueris 
saepissime  inutilia  sunt  medicamina  , et 
plus  natura  quam  ars  potis  est  ad  edo- 
mandum morbum  , scilicet  accedentibus 
adolescentiae  annis.  Nihilominus  maximum 
levamen  afferunt  clysteres  emollientes  , 
suQitlus  ex  aqua  calidissima  in  anum  re- 
cepti , semicupia , balnea  tepida,  appli- 
catio emollientium , et  identidem  aliqua 
purgatio  ; sed  super  omnia  rusticatio.  Haec 
etiam  juvant  in  adultis,  quaevis  sit  mor- 
bi caussa  ; sed  in  istis  pernecessaria  est  a- 
nimi  quies  , temperata  corporis  exercita- 
tio , victus  levis,  et  nutriens.  Si  vero  im- 
mineat inflammatio  , aut  jam  occupet  re- 
ctum intestinum  , instituendae  sunt  san- 
guinis missiones  ; victus  sit  tenuissimus  ; 
fiant  fomentationes  emollientes  applicentur 
cataplasmata  ex  pulpa  cassiae  ; clysteres  ex 
decoctionibus  malvae  , aut  hordei  injician- 
tur. Si  haec  inflammatio  in  suppurationem 
transeat , cito  aperiendus  est  abscessus  , et 
detergendus,  ne  pus  producat  fistulas.  Cum 
autem  proctalgia  symptomatica  sit  , modo 
curatio  ad  medicinam  , modo  ad  chirur- 

giam  pertinet.  Si  sit  inflammatoria  , vidi- 
mus quomodo  curari  debet,  ut  et  si  abeat 
in  suppurationem.  Fistulae  vero  exposcunt 
chirurgicam  operationem  , ut  callosum  ul- 
cus in  vulnus  simplex  commutetur.  Si  pro- 
ctalgia  sit  cancerosa  sine  ulla  complicatio- 
ne , generatim  blandum  sit  regimen,  et  al- 
vus servetur  libera;  per  cannulam  gummi 
elastici  , quae  super  stricturam  penetret  , 
immittatur  liquidum  mucilaginosum  ; iden- 
tidem porrigatur  aliqua  levis  purgatio,  ma- 
xime si  alvus  dura  sit  ; interius  detur  o- 
pium  , et  per  injectiones  inducatur  in  re- 
ctum , ut  sedentur  dolores  , cieaturque 
quies.  Dolores  etiam  minuuntur  recenti  bu- 
tyro et  unguentis  ex  lilhargyrio  paratis.  Cu- 
ratio igitur  hujusce  morbi  palliativa  est. 
Si  vero  sit  aliqua  complicatio , etiam  alia 
eligi  possunt  opportuna  remedia.  Si  pri- 
marius morbus  rhagades  sint  , distinguen- 
dum est  quae  ipsae  sint  , quaeque  earum 
caussae.  Interdum  enim  rhagades  sunt  be- 
nignae , nec  tam  dolentes  , et  tum  suffi- 
ciunt victus  refrigerans , et  non  exstimu- 
lans ; potiones  quae  non  sint  calidae ; au- 

xilia  ad  imminuedam  faecum  consisten- 
tiam  ; alia  quae  temperent  ani  calorem  , 
molliantque  dolores  ; vapores  aquae  cali- 
dae  , et  clysteres  emollientes ; semicupia , 
et  balnea  ; applicatio  hirudinum;  injectio- 
nes narcoticae;  unguentum  compositum  ex. 
opio.  Saepe  vero  haec  remedia  inutilia 
sunt;  ideoque  conveniunt  in  primis  reme- . 
dia  interna  , quae  meliorem  reddant  con- 
ditionem humorum ; deinde  ilia  chirurgi- 
ca. Excogitavit  Boyer  incisione  fissuram  in 
vulnus  simplex  reducere.  Hanc  eandem  in- 
cisionem tentavit  ubi  nulla  erat  fissura  , 
sed  constrictio  dumtaxat  spasmodica,  et  fe- 
licem obtinuit  elfectum , ut  Tom.  X.  de 
morbis  chirurgicis  et  operationibus  pluribus 
exemplis , et  observationibus  confirmavit. 
Prolapsus  recti  intestini  familiaris  est  in- 
fantibus et  pueris  debilibus,  aut  vermibus 
et  diarrhoea  affectis  ; interdum  adultis  e- 
venit , qui  dysenteria  , tenesmo  , aut  uri- 
nae retentione  laborant.  Cum  morbus  est 
recens  , parvique  momenti  , sanitatem  non 
laedit,  et  levi  digitorum  pressione  ad  se- 
dem restituitur  intestinum.  Haec  vero  re- 

stitutio  prompta  sit,  ne  augeatur  morbus, 
firequentior  fiat , et  paullo  post  reductio- 
nem iterum  delabatur.  Si  prolapsi  intesti- 
ni tumor  remaneat  , membrana  muccosa 
actione  aeris , et  fricatu  irritatur , unde 
ejus  volumen  augetur,  fungosa  fit,  et  exul- 
ceratur , nec  amplius  reduci  potest.  Pro- 
lapsus intestini  in  pueris  facile  curatur  j 
non  sine  negotio  in  adultis  , maxime  si 
haemorrhoides  , aut  tenesmum  patiuntur ; 
raro  autem  in  senibus  sanabilis  est.  Cura- 
tio prolapsus  dissimilis  est  , pro  varia  ae- 
tate , rebusque  circumstantibus.  Cum  est 
recens  , et  post  egestiones  intestinum  spon- 
te rursus  ingreditur , aut  levi  pressione  , 
sufficiunt  frigida  semicupia ; fomentationes 
et  injectiones  roborantes  , et  adstringentes 
ut  ex  decoctionibus  radicum  tormentillae , 
▼el  eorticis  granati  j vini  simplicis , vel 
cum  istis  decoctionibus  lotiones.  Si  vero 
post  egestionem  semper  contingat  prola- 
psus , nec  sponte  rursus  intestinum  intro- 
greditur , blanda  reductio  fiat , ne  mem- 
brana muccosa  actione  afiris,  et  illa  sphin- 
cteris irritetur.  Quomodo  autem  peragatur 

reductio,  et  retineatur  intestinum , ne  post 
illam  iterum  egrediatur  , chirurgia  docet. 
Cum  autem  illud  nullo  modo  contineri 
possit , membrana  inuccosa  fit  fungosa  ul- 
cerosa , et  gemit  pus  , aut  acre  serum  cum 
sanguine  , et  ideo  ne  adveniat  corporis 
consumptio  , aliquid  audendum  est  , ut 
plerumque  tumoris  excisio,  et  interdum  ap- 
plicatio igniti  ferri.  Quae  autem  sint  reme- 
dia ad  haemorrhoides,  vermes,  diarrhoeam, 
herpetem  , alibi  dictum  est. 

6INU3  TXIGI9IKVSSIIT0S 

Anaphrodisia 


$.  2028.  ,/Vnaphrodisia  , avarppodi- 
nla , est  defectus  naturalis  libidinis  , quae 
ad  amplexus  conjugales  invitat  Qui  hac 
orbatur  dicitur  dvatfip/AiToi.  Ex  anaphro- 
disia venit  sterilitas  , quae  non  est  cum 
illa  miscenda  , et  quae  non  a defectu 
libidinis  sed  a morbosis  caussis  habet  ori- 
ginem , etsi  hujusmodi  caussae  interdum 

fere  similes  sint.  Haec  affectio  tam  in 
hominibus , quam  in  foeminis  usuvenit, 
quamvis  in  illis  frequentius  ; et  modo 
primaria  , modo  symptomatica  est.  Illa 
contingit  in  hominibus  cura  fertilis  semi- 
nis deficiat  stimulus  , aut  penis  sensibili- 
tas  , unde  locum  non  habet  erectio.  In  foe- 
minis etiam  desit  partium  sensibililas  , un- 
de oestrum  venereum  , seu  stimulum  ama- 
torium nen  sentiunt ; et  ideo  etiamsi  coi- 
tum ineant  , deficit  partium  generationis 
reactio , unde  ejaculatum  semen  facile  ex- 
tra -vulvam  labitur.  Anaphrodisia  sympto- 
matica producitur  ab  aliquo  morbo  , ut  in 
hominibus  a paralysi  musculorum  erectorum 
qui  dicuntur  ischio-cavernosi  ab  ultimis 
paribus  ossis  sacri  nervos  recipientes  ; in 
foeminis  a fluore  albo.  Primaria  esse  po- 
test congenita , quae  scilicet  a peculiari 
corporis  constitutione , organorumque  ge- 
nitalium dependet:  accidentalis  cum  oritur 
a caussis  accidentalibus,  quae  debilitant', 
aut  auferunt  vitales  vires  horum  organo- 
rum , ut  ex.  gr.  ab  inflictis  verberibus  4 
perfecta  cum  stimuli  libidinis  omnino  non 

percipiuntur  , unde  in  hominibus  nulla  est 
penis  erectio  ; in  foeminis  nullum  ad  coi- 
tum incitamentum  urget : imperfecta  cum 
languide , et  solum  aliquo  anni  tempore 
tentat  stimulus  amoris  , quo  non  perfecte 
coitus  celebratur  : traumatica  , si  ab  exter- 
nis caussis  , seu  lesionibus  , ut  sunt  lapsus, 
ictus , verbera  super  dorsum  et  os  sacrum 
illata  , producatur. 

§.  2029.  Sani  homines  naturalem  ha- 
bent propensionem  ad  venerem  , et  propa- 
gationem speciei , statim  ac  organa  genita- 
lia tempore  adolescentiae  pervolvantur. 
Haec  propensio  non  ut  in  pleraque  anima- 
lium parte  periodica  est,  sed  ratione  solum 
aetatis  est  plus  vel  minus  vehemens.  Ete- 
nim in  adolescentia  , et  juventute  est  ar- 
dens ; in  virili  aetate  imminuitur  ; in  se- 
nectute extinguitur  , et  si  qua  remaneat  , 
est  potius  effectus  habitudinis,  et  effraenatae 
luxuriae , quam  corporis  vigoris  , et  ne- 
cessitatis. Sunt  tamen  homines , qui  hanc 
propensionem  non  sentiunt  , etsi  bona  fru- 
antur  valetudine  , idcirco  nuptias  non  con- 
cupiscunt. Hi  vero  aut  non  secernunt  sper- 

ina,  aut  hoc  non  pollet  stimulanti  vi , un- 
de penis  erigitur  ; aut  horuin  partes  geni- 
tales sensibilitate  privantur.  Sic  sunt  mu- 
lieres, quae  maritale  conjugium  non  ex- 
petunt , quia  uterus  , et  oraria  necessario 
orbantur  incitamento. 

§.  2030.  Ex  dictis  patet  quae  sit  caus- 
sa anaphrodisiae  proxima  , nimirum  defe- 
ctus conditionum  ad  percipiendos  stimulos 
amoris  , praecipue  vitales  vires  in  genera- 
tionis organis  deficientes  , aut  imminutae. 
Illi  homines  sunt  ad  anaphrodisiam  com- 
parati , qui  sunt  debiles  , obesi  , inertes  , 
ut  a quibusdam  deducitur  signis  , scilicet  a 
defectu  barbae,  a labiis  pallidis,  a voce  non 
viriliter  sonora  , a flacciditate  musculorum. 
Ita  ad  hunc  morbum  disponuntur  mulie- 
res obtusa  organorum  genitalium  sensibili- 
tate  praeditae  , et  vivida  imaginatione  ca- 
rentes. In  his  vero  non  comparent  signa  , 
quae  hanc  dispositionem  demonstrant;  sed 
interdum  ipsi  viri  cognoscunt , nullam  sub 
coitu  esse  in  istis  sensibilitatem,  unde  spem 
habendi  prolem  demittunt.  Non  autem  fi- 
des habenda  est  mulieribus  nullam  in  coi- 

tu  voluptatem  habere  asserentibus,  ex  quo 
tamen  liberos  procreant.  Ut  plurimum  hae 
mulieres  mendaces  sunt , quae  hoc  modo 
student  incorruptas  et  fideles  existimari. 
Caussae  excitantes  anaphrodisiam  aliae  in 
utroque  sexu  feruntur  ab  ortu  , ut  defe- 
ctus sensibilitatis  organorum  genitalium  ; 
aliae  fortuitae  sunt  , ut  assidua  studia;  lu- 
cubrationes ; deprimentia  animi  pathema- 
ta  , ut  tristitia  , odium  , ambitio  ; prae- 
gressum mastrupationis  vitium,  aut  intem- 
perata venus,  aut  nimio  impetu  exercita. 
De  hac  caussa  possum  adnotabile  exem- 
plum referre.  Juvenis  circa  triginta  annos 
natus  , robure  insignis  , cum  mulierem  la- 
scive amplecteretur  , quam  ardenti  studio 
cupiverat , tain  inopino  et  vehementi  spa- 
smo penis  correptus  fuit  , ut  prae  dolore 
in  terram  lapsus  ab  amasia  horribilem  in 
modum  perterrefacta  mortuus  fuerit  habi- 
tus. Resoluto  vero  hoc  crudeli  spasmo  re- 
grediebatur vitae  spiritus  ; sed  quoad  vi- 
xit perfecta  anaphrodisia  , penisque  paraly- 
si laboravit , quamvis  in  usum  vocata  fue- 
rint efticaciora  remedia  , quae  nullam  uti- 

litatem  attulerunt.  Nimis  enim  imaginatio 
vivax , et  coitus  nimis  vehemens  propter 
ingentem  affluxum  sanguinis  ad  arterias  pe- 
nis producit  maximam  distensionem  cellu- 
larum corporum  cavernosorum  , balani,  et 
urethrae  textus  , maximamque  penis  ip6ius 
rigiditatem  , ex  qua  progigni  potest  dolen- 
tissimus  spasmus  , quem  nervorum  resolu- 
tio , et  musculorum  erectorum  paralysis 
excipiat.  Inter  mulieres  obscoenae  tribades 
ob  turpem  et  frequentem  affrictum  partium 
genitalium  non  raro  in  anaphrodisiam  in- 
cidunt ; interdum  etiam  illae,  quae  in  pos- 
sessionem alicujus  peroptati  amantis  ve- 
nire non  potuerunt.  Hae  enim  non  solum 
quoad  alios  homines  in  anaphrodisiam,  sed 
etiam  in  illorum  fere  odium  corruunt. 
Cum  anaphrodisia  symptomatica  sit  , na- 
scitur quidem  a pluribus  morbis  , sed  in 
hominibus  ut  plurimum  ab  illis  soporosis; 
in  mulieribus  a diuturno  fluore  albo.  Ani- 
madvertendum vero  est  quod  a Nosologis 
describuntur  quaedam  anaphrodisiae  spe- 
cies , quae  non  sunt  nisi  morbosae  sterili- 
tatis caussae.  Sauvages  recenset  anaphrodi- 

siam  a mariscis,  et  hauc  mulieris  histo- 
riam narrrat  Tom.  I.  pag.  771.  =2  Impo- 
tentia coeundi  ab  haeniorrhoidibus  in  mu- 
liere, quae  conjugis  amplexus  tolerare  non 
poterat,  ob  dolorem  vaginae  a mariscis 
internis  oriundum , et  in  coitu  tantum  in- 
commodum. =2  Quis  non  videt , in  hac  mu- 
liere non  deficere  veneream  sensibilitatem, 
in  qua  praecipue  anaphrodisia  consistit , sed 
illam  abhorrere  coitum  caussa  doloris,  qui 
sub  coitu  ipso  ab  internis  haemorrhoidibus 
excitabatur.  Sic  numerat  anaphrodisiam  ex 
urethrae  vitio,  quod  est  vera  sterilitatis  caussa. 

§.  2031.  Anaphrodisia  , quae  oritur  a 
constitutione  corporis  , et  a caussis  conge- 
nitis , ut  plurimum  insanabilis  est;  quam- 
vis interdum  corpus  , et  organa  generatio- 
nis majus  robur,  et  necessarias  ad  pro- 
creandam prolem  conditiones  adipiscuntur, 
ita  ut  qui  prius  stimulos  amoris  non  per- 
cipiebant , sensibiles  fiant  , et  ad  coitum 
propensi : quae  vero  a caussis  accidentali- 
bus, videndum  quae  ipsae  sint  , et  an  ana- 
phrodisia perfecta  vel  imperfecta  sit.  Si 
enim  caussae  gravissimae  sint,  et  anaphro- 

disia  perfecta  , haec  est  medicamentis  ma- 
jor, ut  patet  ab  enarrata  historia  ; si  ve- 
ro caussae  sint  mitiores,  et  imperfecta  ana- 
phrodisia , recuperari  potest  sensibilitas,  et 
conditiones  ad  absolvendum  coitum  neces- 
sariae , ut  ab  historia , quam  loc.  cit.  ita 
exposuit  Sauvages , deduci  potest.  3 Ado- 
lescens Rhaetus  , salax  antea  , hoc  morbo 
ab  aliquot  annis  laborans , sensus  venerei 
et  motus  erectionis  omnino  incapax ; im- 
merso aliquoties  pene  intra  decoctum  se- 
minis sinapis  eum  sanavit.  D.  Chaptal.  3 
Saepe  anaphrodisia  imperfecta  juvenili  ae- 
tate remanet  in  eodem  gradu;  sed  progres- 
su temporis  perfecta  fit.  Cum  vero  sym- 
ptomatica , judicanda  est  insanabilis , si 
primarius  morbus  plus  valeat  quam  ars  , 
ut  saepe  sunt  soporosi  morbi;  contra  sana- 
bilis , si  primarius  morbus  medicamentis 
subigi  potest , ut  fluor  albus  in  mulieri- 
bus. Si  tandem  traumatica  sit,  praesagium 
trahitur  ab  ipsis  externis  injuriis  , quae 
modo  graves , modo  leves  sunt. 

§.  2032.  Si  morbus  a constitutione 
proveniat  , omnis  fere  curatio  supervaca 


Digitized  by  Google 


497 

nea  est  ; nam  si  quid  sperandum  sit,  hoc 
potius  a naturae  viribus  , quam  ab  arte 
expectandum.  Etenim  illa  corporis  consti- 
tutio , quae  erat  adolescentiae  tempore  im- 
becilla , juventute  adventante  robustior  fit. 
Quamobrem  linquenda  non  sunt  remedia  , 
et  regulae  diaeteticae  , quae  faciunt  corpo- 
ra robustiora  , quamvis  ut  repetam  ple- 
rumque non  faustos  habeant  exitus.  For- 
mosa juvenis  bono  genere  nata , plethori- 
co  temperamento  praedita , quamvis  sum- 
mopere fabulis  , carminibusque  inilesiis  de- 
lectabatur , et  etiam  opipare  viveret,  nul- 
lo pereita  amoris  stimulo  , nunquam  in  a- 
liquem  inclinatione  voluntatis  propendebat. 
Tamen  parentes  eam  cum  venusto  et  va- 
lenti juvene  matrimonio  jungere  volue- 
runt. Verum  cum  nullam  in  coitu  volu- 
ptatem perciperet , quin  coituin  ipsum  fa- 
stidiret , non  neglexit  optimus  vir  eam  plu- 
rium urbis  medicorum  curationi  subjicere, 
et  etiam  a pluribus  Europae  medicis  do- 
ctrina et  experientia  celeberrimis  consilium 
petiit ; sed  incassum.  Quaevis  enim  cura- 
tio non  bene  successit  , et  mulier  conju- 
Tom . IX.  I i 

galibus  amplexibus  insensibilis  , permansit 
infoecunda.  Cum  vero  anaphrodisia  nasca- 
tur a caussis  accidentalibus  , saepe  has 
sufficit  subducere.  Homines  studiis , literis- 
que  dediti  , et  vitam  sedentariam  ducen- 
tes , ut  sunt  caussarum  actores , non  raro 
hoc  morbo  laborant , sed  si  hunc  vitae  te- 
norem relinquant , convalescunt.  Cum  hu- 
jusmodi caussae  accidentales  ut  plurimum 
debilitantes  sint , utilia  sunt  balnea  gene- 
ralia tepida  aut  ex  aqua  communi  , aut 
minerali  , aut  marina  ; balnea  quoque  lo- 
calia , maxime  ex  decoctione  seminis  sina- 
pis ; remedia  tonica  , ut  chalybeata  , cor- 
tex peruvianus  , cinnamomum  ; congrua 
corporis  exercitatio  , praesertim  ambulatio, 
et  equitatio  ; absoluta  animi  quies ; rusti- 
catio ; itinera ; optimus  victus.  Si  tandem 
anaphrodisia  symptomatica  sit , considera- 
tio primarii  morbi  exhibet  normam  diri- 
gendi curationem.  Sic  inea  nervorum  mor- 
bis extrema  manus  accedat. 

